
GAAL  JÓZSEF. 
1811 — 1866. 

Az  örökké  megújuló  történettel  indul  meg  ez  az 
élet  is.  Anyját  korán  veszti  el,  apja  újra  megnősül, 
minélfogva  elveszti  apját  is  ;  a  mostoha  kimarja  előbb 
az  apja  szivéből,  aztán  a  házból,  világgá  megy  támasz 
nélkül,  apja  haragjával,  küzdelmek,  szenvedések  erde- 
jén keresztül. 

Gaal  József  a  fokosok  fénykorában,  181  i-ben  szü- 
letett az  ólmos  botok  vármegyéjében,  Szathmárban, 
hol  atyja  gazdatiszt  volt  a  Károlyi  grófoknál.  Abban 
az  időszakban  a  mag^'ar  műveltség  a  gazdatisztek- 
nél és  a  nemesi  udvarházakban  húzódott  meg;  se 
följebb,  se  lejebb  be  nem  vették  még.  Maga  az  öreg 
Gaal  is  verselő  ember  volt  és  szenvedélyes  praenu- 
merans.  A  kis  Józsiban  már  korán  mutatkozott  némi 
mesemondási  talentum.  Pompásan,  ötletesen  adott 
elő  mindent.  Ez  a  tulajdonsága  felkölti  benne  az 
irodalom  művelésének  vágyát.  Sokat  olvas,  mindent, 


VI 


a  mi  a  keze  ügyébe  csík.  Kölcsey  nimbusa  közelről 
perzseli.  S  még  élesebb  sarkantyú  a  szoros  barát- 
ság, melyet  az  egyetemen  Szalay  Lászlóval  és  báró 
Eötvös  Józseffel  köt,  kiknek  esze  már  ifjonta  ma- 
gasra hord.  E  két  jó  barát  közt  ő  is  bontogatni 
kezdi  szárnyait,  verseket  ír,  midőn  lecsapnak  rá  a 
megélhetés  gondjai.  A  mostoha  anya  ármányainak 
sikerül  őt  összeveszíteni  apjával  s  18  éves  korában 
egy  garas  pénz  nélkül  elhagyja  az  atyai  hajlékot, 
hogy  elbujdosson  a  bizonytalanságba  és  csak  32  éves 
korában  tér  abba  ismét  és  utoljára  vissza,  de  már 
akkor,  mint  hires  író,  kit  Szatmár  városa  (a  hol  atyja 
1843-ban  lakott)  ünnepélyesen  fogad,  s  tiszteletére 
este  a  szinházban  az  ő  darabját,  a  Peleskei  nőtá- 
rius-x  adják,  a  melyhez  fogható  magyar  bohózatot 
még  azóta  se  írtak. 

De  az  elbujdosott  árva  fiúnak  nagy  utat  kellett 
megtennie  a  Peleskei  nótáriusig.  Mint  nevelő  és 
másoló  tartotta  fenn  magát  az  egyetemen,  hol  élet- 
kedvét, szivósságát  a  két  jó  barát  vonzalma  aczé- 
lozta.  Velők  élt,  velők  érzett  és  gondolkozott,  de 
fényes  pályájukon  követni  nem  tudta.  A  korán  hámba 
jutott  kis  csikóból  nem  lesz  jó  versenyparipa.  Gyor- 
san emelkedtek  ezek,  ő  lassan  döczögött  utánok,  de 
az  ő  levegőjükben  és  hiven  utánuk  mindenütt. 


VD 

A  SzaJay  atyja  titkár  volt  a  helytartóságnál,  az 
Eötvösé  magas  rangú  hivatalnok,  ók  ketten  segítet- 
ték be  a  fiaik  jó  pajtását  egy  kis  hivatalba  a  hely- 
tartóságnál. 

Vidám,  megenni  való  fiatal  ember  lett,  csupa  ele- 
venség, tréfa  és  kedélyesség.  Az  egész  országban  híre 
támadt,  mint  <a  legkedvesebb  diskuratornak».  Min- 
denki szerette,  a  hol  megjelent,  felvillanyozta  a  tár- 
saságot. A  nők  is  rajongtak  érte,  pedig  nem  volt 
csinos  ember,  mégis  bzámos  szerelmi  kalandját  me- 
sélték. 

Víg  pajtás  azonban  csak  üres  óráiban  volt,  hiva- 
talnok társai  közt  a  kedélyes  budai  kis  vendéglők- 
ben, melyeknek  kocsmárosai  versenyeztek  érte,  mert 
a  hova  ő  járt,  az  a  hely  divatba  jött.  Bent  a  hivatali 
szobában  pontos,  lelkiismeretes,  otthon  este  pedig  a 
legtermékenyebb  irók  egyike. 

Sok  mindenfélét  ír,  könnyen  dolgozik,  mint  a 
milyen  könnyen  hozza  a  rét  a  maga  virágait.  Versei, 
apró  novellái  a  Kovacsóczy  Urániájá-bsin,  majd  a 
Munkácsy  által  szerkesztett,  különben  gyarló  T^ajzo- 
latok-hzrx  kezdenek  sűrűn  megjelenni  a  harminczas 
évek  közepén.  A  versekben  nem  mutatkozik  sem  ere- 
detiség, sem  hangulat,  egyszerű,  jelentéktelen  klapan- 
cziák,  de   mint  elbeszélő,  egészséges  humorral,  sok 

elevenséggel  és  meseszövési  ügyességgel  fogja  meg 
az  olvasót.  Az  igénytelen  helytartósági  számjegyző 
neve  ismerősen  és  rokonszenvesen  fonódik  a  leg- 
jobbak közé  ;  még  a  nagyképű  kritika  is  Fáy  András- 
és  Kovács  Pállal  egybe  emlegeti. 

Barátjai,  sikerei,  de  kivált  lebilincselő,  szinte  va- 
rázslatos modora  révén  bejut  a  legelőkelőbb  kö- 
rökbe, a  hol  csodálatos  tapintattal  mozog,  soha  sem 
felejtvén  el,  hogy  ő  csak  kis  hivatalnok,  mint  a  hogy 
nem  felejti  el  a  kis  hivatalnokok  sokszor  alacsony 
mulatozásainál,  hogy  ő  Eötvösék  barátja. 

Elbeszélései  leginkább  haramia-történetek,  mert 
ezek  keringnek  a  népdalokban  és  a  szóbeszédekben. 
A  rabló-romantikának  tápot  nyújt  bár,  de  legalább 
közelebb  hozza  az  olvasót  az  eddig  szerepelt  va- 
rázslók, hosszúszakállú  remeték  és  titokzatos  tündé- 
rek helyett  a  valóságos  élethez.  Míg  más  olvasó- 
közönségek királyokkal,  méltóságos  lordokkal  és 
ladykkel  álmodják  álmaikat  Scott  Walterék  jóvoltá- 
ból ősrégi  várak  zajában  és  ragyogásában,  addig 
a  magyar  közönség  jól  mulat  a  Zöld  Marczi  csiny- 
tevésein.  Egy  kis  jellemzés,  tájleirás,  a  párbeszédek- 
ben némi  természetesség  már  mutatkozik,  mint  mi- 
kor a  zöld  gyümölcs  kezdi  fölvenni  az  érettség 
pirosló,  kéklő   vagy   aranysárga  szineit.  Gaal  József 

a  szó  szoros  értelmében  átmeneli  író ;  úgy  áll  a  hid 
közepén,  mint  Nepomuk  János  szokott.  A  régi  úttal 
nem  tud  végkép  szakítani,  de  jelzi  már  a  másik 
partot. 

Első  nagyobb  munkája  a  Szirmay  Ilona  czimO 
regény,  nagy  haladás  a  magyar  elbeszélő  irodalom- 
ban. Az  akadémia  pályázatára  nyújtotta  be  1836-ban. 
A  regény  jó  volt,  hanem  az  esztendő  volt  rósz  a 
regényre.  Ugyan  akkor  érkezett  be  annyi  regény- 
szűk esztendő  után  a  Jósika  Jíhafi-]Q.  is,  mely 
Szontagh  Gusztávot,  a  regények  birálóját  arra  a  lel- 
kes felkiáltásra  készté:  «Uraim,  le  a  kalappal  1»  Abafi 
nélkül  Szirmay  Ilona  előre  láthatólag  ugyanazt  a 
nagy  hatást  teszi,  de  hát  Abafi  megvolt,  vele  egy- 
szerre ugrott  ki  a  napfényre  és  végre  Szontagh 
Gusztáv  is  csak  egy  kalapot  viselt  a  fején  egyszerre 
és  az  már  le  volt  emelve. 

Szirmay  Vona  tehát  nem  tette  meg  a  kivánt 
hatást,  daczára  jelességcinek ;  sőt  az  a  kis  figyelem 
is,  a  mit  keltett,  elveszett  a  Jósika  dicsőségének  föl- 
vert porában.  A  szerény,  finom  és  gyöngéd  érzésű 
Gaalban  nem  az  irigységet  és  a  versenyzési  vágyat 
keltette  fel  az  eset,  hanem  a  bámulatot  Jósika  iránt 
a  saját  tehetségében  megrendült  hittel  kapcsolat- 
ban. Elvesztette   kedvét  a  regényíráshoz,  mondván : 


— -  Jósikát  úgy  sem  érhetem  utol ;  minek  eről- 
ködjem ? 

A  helyett  színművek  Írására  vetette  magát  annyi- 
val is  inkább,  mert  ugyancsak  akkor,  midőn  Szirmay 
Ilonát  elhomályosította  Abafi,  A  király  "Ludason 
czímü  vígjátéka  dicséretet  nyert  az  akadémián  s  elő- 
adva zajos  tetszést  aratott.  Még  ennél  is  jobban  tet- 
szett a  Szerelem  és  cbampagnei,  míg  a  harmadik 
színműve :  Jl  peleskei  nótárius,  melynek  tárgyát  Gva- 
dányi  jóízű  verses  krónikájából  merítette,  egyszerre 
meghódította  a  közönséget.  A  legjobb  színműirónak 
tartják  és  játszák  szerte  az  országban  darabjait.  Itt 
éri  el  Gaal  írói  működésének  tetőpontját. 

Derűre-borúra  írja  most  már  a  darabokat,  sok- 
szor nagyon  felületesen  és  elhamarkodva,  úgy  hogy 
némelyik  Tiszavirág  életű,  —  míg  nem  megjelenik 
egy  napon,  mint  a  regényírásban  Jósika,  itt  is  a  va- 
lódi mester.  Szigligeti  Ede. 

Tőrül  metszett  darabjai  felvillanyozzák  az  orszá- 
got, sőt  Gaalt  is,  de  egyszersmind  megdermesztik, 
csüggedten  ejti  ki  kezéből  színműírói  tollát,  mint- 
egy udvariasan  kitér  a  Szigligeti  útjából : 

—  Utol  nem  birom  érni,  minek  erőlködjem? 

Munkássága  mind  szűkebb  térre  szorul,  marad 
ezentúl   a    kis   lélekzetü    novelláknál,    azokat   sem    a 

maga  kedvéért  írja,  mint  inkább  a  szerkesztők  csi- 
karják ki  tőle.  Egyre  ritkábban  veszi  fel  tollát,  hogy 
mint  Széchenyi,  majd  később  mint  Kossuth  politi- 
kájának hive,  egy-egy  szatírával  vagy  poemával 
ostorozza  a  táblabírói  maradiságot.  Szerénységében 
azt  hiszi  magáról,  hogy  visszamaradt  a  kortól. 

De  e  közben  korántsem  háborgatja  a  divatból  ki- 
jött nagyságok  világfájdalma,  nyugodt,  egészséges 
és  friss  ezentúl  is.  Se  az  étvágya,  se  a  gyaloglási 
szenvedélye,  se  a  vidámsága  nem  hagyta  el,  csak  ő 
hagyta  abba  a  hírnév  utáni  futkározást.  Találóan 
írja  róla  Tóth  Lőrincz :  tA  budai  várban  lakott; 
reggelire  megnézte  egy  kicsit  Pestet  és  itt  lakó  ba- 
rátait, azután  felment  a  hegyre  hivatalába,  innen 
visszajött  ebédelni  a  Sasba,  fekete  kávéra  átsétált 
ismét  Budára,  onnan  egy  kis  sétát  rögtönzött  a  Zug- 
ligetbe, keresztül  a  Svábhegyen,  talán  megérintve 
Budakeszit  is  ;  a  szinház-időre  visszajutott  Pestre,  a 
szinházból  haza  kisért  egy-egy  ismerős  családot  ta- 
lán ismét  Budára,  s  még  azon  este  ott  kaczagott 
velünk  a  Sebestyén-téri  Csigában  poharak  mellett.* 

A  forradalom  őt  is  magával  sodorta  és  a  világosi 
katasztrófa  mint  Damjanich  titkárját  találja.  Aradra 
beljebbezték  e  bűneért  néhány  évre,  később  mint 
nevelő  éldegélt  igénytelen,  zajtalan  egyszerűségben. 

míg  nem  1 866-ban  egy  kemény  februári  napon,  mint 
ilyen  végezte  be  életét.  Mikor  a  lapok  a  tudósítást 
hozták,  hogy  a  Peleskei  nótárius  írója  meghalt,  min- 
den ember  csodálkozott : 

—  Hát  élt  még? 

Pedig  csak  ötvenöt  éves  volt!  De  hát  régen  le- 
tette a  tollat.  A  mi  regula,  legyen  regula :  Holtig  a 
hámban  kell  maradni. 

Mikszáth  T^álmán. 


SZIRMAY  ILONA 


Per  v«rios  casus,  per  tot  dUcrimint  rerum. 

Virgil 


G»l  Jó2«e> :  Sziimay  lloni. 


El$ő  kiiidása  megjelent    iSjh-ban. 

ELSŐ  SZAKASZ. 

Melyben  a  történet    egyik    hőse    a    másiknak,   s  nem    sokára    a 

harmadik    mindkcttcjeknek    illendő    tiszteletét   megteszi,   és  más 

egyéb  dolgok  előfordulnak. 


Hajnal  előtt  kopogtata  a  misztótfalusi  korcsmáros 
ivó  szobája  ajtajára,  de  ez  foganat  nélkül  maradván, 
hatalmas  zörgetéshez  fogott  e  szavakkal : 
—  Kiistóf  mester  keljen  föl !  már  kakasom  régen 
jó  reggelt  mondott  a  hajnalnak,  kegyelmed  az  első 
misére  Nagybányán  akart  lenni,  de  ha  nem  siet,  a 
papot  sem  kisérheti  ki. 

—  Nagy  út  van  Bécstől  Misztótfaluig,  pedig  én 
azon  is  túl  voltam,  mert  utolsó  mesterem  Kloster- 
neuburgban  lakott,  könnyű  ily  fáradás  után  tovább 
aludni  egy  kakasnál,  —  feleié  belülről  egy  rekedt 
hang. 

A  fogadós  távozék,  vendége  ki  nyújtózván  fölkelt 
pokróczczal  takart  szalmaágyáról,  magára  vévé  ru- 
háit, s  kilépett  a  folyosóra,  jó  reggelt  mondott  foga- 
dósának, kifizeté  tartozását,  és  batyuját  hátára  vet- 
vén ment. 


—  Kristóf  mester,  az  isten  vezérelje  kegyelmedet, 
s  a  boldogságos  szűz,  mert  Pintye  Gregor  könnyen 
ébredhetett  föl  Nagybánya  és  Misztótfalu  között  s 
annak,  ki  ezen  lator  kezébe  kerül,  az  isten  legyen 
irgalmas,  kegyelmes.  -  Monda  utána  a  korcs- 
máros. 

—  Hogy  nem  akasztják  föl  kentek  az  efféle  gaz- 
embereket? én  Bécsben  éjfélkor  is  bátran  mentem 
haza,  itt  nappal  is  haramiáktól  kell  félni ;  azonban 
ki  annyit  utazott  mint  én,  az  megszokta  az  efféle 
veszedelmeket ;  nem  félek  én  a  zsiványoktól,  hiszen 
Bécsben  hárommal  állottam  már  szemközt  -~  egyet 
ásított  ezen  szavainál  Kristóf,  s  alig  érthetőleg  foly- 
tatá :  midőn  akasztották.  Isten  áldja  kendet,  ha 
Nagybányára  jő,  szóljon  be  hozzám,  úgy  megbo- 
rotválom, mint  akármely  herczcget  Bécsben. 

Végső  szavait  már  a  kapun  kívül  monda,  melyet 
a  csapláros  szerencsés  utat  kivánva  ismét  bezárt ; 
most  az  utczán  ment  föllázítva  minden  ház  kutyáit, 
melyek  a  zárt  kapukon  ki  nem  törhetvén  nagy  zaj- 
jal ugatának,  s  a  lárma  csak  akkor  kisebbült,  midőn 
vándorunk  az  országútról  letérve,  részint  a  rövidebb 
és  hűvösebb  ösvény  miatt  a  helység  mellett  viruló 
gesztenye  erdőbe  lépett.  Ruházatja  a  magyart  és 
külföldit  egyesíté ;  ugyanis  szűk  zsinóros  fekete 
nadrágot  viselt,  és  kordovány  csizmát,  vörös  mel- 
lényt, kopott  téglaszín  német  szabású  kabátot,  s  kis 
három  szegletű  kalapot.  Kezében  görcsös  vadkörte- 
bot, alól  hosszú  vas-szeggel,  és  a  hátán  függő  bőr- 
tarisznyából  két  pisztolyágy  látszott  volna  ki,  ha  azt 
egy   sárgaréz   tányér   el    nem    fedné,    mely  boltajtó 


felett  czfme  volt  gazdája  mesterségének.  Termete 
középszerű  vala,  sem  nyúlánk,  sem  zömök,  arczán 
és  szája  körül  magát  fitogtatni  szerető  kevélység 
ült,  s  vonásaiból  mintegy  harmincz  esztendősnek  ler 
hete  tartani.  Egy  bécsi  népdalt  fütyörészve  ment  a 
barátságos  gesztenyeberken  keresztül ;  de  midőn  a 
sötét  bükerdőbe  ért,  s  az  ösvény  sziklák  közt  csa- 
vargaföl  a  nagybányai  hegyek  felé,  lassanként  előbbi 
bátorsága  csökkene,  háromszor  is  meggondolkozék 
vándorlása  legszebb  idejéből,  mindig  máramarosi 
haramia  történetek  jutának  eszébe,  félelme  folyvást 
növekedék,  s  miatta  a  meredeken  föl  sebesebben 
ment,  mint  előbb  a  síkon;  így  nem  soká  a  hegy- 
ormon álla,  s  előtte  hazája.  Nagybánya  a  felkelő 
nap  első  sugaraiban  tűnt  ki.  Most  a  völgybe  kellé 
leszállni,  s  onnan  tovább  az  út  mindig  a  hegyek 
oldalában  világosabb  és  bátrabb  vala ;  egy  kőre 
ült  Kristóf,  szemeit  azonban  nem  meré  folyvást 
anyavárosán  legeltetni,  mert  félelme  minduntalan 
haramiák  után  leseté.  Rövid  ideig  nyugodván,  tovább 
ügetett.  A  hegy  felében  volt,  s  az  ösvény  épen  két 
szikla  közé  kanyarodott  sűrű  és  keményen  összeálló 
bokrok  között,  melyek  egy,  ama  sziklák  által  zárt 
völgyet  képeztek;  ezen  sűrűség  szélén  egy  ember 
állott  karabélyára  támaszkodva,  szennyes  vászon 
gatya,  hasonló  hosszú  ing,  melyet  lágyékához  széles 
bőr  öv  szorított,  fején  karamos  kalap,  és  vállán  fekete 
gubából  állott  öltözete.  Övében  két  pisztoly,  egy 
nagy  kés,  és  fényes  sárgaréz  szegekkel  kivert  nyelű 
balta  villogtak.  Már  Kristóf  lépéseit  hallhatá-; 
mert    arra    vala   tekintete    feszítve,    s   a   hogy   ez    a 


szikla  szegletén  szemébe  tűnt,  fölemelé  puskáját,  azt 
a  vándornak  szegezvén,  reá  kiálta : 

—  Egy  tapodtat  se  tovább,  vagy  koponyádban 
állítom  meg  labodát.  Hányan  vagytok? 

Kristóf  elsápadt,  s  inkább  reszkete,  mint  első  bo- 
rotvája reszketett  kezében,  midőn  művészetébe  ava- 
tandó, egy  szegény  bányásznak  állából  jó  darabot 
kivágott,  és  nem  tudni  félelemből-e,  vagy  irgalomért 
könyörgő  térdeire  rogyott. 

—  Én  egy  esztendeig  voltam  Bécsben,  de  még 
soha  sem  kérdeztek:  hányan  vagytok?  s  most  hir- 
telen felelni  sem  tudok.  —  Remegé  a  megrémült. 

—  Ha  Bécsben  voltál,  pénzednek  kell  lenni,  hát 
ide  vele !  —  Kiálta  rá  a  haramia. 

—  Uram,  én  herczegeket  borotváltam  és  grófokat, 
szakállod  úgy  is  nagy,  egész  életedben  nyírni  fogom 
azt;  csak  hagyd  meg  kevés  aranyaimat. 

—  Aranyok !  Passza  draku !  —  dörgé  az  útonálló 
és  karabélyát  megfordítván,  magasra  emelé  ágyát, 
csapásával  a  szegény  vándort  agyon  ütendő. 

—  Megállj  Lupucz  I  Zúgá  egy  erős  szózat  utána, 
s  a  gyilkos  mintegy  meredten  álla  meg,  s  csak  las- 
san ereszté  le  fegyverét,  —  kevés  aranyért  meg 
akarsz  valakit  ölni,  ki  néked  egész  életedre  szolgá- 
latját ajánlja :  vagy  azt  gondolod,  mivel  te  egy  szi- 
geti zsidóként  növeszted  szakállodat,  nekem  nincs 
borbélyra  szükségem  ? 

—  Uram  légy  irgalmas!  —  sopánkodék  Kristóf  a 
földről  alig  pillantva  föl,  hova  Lupucz  karabélya 
előtt  hosszában  eltűnt. 

—  Kelj   föl   ficzkó !   —   Parancsolá  az  ujabb  ha- 


ramia,  és  oldalba  döfé,  bár  nem  erősen,  vas  nyárba 
tompa  végével ;  a  vonakodó  Kristóf  reszketve  föl- 
igazftá  magát,  és  mennyire  félelme  engedé,  egyene- 
sen álla.  —  Ki  vagy  ?  —  Zaklatá  tovább  az  útonálló. 

—  Kegyelmes  Uram !  —  feleié  Kristóf,  —  az 
isten  tudja,  én  Bécsben  herczegeket  és  grófokat  bo- 
rotváltam, de  mégis  alig  van  annyim,  hogy  Nagy- 
bányán magamnak  boltot  bérlelhessek,  és  feleségül 
vehessem  Jutkát,  az  öreg  János  bányász  leányát,  kit 
már  öt  esztendeje  szeretek  ;  én  borbély  vagyok  és 
chirurgus ;  a  nevem  Piócza  Kristóf. 

—  Szakállom  már  két  hete  nő.  —  Monda  a  ha- 
ramia. Azért  készülj  ficzkó,  ha  most  jó  borotválsz, 
borbélyomnak  nevezlek  ki :  de  ha  ügyetlenül  vise- 
led magadat,  ön  borotváddal  metszem  föl  torkodat. 
Rajta  hát,  ha  Bécsben  herczegeket  és  grófokat  bo- 
rotváltál, a  nagybányai  hegyekben  egy  király  sza- 
kállával van  dolgod;  mert  én  vagyok  Pintye  Gregor 
az  avasi  király. 

Kristóf  csak  most  veté  szemeit  bátrabban  a  hara- 
miára, mert,  mivel  ez  magát  borotválni  óhajtá,  mind- 
járt jobb  embernek  vélte  őt  szakállos  társainál,  kik 
e  zajra  előjövénck  a  völgyből,  öltözetre  és  vadságra 
mind  hasonlójc  Lupuczhoz,  számra  húszan  lehettek, 
részint  magos,  részint  közép  és  alacson,  de  mind 
erős  alakok.  Valóban  festői  csoportozatot  képeztek 
a  két  mohos  szikla  alatt,  sűrű  bokroktól  és  terepély 
fáktól  árnyazva  a  haramiák  ;  hátra  vetett  fekete  vagy 
szürke  gubáikkal  a  reggeli  szél  játszott;  fegyvereik 
csövére  dűlve  vadnál  vadabb  tekintettik  figyelme 
kapitányokra,  s  a  remegő  borbélyra  vala  függesztve  ; 


s  minden  mozdulatokban  vadság  árulá  el  magát,  s 
nem  annyira  fegyverkezetek,  mely  puska,  pisztoly, 
balta,  és  némelyeknél  nagy  széles  szablyából  is  ál- 
lott, teve  őket  rettenetessé,  inkább  borzasztó  ki- 
nézésök ;  mert  arazvonásaik  főleg  kegyetlenséget 
látszanak  kifejezni,  mi  többeknél  valódi  vérszomjjá 
változott ;  bár  vérengző  indulatok  kitörni  nem  mert 
kapitányok  tilalma  ellen  ;  de  pillanataik  eléggé  mu- 
taták,  mily  sorsot  várhat  a  kezeikbe  került  utas. 
Csupán  Pintye  Grcgor  érdemié  kivételt  az  egész 
csapatból,  mint  Kristófnak  is  észre  kellé  venni,  ha 
félelme  érzékeit  s  ezért  használni  engedte  volna. 
Emberei  felett  legalább  egy  fél  fővel  tűnt  ki ;  a  hús 
hiányát  tagjain  csontjai  vastagsága  pótolá,  mi  szo- 
katlan erőt  ada  testének  ;  ruházatja  csak  tisztábbsága 
által  különbözött  társaiétól,  mert  inge  és  gatyája 
fehérebb  volt ;  övét  tarka  hímezés  ékesíté,  s  gazda- 
gon ezüstölt  török  pisztolyok  és  tőr  nyugvának 
benne;  vállait  fekete  guba  takarta,  s  alóla  egy  gaz- 
dag damaszki  cső  fénylett,  s  nyakáról  aranyi ánczon 
szent  Miklós  képét  ábrázoló  emlékpénz  függött, 
egy  szépen  dolgozott  vadászkürttel,  és  puskapor 
szaruval.  Hosszú,  kevéssé  sötét  vörösbe  eső  haja  vas- 
tag fürtökben  ömlött  a  nyest  kalpag  alól.  Magas 
homlokán  hosszú  és  kiálló  redők  vonultak  által,  ám- 
bár a  férfikor  erejében  élt;  de  nyilván  a  szenvedel- 
mek vihara  véste  oda  az  öregség  jeleit,  melyek  vad 
komorságokkal,  a  talán  alattok  rejtező  szívjóságot 
egészen  elnyomák.  Világos  barna  szemei  beszédét 
követék,  szavaiban  kifejezett  indulatát  majd  lassabb, 
majd  sebesebb  forgással  és  villogással   utánozva,  sőt 


szcnvedcJmcsebb  pcrczcnctckben  még  vadabbá  téve. 
Ez  s  a  fölvetett  ajkain  ülő  durvaság  adának  némi- 
kép  talán  kegyetlenségnek  nevezhető  nyerseséget 
egész  valójának,  mely  vonást  azonban  ő  minden 
erejéből  nevelni  és  kitüntetni  látszott,  alkalmasint 
életmódja  következtében.  Kos  orra  alatt  barna  vörös 
nagy  bajusz  borzasán  terjedt  el  ;  míg  széles  állán  s 
a  naptól  égett  arczain  szakálla  tüskés  állapotja  mu- 
tatá,  hogy  ő  azt,  ha  ideje  engedi,  borotválni  szokta. 
Balja  bársony  és  arany  hüvelyű  szablyája  markolatján 
nyugodt,  jobbjában  egy  ölnyi  hosszaságú  vasnyársot 
tárta,  melynek  tompa  vége  a  földbe  vala  ütve.  je- 
lenlétében társai  alig  mertek  lélekzeni,  s  félclmök 
még  nagyobbnak  mutatá  magát  kapitányok  előtt, 
mint  vágyok  a  borbélyt  kirabolni. 

—  Készülj,  —  folytatá  beszédét,  várván  egy  da- 
rabig a  remegő  borbélyra,  míg  parancsolt  munkáját 
kezdené,  de  látá,  hogy  ezt  a  félelem  semmihez  sem 
hagyja  fogni.  —  Készülj  a  dologhoz  és  ne  reszkess 
mint  egy  zsidó  a  zsinagógában  ;  mert  csak  így  me- 
nekedhetsz kezemből. 

Leveté  batyuját  a  borbély,  lassan  fölcsatolá,  egy 
borotva  tokot,  fenőt  és  törülközőt  vett  ki,  s  a  rája 
kötött  réztányért  leoldá.  Gregor  vizet  hozatott,  s 
míg  Kristóf  a  szappant  haboztatá,  ő  gubáját,  fegy- 
vereit, s  nyakfüggőit  levetvén  egy  szikladarabra  ült. 
Most  midőn  Piócza  Kristóf  a  szappant  hullámzani, 
és  borotváját  kezében  villogni  látá,  halkkal  vissza- 
tért bátorsága,  s  ajkát  már  fitogatón  az  előbbi  bécsi 
népdal  fütyölésére  hegyesíté,  de  egy  pillanat  a  ha- 
ramiákra visszaijeszté  ezen  merénytől. 

Ha  parancsolod  uram,  én  hozzá   foghatok.  — 
Monda  magát  Pintye  Grcgor  előtt  meghajtva. 

—  Gyorsan  tehát,  mert  borbélyomnak  oly  gyors- 
nak mint  ügyesnek  kell  lenni.  - —  Beszappanyozá 
Kristóf  a  haramiát,  és  könnyű  kézzel  lebegett  éles 
borotvája  szakállán,  alig  hallható  perczegés  jelenté 
ennek  pusztulását.  A  zsiványok  feszesen  nézek  egész 
munkálatát,  készen  az  első  félrevágásra  a  borbélyt 
meggyilkolni ;  de  mind  ez  nem  zavarhatá  meg 
Kristófot,  annyira  bátor  vala  mestersége  iizésében. 
Minekelőtte  Gregor  a  türelmetlenség  legkisebb  je- 
lét adta  volna,  már  álla  és  arcza  sima  volt,  mint  egy 
csecsemőé,  fölálla,  s  megnézvén  a  borbélyt,  derült 
arczozal  monda: 

—  Ficzkó,  jól  végezted  dolgodat,  meg  vagyok 
veled  elégedve.  —  Bal  kezével  megsimítá  állát,  s 
arczait.  —  Az  irigység  sem  lelne  szőrt  arczomon, 
olyan  sima,  mint  a  csalfa  leány  beszédje,  ha  szerel- 
met esküszik. 

—  Én  Bécsben  herczegeket  és  grófokat . . . 

—  Hallgass  azokkal !  —  Vága  beszédébe  a  ha- 
ramia öltözködve,  minekutána  Kristóf  őt  tisztán 
megmosta.  Ezután  nagyobb  urakat  fogsz  borot- 
válni, mert  az  én  borbélyom  vagy. 

—  Csak  nem  az  erdők  között?  —  Kérdé  az 
ajánlásra  megrezzent  borbély.  —  Hiszen  itt  oly 
éles  lehet  a  szél,   hogy   csorbát  fúj  borotvám  élébe. 

—  Ne  félj !  —  Vigasztal á  őt  Pintye.  —  Menj 
Bányára,  szembe  a  nagy  templommal  lakik  az  öreg 
Ablakosi,  mutasd  neki  ezen  irást,  és  mondd :  én,  — 
érted  ?  —  én  —  Pintye  Gregor  kéretem :  adja  ne- 

ked  bérbe  a  házában  lévő  boltot,  a  fizetés  az  én 
gondom.  Azért  te  tartozol  engem,  a  hányszor  kívá- 
nom, akár  boltodban,  akár  az  erdőben  borotválni. 
Ezen  jrást  pedig  gondosan  tartsd  meg,  hogy  első 
összejövetelünkkor   visszaadhasd.  E   szavai  alatt 

előkerese  egy  írást  övéből,  s  azt  a  borbélynak  adá. 
Ez  becsatolá  batyuját,  s  hátára  veté. 

—  Az  isten  áldja  meg !  hű  szolgára  akadt  ben- 
nem kegyelmed.  —  Köszönc  mély  meghajtással 
Kristóf  a  haramiának. 

—  Szerencsés  útatl  de  Ablakosin  kívül  senki  se 
tudja  a  történteket.  —  Kiáltá  a  már  haladó  után 
Pintye  Gregor. 

Nem  félelemből  már,  de  legnagyobb  vígsággal 
fütyörésze  Kristóf  lementében  ;  nem  képzelheté  ed- 
dig ily  nagy  veszedelemből  néhány  borotvavonással 
megmenekedhetni,  s  nagyot  kurjanta  örömében,  mi- 
dőn a  hegyoldali  sima  útra  ért :  már  Ablakosi  uram 
boltját  látá,  mint  lógatá  ajtaja  előtt  a  szél  réztányé- 
rait, mint  függöttek  falain  a  nedves  törülközők,  s  mi- 
ként a  ki-  és  bejáró  vendégeknek  nem  voJt  szünete. 
Eszébe  jutott,  mely  közel  legyen  Ablakosi  uram  há- 
zához a  korcsma,  s  már  számlálá,  innen  hány  betö- 
rött fejű  és  összezúzott  oldalú  ember  hozattathatik 
boltjába  a  bekötés  végett,  mint  fog  ő  ezekkel  baj- 
lódni, míg  Juczija  ebédre  vagy  estelire  tésztát  gyúr 
túróshaluskának.  Házi  boldogsága  ezen  álmaiból  egy 
új  kaland  ébreszté  föl.  Vagy  ötven-hatvan  ember 
erősen  fegyverkezve,  részint  a  vármegyei  hajdúk 
öltözetében,  részint  bányai  katonák  és  polgárok  kö- 
zelgének  feléje. 


—  Honnan  s  ki  vagy?  Kérdé  egy  magas  férfi,  a 
csapat  vezére,  és  szava,  bár  abban  tagadhatatlanul 
jóság  hangzott,  még  rettentőbb  vala,  mint  a  hara- 
miáé. Azon  emberek  közé  tartozott,  kik  első  tekin- 
tetre bizodalmat ;  de  félelmet  is  gerjesztenek  a  látó 
szívében,  nem  ugyan  vonásai  szelidsége  vagy  bará- 
tisága;  de  azon  csudálás  miatt,  melyet  tekintete 
támaszta,  s  mely  össze  vala  kötve  roppant  testi  erő 
és  nagy  bátorság  képzeletével,  s  ha  alacsonyabb 
foglalatosságok  azt,  mi  képében  nagyobb  lelki  te- 
hetséget mutatott,  eltörlötték  is,  első  tekintetre 
lehete  látni,  hogy  testi  ereje  és  bátorsága  munká- 
latait lelke  nem  fogja  hátramaradással  gátolni.  Szé- 
les vállai  közt  emelkedék  feje  majdnem  iránytalan 
nagyságban,  mit  sűrű  nyakát  elborító  fekete  haja 
még  inkább  nevelt.  Erősen  domborodott  homloká- 
nak vastag  erei,  kéken  dagadozva,  hirtelen  kitörő 
indulatokat  jóslottak,  minek  sötét  szemei  nem  any- 
nyira  villogó,  mint  égő  tekintete  állandóságot  adott, 
szája  körül  és  ajkain  igen  kitűnt  volna  egy  bizonyos 
jószivűség,  ha  azt  bajusz  és  sűrű  szakáll  nem  fednék. 
Éles  vizsgálatból  könnyen  kitetszik  cízélja,  kinézését 
rettenetessé  tenni,  hogy  általa  nagyobbaknál  tekin- 
tetet, kisebbeknél  tiszteletet,  s  azoknál,  kikkel  főleg 
dolgai  lenni  szoktak,  félelmet  gerjeszthessen  maga 
iránt ;  mely  szándék  kivitelét  sötét  piros  barnasága, 
vastag,  bár  nem  hosszú  szakálla,  igen  nagy  bajusza, 
s  kivált  egész  valójának  kimondhatatlan  ereje  nagyon 
könnyíték.  Melle  szélességét  domborúsága  nagyítá. 
Czombig  érő  vörös  zsinóros  zöld  dolmánya  alól  vö- 
rös   mellény    csillámlott,    nadrága   zöld   posztóból  a 


dolmányéhoz  hasonló  sújtassál,  s  vörös  bakancs  volt 
öltözete,  s  fején  ozifrázott  fekete  szőr  kalpag.  Ke- 
zében súJyos  csákány  mozgott,  s  a  medve  bőr  hátán 
karabélyt  takart,  s  töltéstokot ;  oldalán  hosszú  te- 
nyérnyi széles  szablyája  lógott.  Társai  több  vagy 
kevesebb  változásokkal  hozzá  hasonlóan  valának 
öltözve  és  fegyverkezve. 

Kristóf  azok  osztályába  tartozott,  kik  ilyen  em- 
berek előtt  tisztelettel  teljes  félelmet  érzének ;  azért 
ha  nem    reszkető  is,  de    igen    alázatos  vala  felelete. 

—  Miszt  —  Bécsből  akarám  mondani ;  de  ke- 
resztül Misztótfalun. 

—  Olyan  igaz,  mintha  a  leomló  bor  gyomrom- 
nak azt  felelné  :  az  Ermellékről,  de  a  torkon  keresz- 
tül. S  kit  hoztak  ezen  vékony  lábak  Bécstől  idáig?  — - 
Kérdé  tovább  a  vándor  gyenge  lábait  megvetőleg 
vizsgálva. 

—  Piócza  Kristófot,  ki  chirurgus  és  borbély  szán- 
dékozik lenni  Nagybányán. 

—  Az  elsőt  még  szükségessé  teheti  Pintye  Gre- 
gor  golyója.  Nem  találkoztál-e  vele? 

—  Nem,  uram.  —  Feleié  a  borbély,  s  most  javára 
lett  félelme,  mert  miatta  a  kérdező  észre  nem  vévé 
habozását,  és  elsápadtát,  vagy  ön  személye  által 
okozott  rettegésnek  tulajdonítá. 

—  Menj  hát  békén,  s  ha  összetalálkozol  a  ha- 
ramiával, mondd  meg  neki,  hogy  Karácson  Tivadar 
van  nyomában,  s  egy  nyakravalót  hoz  ajándékba  a 
kötélverőtől.  —  Monda  a  hajdúk  vezére,  s  tovább  a 
vándorra  sem  tekintve  indult  a  hegynek. 

Uj  aggodalom    kelt   Piócza  szivében,  ha  tudniillik 

ezen  emberek  Pintye  Gregort  elfognák,  kész  lesz-e 
Ablakosi  úr,  kire  mint  egy  vén  zsugorira  emlékezett, 
boltot  adni.  Könnyen  átlátá  ő,  hogy  erre  csak  féle- 
lem a  haramiától  kényszerítheti,  mely  okot  Karácson 
keskeny  nyakravalója  megsemmisíthetné.  Ily  szívbeli 
küzdések  között  nézegeté  az  üldözőket,  s  úgy  rémle, 
mintha  azon  szikla  ormáról,  melynek  töve  neki  elóbb 
borbély  műhelyül  szolgált,  egy  ember  alak  csúszott 
volna  le,  mire  a  hajdúk  lépéseiket  gyorsíták,  ha- 
mar az  erdőben  eltűnők.  Még  inkább  nőtt  most 
Kristóf  aggodalma,  és  alig  haladhatott  sok  hátrafor- 
dulása miatt,  midőn  az  ismerős  tájról  puskalövések 
visszhangzának.  A  durrogásnak  Kristóf  soha  sem 
volt  barátja,  s  ez  most  sem  téveszté  foganatját,  mert 
a  harmadszor  megrémült  borbély  futott  mint  Lóth 
Szodomából,  hátranézni  sem  merve,  míg  csak  Nagy- 
bányára be  nem  ért ;  mi  azonban  a  misztótfalusi 
csapláros  jövendölése  szerint  épen  a  templom  be- 
zárásakor történt. 


MÁSODIK  SZAKASZ. 

A  haramiák  rejthelye  és  pihenése,   miként  pihenésök  megzavar- 
tatik. —   Egy  személy,   ki   keveset    jelenik    meg,    de    sokat  cse- 
lekszik. 

A  puskaropogás,  mely  Piócza  Kristófot  oly  sebc- 
sen üzé  Nagybánya  felé.  Karácson  Tivadar  és  Pintye 
Gregor  haramiái  között  váltott  lövésekből  szárma- 
zott. A  rablók  jobban  ismerve  a  vidéket,  mint  üldö- 
zójök,  ki  legderekabb  embereivel  a  vármegye  alsó 
részéről  küldetett  Pintye  Gregor  elfogására,  hamar 
eltűntek  az  erdő  sűrűjében,  s  Karácson  minden 
gyorsasága  foganatlan  volt  a  bérezi  utakat  megszo- 
kottak ellen,  csupán  egy  ujoncz  haramia  terhesen 
megsebesítve  a  hajdúk  lövéseitől  jutott  kezébe.  Késő 
estig  folytatá  mindazonáltal  nyomozásait  az  üldöző 
csapat,  de  már  déltájban  minden  nyomát  a  zsivá- 
nyoknak  elveszte,  csak  annyit  lehete  hitelesen  több 
körülményekből  kitudni,  hogy  ezek  Mármaros  ha- 
tárbérczeibe  vonták  magokat ;  ezt  izené  Karácson 
Nagybányára :  javalván  Mármaros  vármegyét  meg- 
kérni, hogy  szokott  dughelyökből  kergesse  ki  a  neki 

leginkább  rettenetes  gonosztévőket.  Az  éjszakát  Ti- 
vadar s  csapatja  szabad  erdőben  tölték,  másnap  fá- 
radságos hivatalukat  folytatandók. 

Pintye  Gregor  valóban  azon  havasokba  vonta 
magát,  melyek  Nagybánya  felől  Mármaros  és  Szat- 
már  vármegyék  között  tornyosulnak,  roppant  nagy- 
ságú bük-  és  fenyő  erdőkkel  gazdagon  azon  pontig, 
melyet  az  év  nagyobb  részén  által  hó  takar.  Az  éj 
egy  regényes  völgyben  borult  a  haramiákra,  melyet 
mint  kalandos  életük  egyik  legszokottabb  nyughelyét 
kapitányuk  eleve,  ha  szét  űzetnének,  gyűlő  pontnak 
rendelt.  Kis  csapatokban,  melyekre  Karácson  embe- 
reit annál  inkább  eltéveszthetni  feloszlának,  érkeztek 
a  haramiák.  Három  jőve  legelőbb  egy  szédelgő 
sziklaösvényen  aJá  a  völgy  déli  oldalán. 

—  Hála  istennek!  Monda  az  első  még  a  szikla 
magosán,  s  lehajítá  gubáját  és  báránybőr  sapkáját 
könnyíteni  terhét  izzadságban  fürdött  testének.  — 
Uj  kopókat  küldtek  az  avasi  medvékre;  ha  oly  szag- 
lások lett  volna  mint  hevesen  űztek,  alkalmasint  ma- 
gasabb helyen  éjszakáznánk,  mint  e  völgy  mélyében. 

—  Ugyan  Kosztán,  ki  lehetett  azon  fekete  sza- 
kállú kopó,  ki  a  csapatot  vezeté?  egyik  válla  a  má- 
sikához legalább  is  oly  messze  volt,  mint  lelkem  az 
üdvösséghez.         Kérdé  a  második. 

—  Nem  tudom  biz  én,  -  feleié  a  kérdezett,  — 
de  láttam,  hogy  kapitányunk  is  elborzadt  tekintetén. 

—  Rettenetes  erős  is  lehet ;  vága  közbe  a  harma- 
dik, —  mert  puskáját  elsütvén,  midőn  Klusán  paj- 
tásunkat magára  c^élozni  látá,  egy  fej  nagyságú  kö- 
vet   hajíta    rája,    úgy    hogy   puskája    közepén    ketté 


tört,  5  orrán   száján   kibuggyant  a  vér,  a  mint    ágya 
mellébe  csapódott. 

Most  a  völgyben  voltak,  Kosztán  legelőbb,  már 
lent  fekvő  gubájára  veté  magát ;  társai  követék,  ké- 
nyökre nyújtva  fáradt  tagjaikat  a  puha  gyepen,  s 
legeltették  szemeiket  a  völgyön,  melynek  borzasztón 
regényes  szépségét,  bár  régen  ismerve  a  durva  lelkű 
haramiák  is,  ha  mindjárt  tudtok  és  szándékok  nélkQl 
érezek.  Délről  és  éjszakról  magos  erdős  hegyek 
zárták,  melyeknek  feljebb  szende  konyulatok  a  völgy 
felé  bokrokkal  benőtt  sziklafallá  egyesült ;  csupán 
ezeken  vitt  mind  a  két  oldalról  egy-egy  nyaktörő 
ösvény  a  völgybe.  Keletről  még  magasabb  és  mere- 
dekebb sziklarakás  határozá  legkeskenyebb  részét ; 
ez  simaságára  és  ónsulyos  egyenességére  bármely 
vár-bástyával  vetekedhetek,  s  magassága  felől  az  ad- 
hat képzetet,  hogy  az  alant  gyökerező  százados  fe- 
nyők csúcsai  még  távol  sem  érék  el  a  szikla  tetejét, 
melyen  át  az  út  felhőmagasban  vonul  egyik  oldalán  a 
szédítő  mély,  másikán  egy  elég  meredek  hegy  által 
szűkítve,  Szatmárból  Már.tiarosba,  alig  járható  egy 
kocsitól  bátorságosan  keskenysége  miatt.  Nyugotról 
egy  tengerszem  (havasi  vizek  által  képezett  tó)  mosá 
a  völgy  oldalait ;  s  csak  a  legjáratosabb  szem  vehete 
észre  a  jobb  part  szikláin  néhány  csúcsokat  kiállani, 
alig  tenyérnyi  terjedésűeket  némely  helyt,  míg  má- 
sutt több  lépésnyire  kényelmesebb  ösvényt  Ígértek, 
de  a  legvakmerőbb  ember  is  borzadott  volna,  a  tet- 
szőleg  mély  tó  felett  ily  veszedelmes  úton  áthágni, 
hol  a  legkisebb  félrelépés  vagy  sikamlás  elkerülhe- 
tetlen halállal  fenyegetett.  Alsó  szélén  a  tengerszem 

GmJ  JósmI:  Sslrmay  Ilona.  s 

egy  patakba  folyt  ki,  mely  a  meredek  sziklákon  víz- 
omlássá változott,  miután  a  bérezek  között  mint  egy 
félórányi  távolságra  folyván,  egy  ftirészmalmot  haj- 
tott. Ennek  kevés  lakóit  kivévén,  kiknek  elvált  tar- 
tózkodásuk miatt  a  haramiák  barátságát  keresni  kel- 
lett, mértföldnyire  a  völgytói  nem  vala  emberi  lak. 
Mindezen  okok  kedves  helylyé  tevék  a  völgyet 
Pintye  Gregor  s  csapatja  előtt.  A  három  már  meg- 
érkezetthez lassankint  többek  is  érkeztek,  s  nem 
soká  mind  kényökre  hevertek  a  puha  pázsitra  terí- 
tett gubákon,  az  üldözésben  fáradt  tagjaikat  pihen- 
tetve, kapitányokat  és  két  vagy  három  kiséróit  kivé- 
vén ;  addig  is  Kosztán,  ki  közöttök  alvezéri  hivatalt 
viselni  látszott,  őröket  rendele  körül  a  sziklák  csú- 
csaira, kora  jelt  adni  minden  veszélyről,  s  netalán 
akadandó  zsákmányról.  Már  több  kulacs  a  fűbe 
vetve  mutatá,  hogy  tartalma  szomjú  torkokba  folyt, 
s  a  kovákból  kiütött  szikrák,  melyek  a  lombok  söté- 
tében lidérczekként  szökdöstek,  míg  a  könnyebb  fel- 
gyúlás  végett  a  kő  és  ujjak  között  csóvált  taplótűz 
kigyóként  tetszék  rajta  átrepülni,  sűrű  dohányzást 
jósiának;  midőn  egy  őr  jelenté  Pintye  Gregor  kö- 
zeledését. 

—  Itt  vagytok-e  mind  ?  —  Kezdé  a  haramia  még 
a  szikla  magosán. 

—  Itt,  uram !  —  Felele  az  őr. 

A  haramiák  hallván  vezérök  szavát,  hirtelen  föl- 
ugrának,  és  inkább  félelem,  mint  tisztelet  által  za- 
bolázott zsibongó  örömmel  tódultak  elejébe,  ó  még 
három  kisérővcl  jött,  kik  a  szétoszláskor  mellette 
maradtak.  Szótalan    vcté    magát  gubájára,    s    egy  az 

ágakon  áttörő  holdsugár  épen  arc^áját  világítá ;  bo- 
szús  vala  tekintete,  s  majdnem  megvetéssel  határos 
elégedetlenséget  fejezének  társaira  vetett  pillanatai, 
n»i  rajok  varázserővel  hatott,  mert  néma  lett  egy- 
szerre a  csoport,  és  csak  halkan  és  titokban  mert  a 
kulacshoz  nyúlni  itt-ott  egy  szomjasabb,  s  az  előbb 
sűrű  karikákban  tekergő  dohányfüstöt  csak  ritkán 
eresztgeték. 

Csupán  egy  tett  kivételt  a  köznyugalomból,  nem  oly 
magas  talán,  mint  sokan  társai  közül,  hanem  tömöt- 
tebb  alakú;  arcza  és  lángoló  fekete  szemei  eleven- 
ségével mindnyájokat  fölülhaladó,  bár  ellenben  vo- 
násai inkább  jó  szívet  s  bátortalanságot,  mint  élte 
módjához  illő  vadságot  mutattak,  és  senki  sem  lett 
volna  hajlandó  őt  haramiának  vélni,  ha  szorosabb 
vizsgálat  egy  félénk  ravaszság  jeleire  nem  akadha- 
tott volna  arczain,  melynek  homályszíne  és  keleti 
idoma  czigánynak  lenni  árulá  el  a  tulajdonost.  Ez, 
a  mint  mondók,  kivétel  a  közcsendben,  olyképen, 
mint  egy  középkori  zsarnok  haragja  előtt  az  egy 
udvari  bolond  mert  vidám  lenni.  Ugyanis  két  pipát 
véve  elő  tarisznyájából,  megtölté,  s  az  égő  taplót 
reájok  tévén,  a  fényesebbet  urának  nyújtá.  Ez  előbbi 
vad  komorságával  fogadta  el,  és  lassan  ámbár,  de 
sűrű  s  vastag  tömegekben  bocsájtá  a  füstöt.  Ezen 
első  hivatalát  teljesítvén,  a  másodikhoz  fordult,  s 
a  legöblösebb  kulacsot,  mely  bornyúbőrbe  takart, 
és  ezüst  czifrázattal  fénylő  vala,  e  szavakkal  Pintyé- 
nek nyújtá : 

—  Mosd  el  uram  a  tekintetes  vármegye  átkát  c 
kulacs  vérével,  míg  azt  a  mai    fekete  kopóéval  nem 


teheted,  kit  addig  is  áldjon  meg  az  isten  egynehány 
tüzes  mennykővel  I 

—  Czigányl  —  Riaszta  reá  Pintye  Grcgor  félig 
fölemelkedve,  s  az  elfogadott  kulacsot  a  nélkül,  hogy 
innék,  kezében  tattá,  s  a  hangján,  de  főleg  tekinte- 
tében uralkodó  rettenet  összereszketteték  a  falu- 
végek koromszemű  gyermekét,  mindazonáltal  e 
nemzetnél  a  bátorság  hiányát  szemtelenség  pótolja, 
s  ez  készteté  a  megijedt  czigányt  új  tréfával  kedve- 
zővé tenni  ura  válaszát. 

—  Igyál  uram  I  —  Kezdé  ismét.  —  Vagy  torkodra 
forrt  a  mai  üldözés,  és  összehúzta  gégédet? 

Mérgesen  tekinte  reá  a  kapitány,  de  nem  szólott. 
Nemsokára  ajkaihoz  emelé  a  kulacsot,  s  a  hosszú 
idő,  melyen  által  ez  ott  maradt,  nem  csekély  kép- 
zetet gerjeszthete  ivó  tehetségéről ;  mert  ezen  ma 
még  haramiái  is  elbámultak.  Alig  tévé  azonban  a 
boredényt  félre,  s  már  a  terhétől  nagyrészt  meg- 
könnyebbültét magasan  tartá  a  czigány,  kiáltva: 

—  Sokáig  éljen  az  avasi  királyi  hozzon  az  isten 
elébe  erős  erszényeket,  s  utána  gyenge  üldözőket,  s 
a  vármegye  magasztalja  föl  azt,  ki  velem  nem  iszik  1 

—  Megállj,  czigányl  —  Kiáltá  Pintye  Gregor  a 
legvadabb  harag  hangján,  —  büntetésül  csevegé- 
sedért, ha  reggelig  csak  a  kulacsra  mersz  is  tekin- 
teni, holnap  csap  helyett   üttetlek  egy  borhordóba. 

Remegve  támasztá  kulacsát  egy  fához  a  megré- 
mült czigány,  s  mint  a  tyúkól  nyilt  ajtajától  elijesz- 
tett róka  lopódzék  a  sűrűbe,  alvásba  temetni  szom- 
ját, s  a  mit  ébren  Ízlelni  tilos  vala,  álmodni  a  teli 
kulacs  édességiről. 


Ezalatt  Pintye  Gregor  gyakran  folyamodék  a  ku- 
lacs tartalmához,  és  mint  a  történet  följegyezte, 
mindannyiszor  hatalmas  sóhajtással  rezegteté  a  bo- 
kor leveleit  ozigányunk.  —  Tüzet  I  —  kiáltá  végre 
a  bortól  valamennyire  vidámabban  a  kapitány  — 
tűzeti  Süssetek  és  főzzetek  1  vigadni  akarok  vala- 
mennyi hajdú  daczára. 

Egy  perez  alatt  talpon  álla  az  egész  csoport,  és 
eloszlanak  kiki  dolga  után.  Legtöbben  száraz  fenyő- 
galyakat  szedtek  össze  s  nemsokára  magasan  lobo- 
gott a  láng;  mások  egy  rejtett  barlangból  üstöt  és 
egyéb  főzőeszközöket  hoztak,  s  ketten  ugyanonnan 
egy  fiatal,  már  megnyúzott,  és  bőrébe  takart  szarvast 
hoztak  elő,  s  a  földre  vetett  sima  deszkákon  dara- 
bolni kezdek,  a  földbe  vert  izmos  ágon  függött  az 
üst ;  és  nemsokára  apróra  vagdalt  szarvashússal,  sza- 
lonnával, vöröshagyma-szeletekkel  és  tépett  paprika 
darabjaival  megtelek.  Két  vagy  három  haramia  hosszú 
fakanalakkal  kavart  az  üst  mérhetetlen  öblében  ;  míg 
sokaknak  főgondjok  vala  a  tüzet  új  gályákkal  foly- 
ton nevelni ;  két  nyárson  a  szarvas  hatalmas  czombjai 
forogtak,  előbb  a  tűz  által  halaványodva,  később  sült 
színűvé  pirulva  és  barnulva.  A  lángok  magosán  csap- 
tak föl,  világosítva  a  közeit,  mi  a  távolabb  erdő  ho- 
mályát még  mélyebbé  és  rémesebbé  tette,  a  részint 
heverő,  részint  forgolódó  haramiák  arczait  barna 
pirossággal  önté  el,  a  szurkos  fenyőfa  ropogva  $ 
pattogva  égett,  ezzel  a  forró  hús  szürcsöl ése  s  a 
haramiák  zaja  emelek  a  látvány  különségét.  A  füst 
folyvást  szélesedő  oszlopban  szállá  föl,  míg  a  ma- 
gosban  lengő   széltől    megtöretvén,   hosszú   felleget 


képzett  a  fenyők  ormain.  A  sokfélekép  csoportozott 
haramiák,  s  fákhoz  támasztott  fegyvereik  igen  fes- 
tőivé tevék  az  egészet.  A  rablókat  vidámftá  várandó 
vacsorájok,  melyet  az  üstnek  mindig  erősUlő  illata 
már  közel  lenni  igért.  Maga  a  kapitány  is,  bár  még 
szótalan,  de  tetszőleg  olvadó  komorsággal  nyugvék. 
Csak  az  egy  czigány  volt  kizárva  ezen  örömökből, 
mint  Ádám  ősünk  a  paradicsomból,  s  oly  érzelmek- 
kel tekintgete  az  üstre,  annak  szájingerlő  szaga  orrát 
megütvén,  —  milyekkel  hajdan  a  pusztákból  kíván- 
kozott Izrael  nemzete  vissza  Egyiptom  húsfazokai 
felé.  Végre  a  kész  eledel  levétetek,  a  haramiák  he- 
lyet foglalának  üstjök  körül,  s  a  hozzá  nem  férők 
fatányérokba  merítek  részöket.  Vízzel  telt  e  szo- 
morú látványon  a  czigány  szája ;  de  hol  volt  még 
egy  felei  közül,  kit  a  szükségben  leleményes  esze 
elhagyott  volna?  Bajnokunk  is  hamar  módra  akadt, 
hogy  juttassa  magát  boszús  urának  eszébe.  Szólani 
nehéz  büntetés  alatt  tiltva  lévén,  hegedűjét  vette 
elő,  minden  valódi  czigány  elválhatatlan  eszközét,  s 
rövid  hangoztatás  után  kezdé  a  nagyidai  keserves 
nótát  zengetni.  Pintye  Qregor  ajkai  megvető  mo- 
solygásra vonultak,  s  a  barna  hangászra  nem  is  te- 
kintve, e  szavakkal  vígasztala  annak  már  az  illatozó 
üst  felett  lebegő  lelkét: 

—  Kelj  föl,  móré  I  s  ne  czinczogj,  mint  az  éhes 
egér  lyukában,  mert  hegedűd  után  még  az  étel  is 
tánczra  kerekednék  gyomrunkban.  Jösz  te,  ragadj 
kanalat  a  vonó  helyett. 

Nem  vala  szükséges  ismételni  a  parancsot ;  a  he- 
gedű, mintha  minden   húrai   lepattantak  volna,  egy- 

szerre  elnémult,  s  már  a  jövő  pillanatban  móré  ka- 
nala teli  tányéron  kopogott.  tMoré»  ugyan  közös 
neve  a  czigány  nemzet  minden  férfitagjainak;  de 
ceigányunk,  mint  felei  majd  mindenike,  semmit  sem 
tudott  családja  nevéről,  sőt,  különös  szerencsétlen- 
ség I  még  keresztnevét,  s  a  templomot  is,  hol  az 
anyaszentegyház  keblébe  fogadtaték,  elfelejté,  már 
az  sem  vala  többé  világos  előtte,  melyik  büszkélked- 
jék a  három  azon  tájon  uralkodó  vallás  között,  őt 
nyájába  számlálhatni.  így  a  tMoré»  köznevezet 
tulajdonnevévé  vált,  de  ő  túl  ily  csekélységeken, 
abban  semmi  csúfolást  sem  gyanított.  Alig  vala  el- 
költve a  vacsora,  mivel  hőseink  éhségök  épen  nem 
késett,  a  haramiák  egymásután  elterültek,  s  nem- 
sokára mély  szuszogás  és  itt-ott  hortyogás  áruJá  a 
fáradtság  és  bor  áJtal  elnyomottakat  mély  alvásbar. 
lenni.  Tűzök  elalvék ;  a  holdat  hegyormok  borfták, 
egyik  csillag  a  másik  után  tűnt  a  sötét  égről,  s  már 
a  hajnali  szürkület  első  derűje  tört  elő,  midőn  az 
eddig  békén  alvó  haramiákat  a  magas  úton  álló  őr 
jele  ébreszté  föl ;  tüstént  fegyvert  ragadtak,  indul- 
ván a  zaj  felé,  de  ennek  okát  és  következéseit  a 
jövő  szakaszban  fogjuk  elbeszélni. 


HARMADIK  SZAKASZ. 

Rablás,  békülés,  szövetség,    új    tervek.  —  Igazulása    ezen   köz- 
mondásnak:  "zsák  megleli  foltjátn.  —  Egy  személy,  ki  sokszor 
jelenik  meg,  de   keveset  cselekszik. 


Vigyázva  mentek  a  haramiák  föl,  s  a  sziklára  ér- 
vén, látának  éjszakról  egy  utas  csapatot  közelíteni 
tíz  vagy  tizenkét  lovasból  állhatót,  moldvai  öltözet- 
ben, néhány  lépésnyire  a  szűk-út  kezdetétől  leszál- 
lottak nyergeikből,  gyalog  vezetni  által  lovaikat. 
Ezen  pillanatot  használák  a  haramiák,  kik  eddig  a 
sziklát  koszorúzó  bokorban  rejtek  magukat,  mit  a 
kora  szürkület  félhomálya  igen  könnyített,  kirohan- 
tak tehát  a  leszállás  által  megzavart  utasokra,  egy- 
kettő  védelmet  próbált  ugyan,  de  a  boldogtalanok 
élete  csak  a  rablók  vérszomja  kielégítésére  szolgált, 
a  többiek  földre  vettetvén,  megkötöztettek,  s  lovaik- 
ról lerakott  holmijokkal  együtt  vezeték  őket  az  űton- 
állók  völgyi  rejthelyök  mélyébe,  mások  a  lovakat  az 
erdők  sötétségébe  dugák  el.  Vad  örömmel  emelek 
Pintye  Gregor  és  emberei  a  nehéz  moldovai  által- 
vetőket,  mert  súlyok  arany  és  ezüst  tartalmat  gyanít- 

t«ta  velők,  s  az  egyik  fogolynak  öltözete,  s  rettegé- 
sén is  áttetsző  lomha  kevélysége  gazdag  bojárnak 
áJlfták  öt.  Ruházata  ugyan  bő,  hosszú  nycsttel  préme- 
zcn  és  bélelt  kaftán  vala  sötétkék  szövetből,  alatta 
meggyszín  selyem  dolmán  arany  zsinórokkal,  bő  zöld 
nadrág  és  vörös  szaffián  saru,  aranynyal  tűzött  övé- 
ről a  drága  pisztolyokat  és  kardot  már  leszakaszták 
megfosztój,  testalkata  magas  és  izmos  volt,  s  erős 
feje  vastag  vonásokkal,  de  minden  ügyességet  és 
férfikellemet  nélkülöze.  Valója  ugyan  semmi  jót  sem 
mutatott,  de  üressége  a  rosszból  sem  fcjezhete  töb- 
bet ki  szándékánál,  magát  gonoszságokban  kitün- 
tetni, ha  az  ahhoz  kívántató  lelki  erő  hiányával 
nem  lett  volna.  Most  kincsei,  s  talán  élete  veszte- 
sége miatt  a  rettegés,  máskor  szokatlan  elevenséget 
önte  el  rajta. 

—  Hej,  uram !  —  monda  vidáman  Pintye  Gre- 
gor,  látván  a  felnyitott  zsákokban  aranyat  s  ezüstöt 
villámlani,  —  könnyen  nyaktörést  okozhatna  bér- 
eseink között  ily  teherrel  utazni ;  azért  reménylem, 
megköszönöd,  hogy  bátorságodra  gondolván,  meg- 
könnyítettünk, 

—  Ily  teher  még  egy  bojárnak  sem  törte  nya- 
kát. —  Viszonzá  elég  bátran  a  megfosztatott,  kiben 
a  fösvénység  némikép  még  a  halálos  félelmen  is 
diadal  maskodék. 

—  Bojár?  —  Vága  belé  Pintye  Gregor.  —  Úgy 
otthon  is  lesz  valamid,  hogy  ezen  arany  és  ezüst 
nélkül  elélhess. 

—  Ember,  hallod-e?  én  Bogdanu  Gyurka  va- 
gyok, Rakovicza  Mihály  moldovai    vajdának   rokona 


és  seregében  kapitány ;  gondold  n\cg,  rai  jó  lehet, 
ha  valakit  Magyar-  s  Erdélyországokból  kiugratnak, 
a  Havasalföldön  megpihenni.  -  Igyekezék  a  mol- 
dovai ellenei  szívökre  beszélni. 

Kételkedve  méregeté  őt  a  haramia ;  de  hirtelen 
felelt :  —  Ismerem  az  efféle  Ígéreteket,  egy  ily  zsák 
arany  a  tatárok  között  is   szerez  nekem  menedéket. 

—  Jól  van  tehát;  csak  legalább  annyit  hagyj,  a 
mi  elég  utam  folytatására.  —  Esdeklett  Bogdanu. 

—  He  —  egy  bojárnak  mindenütt  van  hitele;  hi- 
szen a  vajda  rokona  csak  nem  fogott  amúgy  vaktá- 
ban utazni. 

—  Lovakat  adtam  el  a  császári  sereg  számára,  és 
marhát.  De  ha  mindentől  megfosztasz,  Ugocsába 
kell  visszamennem  a  Szirmayaktól  pénzt  kérni,  mi 
nagy  akadály  lenne  utamban. 

—  Csak  csapold  meg  őket,  hah,  még  most  örven- 
dek, hogy  e  csapással  nekik  is  egy  kis  alkalmatlan- 
ságot okozhattam. 

—  Miért?  —  Kérdé  a  bojár. 

—  Nagy  számvetésem  van  tekintetes  uraimékkal, 
régi  rovás,  de  annál  drágább  az  ára. 

—  Hallod-e,  barátom  ?  -—  Monda  Bogdanu,  hang- 
ját és  viseletét  hirtelen  olyanná  változtatva,  mintha 
egy  okos  ötlet  villámlanék  fejébe,  ezen  állapot  annál 
föltetszőbb  vala  a  moldovai  testőrkapitányon,  mert 
lelkének  ily  erőszakos  megrázásában  igen  ritkán 
sinlődött.  —  Ha  boszút  forralsz  a  Szirmayak  ellen, 
kössünk  szövetséget,  te  könnyebben  juthatsz  caélod- 
hoz,  s  az  én  szándékom  is  teljesülhet,  a  miért  há- 
lámra mindig  számot  tarthatsz. 

—  ugy,  ha  bőrzsákaidat  visszaadom. 

—  Tartsd  meg  azt,  sőt  még  többet  is  Ígérek, 
ha  segedelmet  nyújtasz  s  az  sikerül. 

—  Előbb  Szirmayt  mondád  egyetlen  ismerősöd- 
nek, kitől  segítséget  várhatsz,  s  most  így  törekedel 
megrontására,  ez  moldovai  kereszténység.  —  Szóla 
Pintye  Gregor  nevekedő  bámulással. 

—  Hallgass  meg  s  azután  itélj.  —  Erre  követ- 
kezőképen magyarázá  magát  a  bojár:  -  A  meghalt 
Szirmay  György  egy  leányt  hagyott  maga  után,  neve 
Ilona. 

—  -  Tudom,  tudom,  csak  tovább  !  —  monda  boszú- 
s«n  a  haramiafő. 

—  Ez  most  ángyával  együtt  István  bátyjánál  tar- 
tózkodik, ott  megismerkedtem  vele,  belé  szerettem, 
feleségül  kértem,  büszke  rokonai  nem  adták,  és  üres 
kosárral  küldöttek  haza. 

—  Mink  pedig  üres  erszénynyel.  —  Jegyzé  meg 
More. 

—  A  többit  értem.  —  Yága  beszédébe  Pintye 
Gregor.  - —  Ragadjam  el  számodra  a  kisasszonyt,  s 
te  eget  igérsz  s  kötéllel  húzatsz  feléje,  ha  hölgyed 
lesz  a  leány. 

—  Ötszáz  körmöczi  a  díjad,  kész  vagyok  érte 
mindennel  kezeskedni. 

—  Nem  pénzed,  a  mi  ajánlatod  elfogadására  in- 
gerel, szép  alkalom  boszúmat  önteni  a  kevély  nem- 
zetségre, —  Jól  van  —  ide  kezed  —  áll  az  alku. 

—  Reményled,  hogy  boldogul  szándékunk?  — 
Kérdé  Bogdanu. 

—  Bízd  azt  reám,  de  ötszáz  arany  nekem  s  ugyan- 

Annyi  társaimnak,  és  holdújuláskor  Jászvásáron  lako- 
dalmad lesz. 

Kevéssé  habozott  a  kapitány  reá  állani  az  új  áldo- 
zatra ;  de  a  szerelem  mindenhatósága  itt  is  diadal- 
masnak mutatá  magát,  reá  álla,  nem  igen  lehetett 
azonban  annyi  veszteség  után  bőkezűségén  csudál- 
kozni,  mert  az  elrabolt  pénz  a  vajdáé  volt,  magáét 
már  előre  küldé  az  erdélyi  császári  sereghez  vite- 
tett pénzzel.  Most  az  érdemes  új  czimborák  tanács- 
kozni kezdenek  szándékok  kivitele  felől.  A  mol- 
dovaiak Pintye  Gregor  parancsára  föloldoztatván, 
szabadon  jártak,  sőt  a  haramiák  reggelieket  is  meg- 
oszták  velők,  míg  kapitányok  Bogdanu  Gyurkával 
tanakodék. 

—  Ezen  napokban  nagy  vadászat  lesz  Huszt  vi- 
dékén, ott  megjelenik  a  Szirmay-család  is,  menj 
hozzájok,  beszéld  el,  mint  raboltalak  ki,  ebben  ha- 
zudni nem  fogsz,  engem  embereimmel  együtt  majd 
ott  találsz,  ismerem  én  az  efféle  mulatságokat,  mert 
Pintye  Gregor,  bár  nem  híják  is,  meg  szokott  rajtok 
jelenni.  Az  erdő  szélén  hely  készíttetik  az  asszo- 
nyok számára,  s  ezek  kevés  ügyetlen  férfiakkal  ma- 
radnak ott ;  te  azért  bízvást  kövesd  a  vadászokat, 
de  igyekezz,  mennyire  lehet,  hátra  maradni,  s  közel 
az  asszonyokhoz  embereiddel  együtt,  én  a  szépekre 
tttök,  te  védelmökre  rohansz,  de  természetesen  már 
késő  lesz,  kergetni  fogsz  engemet,  de  az  utat  el- 
téveszted, s  nyomomat  veszted,  mához  egy  hétre 
pedig  minekelőtte  a  nap  e  tengerszem  tükrébe  ka- 
csint, jelenj  meg  ezen  völgyben  az  ezer  körmöczi- 
vel,  s  tied  lika   kisasszony.   Ha  pedig  első  tervünk. 


várakozásom  ellen  nem  foganulna,  én  bányász-öltö- 
zetben a  nagybányai  vendégek  között  leszek,  így 
majd  ott  is  bátran  szólhatunk. 

—  Minden  jól  —  Viszonzá  félig  örvendve,  félig 
búsan  a  bojár.  —  De  hol  vegyek  én  szegény  kira- 
bolt ember  ily  rövid  idó  alatt  ezer  aranyat? 

—  Nagybányán  tartózkodik  egy  gazdag  moldovai 
kereskedő.  —  Feleié  a  minden  bajon  segíteni  tudó 
haramia.  -  Az  vajdája  rokonának  örömest  fog  ezer 
aranyat  kölcsönözni,  ha  meglátogatod  a  vadászat 
után.  Most  indulj,  mert  én  tovább  nem  maradha- 
tok. —  A  haramiák  eltakaríták  holmijukat,  vissza  adák 
Bogdanu  lovait,  sót  Gregor  kevés  pénzt  is  nyújta 
neki,  s  kQlön  tjtakon  ment  a  két  felekezet,  a  moldo- 
vaiak vissza  Mármaros  felé,  a  haramiák  nyugotra. 


NEGYEDIK  SZAKASZ. 

Melyben  a  fő  személyek    jelennek    meg.      -    Vadászat,    véletlen 
baj,  melyből  nagy  szerencsétlenség  származik. 


Közel  Huszt  mezővárosához,  hol  a  fehér  és  fe- 
kete Tisza,  itt  még  csak  hegyi  patakok,  összefoly- 
ván, hazánk  legnagyobb  honi  folyamát  alkotják,  vo- 
nult a  köves  úton  egy  számos  vegyes  csapat,  urak, 
szolgák  és  parasztokból  álló,  utánok  három  hintóban 
asszonyok  és  leányok  ültek,  több  szekér  pedig  ele- 
séget vitt  a  társaság  után,  melynek  készületéből  ki- 
vehető vala,  hogy  vadászatra  szándékozik.  Alig 
haladtak  azonban  félórányira,  s  már  kénytelenek 
voltak  lovakat  és  kocsikat  elhagyni ;  mert  az  eddig 
meglehetősen  tágas  út  most  egy,  az  erdő  ritkulásai 
után  tekergő  keskeny  ösvénynyé  vált.  A  hely,  hol 
leszállának,  óriási  magasságú  fákkal  koszorúzott  kör 
vala,  melynek  közepét  négy  hatalmas  tölgy  díszc- 
síté,  ezeknek  alsóbb  ágaik  levágd  altattak,  a  felsőb- 
bek pedig  hosszú,   itt-ott   fatámasztékokon   nyugvó 

nidnkkal  egybekötve,  és  zöld  gályákkal  sűrűn  fe- 
detve, oszlopul  szolgáltak  egy  tágas  levélszinnek, 
mely  hűvös  kebelében  vala  fogadandó  víg  ebéddel 
a  vadászatról  fáradtan  visszatérőket ;  közel  hozzá 
egy  kövekből  rakott  tűzhelyen  már  magasra  csap- 
tak a  lángok,  s  lomha  inasok  és  kövér  szakácsnék 
előkészületekkel  foglalatoskodtak  a  következő  do- 
logra. Az  asszonyoknak  itt  kellé  volna  maradni 
mindazokkal,  kik  a  vadászatban  közvetlen  részt 
nem  vesznek ;  ez  vala  tehát  a  bojárnak  czinkosa 
iha]  Szirmay  Ilona  elrabolására  kijelelt  vidék.  Már 
búcsúztak  az  elv5.1ók,  midőn  két  sugár  leányalak 
kérő  arczczal  fordult  egy  már  őszbe  vegyült,  de 
még  erős  és  felette  tisztes  tekintetű  öreghez.  A  két 
szép  esedezőné  Mária  volt  és  lika,  Szirmay  György 
leányai ;  egy  rövid  pillanat  már  testvéreknek  ismer- 
teié őket,  oly  nagy  vala  termetek  s  vonásaik  ha- 
sonlósága, bár  az  öregebb  fekete  szemében  inkább 
alvó,  mint  égő  szende  tűz,  s  a  képén  lebegő  lágy 
nyugalom  szelid  s  komoly  ábrándozásra  mutattak, 
míg  lika,  az  ifjabb,  sötét  szemében  az  éjszaka  lán- 
golni látszék,  s  pajzán  mosoly  uralkodott  piros  aj- 
kain, s  szünetlen  változó  arczulatja  s  tekintete  csinta- 
lan elevenséget  árulának  el.  Az  öregebb  így  szólítá 
meg  Szirmay  Istvánt,  mert  ő  vala  a  tisztes  öreg: 

—  Bácsi,  vigyen  el  minket  is  a  vadászatra. 

—  Édes  gyermekeim  I  mit  fog  mondani  anyátok  ? 

—  ó  sem  ellenzi.  —  Monda  nagy  sebességgel 
lika,  s  anyjához  fordult,  jobb  karját  annak  nyakára 
tévén.  —  Ugy-e,  édes  anyám,  te  megengeded. 

—  Mit  akartok,    gyermekek!   —   Feleié   ijedten 

az  anya,    —  ott   annyi   lövés   között,    mily   könnyen 
•shetnék  baj. 

—  Vigyáíunk  magunkra.  —  Szóla  a  két  leány. 

—  S  likára  majd  vigyáz  Boldizsár  öcsém,  — 
monda  az  öreg  Szirmay,  s  lika  vérré  pirultan  suté 
le  szemeit,  —  de  Marimat  magam  fogom  meg- 
örzeni.  Ereszd  el  őket,  édes  húgom.  —  Folyamodék 
6  is  anyjukhoz. 

—  Isten  tudjál  de  én  bajtól  félek.  —  Hangzék 
habozva  Szirmayné  felelete. 

—  Ne  félj  semmit,  édes  anyánk,  csak  most  az 
egyszer s  az  egész  társaság  kére  a  leányok- 
kal, míg  a  jó  anya  aggodalma  ellenére  is  igent  monda, 
látván,  hogy  csak  Bogdanu  Gyurka  (olvasóink  előtt 
tudva  lévő  okokból)  fogja  pártját.  Vígan  indulának 
a  vadászok  szép  társnéikkal,  csak  Bogdanu  Gyurka 
maradozott  hátra  embereivel,  aggódva  keresvén 
szemei  a  bányász-alakba  bújt  haramiát ;  nem  soká 
várakozék,  midőn  egy  csapat  hajtó  parasztok  vonu- 
lának  előtte,  s  köztük  ismerős  képekre  lelt.  E  cso- 
portból fejté  ki  magát  Pintye  Gregor  hosszú  test- 
alkata, a  bányászruha  és  egyéb  változatok  által 
majdnem  ismeretlenné  tétetve,  azok  előtt  is,  kiknek 
őt  látni  gyakor  alkalmok  volt. 

—  Uraml  —  Monda  tetszőleg  mély  tisztelet 
jeleivel  a  bojárnak.  —  Szándékunk  füstbe  ment,  de 
ne  essél  kétségbe ;  látod  azon  sudár  úrfit,  ki  likát 
vezeti  ?  az  Szodoray  Boldizsár,  kedvesed  szeretője ; 
a  fiú  mindig  a  legszélsőbb,  legveszedelmesebb  helyet 
szokta  választani  a  vadászaton,  a  leány  tőle  el  nem 
marad,   én   czimboráimmal   körüle   fogok   hajtani,   s 

ne  aggódjál,  hogy  a  tüzes  ifjút  félre  ne  csaljam, 
mialatt  bajtársaim  a  leánykát  elragadják.  Azért  a 
mellettök  lévő  állást  foglald  el,  s  vigyázz,  a  máso- 
dik hajtás  alatt  nőt  rabolok  neked,  szépet,  milyen 
még  nem  volt  moldovai  bojárnak.  —  Ezzel  jobbra 
fordult  Pintye  Gregor  a  többi  hajtók  után,  és  Bog- 
danu  ment  a  vett  utasítást  követni.  Az  első  hajtás 
baj  nélkül  folyt  el,  s  a  második  mélyebben  az  erdő- 
ben magas  bérezek  tövénél  kezdődött.  Jobbról  a 
szélső  pontot  Szodoray  foglalá,  alig  ötven  lépés- 
nyire tőle  Bogdanu  állott,  ezután  Szirmay  egy  öreg 
barátjával.  A  bojár  történetből  egy  szikladarab  előtt 
vette  állását,  Szirmay  húgait  ezen  kőre  ülteté,  hogy 
magas  ülőhelyeken  mind  a  netalán  elrohanó  vadak, 
mind  az  alacsonyabbra  irányzott  lövések  előtt  bá- 
torságban legyenek,  annál  inkább,  mert  ezen  pon- 
ton a  leányokat  nemcsak  ő,  de  Boldizsár  is  szemmel 
tarthaták.  A  többi  vadászok  egy  hosszú  vonalban 
terjedtek  el,  és  szembe  velők  a  hajtók  nagy  távol- 
ságnyira, fejszék,  villák  s  dorongokkal  fegyverkezve 
ijesztek  föl  a  sűrűbe  rejtező  vadakat,  harsány  kur- 
jongassa! kergetve  őket  a  halált  osztogató  csövek- 
nek elejibe.  Sűrű  puskaropogás  a  lövészek  bal  szár- 
nyára vonta  a  figyelmet,  s  a  tüzes  Szodoray  már 
nyughatatlanul  tekintgete  arra,  midőn  jobbra  tőle 
egyenesen  a  vadászok  vonalában  egy  szarvas  ha- 
talmas fejdísze  emelkcdék  föl  a  sűrűből,  melyhez 
nagyságra  hasonlót  még  Boldizsár  nem  látott.  Nem 
állhata  ellent  vágyának  a  királyi  vadat  elejteni,  de 
leshelyéből  a  bokor  sűrűsége  miatt  rá  lőni  nem 
lehetvén,  közelített  a,  min    eléggé   bámult,  az  egész 

Gaal  Jóxtcf :  Szirmay  Ilona.  j 

vadászi  za)  daczára  is  csendesen  s  kényelmesen 
mozgó  szarv  felé,  melynek  tulajdonosa  kedvére  lát- 
szatott legelni ;  már  legjobb  lövéstávolságban  volt 
üldözőjétől,  midőn  a  bokrok  között  hirtelen  eltűnt. 
Ezen  sebességből  Ítélve  a  szarvas  vagy  lefeküdt, 
vagy  valamely  földkonyulatba  leereszkcdék.  Tana- 
kodva álla  itt  egy  darabig  Szodoray,  bele  nyomul- 
jon-e a  már  itt  igen  sűrű  cserébe,  melynek  cscrgése 
az  állatot  időnek  előtte  fölijesztené,  vagy  előbbi 
helyére  visszatérjen,  s  az  utolsóra  határozá  magát, 
remélvén,  hogy  az  üldözött  előbb-utóbb  kezébe  ke- 
rül a  vadászat  folytában,  midőn  egy  harsány  beható 
asszonyi  sikoltás  csapott  fülébe.  A  két  testvérnek, 
mint  külsejök,  úgy  hangjok  is  igen  hasonló  vala, 
s  annál  inkább  sietett  Boldizsár,  mert  nem  tudá, 
melyiket  fcnyegcté  veszedelem.  Az  első  kiáltásra 
több  következek,  s  egynéhány  puska  s  férfihangok 
durranának  belé.  Kilépvén  a  csalitból,  a  fenn  emlí- 
tett szikla  mellett  húsz  vagy  harminca  embert  látott 
küzdeni.  Először  is  Szirmay  István  tűnt  szemébe, 
egy  oláh  pór-öltözetű  emberrel  birkózva,  kitől  is  rö- 
vid küzdés  után  a  földre  csapaték ;  Szodoray  méltó 
haragra  lobbanva  ragadá  puskáját,  s  a  vakmerő  pór- 
nak irányozá :  ez  észre  vévé  a  veszélyt,  s  hosszá- 
ban a  földre  veté  magát  épen,  midőn  Boldizsár 
csövét  elsüté,  s  a  rablónak  szánt  golyó  Szirmay 
Mária  szívét  taláJá,  kit  ennek  háta  mögött  tartott 
ölében  egy  haramia;  mert  ki  nem  gyanítaná  olva- 
sóink közül,  hogy  a  támadók  Pintye  Gregor  s  em- 
berei voltak.  Kivont  karddal  vága  közibök  Boldi- 
zsár, s  az  első,  ki  útját  gátol á,  halva  dűlt  el ;  de  csak 

most  vévé  észre,  mily  egyenetlen  tusába  bocsátko- 
zék,  mert  a  haramiák  ellen,  egy-kettőt  kivévén,  csak 
Bogdanu  s  emberei  harczoltak,  s  ezek  is  már  futás- 
nak eredtek,  mire  a  haramiák  is  nagy  sebcsen 
vissza  vonták  magokat,  s  midőn  az  ösvénybe  ka- 
nyarodtak, melyen  az  erdő  áttörhet  étlen  sűrűsége 
miatt  egy  darabig  futni  kénytelenek  valának,  úgy 
rémlék  Szodoraynak,  mintha  cgyikök  ölében  Ilkáját 
látta  volna  elragadtatni,  és  magát  s  minden  vesze- 
delmet felejtve  rohant  a  rablók  után,  kik  egész  élte 
boldogságát  vitték  magokkal. 

A  többi  vadászok  ezen  csak  kevés  perczekig  tartó 
zajt  eleinte,  mint  efféle  mulatságokban  nem  ritka 
lármát  megvetek,  csak  későbben  sejtvén  veszedel- 
met, mire  távolabb  állásaikról  a  csatatérhez  érkez- 
tek, a  haramiák  szép  zsákmányukkal  már  jól  elhalad- 
tak s  a  messze  üldöző  lövészektől,  az  elragadott 
leány  é$  megmentésére  törekvő  kedvese  kora  sege- 
delmet nem  várhattak. 


ÖTÖDIK  SZAKASZ. 

Melyben    az    előbbi    baj    még  nagyobbá    lehetne,    ha    segítség 

nem   érkeznék.  —  Egy  új  személy,  ki  keveset  tesz,  de  a  helyett 

sokat  beszél.  —  Tudósítás  új  szerencsétlenség  felől. 

Már  a  rablók  azon  helyhez  értek,  hol  a  fák  rit- 
kulása miatt  lehetséges  volt  az  erdő  belsejébe  el- 
oszlaniok,  s  honnan  minden  üldözésnek  daczoltak 
volna,  midőn  az  ösvény  ellenkező  részén  egy  sűrű 
bokor  mellől  emberek  jöttek  elő,  az  első  Szodoray 
segítség  kiáltásaira  tüstént  kardot  rántott,  de  minek- 
előtte hasznát  vehette  volna,  már  a  földre  terült 
Pintye  Gregor  izmos  jobbja  alatt,  de  esésben  ennek 
lábát  megragadta  s  míg  a  baljában  félholtan  fekvő 
Szirmay  Ilona  által  terhelt  haramia  magát  ezen 
bilincsekből  szabadítani  igyekezett,  erősebb  karok 
ránták  ki  szép  zsákmányát  öléből.  Pintye  Gregor 
föltekinte  s  rettenetes  ellensége  Karácson  Tivadar 
állt  előtte  vármegyei  hajdúkkal. 

—  A  fekete  kopó  !  —  kiáltá  egy  czimbora  s  ijedve 
futottak  a  többiek  az  erdőbe;  közrémül  ésöket  látván 
vezérök,  nem  tartá  tanácsosnak  egyedül  megállani  a 

sarat  s  példájokat  követé,  épen  midőn  Tivadar  a 
megmentett  leányt  egy  hajdúnak  adván,  ellene  emelé 
kardját.  Gregor  könnyebb  menekedése  végett  hátra 
lökött  két  maga  előtt  álló  rablót,  ezek  Karácsonra 
dűltek,  ki  őket  egy  sújtassál  a  földre  teríté.  A  haj- 
dúk üldözőbe  vevék  a  haramiákat,  de  nem  soká  min- 
den siker  nélkül  tértek  vissza,  az  erdő  homályában 
elvesztvén  minden  nyomot.  Szodoray  és  utána  a 
vadászok  is  elérkeztek,  az  első  forrón  szorítá  karjai 
közé  ismét  eszmélni  kezdő  kedvesét  s  a  pázsitra 
ülteté,  hol  ez  ijedtségéből  kigyógyult. 

Forduljunk  most  azon  bajnokhoz,  kinek  kardja 
oly  bátran  és  nagy  tetteket  Ígérőn  hagyta  el  hüve- 
lyét és  mégis  a  kegyetlen  sors  egy  máramarosi  zsi- 
vány képében  vérszomja  kielégítése  nélkül  porba 
sújtá  az  éles  aczélt  urával  együtt.  Most  fölemelke- 
dék  nem  legpuhább  fekvéséből  s  mérges  körülnézés 
között  bal  lábát  felöl nyire  a  jobb  elibe  és  balkezét 
csipejébe  tévé,  jobbjával  kardját  a  földbe  döfé,  orra 
a  homlok  felé  emelkedett,  míg  ennek  bőre  redők- 
ben vonult  le  a  szaguló  érzék  lakja  felé ;  háromszor 
nyilt  ajaka,  de  ugyan  annyiszor  nyoma  a  harag  vissza 
hangjait,  míg  végre  az  indulat  e  szavakban  tört  utat 
magának :  —  Barbaroza  pogányhalál.  Hol  van  a 
gazember,  ki  egy  dragonyos  kapitányt  s  a  római 
szent  birodalom  lovagját  a  földre  merte  teríteni  ? 
Akasztassátok  föl  tüstént,  mert  kardomra  oly  pórvér 
nem  méltó  s  azért  is  nem  döftem  keresztül. 

Még  csak  most  vonta  az  idegen  mindnyájok  figyel- 
mét magára,  ő  egy  magas  kövér  ember  volt,  élte 
közép  szakaszában,   hízott   arczán,    mely   alatt   csak 


alig  pislogtak  ki  világoskék  szemei  és  tetemes  orrán 
a  magyar  bortövek  minden  nemei  pirosan  bimbóz- 
tak hosszan  lefüggő  szőke  hajának  árnyai  alatt,  voná- 
sainak katonai  rettenetességet  kivánt  adni,  de  inkább 
hasonlíta  egy  iszákos  iskolamesterhez,  ki  nyírvessző- 
vel a  kezében  rémíti  tanítványait.  Testét  meggyszín 
posztó  kabát  fedezte  térdig  leérve,  hol  az  iszonyú 
lovagcsizmákat  tőszomszédságban  köszönté.  Fején 
egy  széles  karamú  hegyes  kalap  czifra  tollakkal  ékes- 
kedék,  védelmére  mell-  és  hátvas  és  azon  súlyos 
egyenes  kosármarkol atú  kard  szolgált,  melyet  oly 
sikeretlenül  vont  elő  hüvelyéből. 

—  S  kit  kell  sajnálnunk  ezen  szerencsétlen- 
ségért? —  kérdé  egy  derék  férfiú,  ki  előtt  a  többiek 
tisztelettel  tértek  ki.  —  Ha  tudakoznom  szabad  — 
s  alig  bírta  nevetését  elnyomni  a  réz  orrú  baj- 
nokon. 

—  Én  Donnerbaumsbergi  Türkenfrasz  Gottlieb 
Konrád  Friderik  vagyok,  a  római  szent  birodalom 
lovagja  és  több  hatalmas  potentátok  armadájában 
dragonyos  kapitány  —  feleié  a  vitéz. 

—  Örvendünk  egy  ilyen  érdemes  férfi  jelenlé- 
tén. —  Monda  az  előbbi  kérdező. 

—  Nincs  miért,  sőt  ijedni  fogtok,  meghallván  jö- 
vetelem okát;  -—  vága  belé  a  dragonyos. 

—  S  mi  lehetne  oly  rémületes? 

Bedugta  kardját  a  kapitány,  jobb  lába  mellé  húz- 
ván a  balt  és  balkezét  a  markolatra,  jobbját  övébe 
tévén,  mérges  tekintetét  fontos  hivatalossá  változtatá 
és  ünnepélyes  hangon  tudakozódék. 

—  Én  Szatmár  és  Máramaros  vármegyék  alispán- 

jait  keresem ;  az  úton  haliam  meg,  hogy  ők  a  vadá- 
szattal delectálják  magokat,  és  én  ide  fordultam. 

Kjvála  a  vadászcsapatból  négy  férfiú  s  az  elsó, 
fentebbi  kérdezőnk  magát  és  társait  mutatá  be  a 
kapitánynak,  mint  a  keresett  személyeket. 

-  Én  Steinville  generálistól  jövök  Transilvániá- 
ból  egy  lamentábilis  nunciummal :  a  krimiai  tatárok 
számtalan  sereggel  Besztcrcze  vidékére  rontottak  s 
az  egész  regiot  depopulálják  ;  a  generális,  bár  a 
commandója  alatt  lévó  hat  regementnek  vitézi  valorát 
ismeri,  kénytelen  a  sokaság  előtt  positióit  odahagyni 
és  bátorságosabb  localitásba  retirálni. 

—  Én  oda  hagyván  Hollandiát,  hol  utoljára  a 
magas  akaró  Generális-statusok  armadájában  voltam 
dragonyos  kapitány,  Steinville  trupjai  közé  szándé- 
koztam állani,  kivánván  tapasztalni  a  császári  servi- 
tiumot  is,  de  bár  mind  a  két  Indiában  harczoltam, 
még  sem  fogadtak  be,  azért  tehát  Russiába  igyek- 
szem Péter  czár  szolgálatába ;  de  meghallván,  mily 
occasio  mutatkozik  itten,  kegyelmeteknek  ajánlom 
magamat  minden  retiráda  eligazítására. 

—  Hat  ezreddel  I  —  kiálta  fel  Bagosy  László 
szatmári  első  alispán.  —  Hat  ezred  rendes  katona- 
sággal megfutamodni  egy  tatár  csorda  előtt. 

—  Nem  megfutamodni  —  szóla  hirtelen  Türken- 
frasz  félig  boszúsan.  —  Ezt  csak  az  in  arte  bellica, 
a  taktikában  és  stratégiában  ignorans  emberek  mond- 
hatják :  más  a  hadi  reglamán  szerint  retirálni,  más 
disorganisálva  és  confusióban  futásnak  eredni ;  az 
első  mindig  dicsőséges,  már  a  pogány  görögöknél 
hfres   lett   általa   Xenophon  generális,  ki  Babilónia- 

bó]  haza  Grseciába  több  száz  mértföldnyi  retirádát 
tett  a  legszorosabb  ordre  de  batailleban,  a  nagy 
Montccuculi  Rajnáid  mindig  retirált  a  törökök  előtt, 
s  mégis  mint  híres  vezér  halt  meg,  a  legnagyobb 
generalissimusok  retiráltak,  mert  minden  generális- 
nak retirádát  praescribál  a  taktika,  ha  ellenségeivel 
számra  legalább  is  nem  egyenlő ;  —  atqui  a  tatárok 
tizenkétezerén  vannak,  mi  csak  hatezren  és  azért  in 
plcno  consilio  bellico  determináltatott  a  retiráda. 

—  Gyáva  ember  hozta  ezen  szabályt,  nem  volt 
annak  sem  lelke,  sem  hazája.  Hunyady,  Kinizsy, 
Bátory  százezerekre  rohantak  ötször-hatszor  kisebb 
seregekkel  s  diadalmaskodtak,  de  retiráda  nem  volt 
táborukban.  —  Monda  melegen  és  az  égnek  tekint- 
vén Bagosy,  mintha  a  gyáva  érzetű  katonát  tekin- 
tetre méltónak  sem  tartaná.  Türkenfrasz  bölcs  mo- 
solygással majdnem  füléig  húzta  ajkait. 

—  Ti  magyarok  csak  mindig  atakirozásról  álmo- 
doztok s  mint  szoros  ordre  de  batailleban  csatázni, 
úgy  regulamcntum  szerint  retirálni  sem  tudtok,  ezt 
már  több  tapasztalt  katonáktól  hallottam ;  szerettem 
volna  látni  Hunyadytok  batáliáit,  mily  victoriák  lehet- 
tek azok  egészen  contra  artem  bellicam  —  monda 
a  kapitány  s  folytatá  mosolygását  mintegy  maga 
örvendve  bölcseségén. 

—  De  győzedelmek  voltak,  s  dicsőbbek,  mint  a 
német  és  olasz  tábornokok  egészen  juxta  artem  bel- 
licam elvesztett  csatái.  Azonban  térjünk  dolgunk- 
hoz, —  mely  utat  vettek  a  tatárok  ? 

—  Mint  mondám  Beszterczénél  rontottak  be,  s 
hihetőleg    szándékuk    Magyarországban    különösen 

ezen  megyékben  zsákmányolni,  a  lakók  a  legmélyebb 
erdőkben  keresnek  refugiomot,  részint  távol  helyekre 
futnak,  hol  nagyobb  a  securitás.  Tűzláng  illuminálja 
a  pogányok  útját,  és  in  vinculis  czipelik  magok  után 
ezreit  az  elfogott  erdélyieknek.  —  Vala  nem  vigasz- 
taló válasza  a  dragonyosnak. 

—  Remélem  —  folytatá  Bagosy,  —  Steinville,  ha 
már  Erdélyt  nem  védheti,  hazánk  felé  vonja  magát, 
hogy  ezt,  a  bizonyosan  felkelendő  nemességgel  egye- 
sülvén, megmenthesse  s  a  rabló  csordától  a  foglyo- 
kat megszabadítsa,  a  zsákmányt  vissza  vegye. 

—  Insurrectio  —  ha  ha  hal  —  röhöge  a  Donner- 
baumsbergi  lovag  —  Barbaroza  pogányhal  ál  I  Insur- 
rectio —  már  a  nagy  Montccuculi  demonstrálta  egy 
taktikus  dissertatioban,  mily  irreguláris  és  haszonta- 
lan katonaság  légyen  ez  ;  csak  hátráltatná  a  gene- 
rálist szép  retirádájában. 

—  Montecuculi  egy  alacsony  gőggel  s  külföldi 
gyűlölséggel  teljes  kaján  lelkű  ember  volt ;  s  azért 
jaj  annak,  ki  gyalázni  meri  hazánk  századok  óta 
vitézségről  híres  nemességét,  azt  nem  őrzi  meg 
Montecuculi  minden  dicsősége  a  büntetéstől.  — 
E  szavakat  oly  tűzzel  s  hathatósan  dörgé  Szodoray 
Boldizsár,  hogy  a  római  szent  birodalom  lovagja 
katonai  tartását  egy  pillanatra  elveszte,  s  midőn  az 
if^ú  magyar  jobbját  szablyája  felé  látá  nyúlni,  orra 
8  pofája  veres  halmain  hirtelen  haloványság  sugár- 
zék  által. 

—  öcsém,  ne  vedd  rósz  néven,  a  tatárok  ülnek 
m4r  ezen  úrnak  vérében  ;  —  monda  félig  engesz- 
telőleg,  félig  gúnyolón  Bagosy  Boldizsárnak,  részint 

nem  akarván,  részint  méltónak  sem  tartván  a  nagy- 
szájú idegennel  perelni,  s  chez  fordulva  folytatá  be- 
szédét, —  s  mit  izén  még  Steinville  tábornok? 

Lassanként  visszatért  Türkenfrasz  hivatalos  phy- 
siognomiája,  tapasztalván,  hogy  védelmezőre  akadt. 
Steinville  generális  ő  excellentiája  recomendálja 
magát  nektek  s  tanácsolja  lakaitokat  elhagyni  s  min- 
den jobbágyaitokkal  elhagyatni,  eledelt,  barmot  s 
minden  haszonvehetőt  elvinni  vagy  clirtani  és  mé- 
lyebben az  országba  vonulni,  hogy  azáltal  a  pusz- 
taság kényszerítse  az  ellenséget  retirádára.  Ezen 
üdvös  rendelés  kivitelét  Erdélyben  az  idő  szűke  nem 
engedé;  de  ti  még  reá  értek,  azért  fogjatok  a  de- 
structiohoz,  mert  az  ön  kézzel  ejtett  seb  nem  fáj  úgy, 
mint  az  idegentől  származott.  Ezen  utoljára  fölhozott 
ösztönözésén  annyira  örvendett  Gottlieb  Konrád 
Fridcrik  Türkenfrasz,  hogy  felejtve  Szodoray  súlyos 
szablyája  felé  nyúló  izmos  karát,  öntetsző  mosoly- 
lyal  szájszegletit  ismét  füleinek  közvetetlen  szomszéd- 
ságába hozá. 

—  De  mi  nem  fogunk  sem  contra,  sem  juxta  artem 
bellicam  szaladni.  Senki  se  mondhassa,  hogy  Bagosy 
a  kormányára  bízott  vármegyét  gonosz  időkben  el- 
hagyta légyen,  s  azért  minden  erőmet  a  veszély  el- 
hárítására fordítom  s  c  szent  czélra  vagyonomat  és 
éltemet  felajánlom.  —  Hangos  éljen  követé  a  szat- 
mári alispán  lelkes  beszédét,  ki  azt,  ebből  társai 
hasonló  érzelmét  kiismervén,  így  folytatá :  —  Men- 
jen azért  kapitány  úr,  a  hová  tetszik  s  mondja  meg, 
hogy  itt  lelkes  magyar  nemesekre  talált,  kik  készeb- 
bek  minden   taktika    nélkül   is   az   ellenséget   meg- 

verni  vagy  bátor  csatában  elesni,  mint  hazájokat  bár 
sokkal  számosabb  ellenség  előtt  is  csúfosan  oda 
hagyni. 

A  nem  reménylett  merész  elhatározás  szinte  bámu- 
lással tölte  lovagunk  lelkét  s  talán  nem  épen  éles 
elméje  is  észrevéteté,  mily  kevés  hatást  tehessen 
ilyen  emberek  előtt  kényszerített  katonai  rettenetes- 
sége,  vagy  csak  történetből  esett-e,  de  elég  az  hozzá, 
következő  szavait  már  sokkal  lágyabb  hangon  ejté  s 
előbb  daczosan  felvetett  feje  meglehetősen  lehajolt. 

—  Én  tovább  nem  mehetek,  mert  már  gróf  Ká- 
rolyi Sándornak  is  ajánlottam  szolgálatomat  és  így 
militaris  parolám  kényszerít  maradni  és  titeket  min- 
denben tanácsommal  segíteni. 

—  Ezen  okból  szívesen  megtartunk,  ámbár  mi 
magunkra  hagyatva  magunk  módja  szerint  harczo- 
lunk  s  csak  s/ívünk  sugallása  lesz  vezérünk,  ezt 
pedig  nincs  szándékunkban  egy  idétlen  taktikával 
akadályoztatni. 

—  De  mégis  —  kezdé  Türkenfrasz,  talán  a  reti- 
rádáról  egy  taktikai  leczkét  adandó,  ha  Bagosy  hir- 
telen félbe  nem  szakasztja  beszédét.  —  Máskor 
szívesen  fogom  hallani  az  úr  észrevételeit,  de  most 
társaimmal  együtt  rendelést  kell  tennünk  a  védelem 
előkészületeire.  —  Rögtön  meghatározák  a  két  vár- 
megye alispánjai,  a  szatmári  főispántól  gróf  Károlyi 
Sándortól  is  mindenről  tudósíttatván  egy  levélben, 
melyet  Karácson  Tivadar  hozott,  a  nemességet  Nagy- 
bányára és  Szigetre  a  fölfegyverkeztetés  végett 
összchíni,  midőn  ezen  hazafiúi  törekvésökbcn  egy 
új  szerencsétlenség  zavara  meg  őket. 

HATODIK  SZAKASZ. 

Nagy  bú  s  ennek  következései.  —  A  szerelem,  ha  neheztel  is, 
könnyen  megbocsát. 

Két  szolga  egy  leány  holttestét  hozta  az  előbbi 
vadászat  helye  felől,  s  egy  harmadik  vállára  támasz- 
kodva az  öreg  Szirmay  István  közeledett,  sűrűn 
ömölve  könyei  borult  szemeiből ;  az  első  pillanat- 
ban mindnyájan  Szirmay  Máriát  ismerek  meg  a 
halottban.  Véres  ruhája  erőszakos  kimúlásra  mutatott, 
a  szomorúság  ezen  új  szerencsétlenség  felett,  csak 
az  általa  gerjesztett  bámuláshoz  vala  fogható.  Egy 
darabig  némán  nézegetek  egymást,  míg  az  öreg 
Szirmay  István  félig  zokogva  e  szavakban  árasztá 
ki  szívének  mély  búját. 

—  Hol  van  az  a  hycnáknál  dühösebb  haramia, 
ki  ezen  ártatlan  teremtés  liliom  virulását  meggyil- 
kolta? —  Segíts  meg.  Istenem,  erősítsd  bűnös  lel- 
kemet, nehogy  kétségbeessem  véghetetlen  jóságod 
felett. 

—  Ki  a  gyilkos?  —  riada  Szodoray  a  két  fogoly 
rablóra. 

—  A/t  köztünk  ne  keresd,  -  feleié  az  egyik  alig 
rejthetve  vad  örömét.  -  Úrfi,  te  magad  gyilkolád 
meg  a  kisasszonyt  1 

Bámulva  s  meredten  tekintenek  nxindnyájan  Szo- 
dorayra,  kiben  a  harag  minden  érzetet  elnyomott, 
mert  a  nemes  ifjú  nem  képzelheté  magát  e  szeren- 
csétlenség még  csak  véletlen  okának  is. 

—  Utálatos  gazember!  ily  rémítő  hazugsággal 
akarod  befejezni  gyalázatos  életedet?  mondj  igazat 
vagy  kínos  lészen  halálod. 

—  Csak  csendesen  úrfi,  én  minden  szavamat  be- 
bizonyíthatom ;  kérdezd  azon  öreg  urat  —  s  itt 
Szirmayra  mutatott  a  haramia  ismer-e  en- 
gemet ? 

—  Ezen  rabló  csapott  engem  a  földre.  —  Monda 
Szirmay  a  zsiványt  megtekintve. 

—  Ezen  rabló  —  ismétel é  Boldizsár  szavait  a 
csudálkozás  miatt  hosszúra  nyújtva  hiszen  az 
puskám  előtt  dőlt  el. 

—  Igen,  —  de  csak  golyódat  kikerülni,  —  foly- 
tatá  a  haramia  felső  ajakát  balra,  az  alsót  jobbra 
rántva.  És  fejem  felett  csapott  az  ón  a  kisasszony 
szívébe,  kit  épen  fogoly  társam  fosztani  szándéko- 
zott. —  A  másik  haramia  bizonyítá  társa  állítását  s 
a  társaság  szánakozását  a  gyászos  áldozat  felett  annak 
ártatlan  okára  is  kiterjeszté. 

A  már  magában  is  szomorú  eset  szívszaggatóvá 
váJt,  midőn  a  még  mindig  félre  ülő  ]lka  testvére 
halálát  megtudván,  minden  visszatartóztatás  ellenére 
is,  a  halott  felé  rohant  és  reá  borulván,  könye  zápo- 
rával   mosta   testéről    a   véres   foltokat,    zokogás    és 


mély  Fájdalma  miatt  szóba  nem  foghatva  bánata  és 
kínjai  nagyságát. 

Szodoray  kedvese  mellé  térdelt,  elvonni  igyekez- 
vén a  kétségbeesettet,  ki  alig  józanulva  ön  ijedésé- 
ből,  minden  haszon  nélkül  tévé  ki  a  nehéz  küzdés 
veszedelmeinek  lelkét,  gyengén  átkarolá  a  lánykát 
jobbjával,  míg  baljával  annak  balját  húzta  el  a  test- 
vér sebéről.  Ilka  nem  látszék  érzeni  és  nem  hallani 
imádója  súgását,  melylyel  ez  elhagyni  kére  a  véres 
tetemet  s  annál  nagyobb  búra  tetszék  fakadni,  men- 
nél inkább  igyekezék  őt  kedvese  annak  tárgyától  el- 
távoztatni. Végre  annyiban  enyhült  belső  szorulása, 
hogy  az  édes  elveszettnek  nevét  zengheté  lélek- 
rcpesztő  hangon  siránkozásai  között.  Erősebben 
ismételé  igyekezéseit  Szodoray  s  érezhetőbben  von- 
ván el  kedvesét  a  holt  testtől,  egyszersmind  füléhez 
hajla  e  szavakkal. 

—  Édes  Ilkám!  engedj  kéréseimnek,  ha  szere- 
tett nénéd  ártatlan  gyilkosát  tiszta  lelked  meg  nem 
utálta.  —  Az  utolsó  szavak  tőrként  csaptak  a  síró 
leányka  szívébe,  fölemelé  fejét,  melyet  a  bú  örökre 
nénje  tetemére  sújtani  látszott  s  az  unszoló  felé 
fordítá  s  bár  gyászos  vonásaiban  leírhatatlan  vala  a 
szelidség,  mégis  egy  mennykőcsapás  sem  rázhatta 
volna  annyira  meg  Szodoray  lelkét,  mint  azon  szemre- 
hányással s  a  harag  egy  kimondhatatlan  nemével 
tele  pillanat  távol  minden  gyűlölségtől,  minden 
boszúvágytól,  melyet  a  gyászoló  szép  reá  lövelle. 
Nagy  fekete  szemei  harmatfelhős  éjhez  hasoniának 
s  belőlök  neheztelés  sugárzék,  milyet  az  ég  mutat- 
hat, ha  szánakozva  és  nem   büntetőleg  tekint  a  föld 

hibáira.  S  épen  a  haragnak  szelídsége  züzta  össze 
a  tüzesen  érző  Boldizsár  lelkét,  ö,  ki  a  legkitörőbb 
haragra  kész,  annál  inkább,  mert  isnieré  kedvese 
elevenségét,  —  azt  férfiú  türelemn\el  fogta  volna 
fel,  semmivel  sem  bírt  ezen  szende,  de  szívbeható 
neheztelés  ellen  fegyverkezni ;  kedvesére  tekinte, 
kinek  nemcsak  szemei  könyeztek,  nemcsak  ajkai 
vonultak  sírásra,  de  egész  valója  egy  még  a  halálos 
búban  is  édes  harmóniával  gyászolt.  Beszédre  lát- 
szék  törekedni,  —  talán  a  szemrehányás  szavaim. 
Szodoray  nem  tűrheté  tovább.  —  lika!  —  sóhajtá 
sűrű  könyekben  engedve  utat  bánatának  —  Ilkám  1  — 
s  kezével  takarva  arczát,  elfordult.  —  Boldizsár  I  — 
suttogá  lika,  hangja  a  neheztelés  és  engesztelódés 
között  küszködvén,  az  ifjú  félénken  tekinte  reá,  de 
egy  pillanat  egészen  elváltoztatá  a  lányka  arczát, 
bár  búja  inkább  nevekedni,  mint  enyhülni  látszott ; 
mert  most  érzé,  hogy  nincsen  erejében  nem  sze- 
retni azt,  ki  bár  ártatlan  oka  nénje  halálának. 

—  Ilka  I  te  megbocsátasz.  —  Sóhajtá  Szodoray, 
látván,  hogy  a  szerelem  napja  sugárzik  által  ked- 
vese képén  a  neheztelés  fellegein  és  elfelejtve  min- 
den körüllévőket,  egy  forró  kézcsókolással  pecsétclé 
az  engesztclődés  néma,  de  tisztán  érthető  egyezé- 
sét, s  lika  egy  sokat  kifejező  kézszorítással  monda 
igent,  mire  azonban  inkább  szíve  titkos  sugallása, 
mint  búján  kívül  minden  egyébről  megfelejtkezett 
elméje  készteté. 

Néma  tanuja  volt  eddig  az  egész  társaság  a  sze- 
relmesek bújának,  míg  Bagosy,  ki  a  lesújtott  öreg 
Szirmayt  vígasztala,    elvonta  őket  félig  erőszakkal  a 

holt  felől  ;  mcit  Szodoray  a  szerelme  egére  oly 
komoran  vonult  felleg  miatt,  nem  láta  már  egyebet, 
mint  ön  szíve  üdvcinek  veszedelmét.  Kemény  paran- 
csolat adatott  a  főbbek  által  mindeneknek  a  szeren- 
csétlen anya  előtt  leánya  esetéről  legkisebbet  sem 
szólani,  legkevésbbé  pedig  annak  véletlen  okozóját 
tudtára  adni.  A  halott  biztos  emberek  által  más 
úton  Husztra  küldetett,  s  a  vadászok  szomorún  a 
kettős  szerencsétlenség  miatt  a  levélszín  felé  bal- 
lagtak. 


HETEDIK  SZAKASZ. 

Víg  lakoma  helyett  gyászos  tor.  —  A  dragonyos  kapitány  rendít- 

hetlen  leiket  mutat  s  rettenetes  pusztítást  követ  el.  —  Az  anya 

szenvedései.  A  szerelmesek  búcsúja.  Elutazás. 

Alig  érkeztek  meg  vadászaink  a  levélszín  köze- 
lébe s  már  rosszat  gyanítón  futott  elébök  Szirmayné, 
aggodalma  még  inkább  nőtt,  midőn  csak  egyik  leá- 
nyát látá,  ezt  is  kisírt  szemekkel,  és  haJaványulva  a 
még  reggel  oly  rózsapiros  arczokat. 

—  fAi  bajod,  édes  gyermekem  ?  —  kérdé  leányát. 

—  Semmi,  édes  anyám,  már  semmi.  —  Feleié 
újra  kitörő  zokogását  alig  nyomhatva  le  Ilona. 

—  Semmi.  —  Yága  beszédébe  Bagosy  —  Marira 
egy  vadkan  rohant  s  agyara  ruhájába  akadván,  a 
földre  dönté,  egy  kevéssé  meg  is  vérezte,  de  nem 
veszedelmesen. 

—  Istenem  I  hol  van  ő  ?  talán  már  meg  is  halt  I  — 
kiáltá  Szirmayné. 

—  ót  Husztra  küldtük,  mert  a  vadászat  közelebb 

Gaal  Jócscf :  Ssimuy  Homi.  a 

vetett  a  városhoz,  mint  ezen  levélszínhez.  —  Peleié 
Bagosy. 

—  Föl  háti  —  Jancsi  fogj  be,  —  én  tüstént 
Husztra  megyek,  az  anya  ápolja  beteg  gyermekét.  — 
Siessetek!  —  így  s  még  több  fölkiáltásokkal  fejezé 
ki  a  szerencsétlen  anya  bánatát.  Sikeretlen  vala  min- 
den igyekezet  őt  lecsillapítani  s  végtére  a  férfiak 
is  kénytelenek  voltak,  szándékában  megegyezni ; 
sógora,  Szirmay  István,  ki  legjobban  tudta  magát 
régi  ismeretségénél  fogva  sógornéja  természetéhez 
alkalmaztatni,  követé.  Elindultak  tehát,  s  az  anya 
mindig  növekedő  félelme  miatt  likát  is  elvitte,  ne 
hogy  felügyelése  nélkül  maradván,  őt  is  baj  érje. 

A  többiek  a  már  kész  ebédhez  ültek,  részint  azért, 
hogy  a  rémült  anyát  még  inkább  ne  ijeszszék,  részint, 
hogy  míg  ők  az  ebéddel  foglalatoskodnak,  az  előre 
Husztra  küldött  szolgák  minden  megkivántatót  el- 
készíthessenek a  nemeseket  Nagybányára  vagy  Szi- 
getre vinni. 

Az  ebéd  másképen  esett  ki,  mint  a  reggeli  vidám- 
ság jövendölte,  de  egészen  megegyezőleg  a  nap 
boldogtalan  híreivel  és  szerencsétlen  viszontagságai- 
val. Majdnem  szótalan  ültek  az  asztalnál  s  az  ételek 
és  italok  sem  dicsekedhettek  a  legnagyobb  kelendő- 
séggel, de  az  igazság  kényszerít  megvallanunk,  miként 
Türkenfrasz  Gottlieb  Konrád  Friderik  volt  hollandi 
kapitány  minden  tekintetben  dicséretes  kivétel  volt; 
mert  ő  mindig  igyekezett,  hol  jobb,  hol  bal  szom- 
szédjához hajolván  a  csendet  megtörni,  majd  a  szem- 
közt ülőkkel  cseréle  egynehány  szót  vagy  az  egész 
asztalhoz  intézé   beszédét,   de   ezen   utolsó  esetben 

épen  sikeretlenül,  mert  egyik  a  másikra  hagyván  a 
*^eleletet,  végre  senki  sem  felelt  a  lovag  nem  csekély 
boszúságára,  a  mit  ő  az  öblös  serlegek  nedvével  igye- 
kezett lemosni ;  de  nehezen  érhette  el  czélját,  mivel 
az  orvosságot  az  evés  végéig  folyvást  és  nagy  mennyi- 
ségben használta  s  mégis  mindamellett  vészt  és  pusz- 
títást látszott  haragjában  esküdni  a  feltálalt  ételek- 
nek, mert  a  mi  közelébe  hozatott,  az  csak  nagy 
csonkulással  juthatott  tovább,  kése,  kanala  és  vil- 
lája oly  serény  és  foganatos  mozgásban  voltak,  mint 
kardja  még  alkalmasint  egy  csatában  sem ;  bátorsága, 
midőn  Szodoray  reá  ijesztett,  a  taktika  szabályai 
szerint  szívéből  hihetőleg  gyomrába,  mint  biztosabb 
positióba  retirált  s  ott  mostan  a  máramarosi  ebéd 
sOhjeIn  tőn  pusztítást  vitézi  haragja,  mely  eredetileg 
a  kerimi  tatárok  ellen  lett  volna  irányzandó.  Nem 
akarjuk  ugyan  bizonyosan  állítani  ezt  vagy  kereken 
kimondani,  hogy  a  nemes  lovag  minden  más  lelki  és 
testi  tehetségek  előtt  főleg  sokat  és  jól  emésztő  gyo- 
morral volt  ellátva,  nem,  mert  ezt  csak  egy  ebéd 
miatt  erősíteni,  rágalmazásnak  magyaráztathatnék, 
annál  inkább,  hogy  az  egykorú  krónikák,  melyek 
mégis  sokkal  csekélyebb  tárgyakat  följegyeztek  s 
jelen  történetünknek  forrásul  szolgálnak,  mélyen 
hallgatnak  Donncrbaumsbergi  Türkenfrasz  Gottlieb 
Konrád  Friderik,  római  szent  birodalmi  lovag  és 
több  potentátok  seregében  volt  dragonyos  kapitány 
érdemeiről,  meg  lehet  hosszú  s  a  pogány  tatárok 
miatt  nem  épen  bátorságos  utazása  ingerié  fel  any- 
nyira  étvágyát ;  a  ki  azonban  olvasóink  és  olvasó- 
néink  közül  a  kapitány  iránt  különös  részvéttel  visel- 

tctik  s  a  fentebbi  tárgyról  körülményesebb  tudósí- 
tást óhajt,  azt  csak  elbeszélésünk  további  folyamat- 
jára  idézhetjük,  talán  későbbi  és  többszöri  alkalom 
napvilágra  hozza  azt,  a  mi  vitézünk  első  jelenésekor 
homályba  borulva  maradt,  most  még  csak  azt  az 
egyet  akarjuk  megjegyezni,  hogy  Bagosy  minden 
komolysága  mellett  s  az  általa  tisztelt  magyar  ven- 
dégszeretet ellenére  is,  el  nem  titkolhatá  ezen  mára- 
marosi  tiszti  társának  fülébe  súgott  észrevételét. 

—  Ha  kapitányunk  a  csatamezőn  tizedrész  annyi 
pusztítást  tesz,  mint  az  asztalnál  tőn,  megköszönhet- 
jük Steinville  tábornoknak  küldetését. 

Ebéd  után  mindnyájan  Husztra  indultak,  hol  a 
szerencsétlen  anyát  leánya  teteme  felett  találták  bú- 
jában magánkívül ;  minden  vigasztalás  foganatlan 
volt,  s  nehezen  lehete  a  kétségbeesettet  reá  venni, 
hogy  a  szeretett  testével  s  még  élő  leányával  haza 
térjen  Ugocsába  Fertős-Al másra,  elindulására  azon- 
ban legalább  is  a  következő  napot  kellé  elvárni, 
mert  az  első  bú  hatalma  őt  mindenre  képtelenné 
tévé.  Még  nehezebb  val a  Szirmay  Istvánt  sógornéja 
elkisérésére  birni,  az  öreg  hazafi  jelen  akart  lenni 
a  haza  védelmére  czélzó  tanácskozásban,  s  tettlege- 
sen résztvenni  minden  ide  tartozóban,  csak  miután 
megígértetek,  hogy  tudósíttatni  fog  mindenről  és 
később  a  készületekben  régi  tapasztalása,  és  buzgó 
hazafisága  el  nem  mellőztetnék,  győzött  keblében 
a  rokoni  szeretet.  Még  hevesebb,  de  rövidebb  küz- 
dés dúlá  Szodoray  lelkét,  neki  ugyan  senki  sem 
ajánlá  Szirmaynét  elkisérni  ;  de  annál  forróbban 
unszolá  szíve   vonzalma,  mégis    átlátá,    mily   illetlen 

lenne  elhagyni  a  komoly  foglalatosságot,  mely  őt  a 
haza  védelmére  szólítja,  s  nemesi  tartozásának  be- 
töltésére, egy  lánykát  turbékoló  galambként  követve. 
Meglesé  azonban  az  első  pillanatot,  melyben  ked- 
vesét egyedül  találhatá,  hogy  tőle  nyilván  hallhassa 
az  engesztelés  szavait,  s  megbocsátását  a  véletlenül 
okozott  szerencsétlenség  miatt,  s  búcsút  vehessen  a 
veszélylyel  fenyegető  idők  által  talán  hosszúra  nyúló 
elválás  előtt.  A  leánynak  ugyanezen  szándéka  lehe- 
tett, mert  alig  vette  észre  kedvesét  közelében  járni, 
tüstént  elhagy á  úgy  is  sokaktól  körülvett  anyját,  s 
tetszőleg  háborgó  indulattal,  kétes  lépésekkel  hala- 
dott Boldizsár  felé,  ez  a  tágas  várbeli  szoba  másik 
végén  állott  magába  merülten  a  falhoz  dűlve  egy- 
másba kulcsolt  karokkal,  csak  néha  emelve  pillanatát 
a  túl  oldalon  álló  csoportra,  melyben  kedvese  is 
mulatozott,  midőn  likát  maga  felé  közeledni  látá, 
mint  öröm  villanása  egy  eleven  pirosság  futa  el 
arczait,  mely  a  leányka  arczain  visszasugározni  lát- 
szék,  oly  hirtelen  változék  annak  is  rózsává  halo- 
vány színe,  egymás  tekintetébe  merülve  némulva 
látszanak  egy  perczig,  mig  Szodoray  lika  kezét  meg- 
fogva a  csendet  felbontá. 

—  Imádott  Ilkám,  zengje  most  elválásunk  előtt, 
ezüst  hangod  azt  szívembe,  a  mit  már  szemeid  szende 
sugarából,  édes  kézszorításodból  olvastam.  Isten  látja 
lelkemet,  mily  kínok  szaggatják,  de  kész  vagyok  őket 
tűrni  bár  ártatlanul,  kész  minden  szemrehányást  bé- 
kével szenvedni,  csak  pillanatod  szelídsége,  csak 
szerelmed  enyhítse  fájdalmamat. 

—  Nem,  Boldizsár,  ki  neheztelne  embertársára  a 

kegyetlen  sors  csapásai  miatt,  egy  pillanatra  ugyan  — 
megvallom  —  fájdalmaim  ártatlan  szerzőjük  ellen 
gerjesztettek,  de  csak  egy  perczig  tartott  az  igaz- 
ságtalan idulat,  egy  szó,  egy  pillanat  tőled  elég  volt 
azt  eloszlatni,  s  csak  azt  mutatá,  milyen  irthatatlan 
szerelmem,  s  milyen  erősen  áll  minden  szerencsét- 
lenség felett. 

E  beszéd  közben  a  szomszéd  szobán  keresztül 
egy  erkély  idomú  kis  oldaltoronyba  értek :  a  kilátás 
a  magas  bérczen  fekvő  vár  ezen  fenn  részéből 
messze  és  nagynemű  vala,  a  zöld  völgyet  hasítá  a 
már  egyesült  Tisza,  itt  még  tisztán  és  világosan 
folyva  kövicses  medrében.  Huszt  mezővárosnak  bé- 
kés telkei  alig  láthatón  a  lefüggő  szikláktól  zajtalan 
állottak,  mert  lakóik  mezei  munkával  elfoglalva  lát- 
szottak izzadni,  míg  barmaik  a  városszélen  egy  ala- 
csony bokrokkal  gyéren  benőtt  mezőn  legeltek, 
minden  oldalról  bérezek  magasabb  és  magasabbra 
emelkedve  zárak  a  láthatárt,  alul  gazdag  lombú  töl- 
gyek, feljebb  fényűk  tavaszi  eleven  zöldével  borítva, 
magasabban  kopár  szirtek  még  vereses  zöldben  tűn- 
tek elő,  s  a  távolabb  csúcsokat  a  nap  sugaraiban 
ezüstként  ragyogó  hó  fedezte.  Nem  érdeklé  a  lát- 
vány szépsége  a  szerelmeseket,  legalább  nem  látszék 
érdekelni,  de  tagadhatatlan  befolyása  minden  magos 
szépségű  vidéknek  az  érzékeny  kebelre,  bármely 
vihar  dúlja,  bármely  érzelem  epeszsze,  és  bú  faggassa 
is  azt,  így  a  szeretők  szívének  bár  tudtok  nélkül  leg- 
gyöngédebb idegeit  érjnté  az  egy  fenn  bájú  vidéken 
a  tavasz  virányaitól  a  tél  legzordonabb  jeléig  varázs 
harmóniában  összeolvadt  természet  szépsége,  s  éde- 

sebben  költé  a  szerelem  néma,  de  szeretőknek  oly 
könnyen  érthető  beszédét,  mely  a  szemekből,  az 
arcz,  az  ajkak  minden  mozdulatiból  oly  igézőn  tud 
szólani  a  rokonérzetű  kebelhez.  Ezen  a  földi  lét 
talán  legboldogabb  állapotjában  elmerülve  állottak  ők 
némán  egy  darabig.  Ilka  képéből  természetes,  paj- 
kos elevenségének  majd  minden  jelei  eltűntek,  mert 
a  hatalmas  érzetek,  s  mindnyájok  leghatalmasbika, 
a  szerelem,  az  eleven  charactcreket  komolyabbá  és 
mélyebb  érzetűvé  teszik,  mint  a  természettől  ko- 
molyokat,  ezen  változás  alkalmasint  onnan  származ- 
hatik,  mivel  az  érzelem  forró  örömét,  vidám  leikök 
a  nékik  oly  természetes  vígság  által  kijelelni  igen 
csekélynek  tartják,  s  egy  tiszta  belső  öröm,  mely 
nagyságával  elcsüggeszti  vidám  élénkségöket,  jő  he- 
lyébe ;  míg  a  komoly  elzártabb  character,  ki  kisebb 
érdekű  örvendetes  eseteknél  élénk  nevető  örömre 
fakadni  nem  fog,  ha  egy  hatalmas  édes  érzés  elra- 
gadja, gyakran  a  legvidámabb  örömre  szokott  lob- 
banni ;  ezen  állítás,  ha  mint  minden  elv  és  szabály 
többszöri  kivételt  szenvedne  is,  mégis  leginkább 
szerelmesek  s  főleg  szerelmes  lánykákon  megvaló- 
sult. Szodorayn  nem  vala  nevezetes  változás  észre- 
vehető, mert  nem  lévén  a  Mária  halálából  szárma- 
zott bú  által  annyira  elfogódva,  ideje  volt  ezen 
jelenetre  előre  készülni,  rajta  csak  szomorúságán 
áttündöklő  szerelem  uralt,  s  nyugalmasabb  állapotja 
következésében  ismét  ő  volt  a  beszéd  kezdője. 

—  Lásd  édes  Ilkám!  e  csendes  viruló  tájban  fé- 
lelem néJkül  dolgozó  pór  népet,  nem  gyanítja,  mi 
zivatar  támad  onnan  délfelől,  földjeit,  telkeit,  s  talán 

éltét  Js  elpusztítani,  ősi  és  dicső  tartozása  a  magyar 
nemesnek  hónát  védeni  s  alattvalóit,  kik  őt  munká- 
jokkal  táplálják,  minden  ellentől  oltalmazni,  engem 
ezen  szent  kötelesség  hí  a  gyilkos  tatárok  ellen  ;  de 
ne  félj,  mert  alakod  őrangyalként  s  óvón  fog  felet- 
tem lebegni  a  csata  vérengzése  között. 

—  S  én  győzelmet  és  üdvöt  imádkozom  le  rád  a 
mennyek  urától,  ki  nem  lesz  kemény  tiszta  fohá- 
szaim iránt. 

—  Ha  ily  lélek,  ily  ajkakon  küld  könyörgést  az 
égbe,  azt  a  szeráfok  szellemhangja  adja  elébe  az 
örökkévalónak. 

E  szavaival  lehajla  Boldizsár  s  egy  hosszú  szende 
csókkal  némítá  el  piruló  kedvesét,  s  ezen  perez  ben 
nevét  hallá  hívólag  az  oldalszobában  zengeni.  — 
Isten  veled,  kedvesem  —  sóhajtá,  s  egy  forró  öle- 
lésben adott,  múlni  nem  akaró  csók  vete  véget  bú- 
csú jóknak. 

A  férfiak  indultak  részint  Nagybányára,  részint 
Szigetre.  Szodoray  Bagosyval,  s  a  vitéz  Türken- 
fraszszal  az  első  városba.  Türkenfrasz  egy  vala  az 
akkor  számos  katonai  kalandorok  közül,  ki  több  ha- 
talmaknál szolgált;  de  feszegetni  nem  akarjuk,  mely 
okokbul  mindenünnen  elment,  ismeretlenek  előtt 
magának  gyakran  nagyobb  czímeket  és  rangokat  is 
tulajdonított,  s  a  hol  hasznát  rcmélheté,  ott  maradt, 
azért  nem  mi  mondjuk,  hogy  ő  római  szent  birodalmi 
lovag  és  kapitány  volt,  hanem  ő  maga ;  így  hiheti, 
a  ki  akarja.  Most  a  császári  seregekben  akarta 
szerencséjét  próbálni,  de  Steinville  hamar  meg- 
ismerheté  az  embert,  s  föl  nem  vévé,  azért  igyeke- 

zett  Muszkaországba,  hol  Péter  minden  idegent 
nyilt  karokkal  fogadott ;  de  a  tatárbeütést  meghall- 
ván, gondola,  hogy  jó  lenne  Magyarországban  egy 
kis  útravalót  érdemelni,  ez  okból  szándékozott  itt 
maradni,  miben  őt  a  huszti  jó  ebéd  még  inkább 
megerősíté. 


NYOLCZADIK  SZAKASZ. 

Melyben  előadatik,  miért  maradt  légyen  Gyurka  kapitány 
Huszton,   s  ennek  nagy  tanácskozása. 

Bogdanu  Gyurka  részint  különféle  ürügyek  alatt, 
részint  a  közzavarban  ügybe  se  vétetvén,  Huszton 
maradt ;  de  valódi  oka  el  nem  utazásának  az  volt, 
hol  egyik  szolgája  által  Pintye  Gregortól  izenetet 
kapott,  Husztot  az  éjszakának  előtte  el  nem  hagyni. 
Úgy  is  magát  semmi  esetben  föltalálni  nem  tudó 
butasága  segédre  vágyott,  mely  őt  mély  alvásából 
fölrázván  tettre  lelkesítené ;  szerelme  minél  köze- 
lebb jutott  annak  kecses  tárgyához,  annál  erősebb 
lőn  az  elragadtatás,  nem  sikerült  terve  még  láng- 
zóbbá  tette  vágyát,  és  indulatja  végre  azon  vad  szen- 
vedélylyé  vált,  mely  durva,  elme  és  mivel  és  által 
nem  mérséklett  characterck  tulajdona,  ha  forró  vá- 
gyok kielégítésére  semmi  módot  se  lelnek,  Bogdanu 
szenvedelme  azonban  a  nevetségnek  egy  színét  is 
vette  föl  magára,  a  mit  a  bojár  meglehetős  lelki 
tompasága  okozott.  Várva  várta  tehát  Pintye  Gregort, 

kiben  már  egyszeri  csalatása  után  is,  bízni  meg  nem 
szűnt,  mert  minél  többet  tudakozódék,  annál  többet 
hallott  a  haramia  rettenetes  bátorsága,  vagyis  inkább 
vakmerősége  felől,  mely  majd  mindig  szerencsével 
párosulván  képessé  tévé  Pintye  Gregort  a  leghihe- 
tetlenebb dolgok  véghezvitelére ;  ő  már  jó  idő  óta, 
mint  Mármarosnak  s  a  körülfekvő  vármegyék-  és 
tartományoknak  valódi  zsarnoka  élt,  nem  volt  ház  a 
legszegényebb  zsidó  gunyhajától  a  leggazdagabb 
földes  úr  lakásáig,  melyben  félni  nem  kellett  volna 
betörését,  nem  országút,  melyen  bátorságos  lett  volna 
utazni  számos  kisérettel  is,  éjjel  vagy  nappal ;  az 
erdő  rejtekében,  vagy  a  sík  téren ;  mindenütt  és 
mindenkor  lehete  borzasztó  tetteit  hallani  és  tapasz- 
talni. 

Csapatja  már  annyira  növekedék  rablásának  bol- 
dog foganatja  által,  hogy  két  s  három  részre  fel- 
oszolva is  elég  volt  több  emberekből  álló  utitársa- 
ságot  kirabolni.  Ily  kiterjedésű  hatalommal  bírt  azon 
ember,  kit  a  moldovai  testőrkapitány  érdemes  czin- 
kosának  választott. 

Este  unalomból-e  vagy  más  okból,  nem  tudni, 
Bogdanu  sétálni  ment  egyik  útitársával  a  vár  rom- 
ladozáshoz  inkább,  mint  épséghez  közelítő  bástyái 
alatt,  lassan  bocsátva  a  füstöt,  de  vastagon,  hosszú 
fehér  csont-szopókájú  pipájából,  hideg  és  néma  bá- 
mulással tekintve  a  merész  épületet,  midőn  a  várnak 
fűvel  és  bokrokkal  benőtt  árkából  egy  ruházatja 
után  oláh  pór  emelkedék  ki. 

—  Jó  estét  uram  —  monda  minden  félelem  nél- 
kül  a  kapitánynak,   örvendek  bizodalmadon,  hogy 

izcnctcmnck  engedve  megvártál.  Remélj  minden  jót, 
vetélkedőd  Szodoray  volt,  de  Szirmaynét  ismerem, 
ő  az  egyik  leánya  véletlen  gyilkosának  a  másikat 
csak  új  szerencsétlenség  félelme  miatt  sem  adja, 
azon  felül  egy  cselédjétől  kitudtam,  hogy  lika  kis- 
asszony, mint  főleg  most  észrevétetett,  szerelmes 
ugyan  Szodorayba,  de  az  volt,  és  igen  forrón  a 
meghalt  Mária  is,  az  anya  ezt  szándékozott  Szodo- 
rayval  egybe  kötni,  miről  az  ifjú  mit  sem  akart  hal- 
lani ;  még  Boldizsár  úrfi  a  külföldön  utazott,  küldé 
haza  anyjának  képmását,  egy  kis  tenyérnyi  nagysá- 
gút, anyja  még  odalétében  meghalt,  s  a  kép  Szir- 
maynéra,  mint  leginkább  szeretett  barátnéjára  szállt, 
s  most  az  agyonlövetett  Mária  keblén  elrejtve  talál- 
tatott. Ezen  dolgokat  fordítsd  hasznodra  Szodoray 
ellen ;  mert  jól  meggondolva,  neked  még  is  jobb, 
ha  a  leányt  illendőbb  módon  nyered  el,  mint  rablás 
által,  s  erre,  ha  minden  más  sikerctlen  marad,  még 
azután  is  lesz  idő. 

Bogdanu  egy  darabig  erőltetni  látszaték  magát, 
hogy  következtessen  valami  jót  az  elbcszéltekből,  hom- 
loka a  fanyaru  gondolkozás  ránc^aiba  vonult,  szemei 
alig  pislogtak  a  rajok  zsugorodott  pillák  alól,  bal 
tenyerét  a  pipaszárral  dörzsölte,  de  végre  egy  vil- 
lám átrepül  képén,  mintha  téli  éjszakán  egy  czigány 
kalyiba  ajtaja  kinyilik,  s  hirtelen  a  benne  égő  tűznek 
egy  lángja  világosítja  föl  a  korom  és  füst  homályo- 
sította falakat,  keményebben  szorítá  jobbjába  a  pi- 
pát, s  balját  homlokára  nyomta,  mintha  meg  akarná 
fogni  a  jó  gondolatot,  s  egy  fontos  okos  nevetés 
után,  e  szavakba  foglalta  elmeszüleményét.  « Értelek, 

azt  mondjam  tehát  Szirmaynénak,  hogy  öregebbik 
leányát  szánt  szándékkal  ölte  meg  Szodoray,  mert 
az  ifjabbikat  akarta  nőül  venni.* 

—  Nem,  azt  nem,  azt  senki  sem  hinné  oly  ember 
felől,  mint  Szodoray,  máskép  és  szelidebben  kell  a 
dolgot  fölfognunk,  csak  azt  beszéld  Szirmaynénak, 
hogy  Szodoray  titkosan  örvend  a  véletlen  szeren- 
csétlenségen, mert  ismervén  Mária  szerelmét,  most 
szabadnak  érzi  magát  ezen  általa  soha  sem  viszono- 
zott érzelem  akadályától,  s  annál  könnyebben  re- 
ményli  szeretett  Ilkája  kezét  megnyerni.  Ez  föl  fogja 
lobbantani  ellene  az  anyát,  s  ha  most  mindjárt  neked 
nem  használna  is,  ki  tudja,  mi  következései  lehetnek 
későbben,  mindenesetre  legalább  időt  nyerünk  egy 
más  terv  kivitelére. 

—  De  ha  Szirmayék  Husztot  elhagyják,  —  jegyzé 
meg  Gyurka. 

—  Attól  ne  félj,  csak  menj,  és  tégy  úgy,  mint 
mondtam,  én  hamarjában  egy-két  csekély  rablást 
teszek  az  ugocsai  úton,  s  oly  lármát  üttetek  felőle, 
mintha  a  verkhovinai*  kincseket  ástam  volna  ki,  s 
azt  hiresztelem,  hogy  csapatommal  ezen  utat  elfog- 
laltam ;  én  pedig  oly  rettenetes  vagyok,  hogy  egy 
asszony  sem,  s  csak  igen  kevés  férfi  merné  elhagyni 
Husztot,  ha  engem  közelében  tud.  De  most  dolgaim 
más  felé  hínak,  válnunk  kell,  mától  a  harmadik  estén 
ismét  ezen  helyen  találjalak,  és  addig  igyekezzél  az 
özvegy  szívét  részedre  hajtani. 

*  Verkhovina  Mármarosban  fekszik,  tájékán  a  monda  egy 
szerecsen  király  tömérdek  kincseit  állítja  elásva  lenni. 

—  A  mi  tehetségemben  áll,  azt  megteszem.  — 
Biztatá  tanácsnokát  a  bojár. 

—  Abban  pedig  igen  kevés  áll.  —  Mormogá  ma- 
gában az  emberismerő  Pintye  Gregor  s  eltűnt  a 
bokrok  között. 

KILENCZEDIK  SZAKASZ. 

Bogdanu  újra  tanácsot  kér,  s  nagyon  megerőlteti    magát   annak 
végrehajtásában,  és  tettének  foganatja. 

Bogdanu  Gyurka  a  várba  térvén,  titkos  tanácsba 
bocsájtkozék  társával,  ki  vele  volt  Pintye  Gregorral 
való  találkozásánál ;  ez  egy  moldovai  kalmár  vala,  e 
kereskedői  utján  kisérője  a  bojárnak,  mind  élte  mód- 
jában szükségesképen  szerzett  tapasztalására,  mind 
elméje  természeti  ravaszságára,  a  kapitányt  hatal- 
masan főlQlmulá.  A  mit  tehát  Pintye  Gregor  csak 
sebes  árnyék  vonatokban  állíta  a  bojár  lelkének  ele- 
jébe, azt  Zakarovics  Tógyer,  mert  ez  vala  a  tisztelt 
kereskedő  neve,  élénkebben  festé  ki,  sok  bölcs  és 
drága  oktatásokat  adván  a  kapitánynak,  mint  fejtse 
ki  érzelmeit  és  szándékát  Szirmayné  előtt,  Bogdanu 
pedig,  kJnek  egyetlen  jó  tulajdonsága  az  volt,  hogy 
okosabbaktól  szívesen  engedte  magát  vezéreltetni, 
de  ezen  jó  is  majd  mindig  gonoszszá  vált,  mert  azon 
okosabbak  többnyire  rosszabbak  is  szoktak  lenni : 
nagy  figyelemmel  és  hirtelenséggel  nyelte  el  akár- 
kinek oktatásait,  mint  a   strucz   eledelét,  nem  tudva 

megkülönböztetni  az  ízes  rizst,  az  égő  széntől,  úgy 
most  Zakarovics  körülményes  útmutatásai  is  tárt 
füleket  és  többszöri  ismételés  és  magyarázás  után 
kis  emlékezetet  leltek  nála.  Nem  akarjuk  olvasóink 
türedelmét  az  untató  leczkézéssel  kelletinél  nagyobb 
próbára  tenni,  csak  azt  mondjuk  röviden,  hogy  a 
tanító  elveinek  helyességét,  s  a  tanuló  ügyességét  a 
foganatból  tudhatják  meg,  s  azért  haladék  nélkül 
ennek  elbeszéléséhez  kezdünk. 

Egy  félre  fekvő  szobában,  majdnem  erőszakkal 
elvonattatva  leánya  testétől  találta  Bogdanu  Szirmay- 
nét,  hosszan  pillanta  reá  az  asszony,  s  alig  apadó 
könyei  új  záporban  törtek  ki,  eltöltve  az  arczák  in- 
kább bú,  mint  öregség  által  vésett  redőit.  A  bojár 
egy  darabig  szó  nélkül  álla ;  mert  arra  nem  tanítá 
Zakarovics,  mit  tevő  légyen,  ha  Szirmaynét  sírva 
találja,  az  asszony  pedig  szívszorongató  elfogódása 
miatt  beszélni  nem  tudott.  A  kezdet  nem  sok  jót 
Ígért,  végre  mégis  a  testőrkapitány  bátorságot  vőn, 
s  mintha  Szirmayné  nem  is  sírna,  a  jól  betanult 
leczke  szerint  kezdé  beszédét. 

—  Az  Isten  vigasztaljon  asszonyom ;  mert  emberi 
erő  nem  adhatja  vissza  kedvedet. 

—  Mégis  örvendek,  hogy  részvételt  mutatsz  sze- 
rencsétlenségemen. —  Monda  az  özvegy  zokogása 
által  szaggatott  szavakkal. 

—  Bár  minapi  forró  kérésemet  megtagadtad, 
irántad  s  házad  iránt  viselt  tiszteletem  mégis  régi 
hevében  ég,  bár  nem  válhatott  fiúi  szeretetté.  Monda 
Bogdanu. 

—  Egy  szót  sem  arról  —  vága   bele   Szirmayné, 


—  S  milyen  új  szerencsétlenség  fenyeget  ? 


GmI  :  Szirmay  Ilona. 

mint  ki  előtt  kellemetlen  dolog  említtetik,  és  valami 
elhatározottság  uralt  hangjában  annyira,  hogy  Bog- 
danu  e  szavakat  reményei  sírénekének  tekinté,  a  mi 
is  annyira  megzavarta  a  fárasztó  tanulás  által  gyen- 
gült elméjét,  hogy  az  egész  fontos  és  szépítő  élő- 
beszédet átugorván,  nyakra  főre  a  csupasz  tárgyat 
hebegte  ki. 

—  Az  eltagadás  mellett  is  mindig  forrón  szere- 
tem a  leányodat,  most  is  egy  javára  czélzó  szándék 
hozott  ide.  A  hír  ugyan  magában  szomorú,  de  még 
szomorúbb  lenne  rád  nézve  ezen  dolog  tudása  nél- 
kül maradni. 

—  S  milyen  új  szerencsétlenség  fenyeget?  —  kérdé 
Szirmayné. 

—  Eltagadták  előtted,  asszonyom,  hogy  Szodoray 
volt  leányod  gyilkosa.  Igen,  igen,  haramiáktól  támad- 
tatánk  meg  az  erdőben,  s  egyre  czélozván  közülök 
Boldizsár,  véletlenül  leányod  szívébe  talált.  —  Szir- 
mayné bámulásában  és  fájdalmában  több  fölkiáltáso- 
kat teve ;  de  Bogdanu  már  benn  volt  beszéde  folya- 
mában, s  abból  őt,  míg  maga  fenn  nem  akadt,  kihozni 
olyan  nehéz  volt,  mint  bele  vinni,  s  tovább  is  foly- 
tatá.  —  Ez  magában,  mint  véletlen  eset  nem  hiba, 
de  megtudván  Szodoray  Máriád  halálát,  majdnem 
örvendezve  monda,  hogy  a  szerencsétlenség  itt  is 
szerencsével  párosult,  mert  te  Máriát  akartad  nya- 
kára róni,  s  ő  likát  szerété,  kinek  elnyerésére  nénje 
halála  után  több  reménye  van. 

A  szomorúság  képes  volt  mindent  elhitetni  a  sze- 
rencsétlen özvegyg)'el  Szodoray  ellen,  de  mégis 
nem  tehete  föl  ily  rútságot  felőle,  kit  gyermek  ko- 

Gaal  Józ»cf :  Síirmay  Üona.  5 

rától  szeretett ;  gyanússá  tévé  még  a  rossz  hírt 
előtte,  hogy  azt  egy  moldovai  s  épen  az  általa  meg- 
vetett Bogdanu  Gyurkától  kellett  hallani,  hirtelen 
fölugrék  székéből,  s  egy  megvetés  és  harag  között 
lebegő  pillanatot  vetve  a  bojárra,  szótalan  a  másik 
szobába  eltűnt,  bár  igen  nagy  erőlködésébe  került 
is  az  eltávozás. 

Bogdanu  egészen  kiforgatva  betanult  szerepéből, 
talán  nem  tudva,  mit  csinál,  jó  darabig  várt  még, 
de  senki  sem  mutatván  magát,  mintha  leforrázták 
volna,  eltávozott. 


^^•^tlí^ 


TIZEDIK  SZAKASZ. 

Melyben  egyik  hősünknek  házi    állapotja    a    lehetőségig    híven 

leíratik.  —    A  bányai    politikusok    nagy-gyűlése,    kik    és    miről 

beszéltek  abban,  végre  mi  illetlenül  zavartaték  meg  az. 

Térjünk  cJ  elbeszélésünk  eddigi  helyéről,  Nagy- 
bányára fordulván.  Senkit  sem  akarunk  a  város  le- 
írásával untatni,  csak  annyi  legyen  megmondva,  hogy 
szemben  a  nagy  templommal  emelkedék  Ablakosy 
úr  háza,  melyben  egy  személyre  akadunk,  ki  a 
jelen  történetben  nagy  szerepet  igért  játszani,  ő 
lévén  az  első,  kit  kegyes  olvasóinknak  és  szép  olvasó- 
néinknak  bemutatni  szerencsénk  volt.  Kiki  el  fogja 
ezen  bevezetés  után  találni,  hogy  itten  egyenesen 
Piócza  Kristófot,  lovagát  az  éles  borotvának,  értjük. 
Ugyanis  többször  dicsérve  említett  Ablakosy  uram 
házából  egy  boltajtó  nyílt  az  utczára,  felette  két 
sárga  réz  tányért  lengete  a  szellő,  benn  Piócza 
Kristóf  épen  utolsó  vendégét  borotválta,  körül  törül- 
köző kendők  függöttek,  s  más  szakállpusztító  esz- 
közök valának  láthatók,  s  a  bolt  hátulsó  ajtajának 
kis  üveg   ablakán    a   túrós    haluskára    tésztát    gyúró 

fürge  Judith,  most  férje  után  Pióczáné  asszonyom, 
Piócza  Kristóf  nagybányai  chirurgus  és  borbély  hites 
társa,  kandikála  be;  és  így  látják  olvasóink,  hogy 
ezen  becsületes  házban  minden  úgy  állott,  mint  azt 
Piócza  Kristóf  úr  már  az  első  szakaszban  előre 
érzette. 

Alig  törülte  le  borotváját  s  már  lassanként  több 
városbeli  «honoratiorok»  ünnepi  ruhában  (mert 
vasárnap  délelőtt  volt)  jöttek  a  borbély  műhelybe, 
vége  lévén  a  nagy  misének;  úgymint  a  városi  haj- 
dúk káplárja,  a  pénzverő  hivatal  szolgája,  Kordován 
János  csizmadia  czéhmester,  s  később  minekutánna 
a  templomot  bezárták,  a  harangozó  és  az  egyházfi ; 
mert  mint  minden  új,  úgy  Piócza  Kristóf  műhelye 
is  igen  csalóka  kecsekkel  bírt,  s  a  fenn  nevezett 
nagytiszteletű  személyeken  kívül  még  néha  egy-két 
bányamester,  sőt  a  város  aljegyzője  sem  tárták  mél- 
tóságok alatt  a  boltba  tekinteni,  s  egy  vastag  könyvbe, 
mely  ezen  czímmel  Diarium  medicum  *  az  asztalon 
hevert,  és  melyet  más  nagy  orvosok  szokása  után 
tartott  Kristóf  mester,  még  az  is  föl  volt  jegyezve : 
hogy  boltját  a  városbíró,  polgármester  s  a  tisztelendő 
plébános  úr  együtt  szerencséltetek  jelenlétükkel,  e 
felett  egy  felsőbb  rendű  bányásztiszt  igen  gyakran 
alázta  le  magát  látogatásaival,  s  legottan  sokfélét 
suttogtak  a  város  vén  asszonyai,  kikhez  mellcslege- 
sen  légyen  mondva  sok  fiatal  emberek  is  tartoztak, 
mi  tehát,  hogy  czéhökbc  tartozóknak  ne  gondoltas- 
sunk, csak  titkon  akarjuk   olvasóink  fülébe  súgni,  a 

*   Orvosi  naplókönyv. 

mit  a  város  eleven  krónikái  beszéltek ;  tudniillik, 
hogy  az  említett  bányatiszt  inkább  a  csinos  Jutka, 
mint  borotvaforgatásban  ügyes  férjének  kedvéért 
látogatá  meg  a  boltot. 

Alig  volt  az  említett  társaság  együtt,  s  beszéde 
tüstént  a  nap  tárgyára,  az  iszonyú  tatárokra,  for- 
dult. A  harangozó  említé  őket  legelőször,  mondván, 
mi  félelemmel  tekint  ő  ki  minden  nap  a  torony- 
magasságból Erdély  felé,  mert  perczenkint  előrohan- 
hatnak azon  kegyetlen  seregek  veszélyt  hozva  édes 
városukra. 

—  Arról  csak  én  tudok  szólani  —  monda  Kordován 
János  a  czéhmester,  a  fontosság  kaptafájára  húzván 
orczája  bőrét,  mert  talán  mestersége  iránti  forró 
szeretetből  csizmáival  oly  rokonságra  jutott,  hogy 
csontjait,  mint  azokon  a  kaptafát,  bőrnél  egyéb  nem 
fedezte.  —  A  szatmári  oskolában  volt  egy  professo- 
rom,  az  az  óperencziától  a  Gönczöl  szekeréig  úgy 
ösmerte  a  világot,  s  annak  minden  nemzeteit,  mint 
Tamás  gazda  —  s  itt  a  pénzverő  hivatal  szolgájára 
mutatott,  ki  egy  tetemes  iszákos  szász  vala  —  a 
bányainspector  úr  ő  nagysága  pinczéjét.  Ez  sokat 
beszéle  nekünk  a  tatárokról,  sőt  olvasott  is  valamit 
felölök  egy  méz  karalábékárment  nevű  könyvből  (itt 
alkalmasint  Roger  nagyváradi  kanonok  a  IV.  Béla 
alatti  mongol  pusztításról  ezen  czím  alatt  « Carmen 
miserabile*  írt  munkáját  érthette),  de  a  könyv  diá- 
kul volt  írva,  és  így  mi  kis  diákok  semmit  sem  ért- 
hettünk; annyit  tudok  azonban,  hogy  ezen  átkozott 
tatárfajnál  a  legjámborabb  leány  is  kegyetlenebb, 
mint  nálunk  egy  haramia,  nem   boszúból   és  harag- 

bóJ  üinek  és  rabolnak  ők,  hanem  legnagyobb  mulat- 
ságokra szolgál,  ha  a  fegyvereik  alatt,  vagy  általok 
fejökre  gyújtott  házakban  veszendő  keresztények 
jajgatásait  hallják.  Csak  az  erős  ép  férfiakat,  és  a 
fiatal  szép  leányokat  viszik  magokkal  fogságba,  az 
előbbieknek  sanyarú  dolguk  van,  mert  baromkint 
kell  dolgozni,  de  az  asszonyok  bezáratnak  ugyan, 
mindazonáltal  jól  és  pompásan  tartatnak,  s  ha  vala- 
melyik igen  szép,  tatár  khánné  is  lehet,  sőt  ha  Konstan- 
tinápolyba  eladják,  még  szultánné  is  válhatik  belőle. 

—  Az  ilyen  fogság  nem  lehet  a  legszerencsétle- 
nebb, —  pattogá  Juczi,  ki  a  beszéd  vége  felé  a  kony- 
hából bejött,  egyik  kezéről  a  másikkal  dörzsölve  a 
rajok  ragadott  tésztát,  érdemes  férje  egy  kissé  bo- 
szúsan  pillanta  reá,  de  Jutka  ifjúasszony  nem  értett 
tréfát  a  házi  uradalom  dolgában,  felségbántásnak 
tartva  minden  szót  és  jelt,  mely  uraságával  nem  tö- 
kéletes megelégedést  fejezett  ki,  a  csak  néhány  napi 
házasság  ellenére  is  tapasztalhatá  már  ezt  Kristóf, 
mert  a  mint  most  boszús  pillanatát  észrevevén  feléje 
tekintett  szeretett  hitvese,  hirtelen  epcdező  színt 
ölte  sárga  orczáira,  nehezen  kerülte  volna  el  azon- 
ban egészen  a  nem  ugyan  felség,  de  feleségbántási 
pert,  ha  a  népleíró  csizmadia  hirtelen  egy  bölcs 
észrevétellel  s  előbbi  beszédje  folytatásával  el  nem 
némította  volna  az  asszonyt. 

—  Bizony  Jutka  ifjasszony,  nem  fogná  azt  mon- 
dani, csak  tudná  úgy,  mint  én  tudom,  mily  utálatos 
legények  azok  a  tatárok :  apró  zömök  emberek,  ve- 
res hajók  és  szakállok,  kis  pislogó  szemök,  s  e  fölött 
meg  kutyafejök  is  van. 

—  Kutyafejökl  az  Isten  őrizzen  tőIök,  —  kiáJtá 
föl  Juczi  minden  vágyát  a  khánné  vagy  épen  szul- 
tánnéságra  elvesztve. 

—  Kutyafejök  bizony  —  crősíté  tovább  is  a  tudós 
czéhmester,  —  e  fölött  még  kutyaorrok  is,  mert  csak 
úgy  szagolják  az  elrejtett  keresztényeket,  mint  a  leg- 
jobb vizsla  a  nyulat. 

—  A  pócsi  boldogasszony  rontsa  meg  őket  — 
sóhajtá  Pióczáné  keresztet  vetve  —  minekelőtte  hoz- 
zánk érnek;  undok  egy  fajzat  lehet. 

—  He-hc-he  I  Tamásnak  beszél  kegyelmed.  Ta- 
másnak Kordován  mester,  ezen  régi  mesére  Bécs- 
ben, hol  én  egy  esztendeig  voltam,  s  még  azontúl 
is,  senki  sem  tart. 

—  Már  akár  hiszi  Kristóf  mester,  akár  nem  hiszi, 
mégis  egészen  úgy  van,  a  mint  mondottam,  —  hang- 
zék  a  czizmadia  felelete,  s  vagy  nem  tudta  tovább 
erősíteni  állítását  vagy  méltónak  nem  tartá,  mert 
Jutka  ifjasszony  s  vele  az  egész  társaság  vak  hitelök 
jeleit  adták,  az  effélékben  orthodoxus  nő  még  ura 
térítéséhez  is  fogott,  ámbár  nem  apostoli  szelíd 
lélekkel. 

—  Hát  a  mi  Bécsben  nincs,  nem  lehet  az  más- 
hol? te  Bécsben  alkalmasint  csak  tökfejckkel  talál- 
koztál, mert  magad  is  csak  azzal  jöttél  vissza,  s  még 
sem  akarod  elhinni,  hogy  kutyafő  is  lehet  ember- 
vállak  között,  mért  tanultál  annyit,  ha  még  azt  sem 
tudod  ? 

—  Hiszen,  kedves  lelkem,  nem  értesz  te  ahhoz, 
én  lásd  sok  geographiát  által  forgattam,  mert  egy 
egész  áJló  esztendeig  voltam  Bécsben. 

—  Kár  pedig,  mert  az  ökör  csak  ökör  marad,  ha 
Bécsbe  hajtják  is.  —  Monda  fejét  és  teste  fölrészét 
rázogatva  a  menyecske. 

Ez,  s  még  idegenek  előtt  mondva,  Piócza  Kristóf 
türelmének  is  sok  vala,  szólni  akart,  és  bátran  szólani, 
s  ki  tudja  bajnoki  elszánásában,  miket  nem  vala  vég- 
hezviendő, legalább  is  ütközet  támadott  volna  az  új 
házasok  között,  ha  az  egyházfi  ujságkívánása  menny- 
kőhárítóként  nem  vezette  volna  más  tárgyra  figyel- 
müket,  ugyanis  így   kezde  a  tisztelt  férfi  beszélni : 

—  Én  ma  kora  reggeltől  a  sekrestyében  voltam, 
tehát  semmi  újságot  sem  hallhattam,  mondják  meg 
kegyelmetek,  mi  híreket  hallani  tegnap  óta  a  tatá- 
rokról. 

A  csizmadia  ezen  kérdés  által  ismét  kedves  folya- 
mába hozatott,  melyből  őt  Pióczáék  érzékeny  házas- 
sági jelenetük  kirántotta,  s  előbbi  ábrázatját  fölvéve, 
kezdé  a  hallott  híreket  beszélni :  —  Már  ma  igen 
jó  kútfőből  beszélhetek,  mert  tekintetes  Bagosy 
László  alispán  úr  huszárjának  csizmát  mérni  voltam, 
s  míg  reá  ottan  várakozám,  a  másik  szobából  nyilt 
ajtónál  sokat  hallottam. 

—  Bizonyosan  olyan  huszár  és  hajdú  forma  em- 
berektől. —  Zavara  meg  a  czéhmestert  Tamás,  a 
pénzverő  szolga,  ki  vetélkedője  volt  politikus  tár- 
gyakban a  csizmadiának,  őt  csúffá  tenni  akarva;  de 
ez  most  igen  erős  helyheztetésben  volt,  s  azért  győ- 
zelme előérzetében  hangosan  felelt. 

—  Követem  alássan,  ott  a  tekintetes  alispán  úr, 
meg  az  öreg  Babocsay,  meg  az  ifjú  Szodoray,  és 
más  számos  nemes   urak   voltak,  nem   illik,  és  nem 

Jchet  mindent  kifecsegni,  a  mit  ily  nagyúri  embe- 
rektől hallunk,  de  csak  annyit  mondhatok,  hogy  már 
Kolozsvárt  s  majd  minden  erdélyi  várost  hamuvá 
égettek  a  tatárok,  vagy  százezer  embert  hordanak 
magukkal  az  örök  kegyetlen  rabságba,  s  legalább  is 
négyszer  annyit  fölkonczoltak,  nem  lesz  csoda,  ha  a 
szatmáriak  egy  reggel  csak  vért  lelnek  a  Szamosban 
víz  helyett,  mert  a  meggyilkoltak  vére  egész  Erdélyt 
elborítja  már.  —  Mindenki  átláthatja,  hogy  Kordo- 
ván beszédje  folytában  fölállított  szabályát :  meg 
nem  mondani  mindent,  a  mit  oly  nagyúri  emberek- 
től hallott,  úgy  magyarázta;  hogy  többet  kell  azok- 
nál mondani,  még  tovább  hazudta  volna  rettenetes 
híreit,  de  egy  új  vendég  zavara  meg  mulatságukat; 
ez  egy  magos  férfi  volt,  erdélyi  oláh  paraszt  öltö- 
zetében, de  csinosabb  és  tisztább  minden  sorsosai- 
nál,  övében  egy  kés  rejtezett,  mely  nagyságára  kard- 
nak is  beillett  volna,  kezében  egy  nehéz  balta  villo- 
gott, merészen  lépett  be,  idegennek  tetsző  mindenek- 
előtt ;  csak  a  czéhmester  dörzsölte  homlokát,  ki  akar- 
ván belőle  feszíteni,  hol  láthatta  légyen  ezen  neki 
ösmerősnek  tetsző  idegent,  de  hiába  erőlködék ; 
nem  úgy  Piócza  Kristóf,  ő  az  első  pillanatra  meg- 
ösmeré  Pintye  Gregort  a  belépőben. 

—  Siessen,  mester  uram !  —  monda  a  haramia 
nem  durva,  de  parancsoló  hangon.  —  Pusztítsa  el 
szakállomat,  de  csak  hamar,  mert  ma  még  hosszú 
utat  kell  tennem.  —  Ezután  egy  székre  veté  magát, 
baltáját  mellé  támasztva,  s  kését  az  övben  hagyva 
Kristóf  szappant  készíte  ez  alatt,  az  ujságszerető 
csizmadia  tudakozódni  kezde  az  idegentől. 

—  Honnan   jő  kend  földi  ?  —  vala  első  kérdése. 

—  Erdélyből,  —  volt  a  száraz  felelet. 

—  De  melyik  tájékából  ?  —  talán  csak  nem  űzik 
a  tatárok?  —  Unszolá  tovább  is  a  hallgatni  akart 
haramiát  Kordován. 

—  De  nyomomban  vannak  —  feleié  amaz  a  kér- 
dőre sem  tekintve,  ki  azonban  meg  nem  csüggedve 
folytatá  vallatását. 

—  De  mi  okból  támadhattak  azon  zsivány  pogá- 
nyok békés  hazánkra? 

—  Hogy  a  csizmadiákat  mind  megnyúzzák,  me\-t 
a  tatár  khán  nagybányai  czéhmesterüknél  csináltatott 
egy  pár  csizmát,  s  az  igen  rósz  volt.  —  Szóla  Pin- 
tye Gregor,  s  a  csizmadia  minden  további  kérdezés- 
kedésről  megfelejtkezék,  vetélkedője,  a  pénzverő 
hivatali  szolga,  nagy  hahotára  fakadt,  s  a  többi  ven- 
dégek is,  bár  szelídebben,  de  elég  harsányul  ka- 
czagtak. 

Ez  alatt  mindennel  kész  lett  a  borbély ;  beszap- 
panozta a  haramiát,  s  már  fél  arczát  leborotválta, 
midőn  az  ajtó  hirtelen  kinyiiván.  Karácson  Tivadar, 
a  híres  hajdú,  lépett  be.  Első  pillanatra  megösmeré 
Pintye  Gregort,  s  egyenesen  neki  rohant,  Piócza 
egy  lökésre  félre  bukott  s  egy  borotválkozó  szerek- 
kel megrakott  asztalt  feldönte,  a  haramia  késéhez 
akart  nyúlni,  mert  baltája  az  asztallal  esett  el,  de 
izmos  üldözője  előbb  megragadá,  s  birkózásban 
kénytel enítteték  menedéket  keresni.  Egyenlő  erővel 
ment  a  tusa,  de  mégis  veszedelmes  lehetett  volna  a 
haramia  részére,  mert  az  általa  megsértett  csizma- 
dia s   a  collegáját  segíteni   kivánó  városi   káplár  is 

már  ellene  készültek,  midőn  Tivadar  egy  az  asztal- 
ról leesett  szappanos  réztányérra  tapodván,  elcsú- 
szott, s  majdnem  egészen  a  földre  terült  s  mielőtt 
fölemelkednék,  Pintye  Gregor  már  a  hátulsó  ajtón 
kirohant.  A  konyhában  Pióczáné  ifjasszony  túrós 
haluskáit  a  földre  terfté,  s  a  kertfalon  által  eltűnt, 
foganatlanul  üldöztetvén  Karácson  összehívott  em- 
berei által. 


TIZENEGYEDIK  SZAKASZ. 

Mely  oly  rövid,  hogy  kár  volna  belőle  még  rövidebb  kivonatot 
adni,   de  mindazonálal  is  sok  van  benne. 

Rövideden  fogjuk  említeni,  hoggy  Bagosy  össze- 
gyűjté  a  szatmári  nemességet  Nagybányára,  és  szá- 
mosan is  seregeltek  a  haza  oltalmára.  Egy  részök 
tüstént  fölfegyverkezett,  s  városi,  falusi  emberekkel 
és  vármegyehajdukkal  egyesülvén,  valami  ezer  em- 
berből állhatott,  ez  Nagybányán  maradt  Babocsay 
vezérlése  alatt.  Ez  az  egész  vármegyében  tisztelt 
férfiú  ötven  éves  lehetett,  de  alig  vala  esztendei 
száma  rajta  észrevehető,  hírét  és  tekintetét  még  a 
szabadságháborúban  szerezte.  Rákóczi  és  a  szövet- 
ségesek hadában  a  legjelesebb  tisztek  közé  tartoz- 
ván, azóta  nyugalomban  élt,  de  a  vármegye  minden 
fontosabb  dologban  nagy  eszéhez  és  tapasztalásához 
folyamodott,  mindig  a  legjobb  sikerrel.  Most  is  első 
volt  ő,  kihez  barátja  Bagosy  az  alispán  fordult,  s 
önkivánatára  a  nagybányai    sereg   vezérévé   rendelt 

Babocsay  maga  választá  alvezéreit  és  tisztjeit, 
több  mint  háromszáz  emberből  álló  lovassága  kor- 
mányát Szodoray  Boldizsárra  bízta,  ki  régi  kegyen- 
czc  volt. 

így  készülve  szüntelen  fegyvergyakorlás  között 
tölte  a  kisded  sereg  kevés  idejét,  mely  az  ellenség 
betöréséig  még  hátra  volt,  szerencsérc  a  csapat  nagy 
része  még  Rákóczi  hadaiban  szolgálván,  már  rég 
tulajdonává  tette  a  fegyverforgatást,  s  így  minden 
jót  lehetett  rcményleni  tőlök,  annál  inkább,  mert 
tüzes  hazafiság  lángoltatá  vitézségöket,  csak  Türken- 
frasz,  a  generális  statusoknál  volt  kapitány  és  szent 
birodalmi  lovag,  nem  akart  jót  jövendölni  egy  sereg 
felől,  mely  még  egy  fényes  retirádában  sem  mutata 
militáris  válort  és  disciplinát,  ámbár  a  magyarok  ter- 
mészetes bravourját  többé  kétségbe  nem  hozta,  e 
felett  a  vezérről  sem  tarthata  sokat,  ki  Montecuculi 
Rajnáidnak  épen  nem  nagy  tisztelője  vala. 


TIZENKETTEDIK  SZAKASZ. 

A  haramiacsapat    véletlenül    megerősödik,   és    kik    által.    Pintye 
Gregor    egy  merész    tervet    gondol.  —  A  haramiák  hadi    taná- 
csa. —  Egy  fontos    jelenet    a    haramia    kapitány   előbbi    életé- 
ből, —  készületek. 


Minekutána  Bagosy  és  Babócsay  rendelései  által 
a  tatárok  ellen  meglehetős  bátorságba  vagyunk  he- 
lyeztetve, biztosan  visszatérhetünk  elbeszélésünk  má- 
sodik nézőhelyére,  Husztra,  hol  is  az  ott  hagyott 
személyek  az  alatt  nem  kis  veszedelemben  forogtak. 
A  nagybányai  dolgok  vagy  két  héttel  később  tör- 
téntek a  huszti  szerencsétlen  napnál,  azért  az  időre 
nézve  is  kénytelenek  vagyunk  hátra  lépni ;  de  erő- 
sen ígérjük  olvasóinknak,  hogy  mindazokat,  kik  már 
előbb  vannak,  utói  érendjük. 

Pintye  Gregor  végső  beszélgetése  után  a  bojárral 
a  Huszt  körül  fekvő  hegységekbe  vonta  magát, 
egyikébe  azon  rejthelyeinek,  melyek  ezen  megyék 
minden  részeiben  ki  voltak  maga  és  emberei  szá- 
mára jegyezve,  s  néhány  nap  múlva  azon  összejöve- 
tel után  alig  haladhata  az  idő  éjfélig,  midőn  a  hold 

fényes  világánál  a  völgy  mélyébe  vezető  ösvényen 
egy  fegyveres  csapat  mindennemű  bútorral  jól  meg- 
rakva közeiedék,  öltözetük,  mert  oláh  paraszt  ruhá- 
zatuk volt,  s  az,  hogy  így  megterhelve  jőnek,  nem 
támaszta  épen  félelmet  Pintye  Gregorban  és  hara- 
mia társaiban,  de  mégis  meglepetve  voltak,  mert 
maga  körül  állott  egész  negyven  vagy  ötven  ember- 
ből áJló  csapatja,  két  vagy  három  kémlelődni  kül- 
dött társain  kívül,  a  közeledők  húszan  vagy  harmin- 
czan  lehettek.  Fegyvert  ragadt  azért  az  egész  cso- 
port, és  puskáik  a  keskeny  ösvény  felé  feszültek, 
halált  repíteni  a  jövőkre ;  de  békét  hirdetőn  zendült, 
a  mint  közelebb  értek,  a  jövevények  előtt  Kosztán 
szava. 

—  Mondjátok  meg  a  kapitánynak,  hogy  jó  bará- 
tokat hozok,  csak  tegyétek  le  a  puskát  s  emeljétek 
a  kulacsot  Bama  Bila  Paskuluj  egészségeért. 

—  Bama  Bila  Paskuluj,  —  monda  félig  elcsudál- 
kozva  Pintye  Gregor,  de  nem  mozdult  ki  helyéből, 
s  a  fegyvereket  le  nem  rakatá,  míg  az  őrök  nem 
jelenték,  hogy  az  idegen  valóban  Bama  Bila  Pas- 
kuluj és  csapatja  légyen  ;  ezen  új  személy  nem  más 
volt,  mint  egy  szilágysági  haramiavezér,  kinek  szán- 
dékát és  jövetele  okát  tüstént  önszájából  megtu- 
dandjuk. 

—  Mi  jó  hozott  tégedet,  talán  csak  nem  szaladsz 
a  tatárok  előtt?  —  Kérdé  Pintye  Gregor  új  colle- 
gáját.  —  Szeretem  ugyan,  hogy  itt  vagy,  de  már 
régen  kellett  volna  egyesülnünk. 

—  Hadd  el  pajtás,  —  feleié  Bama  Bila,  —  most 
van  a  legalkalmasabb  idő  annyi  pénzt  szerezni,  hogy 

mindnyájan  gazdag  bojárokká  lehetünk  Oláhország- 
ban. 

—  Hogyhogy? 

—  Hát  hallgasd  ki  csak  Kosztánt,  a  kémedet. 
Kosztán   így  felszólítva  Barna  Bila  Paskuluj  által, 

előállott  híreit  beszélendő :  —  Legelőbb  is  belopóz- 
tam Nagybányára,  ott  annyit  tudtam  meg,  s  ez  ne- 
künk elég,  hogy  minden  pénzt,  mely  most,  mint 
mondják,  az  odavaló  pénzházban  nem  kis  mennyi- 
ségben vagyon,  Husztra  fognak  vinni,  mert  ott  a 
várban  biztosabbnak  tartják  a  tatárok  előtt,  alkal- 
masint Szigetről  is  mindent  ide  hoznak,  sőt  a  mint 
hallottam  a  vármegye  pénzét  is. 

—  Na  pajtás!  —  monda  derült  arczczal  Bama 
Bila  —  erre  csak  reá  ütünk  az  úton. 

—  Nem  hinném,  hogy  oly  könnyű  lenne,  mint 
gondolod,  mert  igen  erős  őrizete  lesz.  —  Válaszolá 
szárazan  Pintye  Gregor,  s  nem  igen  tetszék  neki, 
hogy  véletlen  egy  társra  akadt,  ki  javallat  tevésekre 
jogot  tart. 

—  Én  is  egy  értelemben  vagyok  veled  —  vága 
közbe  Kosztán.  —  Mert  igen  erős  őrizet  rendelte- 
tek a  kincs  mellé,  vármegyei,  városi  és  bányahivatali 
hajdúkból,  meg  fegyveres  bányászokból  álló.  Kará- 
cson Tivadar  vezérlése  alatt ;  számok  könnyen  me- 
het kétszáz  emberre. 

—  Ez  már  pedig  a  soknál  is  több.  —  Monda 
More,  magát  az  új  bajtársokkal  megösmertetni  töre- 
kedvén ;  de  szavaira  senki  sem  hallgatott. 

—  Azonban  cl  ne  csüggedjünk,  még  olcsóbb  áron 
is  a  miénk  lehet  a  pénz.  A  kiséretnek  csak  kis  ré- 

sze  marad  Huszton  a  várat  órzcni,  a  többiek  hamar 
visszatérendenek  Nagybányára,  hol  a  tatárok  ellen 
sereg  készül,  mi  lenne,  ha  a  gyenge  várra  csapnánk? 

—  A  gondolat  nem  rósz,  és  merész,  —  feleié 
Pintye  Gregor,  —  már  régen  forgattam  én  fejem- 
ben s  közöltem  Kosztánnal  is,  ki  csak  tulajdon  szán- 
dékomat adta  vissza.  Milyen  szép  lenne,  ha  míg 
ezen  földön  kényteleníttetünk  lakni,  egy  várat  bír- 
hatnánk fészkűi. 

—  S  rövid  nap  a  máramarosi  kincsek  is  ott  icen- 
denek.  —  Folytatá  Kosztán,  örülve,  hogy  ura  egy- 
szer alázatos  tanácsát  szívesen  fogadta,  bár  annak 
származását  magának  tulajdonítá.  —  így  egy  csapás- 
sal többet  foghatunk. 

—  Ugy  lesz !  —  kiáltá  Pintye  Gregor  s  ábrázat- 
járól  a  kételkedés  legkisebb  háborodása  is  eltűnt. 

Bama  Bila  Paskuluj,  ki  csak  közönséges  útonálló 
volt,  s  legfeljebb  magányos  lakok  föltörésével  fogla- 
latoskodék,  meg  nem  foghatá  czimborája  merészsé- 
gét, de  a  zsákmány  tündöklése,  és  a  czinkosa  való- 
ján szembetűnő  bizodalom,  mely  mint  mondatik, 
minden  nagy  hadvezérnél  előjele  a  diadalnak,  elnémí- 
ták  valamennyi  a  terv  ellen  talán  felhozandó  okait. 

Pintye  Gregor  nyugodni  inté  a  haramiákat,  maga 
pedig  Bama  Bila  Paskuluj  és  Kosztán,  ki  kedvencze 
volt  vezérének,  mint  a  csapat  «Achileus  és  Ody- 
szeusza»  egy  személyben,  mert  bátorság-  és  ravasz- 
ságra csak  maga  Pintye  Gregor  multa  föl  őt,  ezek 
tehát  hárman  egy  félrébb  álló  földdomb  ormát  fog- 
lalák el,  mely  alá  More  teríté  a  henyéléstől  fáradt 
tagjait. 

Ga»]  Jóstcf :  Ssirmay  Hona.  6 

Hát  csakugyan  ostromoljuk  Husztot?  —  kérdé 
Barna  Bila,  miután  letelepedtek. 

—  A  mit  egyszer  kimondok,  azt  csak  tettel  s  nem 
szóval  szoktam  ismételni.  Hangzott  Pintye  Gre- 
gor  válasza  keményen  és  elhatározottan,  mert  6  új 
czinkosát  hamar  akarta  szoktatni  uraságához.  — 
S  most  azért  már  csak  a  dolog  kivitele  módjáról 
lehet  szó. 

—  És  hogy  szándékozol  a  merész  tervet  végre- 
hajtani ? 

—  Az  a  körülményektől  függ,  ha  a  várőrizet  szá- 
mos nem  leszen,  s  keményen  vigyázni  nem  fog,  úgy 
éjjel  mászszuk  meg  a  falakat,  s  ha  a  szoros  vigyázat 
ezt  nem  engedné,  körülveszszük  és  ostromolni  fog- 
juk; ha  szükség,  ágyúkkal  is,  düledező  falai  nem 
fogják  soká  kiállani  a  tekéket. 

—  Ágyúkkal  ?  —  kérdé  a  bámuló  Paskuluj,  sőt 
maga  Kosztán  is  elcsudálkozék.  —  Honnan  veszed 
azokat  ? 

—  Az  én  ágyúim  itt  teremnek  az  erdőkben.  Haj- 
nal hasadtakor  harmincz  emberem  az  erdőbe  megy 
s  a  legszálabb  fenyőket  vágja  le,  hogy  a  munka 
gyorsabban  menjen,  még  parasztokat  is  fogok  hozzá 
szerezni.  Azon  két  nagy  földfurót,  melyek  a  sóbá- 
nyák számára  készültek,  de  általunk  elraboltattak, 
hozzátok  elő,  s  a  ledűlt  fenyőket  fúrjátok  ki,  s 
azok  lesznek  az  avasi  király  ágyúi.  More  pedig  ál- 
lítsa föl  kovács  műhelyét,  legényeket  majd  szerzek 
én  neki,  s  abroncsokat  készítsen,  a  csöveket  erősí- 
teni, de  főleg  minden  található  vasat,  ólmot  és  re- 
zet hordjatok  össze,  ha  mindjárt   Nagybánya  vidé- 


kéről  is,  s  a  czigány  segédeivel  belőlök  ágyúgolyó- 
kat fog  önteni. 

—  De  hány  lövést  fog  kitartani  egy  ilyen  ágyú?  — 
Kérdé  Barna  Bila. 

—  Ha  az  elsőre  elreped  is  —  volt  Pintye  Grc- 
gor  válasza  —  elég  ilyen  cső  terem,  s  kész  volnék 
az  avas  minden  erdejét  kipusztítani,  csakhogy  Huszt 
falai  ledűljenek. 

—  A  nyereség  nagy  is  lesz.  —  Jcgyzé  meg  Barna 
Bila. 

—  Más  lelkesít  engem  leginkább.  —  Szóla  Pin- 
tye Gregor;  ki  majd  nem  elragadtatva  terve  újne- 
műségétől  örömében  beszédesebb  lett,  mint  elzárt 
charactere  ezt  engedte.  —  Engem  a  boszú  vezérel 
Huszt  ellen,  vigyázzatok,  okait  elmondom. 

—  Én,  mint  talán  tudjátok,  Rákóczi  seregében 
szolgáltam  együtt  Karácson  Tivadarral,  azon  izmos 
erős  vármegyehadnagygyal,  ki  újonan  üldözésünkre 
küldetett,  vezérünk  Szirmay  vala,  férje  a  most  Husz- 
ton  tartózkodó  özvegy  Szirmaynénak,  atyja  két  leá- 
nyának, és  Szirmay  István  testvére ;  én  az  ő  osz- 
tályában majdnem  legvitézebb  katona  voltam,  csak 
az  egy  Karácson  mérkőzhetek  velem,  sőt  engem 
sokak  előtt  fölhaladni  látszott,  őt  vezérünk  nálam- 
nál jobban  szerette ;  ez,  és  vetélkedésünk  gyűlöle- 
tessé tette  előttem  a  daczos  Tivadart,  ki  e  felett 
még  igen  iparkodék  velem  felsőbbségét  éreztetni. 
Bizonyos  alkalommal  egy  csapat  küldetek  vizsgá- 
lódásra, a  tudósítás,  mely  erre  okot  adott,  tőlem 
származék,  s  azért  reménylettem,  hogy  a  csapat 
vezérlése  reám  fog  bízatni,  de   azt  Karácson  nyerte 

6* 


84 

cl,  s  a  mi  több,  én  még  alája  rendeltettem.  Alig 
lihegve  a  harag  miatt,  követem  őt,  az  első  szó,  me- 
lyet kiejte,  ok  lett  részemről  az  ellenmondásra,  egy 
száj  vita  támadt,  - —  Karácson  engem  « veszett  ebnek 
nevezett,  ki  őt  ki  akarja  marni  ura  kegyelméből,*) 
én  őt  még  inkább  gyaláztam,  mire  ő  büntetéssel 
fenyegetőzött,  míg  kardot  nem  rántottam  ellene ;  a 
csapat  nagyobbrészt  Karácson  barátjaiból  állott,  csak 
kevés  fogta  pártomat,  haroz  támada,  sebeket  osz- 
tánk  és  kaptunk,  míg  Tivadar  buzogányának  egy 
súlyos  csapása  engem  a  földre  terített,  s  társaim 
megfutamodtak ;  ekkor  az  ellenség  reánk  ütött,  ne- 
héz vita  után  visszaverte  ugyan  őket  Karácson,  de 
észre  valánk  véve,  s  így  czél unkát  el  nem  érhetők. 
Visszatértünk,  s  engem  kötözve  hurczolt  magával 
kevély  győzőm,  s  mint  a  terv  kijátszásának  okát  vá- 
dolt, mert  az  idő  vitámon  elhaladt,  s  alkalom  ada- 
tott az  ellenségnek  reánk  akadni.  Halálra  ítéltettem, 
s  csak  alig  szabadíthattam  magamat  szökés  által,  egy 
erdőbe  rejtezem  el,  sokáig  tusakodva  lelkemben,  mit 
tévő  legyek ;  első  gondolataim  csupán  a  boszúé  vol- 
tak, lelkem  forrott,  s  belsőmben  a  boszú  egy  egész 
poklot  gyújta  föl,  meg  akartam  lesni  szerencsétlensé- 
gem okait,  s  orozva  legyilkolni  őket,  de  ez  kivihető 
akkor  nem  vala  ön  veszedelmem  nélkül,  s  a  könnyű, 
hirtelen  halált  haragom  nem  eléglé.  Egy  nap  és  egy 
éjjel  ültem  majd  nem  azon  egy  helyen,  egy  iszonyú 
szándék  a  másikat  űzvén,  s  egy  véres  terv  a  másikat 
emésztvén  el  föllázadt  agyamban.  Nem  tudtam,  élet 
virul  vagy  halál  dühöng-e  körülem,  s  ha  az  egy  él- 
tető és  gyilkoló  boszú  gondolatját  valaki   lelkemből 


kitéphette  volna,  nehezen  lett  volna  más  inger,  en- 
gemet az  élet  folytatására  ösztönöző.  Zavart  elmém 
nem  gondolhata  mást,  mint  hogy  a  véres  boszúnak 
meg  kell  történni,  de  annak  eszközeiről,  módjáról, 
vagy  idejéről  csak  legkisebbet  is  határozni  iszonyú 
állapotjában  képes  épen  nem  vala. 

Csak  midőn  már  a  legnagyobb  erőlködés  után 
inkább  fáradság,  mint  lecsendesülés  miatt  nyugodni 
látszottak  szenvedélyeim,  tökélhetem  el  magamat 
valamennyire  jövendőm  felől.  A  császári  sereghez 
általlépnem  tanácsos  nem  vala,  mert  onnan  szöktem 
a  támadókhoz,  és  boszúmra  is  nehezen  akadt  volna 
egész  dühömet  kielégítő  alkalom ;  azért  hazámba 
tértem  Máramarosba,  hol  már  évek  óta  űzöm  a  vi- 
dék félelmére  haramia  mesterségemet.  Szirmay  Györ- 
gyöt a  halál  már  elragadta  boszúszomjam  elől ;  de 
én  az  egész  fajnak  veszedelmet  esküdtem,  öregebb 
leánya  óhajtott  jegyesének  keze  által  esett  el,  s  ez 
félig  az  én  munkám  volt,  az  ifjabbik  leányt  Bogdanu 
akarta  nőül,  a  büszke  magyar  nemes  egy  bojárnak 
nem  adja  magzatát ;  jól  van,  én  szerzem  meg  neki, 
s  ez  tekintetes  Szirmay  Györgyné  asszonyomnak 
kínosabb  lesz  a  halálnál.  S  még  azt  is,  ki  ellen  leg- 
vadabb méreg  dúlta  szívemet.  Karácson  Tivadart, 
erősen  hiszem,  az  ég  vagy  a  pokol  boszúm  alá  adja, 
mindegy,  csak  késem  villoghasson  gégéje  körül  s 
most  tudhatod,  Kosztán,  miért  valék  a  minap,  midőn 
először  küldetek  Karácson  ellenünk,  úgy  elkomo- 
rodva, hogy  legrégibb  czimboráink  is  rettegve  tekin- 
tenek szemembe,  mert  boszúm  már  aludni  látszott, 
elvonva  lévén  régen  tárgyaitól,  midőn  egy  pillanat 

ellenségemre,  azt  ha  lehet  az  előbbinél  nagyobb 
iszonyságban  költé  föl,  s  a  gyáva  bojár  épen  jókor 
akadt  szemembe,  hogy  eszközül  szolgálhasson  ter- 
veimben. Már  tudtok  mindent,  most  merüljetek 
álomba,  ha  szenvedelmeimnek  egy  csekély  része, 
mely  elegendő  volna  a  sírt  ébren  tartani,  nem  szállt 
belétek. 

Mind  elnyugodtak  a  haramiák,  de  a  hasadó  haj- 
nal már  munkálódva  lelte  őket,  az  erdő  rengetegé- 
ben viszhangoztak  fejszecsapásaik,  nem  mint  vezé- 
rök,  első  szándéka  volt,  a  nyers  fákat  levágva,  hanem 
a  már  fekvő  száraz  szálfákat  kurtábbra  darabolva. 
Móré,  ki  ezen  munkában  még  téglaszin  éveiből 
járatos  volt,  többekkel  egy  kcmenczét  építe  a  golyók 
öntésére,  mások  vasat  keresni  voltak,  s  maga  Pintye 
néhányad  magáyal  biztos  parasztokért  ment  a  munka 
elősegítése  végett,  s  a  völgy  szorosan  őriztetett,  ne 
hogy  korán  elárultassék  a  haramiák  iparkodása. 


TIZENHARMADIK  SZAKASZ. 

A  várt  pénz  Husztra  érkezik.   —  A  várbeliek  .  érzelmei   és  mu- 
latsága. —  A  vár  leírása. 


Két  nappal  később,  mint  az  ostromló  szerek  ké- 
szítésével foglalatoskodó  haramiákat  elhagytuk,  ér- 
kezek este  felé  a  nagybányai  pénz,  egy  valóban 
tetemes  öszvély  Husztra,  s  másnap  a  szigeti  sóhiva- 
tal  és  Mármaros  vármegye  pénztára  is.  Szirmayné 
szándéka  ellen  kénytelen  volt  a  várban  maradni, 
mert  súlyos  betegség  köté  ágyához,  önneit  soká 
kétségben  hagyó,  nem  fogná-e  a  bús  anya  szeretett 
leányát  követni ;  mert  bármely  mindennapi  dolog 
*z»  bogy  szülék  legvirágzóbb  gyermekeiket  elvesz- 
tik, a  gyakori  eset  fájdalmán  még  sem  enyhít ;  annál 
inkább  megbocsátható  vala  Szirmay  Györgyné  min- 
den mérték  feletti  szenvedése,  mert  leányát  nem 
csendes,  hosszú  betegség  által  készülő  halál,  nem 
egy  természetes,  minden  emberen  uralkodó  vész  vé- 

gezte  ki,  ő  erőszakosan  vígság  és  mulatság  közepé- 
ben ragadtatott  el  az  életből,  és  nagy  Isten !  — 
csak  meggondolni  is,  mely  kezek  által  ?  —  szokat- 
lan és  nem  gyakran  tapasztalható  szerencsétlenség, 
ha  magában  csekélyebb  volna  is,  csupán  szokatlan- 
sága  által  inkább  lesújtja  a  lelket,  mint  egy  valóban 
nagy  fájdalom,  de  a  melynek  okait  gyakran  s  úgy 
szólván  rendesen  megtörténni  látjuk.  Hát  ha  még 
ilyen  váratlan  balesethez,  iszonyúság  is  párosul, 
mint  Szirmay  Mária  véletlen  halálánál,  ki  csudál- 
koznék  egy  érzékeny  anya  szenvedésein?  Szirmay 
Ilona  anyját  ápolgatva  és  távol  kedvesére  gondolva, 
töIté  el  idejét,  majd  boldog  a  legédesebb  emlékezet 
által  visszavarázsolt  világban,  majd  könyezve  a  jelen 
fájdalmában  anyja  ágyánál.  Valahányszor  szülőjét 
egy  jótevő  szunnyadás  nyugtatá,  annyiszor  eltűnt  a 
szerető  leány,  a  beteget  hű  cselédjére  bízva,  s  azon 
kis  toronyba  vonta  magát,  hol  kedvesével  tölte  élte 
utolsó  boldog  perczeit.  Itt  azon  tájon  legeltek  sze- 
mei, melyre  ő  mutatott,  azon  levegőt  szítták  ajkai, 
melyben  végső  csókjok  elcsattant,  s  azon  falak  kö- 
zött enyelghete  bájoló  emlékezetben,  melyek  egye- 
dül való  tanúi  voltak  leghőbb  és  legtisztább  ér- 
zelmeinek. Szirmay  István  rokonaira  vigyázott, 
Bogdanu  Gyurka  dohányozva  járkált  a  várban  és 
henyélt,  minduntalan  várván,  hogy  haramia  párt- 
fogója valami  jó  hírrel  fog  megjelenni,  s  ez  okból 
egy  este  sem  mulasztá  el  a  vár  mély  árkában  sétál- 
gatni, de  sokáig  hiában. 

Miután  a  bent  lévő  személyeket  leírtuk,  szüksé- 
ges lészen  magáról  a  várról  is  egy-két  szót  szólani. 


Im/gy  folyt  a  károm  kős  tanakodása. 

Huszt  egy  magos  hegyen  fekszik,  és  hajdan  erős 
jól  fegyverkezett  vár  volt,  mely  az  erdélyi  hadak 
idejében  több  ostromot  állott  ki,  ezek  porhadó 
falain  nyilván  nyomokat  hagyták,  azonban  elbeszélé- 
sünk idejében  már  a  magyar  várak  nagy  része  romló 
félben  volt,  s  Huszt  többekkel  együtt  fegyverkezeté- 
től  is  megfosztaték,  nehogy  talán  új  támadás  al- 
kalmával a  pártosok  használhassák ;  e  felett  körül 
a  várnál  magasabb  hegyek  emelkedtek,  melyekről 
könnyű  vala  a  bástyákat  összelőni.  S  a  repedt  falak 
legfeljebb  is  kevés  ideig  tartó  ellenállást  Ígérhettek, 
a  hajdan  mély  árkok  itt-ott  fűvel  és  bokrokkal 
voltak  benőve,  másutt  a  földdel  egyenlők.  Az  egész 
várat  két  rozsdás  vas  ágyú  vedé,  s  vagy  harmincz- 
negyven  ember,  nagyobbrészt  szigeti  hajdúk  és  só- 
aknászok. 


'M.  ^.  MM  S&  .^ 


TIZENNEGYEDIK  SZAKASZ. 

A    haramia  s  a    havasalföldiek    új    találkozása,    Pintye    Gregor 

ajánlása,   melyen   Bogdanu    méltóképen    megijed,  végre  a  dolog 

elhatároztatik. 


Minekutána  szükségesnek  találta  Pintye  Gregor 
magának  bent  a  várban  egyetértést  szerezni,  az 
első,  kire  gondolt,  természetesen  Bogdanu  volt ;  de 
ugyan  oly  hamar  eszébe  jött  a  bojár  lelki  tehetsé- 
geinek csekélysége,  és  restsége,  ez  elrémíté  a  hara- 
miát első  gondolatától ;  mindazonáltal  hosszú  tanako- 
dás után  csak  hozzá  kellett  visszatérni,  mert  Gyurkáról 
legalább  bizonyos  lehetett,  hogy  általa,  mint  a  do- 
logban igen  érdekelt  által,  elárultatni  nem  fog, 
míg  a  várnak  minden  egyéb  lakói  e  fő  pontban 
meg  nem  bízhatók  valának.  Ehhez  járult  még  az  is, 
hogy  Pintye  Gregornak  eszébe  jutott  Zakharovics 
Tógyer,  kit  rövid  ösmeretsége  mellett  is  minden 
ravaszságban  ügyesnek  tett  föl  az  emberösmerő 
haramia. 

Este  tehát  azon  öltözetben,  melyet  leginkább 
viselni  szokott,  s  mely  mint  többször  mondtuk,  egy 

oláh  póré  volt,  a  vár  környékéhez  közelített ;  nem 
soká  kellett  lesnie,  mert  Bogdanu  hamar  mutatá 
magát  az  árok  szélén,  s  mintegy  lustán  égő  nedves 
fa  tüzét,  messziről  pipája  füstje  árulta  el,  kevés  szö- 
késsel a  bokrok  között,  előtte  termett  Pintye  Gregor. 

—  Ideje,  hogy  megjelentél,  —  szóla  az  örömében 
megijedő  Bogdanu,  —  már  féltem,  hogy  a  vármegye 
kezébe  kerültél. 

—  Ne  gondolj  arról,  hogy  valakinek  kezére  ke- 
rüljek, míg  kezemben  nyársom  kerül.  —  Zengett  a 
haramia  válasza.  —  De  itt  az  elhatározó  pillanat, 
azért  csak  erről  szóljunk. 

—  Van  valami  okos  terved?  én  már  meguntam  a 
hosszú  várakozást.  —  Kérdé  Bogdanu. 

—  A  legszebb  és  legokosabb,  most  jövök  hozzád 
segedelmedért.  Monda  Pintye  Gregor  a  havasalföldi 
testőr  kapitány  nagy  örömére. 

—  Es  miben  áll  az  ?  —  kérdé  emez. 

—  Elmondom  tüstént,  csak  előbb  hivasd  elő  Tő- 
gycr  útitársadat. 

—  Ott  a  bokor  alatt  fekszik,  hidd  elő,  Mitruj. 
Kiálta  hátul  álló  szolgájára  a  bojár,  s  az  óhajtott 
kereskedő  kevés  pillanat  múlva  a  nagy  tekintetű  taná- 
csot, melynek  vitatásaival  becses  olvasóinkat  meg- 
ösmertetni  szerencsénk  van,  ön  tisztelt  személyével 
szaporítá.  A  szolga  Pintye  intésére  hátrább  vonult, 
s  eltávozván,  imígy  folyt  a  három  hős  tanakodása, 
legelőbb  mint  az  igazság  magával  hozta.  Pintye 
eme  lé  szavát. 

—  A  tatárok  rövid  nap  reánk  ütnek,  pedig  pénz 
és  szép  leány  nekik  is  ám  inyökre  van ;  ha  a  huszti 

várat  előttünk  kirabolhatják,  addig  várhatsz  Szirmay 
Ilonára,  mint  én  az  ott  lerakott  kincsre,  azért  hogy 
mind  a  ketten  boldogulhassunk,  én  a  huszti  várat 
ostrommal  foglalom  cl. 

—  Ostrommal  ?  —  Csudálkozék  a  bojár,  —  hisz 
erre  az  én  magos  rokonom,  a  moldvai  vajda  egész 
serege  sem  volna  képes  ágyúk  nélkül. 

—  Nekem  a  máramarosi  bérezek  ágyúkat  termé- 
nek, s  már  holnap  után  reggel  le  fogják  Huszt  falait 
bontani,  ti  azonban  senkinek  se  szóljatok,  s  csak 
ágyúim  durrogása  adja  tudtára  a  várnak  veszedel- 
mét, de  hogy  a  bajos  munka  előbb  sikerüljön,  szük- 
séges azt  ti  nektek  elősegíteni. 

—  Hogy  és  miképpen?  - —  kérdé  Zakharovics 
Tógyer,  mert  Gyurka  szót  sem  talált  elbámulásában 
a  haramia  terve  felett,  melynek  végrehajtására,  mint 
fölebb  említé,  még  hatalmas  rokonát,  a  moldovai 
vajdát,  sem  tartá  elég  erősnek,  s  minden  eddigi  nem 
csekély  képzeletét  ön  becse  felől,  sokkal  túlhaladta 
rabló  szövetségének  ajánlása:  őt  ily  veszedelmesen 
nagy  dologban  segíteni. 

—  Figyelmezzetek  —  viszonzá  Pintye  Gregor 
Zacharovics  Tógyer  kérdésére.  —  Én  a  várat  hirte- 
len vagy  alattomos  támadással  akartam  elfoglalni ; 
de  a  mint  tapasztalam,  jobban  őriztetik,  mióta  a 
szigeti  és  nagybányai  kincseket  belé  rakták,  hogy 
sem  az  egyik  vagy  másik  módon  el  lehetne  foglalni. 
Egy  mennydörgő  ostromlás  mindazonáltal  könnyen 
megijeszti  csak  az  irtóvas  kopogásához  szokott 
aknászokat,  s  reménylem,  vagy  föladják  a  várat, 
vagy  a  golyóktól   elrémülve   elhagyják   a   falakat,  s 

úgy  már  annyi,  mintha  benn  is  volnék.  Ti  pedig 
vessétek  ezen  kanóczot  a  vár  keleti  oldalán  álló 
alacsony  épület  porhadt  fedelére,  s  annak  fölcsapó 
lángjai  szolgáljanak  nekem  jelül  a  rohanásra. 

Ezen  ajánlás  fölrázá  Bogdanu  Gyurkát  bámulásá- 
ból, mert  eddig  azon  véleményben  élt,  hogy  ő  ked- 
veséhez jutand,  s  nem  lészen  egyéb  dolga,  mint 
kaftánjába  burkolva  és  kényére  pipázgatva  bámulni 
Pintye  Gregor  vakmerőségét ;  de  most  a  veszedel- 
mes ajánlat  oly  hamar  beszédre  oldá  nyelvét,  mint 
az  egész  élete  folytában  ritkán  történt,  s  kiki  észre 
vette  volna,  mily  hirtelen  vált  bámulása  ijedéssé, 
ha  természeti  lustasága  már  ábrázatja  vonásaiban  is 
annyira  nem  telepedett  volna  le,  hogy  azok  a  leg- 
nagyobb fölingerlés  alkalmával  is  alig  háborítathat- 
tak  ki  tunya  nyugalmukból,  most  tehát  ezen  fölkiál- 
tásra fakasztá  Bogdanu  Gyurkát  a  félelem.  —  Os- 
merik-e  golyóid  barátidat,  jót  állasz,  hogy  azok 
engemet  kikerülnek? 

—  Katona  létedre  csak  nem  fogsz  rettegni  egy 
haramia  fenyő  ágyúitól  ?  —  monda  Pintye  Gregor, 
s  megvető  pillanattal  tetőtől  talpig  mérte  a  gyáva 
kapitányt. 

—  Rettegni,  nem  rettegek.  —  Feleié  Gyurka  min- 
den kitelhető  bátorságát  összeszedve.  —  De  én  élte- 
met miért  veszíteném  itten,  azzal  csak  hatalmas  ro- 
konomnak, a  moldovai  vajdának,  tartozom. 

—  Jól  van.  —  Szóla  hidegen  a  haramia.  —  A  ma- 
gamét segedelmed  nélkül  is  megnyerem,  keresd 
mátkádat,  a  hol  tetszik,  de  nálam  többé  ne.  —  Ezzel 
elfordult,  mintha  távozni  akarna. 

—  Maradj  az  Istenérti  -  kiáltá  ezt  meglátván 
a  bojár  —  maradj,  és  hallgass  meg :  mit  nyerek 
vele,  ha  te  Husztot  elfoglalod  s  likát  elrabolod,  ha 
engem  előbb  egy  golyód  megöl  ? 

—  Szégyen,  gyalázat !  —  monda  Pintye  Gregor, — - 
bátorságod  éppen  annyi,  mint  csigának  a  vére.  Állj 
embereiddel  a  vár  keleti  részén  azon  említett  épü- 
lethez, mintha  ezen  oldalt  védenéd,  én  oda  nem 
lövetek.  Te  azonban  nyiltan  kimondva,  sokkal  gyá- 
vább vagy,  mintsem  benned  bízhassam ;  azért,  ha 
Tógyer  barátod  meg  nem  igéri  tervem  kivitelét, 
egészen  fölhagyok  vele. 

—  Mit  Ígérjek  én  meg?  —  kérdé  a  fölszólított, 
ki  idegen  dologba  avatkozni  nem  akarón  eddig  né- 
mán állott. 

—  Mihelyest  a  falak  annyira  omlottak,  hogy 
ügyes  emberek,  kik  meredek  sziklákon  tanultak 
járni,  azokat  meghághatják,  gyújtsd  föl  a  kijelelt 
épületet. 

—  Azt  nem  teszem.  —  Monda  elhatározott  han- 
gon és  fejét  csóválva  a  kalmár. —  Hogy  te  a  pénz- 
hez és  Bogdanu  a  leányhoz  juthassatok,  én  koczkáz- 
zam  életemet. 

—  Tedd  azt  —  esedezék  Gyurka,  ki  így  leg- 
könnyebben reménylett  menekedhetni  a  veszélyből  — 
nem  fog  károdra  lenni,  azért  bennem  mindig  kész 
szószólót  találsz  hatalmas  rokonom,  a  moldovai 
vajda  előtt. 

—  A  ki  a  leányt  elviszi,  az  bajlódjék  érte,  uram, 
ha  te  tovább  maradsz,  én  tüstént  haza  indulok  Mol- 
dovába.  —  Volt  a  kalmár  elszánt  válasza. 

Jól  van,  menj,  de  torkodra  forr  az  út.  —  Monda 
csűfolón  nevetve  Pintye  Gregor.  —  Menj  akár- 
merre !  nyársomra  mondom,  szembe  jösz  a  tatárok- 
kal, s  képzeld,  mint  fogják  azok  fogadni  a  török 
császár  alattvalóját,  ki  ellenségének  háború  idejében 
lovakat  adott  el. 

Meghökkent  a  kereskedő,  de  hirtelen  elnyomta 
az  ijedés  jeleit,  s  mivel  távozó  félben  volt,  tétetvén 
magát,  mintha  nem  is  hallotta  volna  egészen  a  ha- 
ramia szavait,  ámbár  azoknak  igazságát  mélyen  érzé, 
és  tudta,  hogy  őt  Pintye  csak  bosszúból  is  a  tatárok 
kezébe  fogja  játszani,  de  hogy  nem  kényszerítésből, 
hanem  önkénytesen  cselekedni  lássék,  új  meggondo- 
lást tűntetett  ábrázatján,  és  az  előbbinél  sokkal  alább 
hangon  így  szóla : 

—  Jobban  meggondoltam  a  dolgot,  s  azt  talá- 
lom, hogy  illendőbb  és  barátságosabb,  társam  mel- 
lett maradni  minden  veszedelemben,  mint  őt  el- 
hagyni. Azért  ne  haragudjatok  első  fölhevülésem- 
ben  kiejtett  tagadásomért,  erősen  Ígérem,  hogy 
szándékodat  teljesíteni  fogom,  és  az  épületet  föl- 
gyújtom. 

—  Hiszek  Ígéretednek,  mert  a  tatárok  állnak  jót 
teljesítéséért.  —  Monda  Pintye  Gregor  előbbi  meg- 
vető hangján.  —  Siessetek  tehát,  és  ügyesen,  vigyá- 
zón teljesítsétek  rendelésemet. 

—  Csak  ne  lövess  a  keleti  bástyára.  — Kére  föl- 
sóhajtva Bogdanu  a  haramiát. 

—  Ne  félj.  —  Válaszolá  ez  röviden  —  éljetek 
egészségben ;  s  oly  hirtelen,  mint  jőve,  el  akart 
távozni. 

—  De  mi  lesz  vége  a  dolognak,  ha  már  részes 
vagyok  a  tettben,  csak  szabad  lesz  tudnom. —  Kiálta 
a  távozó  után  Zakharovics. 

A  haramia  visszafordult:  —  Ha  a  várat  elfoglal- 
tam, veletek  és  Szirmay  Ilkával  Moldovába  megyek, 
majd  ott  tőletek  tanulok  becsületes  embernek  lenni, 
hanem  erről  akkor  beszélünk  többet,  midőn  a  huszti 
várban  ihatom  új  uramnak,  a  moldovai  vajdának 
egészségét,  de  az  ezer  arany  fenn  marad,  kapitány 
uram  I 

—  Fenn !  —  sóhajtá  Bogdanu  s  a  haramia  kevés 
pillanat  alatt  eltűnt. 

TIZENÖTÖDIK  SZAKASZ. 

A  haramiák    ostromszer    gyárai.    —  Móré  esze  egész  fényében 

tündöklik.  —  Pintye  Gregor,   mint    politikus,  és    fáradozásának 

sikere. 


Midőn  Pintye  Gregor  az  előbbi  szakaszban  tör- 
téntösszebeszélésből tanyájába  visszaérkezett,  Kosz- 
tán  és  Barna  Bila  Paskuluj  fölvigyázata  alatt  nagy 
serénységgel  folytak  a  várvívás  előkészületei,  az 
utóbbi  azonban  inkább  szüntelen  nógatásaival,  mint 
tanácsadással  vagy  világos  parancsolattal  segíté  elő 
a  munkát,  mert  rabláson  és  vad  küzdésen  kívül  ő 
eddig  semmit  sem  gyakorolt  és  semmihez  sem  ér- 
tett, azért  ütött  ő  mindnyájok  között  legnagyobb 
lármát,  s  azért  valának  folyvást  hallhatók  siettető 
szavai,  míg  Kosztán  csendesen  s  csak  ott,  hol  tanács 
vagy  parancs  kivántatott,  de  éppen  azért  kiáltozó 
társánál  többet  cselekedve,  járt  a  munkások  között. 
Szembetűnő  volt  kettejökben  azon  régi  észrevétel, 
hogy  magát  kitüntetni  vágyó  butaság,  lármával  szokta 
eltakarni  tudatlanságát ;  míg  az  értelemmel  párosí- 
tott serénység  zaj  nélkül,  de  éppen  azért  gondosab- 
ban és  foganatosabban  munkálkodik. 

Gaal  JósMf :  Ssirmay  Ilona.  -j 


A  haramia  vezér  új  lelket  önte  munkásaiba,  leg- 
előbb is  oda  fordult,  hol  Móré  ügyelése  alatt  az 
ágyúgolyók  öntettek,  a  czigány  jól  tudott  bánni  a 
vassal,  s  most  a  környékből  minden  rokona,  minden 
kovács,  s  általában  minden  megkapható  ember,  ki 
valaha  a  bányák  körül  ércből vasztással  foglalatosko- 
dott, ide  vala  Pintye  Gregor  által  hajtva,  és  az 
ügyes  Móré  alá  rendelve ;  ez  műhelyét  egy  vas- 
hámorban üté  föl,  mely  hajdan  itt  a  bérezek  mélyé- 
ben építtetett,  de  az  idők  mostohasága  miatt  el- 
hagyatván, most  düledező  állapot  felé  közelgetett, 
ennek  kemenczéi,  mennyire  az  idő  szűke  engedé, 
kijobbíttattak  s  este  felé  már  egy  kis  pokolként  lo- 
bogtak lángjai  a  minden  felülről  bel  éjek  hordott 
vasat  megolvasztani ;  Móré  agyagból  formákat  ké- 
szített több  társaival,  melyeknek  belső  üregek  a  már 
kifúrt  fenyők  öbléhez  volt  illesztve,  számtalan  ilyen 
golyóminták  valának  a  lemenő  nap  sugarain  száradni 
kitéve. 

—  Rajkók,  hogy  égjen  parázszsá  bennetek  a  sza- 
lonna I  alvó  félben  van  a  tűz  a  szélső  kemenczében, 
tüzeljetek  belé,  mert  máskép  kóczos  fejetekkel 
gyújtom  alá.  —  Monda  kényes  parancsoló  hangon 
Móré  egy  sereg  czigány  gyerekhez,  kik  szakadatlan 
tüzelés  végett  a  kemenczékhez  valának  rendelve,  de 
most  egy  a  bőkezű  Pintye  Gregor  által  nekik  közös 
zsákmányul  adott  szalonna  oldal  gyönyörűségeibe 
egészen  elmerülvén,  új  hivatalokról  majd  tökéletesen 
megfelejtkeztek. 

—  Még  jókor  van  tököt  sütni.  —  Jegyzé  meg,  az 
egész  környéket  harsány  kaczajra    fakasztva  egyik  a 


99 

minta  művészek  közül ;  de  a  fiúk  nem  érték  tréfá- 
nak a  dolgot,  s  nemsokára  tömve  volt  fával  a  kc- 
mencze. 

—  Csak  negyedét  nyeljék  el  gombóczainknak  a 
husztiak,  tudom,  nem  vágynak  több  étel  után.  — 
Folytatá  beszédét,  parancsát  teljesítve  látván,  a  tré- 
fákat kedvelő  Móré. 

—  De  kemény  konyhában  is  főzik  azokat,  s  nem 
a  legrosszabb  szakácsok.  —  Toldá   meg   egy  másik. 

—  A  konyha  s  a  szakácsok  még  irgalmasok  len- 
nének ;  de  nagyon  kegyetlenül  tálalják  ki  nekik.  — 
Jobbítá  meg  Móré. 

—  Rajta  legények !  —  kiálta  még  egy  kis  távol- 
ságnyiról Pintye  Gregor.  —  Móré,  ha  most  jól  vi- 
seled magadat,  az  első  boltot  fölverem,  s  életed 
hosszára  elég  posztót  rabolok  veres  nadrágra  neked. 

—  Hej  kapitány  uram,  ha  a  dolog  sokáig  tart, 
szükségem  sem  lesz  reá,  mert  oly  veressé  válok  a 
kemenozék  mellett,  mint  a  rák  a  fazékban. 

Pintye  Gregor,  minek  utána  megelégedve  mutatta 
volna  magát  a  czigány  munkálatával,  azokhoz  for- 
dult, kik  a  fenyőszálakból  ágyúkat  fúrtak,  már  nagy 
rakásban  feküdtek  a  kész  csövek,  mások  elbontott 
szekerek  első  és  hátulsó  kerekeiket  hurczolták  elő, 
és  azokra  a  csöveket  lánczczal,  kötéllel  és  szegek- 
kel erősítek  meg.  Így  folyt  a  munka  egész  éjjel  és 
az  egész  következő  nap,  mialatt  a  haramiák  és  új 
szövetségeseik  csak  egymást  felváltva  pihentek  és 
aludtak. 

A  következő  éjszaka,  az  után,  melyet  most  le- 
írtunk,   fényesen  volt  a  teli    holdtól  világítva,  s  már 

éjfél  felé  annyira  haladtak  a  haramiák  a  várvívás- 
hoz  mcgkivántató  szerek  és  eszközök  elkészítésével, 
hogy  ahhoz  magához  fogni  lehetett ;  megparancsolá 
tehát  Pintye  Gregor,  hogy  az  ágyúkat  még  az  éji 
homályban  a  kitűzött  helyekre  vonják,  oda  hordván 
egyszersmind  a  már  tetemes  számmal  öntött  golyó- 
kat és  puskaport,  melyben  a  rablók  hiányt  nem 
szenvedtek. 

Ismerte  Pintye  Gregor  a  vidék  parasztjait,  mert 
köztük  növekedett  föl,  s  mint  rabló  is  gyakran  láto- 
gatta meg  telkeiket,  hol  majd  félelemmel,  majd  sze- 
retettel fogadtatott,  mint  vagy  rettenve  valának  bor- 
zasztó tettei  hallása  által,  vagy  velők  szokása  szerint 
valami  jót  tett;  még  a  nem  régen  múlt  szabadság- 
háború, melyben  ugyan  ők  részt  nem  vettek,  emlé- 
kezete utolsó  vonaglásokban  élt  közöttük,  és  éppen 
mivel  annak  veszedelmét  és  Ínségét  nem  tapasztal- 
ták, vágytak  nagyobb  hévvel  haszna  után,  mi  alatt 
ők  egy  könnyen  és  büntetés  félelme  nélkül  nyert 
zsákmányt  értettek.  Ezekhez  folyamodott  most  a 
haramia,  kiválasztván  közülük  a  legvadabbakat,  és  a 
kiket  legbátrabbaknak  ismert;  maga  átlátta  ugyan, 
mily  bajjal  légyen  egybekötve  seregének  ilyetén 
szaporítása,  mert  a  legfeljebb  is  korcsmai  veszeke- 
désekben gyakorlott  parasztok,  kiket  csupán  zsák- 
mány ingere,  nem  valami  magosabb  bátorság  tehetett 
katonákká,  nehezen  valának  sikerrel  használhatók 
oly  helyen,  hol  a  veszedelem  komorabb  alakban 
tűnt  föl,  de  az,  hogy  a  várat  minden  oldalról  szoro- 
san elzárni  szükséges,  győzött  Pintye  Gregor  lelké- 
ben a  fölhozott  okokon,  mert  hetven  vagy   nyolcz- 

van  embere,  a  mennyit  csapatja  az  erdélyi  szöke- 
vényekkel együtt  számlált,  valóban  kevés  vala  czélja 
elérésére. 

Mindazon  hazugságok  és  fondorságokat  használva, 
melyekkel  köznéplázítók  mindenütt  és  mindenkor 
élni  szoktak,  békeháborító  irányaikhoz  jutni,  járta 
be  Pintye  Gregor  a  legközelebb  helységeket,  ijesztve 
majd,  majd  hízelkedve,  igérve  és  fenyegetve,  a  mint 
az  egyik  vagy  másik  módot  vélte  foganatosabbnak 
az  ösmert  embereknél,  így  tért  be  a  paraszt  kuny- 
hókba, s  lázítá  föl  azoknak  békés  lakóit.  Elbeszélte 
nekik,  miként  a  tatárokat  csak  földes  uraik  hittak 
légyen  az  országba,  a  pórnépet  gyilkolni  és  rab- 
ságba hurczolni,  hogy  a  falukat  azután  mint  Szat- 
márban  gróf  Károlyi  Sándor  már  elkezdé,  svábok- 
kal népesíthessék;  hozzá  tévé,  hogy  Rákóczi  Ferencz, 
kinek  személyéről  és  törekvéseiről  e  buta  nép  nevé- 
nél alig  ismert  többet,  nagy  haddal  Törökországból 
már  úton  van,  és  segíteni  fogja  a  pórnépet  az  urak 
ellen,  kik  őt  előbbi  háborújában  gyalázatosan  el- 
hagyták, s  ha  előbb  csak  uraikat  megölik,  ezeknek 
szövetségeseik,  a  tatárok,  megrettenve  fognak  vissza- 
térni. Hazugságok  annál  nagyobb  benyomást  tesz- 
nek a  köznép  lelkébe,  minél  képtelenebbek  s  magá- 
nak megvallani  szégyelvén,  hogy  azokat  meg  nem 
foghatja,  és  nem  is  sejtvén  mély  ostobaságában, 
dühösséggel  pótolja  ki  az  észnek  hiányát,  s  annál 
lehetetlenebb  igaz  útra  téríteni,  mert  az  iszonyú 
csaláson  még  csak  nem  is  mer  kételkedni,  míg  talán 
csekélyebb  és  ártatlan  hazugságnak,  éppen  azért, 
mivel  kicsinysége  miatt  tompa  érzékét  föl  nem  inge- 


rclheti,  hitelt  adni  nem  fog.  Így  Pintye  Grcgor 
mcnde-mondája  is,  bármily  képtelen  s  ellenmondá- 
sokka]  telve  volt  is.  Isten  igéje  gyanánt  vétetett  föl 
a  nép  által,  és  ezreket  gyűjtött  volna  kevés  napok 
alatt  tanyájába:  de  ez  ellenkezett  a  haramia  szán- 
dékával, mert  ily  nagy  számot  nehéz  lett  volna  vc- 
zérleni  és  kivánt  zabolában  tartani,  s  még  nehezebb 
lett  volna,  mint  Pintye  okosan,  de  nem  becsületesen 
szándékozott,  a  vár  elfoglalása  után  a  kincsekkel 
Moldovába  elillanni.  Ezen  okokból  Pintye  Gregor 
csak  azokat  választá,  kiket  merészebbeknek  ugyan, 
de  szándéka  iránt  különösen  hajlékonyoknak  ösmert, 
és  csak  annyi  számban,  mint  a  várvíváshoz  elkerül- 
hetlenül  megkivántaték,  ezek  között  terjeszté  vigyázva 
és  jó  sikerrel  gonosz  evangéliomát. 


TIZENHATODIK  SZAKASZ. 

Melyben    említtetik,   mily  jó  reggelt    mondott   Pintye  GregoT  a 

husztiaknak,   s  a  várbeliek    miként    Fogadták    üdvözlését,   s  mily 

készületeket  tettek  annak  méltó  viszonzására. 


Mint  már  előbb  említettük,  még  éjféltájban  helyre 
hordatá  Pintye  Gregor  ostromszereit ;  szemben  a 
vár  leggyengébb  oldalával,  hol  a  bástyák  széles  és 
hosszú  repedezése)  hamar  ledülést  ígértek,  egy  a 
vár  felől  meredek  hegy  emelkedék,  a  várral  egyenlő 
magasságú,  csekély  távolsága  miatt  innen  még  Pintye 
Gregor  faágyúi  is  belökhetek  a  golyókat  a  bástyákig. 
Ide  áJlíttatá  Pintye  Gregor  ágyúit,  s  valóban  a  hely 
oly  aikaimas  vala  ezen  czélra,  hogy  csak  kicsinyt 
ügyesebb  pattantyúság  és  nem  éppen  ily  idomtalan 
ágyúk,  melyek  egy-két  lövés  után  törtek,  szakadtak 
és  repedtek,  s  golyóikat  mindenfelé  csak  nem  a 
ceélhoz  szórták,  kivántattak  volna,  a  várat  kevés 
órák  alatt  porrá  lőni. 

Pintye  Gregor  maga  ezen  helyen  maradt  vagy 
száz  emberrel,  Bama  Bila  Paskuluj  pedig  és  Kosz- 
tán  ugyanannyival  a  vár  többi  oldalait  fogak  körül. 

szorosan  őrizve  minden  rést,  ne  hogy  a  várba  segede- 
lem, vagy  abból  segélyt  kérni  hirnök  suhanhasson 
által,  s  így  a  hajnal  első  szürkülete  készen  lelte 
őket  a  nagy  tettre.  Megparancsol á  Pintye  Gregor, 
mihelyt  az  éji  homályból  Huszt  falai  csak  egy  kissé 
világosabban  kitűnnek,  azokat  minden  ágyúiból  kö- 
szönteni. Ez  egészen  kivánata  szerint  történt,  mert 
mintha  a  nap  sugarai  egy  puskaportárt  gyújtottak 
volna  föl,  oly  robbanással  durrant  el  Pintye  Gregor 
huszonnégy  ágyúja  majdnem  egyszerre.  Mivel  már 
az  ostromlóknál  vagyunk ;  írjuk  le  előbb,  náluk 
mi  foganatú  légyen  az  első  tüzelés.  Pintye  Gregor 
embereit  fölbátorítani  akarván,  maga  fogott  kanó- 
czok  hiányában  egy  tüzes  üszköt.  Mire  is  több  em- 
berei követték,  némelyek  bátran,  mások,  kik  az  ágyú- 
kat csak  hírökből  ismerték,  azon  véleményben  lévén, 
hogy  egy  ilyen  pokolbeli  eszközzel  az  eget  lyukassá 
lehetne  lőni,  remegve  közelítenek  és  kétszer,  há- 
romszor is  érintek  a  gyújtólyukat,  míg  a  por  föllob- 
bant, voltak  olyak  is,  kik  a  durranástól  ijedten  a 
földre  terültek.  Ez  a  pattantyúsokkal  esett,  még 
gyászosabb  következés  mutatta  magát  az  ágyúk  kö- 
zött, közülök  több  hosszában  elrepedt,  másoknak 
tengelyeik  eltörtek,  némelyek  elölről  nem  eléggé 
megerősítve  lévén,  a  hegy  meredek  konyulatán  le- 
zuhantak, mivel  azonban  Pintye  Gregor  okos  inté- 
sérc senki  sem  állott  az  elsütéskor  az  ágyú  mellett, 
hanem  mindnyájan  hátulról  gyújták  föl  a  port,  az 
clrepedés  által  alig  sértetett  meg  egy-kettő  teteme- 
sen, de  az  ágyúknak  alig  maradt  negyed  része  épen. 
A  haramiák  ezen  előre  várható  esetre  pótol ékokkal 

készen  valának,  s  még  folyvást  újakon  dolgoztak, 
azért  a  romlottak  helyébe  épek  vonattak,  az  elkez- 
dett tüzelést  szünet  nélkül  folytatván,  és  valóban 
nem  a  Pintye  Gregor  által  lelkesítetett  haramiák 
akaratja  és  serénysége,  hanem  inkább  tűzgépeik 
gyengesége  volt  hiba,  ha  a  várt  védő  falak  az  első 
órákban  össze  nem  omlottak. 

Most  térjünk  a  várba  megvizsgálni,  mily  kedvvel 
fogadtaték  ottan  Pintye  Gregor  reggeli  üdvözlése. 
Ha  a  haramiák  golyói  robogás  nélkül  röpültek  volna 
be,  nehéz  lehetett  volna  az  ágyúzást  csak  gyanítani 
is,  hasonló  volt  a  tüzelés  egy  vendég  jöveteléhez, 
ki  minden  kitelhető  pompával  és  zajjal  jelentetik 
be ;  de  megérkezvén,  rövid  vizsgálat  irtán  a  gerjesz- 
tett lármán  kívül  mindent  nélkülözni  találtatik. 
Ugyanis  a  golyók,  egyet  kivévén,  részint  a  levegő- 
ben kényökre  repültek,  a  nekik  tűzött  czélt  meg- 
vetve, részint  nagy  tisztelettel  a  vár  iránt,  jó  mélyen 
az  alatt  a  hegyoldalba  csapódtak.  Azon  egyetlen 
egy,  mely  mint  mondtuk  kivételt  tett,  ablakába  ütött 
a  szobának,  melyben  kevéssel  az  előtt  Szirmayné 
és  leánya  lika  fölébredtek,  az  ablakból  az  ajtóba 
csapott  a  teke,  de  ezt  áttörvén,  vége  lett  dicső  pályá- 
jának, mert  fáradtan  esett  a  tornácz  kövezetére  és 
onnan  kegyetlen  robajjal  futott  le  a  magas  lépcső- 
kön, kártékonyságot  még  egy  véka  nagyságú  felső- 
bányai fazékon  gyakorolva,  melyet  kásával  tele  két 
szolgáló  czipelt  a  konyhára,  alkalmasint  reggelit 
főzni  az  őrseregnek. 

A  szokatlan  dörgésre  az  egész  vár  lakói  előro- 
hantak, sápadtan,  veresen,  ijedve,  haragudva,  imád- 

kozva  és  szitkozódva,  kinél  hogy  fejezte  ki  magát 
a  különböző  indulat,  sokan  alig  valának  még  egyébbe, 
mint  hálóruháikba  öltözve,  s  oly  közös  volt  mind- 
nyájoknál nem  annyira  az  ijedés,  mint  a  meglepetés 
és  bámulás,  hogy  ezen  első  pillanatban,  egy  hirte- 
len rohanás  által  alkalmasint  a  várba  juthatott  volna 
Pintye  Gregor.  Mindnyájan  szerte  futottak,  minde- 
nik mindenről  aggódott,  mindenre  gondolt,  csak  a 
véletlen  eset  igaz  okára  nem,  míg  végre  egy  min- 
den veszélyben  közönséges  ösztön  valamennyijöket 
a  vár  udvarában  egy  csomóba  nem  űzte.  Itt  állottak 
pillanatokig  némán,  vagy  legfeljebb  is  csak  suttogva, 
mintha  rettegnének  fenhangon  beszélni,  egyik  a 
másiktól  várta  rémülése  fölfejtését  s  talán,  mint  a 
népregélők  mondani  szeretik:  «ma  is  úgy  állnának*, 
ha  egyike  azon  szolgálóknak,  kiknek  kezökben  a 
kása  még  fotelen  semmivé  tétetett,  előrohanván,  s 
talán  mivel  az  elkövetett  kegyetlenség  végrehajtására 
mást  képesnek  nem  tartott,  tele  torokkal  nem  kiál- 
totta volna:  «a  tatárok!  Istenért  a  tatárok!* 

—  A  tatárok !  a  tatárok !  —  zengé  minden  torok 
utána  a  vastag  csoportban,  s  a  rövid  szóban  fejtve 
vélték  okát  rettegésöknek.  Sokan  szaladni  akartak, 
de  dicséretére  legyen  a  várbelieknek  még  a  késő 
maradék  előtt  is  följegyezve,  ezek  csak  asszonyok 
és  gyermekek  voltak,  és  ők  is  nem  azért  szaladtak, 
mintha  elfutni  akarnának,  mert  így  a  kapunak  vet- 
ték volna  irányokat  s  nem  a  bástya  legmeredekebb 
részének,  de  vannak  olyanok  is,  kik  ezen  tévedést 
a  félelemnek  tulajdonítják.  A  férfiak  mind  legyöke- 
rezve   állottak,  s  mégis   a  gonosz   világban   akadtak 

rágalmazó  nyelvek,  kik  azt  locsogták,  hogy  sokan 
közülök  csak  lábok  reszketése  miatt  nem  iramlottak 
odább  ;  de  barátilag  intjük  olvasóinkat,  ne  higyjenek 
ily  rósz  szívűek  állításainak,  mert  csak  férfi  nem 
ijedhete  úgy  meg,  hogy  képes  nem  lett  volna  azon 
menedékhez  folyamodni,  melyben  gyenge  hölgyeik 
és  gyermekeik  csak  az  imént  üdvöket  keresték,  s 
meglátandjuk,  hogy  ők  a  vár  védelmében  nagyobb 
vitézséget  mutattak,  mint  sem  ily  gálád  vádat  felö- 
lök csak  föltenni  is  lehetne,  és  az  is  inkább  csak 
boszúra  lelkesítő  fölkiáltás  lehetett,  mint  félelemé, 
mely  csapatokban  zendült,  midőn  Szirmay  István 
sógornéjával  és  húgával  látható  lett.  —  A  tatárok  1 
a  tatárok  I  zengett  újra. 

—  A  tatárok,  ha  ha  hal  —  monda  Szirmay  har- 
sány, de  crőtetett  nevetéssel,  mert  bár  az  egész 
várban  egyedül  bírt  még  józan  észszel,  mégis  neki 
is  nehéz  volt  elrejteni  meglepetését,  azonban  minden 
okokkal  bátorítá  a  csüggedőket.  —  Mit  beszéltek  ? 
sűlt  esztelenség.  —  Az  égből  potyogtak  volna  le, 
vagy  a  földből  bújtak  volna  ki,  még  utolsó  hírünk 
szerint  Nagybányáról,  Erdély  széleit  sem  hagyták 
el,  s  így  lehetetlen  volt  ide  érniök ;  csak  vizsgáljá- 
tok meg  jobban  a  dolgot,  bizonyosan  más  oka  lesz. 

—  De  mi  lehetne  más?  —  kérdé  a  föleszmélő 
várnagy.  —  Talán  egy  puskaporos  szekér,  melyet 
Nagybányára  vittek,  lobbant  föl.  —  Biztatá  Szirmay 
a  kételkedni  kezdőket. 

—  De  veszedelmesebb  a  dolog,  —  vága  hirtelen 
sógornéja  beszédébe,  —  szobánkba  egy  iszonyú 
golyó  csapott  és  ajtót,    ablakot  összetörvén  szörnyű 

koczogással  gurult  le  a  lépcsőkön.  —  Még  csendet 
intve  és  boszankodva  tekintett  Szirmay  az  özvegyre, 
midőn  még  nagyobb  mérgére  ekkép  bízonyítá  a 
szolgáló  annak  állítását. 

—  Nekem  pedig  és  Julinak  a  kezünkben  alkal- 
masint ugyanazon  golyó  törte  össze  a  kásás  faze- 
kat; vasból  volt,  és  legalább  is  olyan  nagy,  mint  a 
fejem. 

Ez  alatt  a  másik  szolgáló  kihozta  a  már  békén 
heverő  golyót,  mely  azonban  sokkal  csekélyebb 
nagyságú  vala,  mint  fent  leiraték,  és  ezen  ícorpus 
delicti»  ily  hiteles  tanú  kezében  ismét  bizonyossá 
tévé,  hogy  csak  tatárok  lőhettek  azt  a  várba,  mely 
meggyőződésöket  elég  hangos  morgással  nyilvání- 
ták.  Szirmay,  ki  félelmök  alaptalansága  felől  meg 
volt  győződve,  egyszerre  véget  kívánt  a  bizonytalan- 
ságnak vetni,  s  mindnyájokat  a  vár  azon  oldalára 
hítta,  melyre  a  sógorné  szobájának  megrontott 
ablaka  nyílt.  Kiértek  nem  kissé  bámulván,  hogy  a 
tetőkön  még  egy  tatár  zászló  sem  lobog,  egy  dzsida 
sem  ragyog,  láttak  ugyan  itt-ott  embereket  paraszt 
öltözetben,  de  az  őket  inkább  megnyugtatá,  mert 
nem  gondolhaták,  hogy  azok  a  tatárok  közellétében 
oly  nyugodtan  állanának,  s  már  félelmök  oszolva, 
könnyebben  leheltek,  midőn  ismét  egy  az  előbbinél 
alig  gyengébb  dörgés  rendíté  meg  halló  érzékeiket, 
de  most  foganatjok  nagyobb  volt  a  lövéseknek,  mint 
előbb,  mert  egynehány  golyó  erőszakosan  csapott 
alattok  a  bástyába,  mások  pedig  felettök  az  épület 
falaiba  hatottak,  s  egy  alacsonyabban  álló  kémény 
hatalmas  robajjal  dűlt  le.  A  sűrű  füst,  mely  a  robaj- 

jal  egyszerre  a  szemben  álló  hegyen  gömbölyödött, 
elárulá,  honnan  háborog  feléjök  a  veszély.  A  többiek 
rettegve  csudálkoztak,  kiktől  támadhat  ezen  halálos 
zenebona,  midőn  körül  csak  parasztok  valának  lát- 
hatók. Szirmay,  ki  mindnyájok  között  nemcsak  észre, 
de  tapasztalásra  is  első  vala,  rövid  fontolgatás  után 
kitalálta  az  igazságot,  s  azt  így  fejczé  ki  embereinek  : 

—  Hogy  ellenségeink  nem  tatárok,  az  bizonyos, 
s  így  ki  lehetne  más,  mint  Pintye  Gregor,  kire  a 
körül  leskelődő  oláhok  is  vallanak. 

—  Pintye  Gregor  —  monda  a  várnagy,  ki  oko- 
sabb emberek  állításai  védésében  helyezé  bölcses- 
ségét. —  Ez  valóban  az  lehet.  És  kiki  felejtkezve 
a  tatárokról.  Pintye  Gregort,  a  vérengző  haramiát 
emlegeté.  De  Szirmay  átlátván  egyszer  a  veszedel- 
met, tüstént  el  volt  tökélve  annak  erős  gátot  vetni : 
bátorító  szavakat  intéze  a  várbeliekhez,  s  valóban 
nevekedék  is  merészségök,  mihelyt  csak  gyanítha- 
ták,  hogy  nem  a  tatároktól  fény  égettetnek. 

Mostan  egyenként  kezdettek  az  ellen  ágyúi 
dörögni,  de  a  bástya  magos  falától  védetteknek  nem 
árthatának  a  golyók.  Szirmay  egy  lőlyukon  által 
vizsgálódék,  s  a  por  hatalma  által  közel  a  várhoz 
vettetett  darabja  Pintye  Gregor  egyik  elrepedt 
ágyújának,  sejteté  véle  ezeknek  anyagát.  Észrevéte- 
lét haladék  nélkül  közié  a  várbeliekkel,  s  ön  két 
szolgáját,  kik  vele  szolgáltak  Rákóczi  hadában,  őrül 
hagyván,  a  többiekkel  a  vár  védelmét  elrendelni  az 
udvarba  tért. 

Szerencsére,  talán  régi  katonai  szokásának  követ- 
kezésében, Szirmay  minden  védszereket  már  élőké- 


szíltctc,  mert  nem  ugyan  hivatala,  hanem  tekintete 
miatt,  mindenektől  megkéretek  fölvigyázni  ottléte 
alatt  a  várra ;  körül  tekinte  tehát  a  huszti  csataren- 
den, mint  Virgil  mondja. 

—  Constitit  atque  oculis  phrygia  agmina  circum- 
spexit.  —  És  harminczhat  embert  olvasott,  kik 
fegyvert  viselhettek,  puskapor  nem  épen  megve- 
tendő mennyiségben,  és  két  régi  vas  ágyú,  annak 
erejét  az  ellenségre  vetni  állott  rendelésére,  ele- 
gendő kézi  fegyverekkel  együtt,  az  őrizetben  csak 
vármegye  és  szigeti  hajdúk,  sóaknászok,  és  Szirmay 
cselédjei  voltak,  így  emberek,  kiknek  hűségök  két- 
séget nem  szenvede,  közülök  már  sok  katonás- 
kodván, hadi  tapasztalások  által  foganatos  haszná- 
lást Ígértek ;  de  Szirmay  mint  okos  hadvezér 
igyekezett  minden  módon  seregét  szaporítani,  és 
így  a  mondott  számba  nem  foglalt  havasalföldiek  is 
eszébe  jutottak,  s  csak  most  tűnt  föl  szemében,  hogy 
alig  jelent  egy  néhány  meg  kőzülök,  ezek  is  csak 
szolgák,  kik  lovaiknál  az  istállóban  voltak,  hivatá 
tehát  Bogdanut,  ki  Zakharovicscsal  és  többi  embe- 
reivel meg  is  jelent,  és  Szirmaytól  a  dolog  mivol- 
tát megértvén,  nagy  készséggel  ajánlá  magát  a  vár 
keleti  oldalának  megőrzésére.  Olvasóink  nehezen 
fogják  oly  nagylelkű  okoknak  tulajdonítani  nemes 
elszánását,  mint  Szirmay.  A  többiek  között  fegy- 
verek osztattak  el,  s  a  két  ágyú  azon  helyre  vona- 
ték,  melyről  Szirmay  előbb  az  ellent  vizsgálta, 
mivel  itt  a  fal  magossága  és  épsége  fedezte  a  védő- 
ket, s  az  ágyúkat  veszedelem  nélkül  lehetett  a  lő- 
lyukakon    által    irányozni,    melyek  is  kis   idő    múlva 


jobb  foganattal  durrogának  Pintye  Gregor  ágyú 
tanyája  közé,  mint  ennek  fa  csövei  a  vár  ellen.  Az 
okos  rendelések  által  növekedék  a  várbeliek  meg- 
csökkent bátorsága,  s  annál  inkább  reménylettek 
boldog  foganatot,  mennél  bizonyosabb  leve,  hogy 
az  ösmert  haramiával  s  nem  az  iszonyú  tatárokkal 
gyűlt  meg  bajok.  Mindazonáltal  nem  valának  egé- 
szen mentek  azon  aggódástól,  melyet  bizonytalan 
állapot  szül.  Az  egész  terjedelmében  nem  ösmert 
veszély,  bár  csekélyebb  legyen  is,  tetemesebb  félel- 
met szerez,  mint  az  egészen  átlátott ;  az  elfogult 
lélek  tudniillik  baját  voltaképen  megösmerni  töre- 
kedvén, a  valónál  sokkal  komorabb  színekkel  festi 
azt.  Ezen  bizontalanság  nagy  hasznára  válhatott 
Pintye  Gregornak,  ha  abból  véletlen,  mint  a  jövő 
szakaszban  látni  fogjuk,  maga  ki  nem  rántotta 
volna  ellenségeit. 


TIZENHETEDIK  SZAKASZ. 

More,  mint  követ.  —  Ezen    szakaszból    kitetszik,    hogy    a    C2i- 

gány  szerencsésebb    a    kemenczénél  mint    a    diplomatikában,  s 

hogy  a  számolásról  különös  fogalmai  vannak. 

így  folyt  egész  nap  az  ostrom,  s  még  éjszaka  is 
hullottak  néha  golyók  a  várba,  azonban  folyvást 
nagy  kár  nélkül.  Más  nap  reggel  jelenté  az  őr  em- 
ber közelítését  fehér  lobogóval,  s  az  ellenség  lődö- 
zése  is  megszűnvén,  Szirmay  egy  békekövet  jövete- 
lét sejté,  azért  a  falra  állíta  hasonlólag  fehér  zász- 
lóval egy  embert,  kit  a  közelgő  megpillantván, 
bátrabban  látszék  jönni,  nemsokára  a  kapu  előtt 
termett  és  bebocsájtaték.  Szirmay  egy  a  vár  túlsó 
részében  fekvő  teremben  fogadá  őt,  hová  mindnyá- 
jan költöztek,  itt  menten  lévén  a  golyóktól. 

—  Nagyságos  tekintetes  uram !  —  kezdé  a  kö- 
vet. —  Az  Isten  áldása  oly  bőven  ömöljék  a  nagy- 
ságos úrra,  mint  a  zápor  a  Tiszába. 

—  Kivánatod  igen  keresztény,  csak  kár  volt  előbb 

záporral  önteni  reánk.  Mi  hírrel  jösz  ?  —  viszonozá 
Szirmay. 

—  Engem  uram  Pintye  Gregor  küld,  mint  kö- 
vetet. 

—  Téged,  Pháraó  gyermeke  I  —  kiálta  Szirmay 
hangosan  nevetve.  —  TaJán  meg  akar  tánczoltatni 
jóféle  urad,  mert  a  mint  látom,  hegedű  is  van  a 
válladon.  —  És  valóban  igazat  mondott  az  öreg  úr, 
mert  a  követ  nem  vala  más,  mint  More,  ki  egész 
butyorával   jelent  meg  nemzete  ősi  szokása  szerint. 

—  Jaj  nagyságos  tekintetes  uram,  én  csak  azt 
tartom ;  nem  mindig  tér  oda  az  ember,  a  honnan 
jött ;  és  azért  magammal  viszem  a  magamét.  —  Vala 
a  czigánynak  okos  felelete. 

—  Most  az  egyszer  nem  is  csalatkozál,  mert 
innen  vissza  nem  térsz  s  tudod,  hogy  könnyen  olyan 
helyre  küldhetünk,  hová  butyor  nélkül  kell  menned, 
bár  soha  sem  várhatsz  visszajövetelre,  neked  is  jobb 
lenne,  ha  urad  más  követet  küldött  volna.  -  -  Foly- 
tatá  Szirmay  beszédét.  More  nem  legnagyobb  vi- 
gasztalására, mire  is  ez  a  következőt  felelte  sava- 
nyú ábrázattal,  melynek  nem  annyira  ijedésén 
szomorkodni,  mint  ostobaságán  nevetni  kellett. 

—  Én  is  azt  mondtam  kapitány  uramnak ;  de 
hiában,  ő  nagyra  becsül  engemet,  és  így  biztatott, 
csak  eridj  More,  nincs  egész  bandámban  több  olyan 
emberséget  tudó  legény,  mint  te,  azért  akarlak  a 
nagyságos  úrhoz  küldeni,  s  ha  jószántodból  nem 
mégysz,  lőporral  vettetlek  a  várba.  Ezen  két  szép 
kérésnek  annál  inkább  engedtem,  mert  awai  báto- 
rított, hogy  egy  követ  személye  még  a  pogányoknál 

Caal  József :  Stirmay  Ilona.  g 

is  szent,  de  biz  én  csak  azt  gondoltam,  hogy  egy 
szegény  azigány  legény  személye,  ki  a  felett  még 
haramiákkal  társalkodik,  csak  olyan  szent,  mint  a 
hízott  malaczé  a  komám  kalibájában.  Még  azt  is 
hozzá  tettem :  hol  kap  uram  pattantyúsainak  oly 
ügyes  vezért,  mint  én  eddig  voltam,  de  — 

—  Hát  te  vagy  azon  dicső  bajnok,  ki  Pintye 
Gregor  fényű  ágyúit  vezérled?  így  sokat  fedhetsz 
föl  ellenségünk  állapotjáról.  —  Szólítá  őt  Szirmay 
mindig  nevekedő  vidámsággal. 

—  Már  ezt  kapitány  uram  nem  parancsolta,  sőt 
inkább  keményen  megtiltá,  tudni  ugyan  mindent 
tudok,  de  elárulni  semmit  sem  fogok.  Röviden : 
uram  azt  izeni,  hogy  bocsájtassék  be  embereivel  a 
várba,  mert  neki  nagy  kedve  kerekedett  az  itt  lera- 
kott pénz  odább  vitelére ;  és  így  talán  éltöket  meg- 
kiméli,  de  különben  nem  marad  lélek  a  testben, 
mert  uram  kétezer  emberrel  és  hatvan  ágyúval  ost- 
romolja a  várat.  —  Ezen  szavait  ejtvén,  elváltoztatá 
More  ábrázatját,  s  csak  most  tűnt  ki,  hogy  előbbi 
butasága  inkább  fölvett,  mint  természetes  volt,  ez- 
zel akarta  alkalmasint  Szirmay  haragját  magáról 
elhárítani,  és  utóbbi  beszédét  bizonyos  vakmerőség- 
gel hangoztatá,  a  melyben  mégis  elég  okos  volt 
előbbi  ostobaságának  egy  részét  megtartani,  de  is- 
mét és  nagy  sebességgel  egészen  ábrázatára  vonta 
azt,  mint  egy  megtámadt  lovag  sisakellenzőjét, 
midőn  Szirmay  haragra  lobbanva  így  dörge  reá: 

—  Jól  van  fiozkó,  de  gyalázatos  hazudságodért  a 
bástyára  akasztatlak,  hogy  legyen  mire  irányozni  a 
hatvan  ágyút. 

—  Nagyságos,  tekintetes  uram !  Szent  a  követ 
személye!  —  kiálta  félholtan  More. 

—  De  akasztófára  való  a  haramiáé.  —  jegyzé 
meg  Szirmay.  —  Milyen  erős  seregetek? 

—  Kétezer  ember  és  hatvan  rézágyú.  —  Vála 
ismét  More  felelete.  —  És  mind  boszút  állanak 
érettem. 

—  Hajdúk  I — Zengett  Szirmay  szájából,  verjetek 
annyit  a  hátára,  a  mennyivel  többet  fillentett.  — 
A  megszólítottak  fölemelek  pálczáikat.  More  hol 
egyik,  hol  másik  oldalra  vonogatta  vállát,  és  pislogva 
felelt. 

—  De  nagyságos  tekintetes  uram,  úgy  hiszem, 
hogy  mégis  csak  ezer  ember  és  harmincz  réz 
ágyú. 

—  Üssétek  a  gazembert!  —  kiálta  ismét  Szirmay 
és  egy  serény  hajúdnak  botja  szoros  közösülésbe 
jött  More  hátával,  mi  is  ezt  szívszaggató  jajgatása 
között  egy  hatalmas  ugrásra,  és  Pintye  Gregor 
hadiseregének  további  levonására  kényszeríté. 

—  Hiszen  nagyságos  uram,  ember  csak  még  sem 
lesz  több  ötszáznál,  de  huszonnégy  réz  ágyúnál 
nincsen  kevesebb. 

—  Majd  belőlök  is  el  ver  egynehányat  a  hajdú. 
S  ezen  szavaira  ismét  ütést  inte  Szirmay,  s  a  mo- 
gyorófa ismét  hangos  csattanással  jelenté  magát  a 
czigány  vállai  között. 

—  Csak  háromszáz  ember  uram,  és  huszonnégy 
réz  ágyú. 

—  Üssétek  I  —  S  új  csapások  következtek. 

—  Kétszáz  ember!  —  de  az  ütések  nem  szűntek 

meg.  —  Jaj  nagyságos   uram!  —  Kiálta  Móré   — 
senki  sincs,  egy  ember  sincs! 

—  Kivallasz-e  mindent  igazán  ?  —  kérdé 
Szirmay. 

—  Alig  vagyunk  kétszázan,  s  ennek  is  fele,  lází- 
tott parasztokból  áll.  —  Feleié  a  czigány. 

—  Most  addig  üssétek,  míg  a  réz  ágyúk  fává 
nem  változnak.  —  Monda  a  hajdúknak  újra 
Szirmay. 

—  Ugy  csak  ne  is  bántsanak.  —  Szólamla  meg 
hirtelen  More,  vállait  összehúzva.  —  Mert  azok 
már  is  mind  fából  vannak. 

—  Vigyétek  el,  s  dugjátok  egy  börtönbe.  — 
Parancsol á  Szirmay.  —  Ne  gondolja  Pintye  Gregor, 
hogy  Szirmay  zsiványokkal,  mint  becsületes  embe- 
rekkel bánik.  —  A  czigány  kegyelemért  rimánkodott, 
de  elhurczoltaték,  s  a  többiek  helyeikre  indultak,  el- 
kezdeni ismét  az  ellenségeskedéseket,  ez  által  Szirmay 
bátorságának  jeleit  akarta  mutatni,  s  egyszersmind 
tudtára  adni  a  haramiának,  követe  miként  fogad- 
taték.  Az  ágyúzás  tehát  újra  kezdődött  mind  a  két 
oldalról,  s  bár  a  haramiák  a  várban  jobban  irány- 
zott és  derekabb  ágyúkból  tetemes  kárt  szenvedtek, 
mégis  kapitányok  által  lelkesítve,  vagyis  inkább 
bátorságra  kényszerítve  csüggedetlen  folytaták  az 
ostromot,  mely  több  napi  tartás  után  egyszerre 
szerencsés  véget  igért  a  haramiáknak.  Az  ellen 
lövéseinek  kitett  vár  oldal  bástyái,  mint  ezt  Pintye 
Gregor  tudá,  már  igen  gyengék  voltak,  sőt  egy 
helyt  már  fa  támasztékokkal  erősítve,  a  fenyegető 
roskadás   ellen ;  ezen   gerendákat  egy   néhány  nem 

annyira   szerencsésen   irányzott,  mint  szerencsésen 
eltévedt   golyó   ketté    lőtte,   több   pedig   magába  a 
falba   csapott,    éhez    járult   még  a  szünetlen   durro- 
gás, mely  a  viszhangozó  várüregek  felett  és   körül 
épült   bástyát    szokatlan    rengésbe    hozá:    omha   és 
gyarló   állapotja   nem    győzhete  ily  hatalmas   kisér- 
teten,    és   mintha   a   felkelő    napnak    bókolna,  egy 
kora    hajnalon   nagy   robogással    a   mélybe   zuhant, 
nemcsak  föl  a  várba    elég   kényelmes   utat  készítve, 
hanem   két   vagy   három    várüreg    ásítozó   száját   is 
tág   bemenetelre    kitátva,    A    haramiáknak    előbb    a 
dörgés,    s   azután    egy    vastagon    sötétlő   porfelleg, 
mely   mint    az   omladék    halálsóhaja    kelt  a  romok 
közül,    adta    tudtokra   ezen    örvendetes   esetet;   és 
valóban  Pintye  Gregor   mindent  rendelni  kezdett  a 
rohanásra,     véghezvitelére     csak     a    Togyer     által 
meggyújtandó    épület   lángjait   várván  ;  mert  bár  jól 
tudta  a  haramia,  mennyivel  legyen  erősebb  ellenei- 
nél,   még    sem     merte    lomha    csoportjait    a   várra 
vezetni,  ha  annak  egész  őrizetét  maga  ellen  elszánt 
védelemre   késznek  tudta  volna,  mert  az   alattomos 
rablásra,  és  hirtelen  meglepetés  által    már   félig  le- 
fegyverkezett ellenség  meggyőzésére  alkalmatos  ha- 
ramiák között  kevesen  voltak  nyilván   és  gyakorlott 
férfiak   ellen   küzdeni   merészek,  kivált   hol  a  kelle- 
metlen   puskaropogás    oly    alkalmazható    vala,    mint 
ezen  szokatlan  várvívásnál.  A  gyülevész  parasztokra 
pedig  csatában  épen  nem  számolhatott.  Ezért  küldé 
előbb  Pintye  Gregor  Mórét  a  várba,  bár  ösmervén 
Szirmay  erős  lelkét,  mily  kevés  reménye  is  volt  kí- 
vánt sikerre,  s  ezért  akarta  most   is   előbb  magában 

a  várban  gerjesztett  veszély  által  az  őrizetet  meg- 
rémíteni és  figyelmét  fölosztani,  ön  embereit  pedig 
bátorítani,  minek  előtte  a  rohanáshoz  kezdene. 

A  milyen  örvendetes  a  bástya  ledőlése  a  hara- 
miákra nézve,  oly  szomorú  csapás  volt  az  a  vár- 
belieknek, kik  a  nélkül  is  aggódni  kezdenek  a  re- 
ménylett segedelmet  napról-napra  késni  látván,  és 
lehetetlen  vala  távol  barátaikat  bajokról  tudósítani, 
mert  a  haramiák  minden  rést  héja  szemekkel  őriz- 
tek, és  több  a  várból  segedelem  keresés  végett  kül- 
dötteket lövésekkel  utasítanak  vissza,  és  valóban 
csak  Szirmay  aggódni  nem  tudó  lelke  óvhatá  meg 
őket  az  elcsüggedéstől,  a  veszedelmet  a  még  eléggé 
el  nem  látott  várban  élelem  szűke  is  nagyobbítván, 
annál  inkább  képzelhető  a  bástya  bedűlése  miatt 
támadt  ijedés.  Szirmayné  és  szép  leánya,  kiknek 
félelme,  könnyen  magyar ázh ától ag,  legnagyobb  vala, 
a  legmélyebb  szánakozásra  is  adhattak  okot,  mert 
mily  rémítő  sors  lehet:  egy  öreg  asszonyságnak  és 
egy  gyöngéd  lánykának  csak  meggondolni  is,  hogy 
ő  durva,  úgy  szólván  félvad  haramiák  kezébe 
jutand,  erős  férfinak  is  borzasztó  viszály.  Az  anya, 
mint  kora  magával  hozta,  sírt  és  jajgatott,  a  lányka 
búját,  ha  épen  nem  könnyebbíté  is,  de  legalább 
fölosztá  és  más  édesebb  tárgyra  vezeté  szerelme ; 
mert  szerelmesek  örvendeni  és  szomorkodni  a  leg- 
idegenebb  dolgon  sem  bírnak  a  nélkül,  hogy  abban 
szerelmöknek  fő  szerepet  ne  juttatnának.  Az  egész 
várban  Bogdanu,  ki  alig  jőve  néha-néha  elő  őr- 
helyéről, mutatott  leghidegebb  vért,  ennek  oka  az 
olvasóink  előtt  már  tudva  lévőkön  kívül  az  is  lehe- 

tett,  hogy  valóban  egy  golyó  sem  tévedt  az  általa 
elfoglalt  várrészbe. 

A  gyáva  bojárnak  ezen  tetszői eg  bátor  magavise- 
lete, semmi  különöst  sem  gyaníttata  SzirmayvaJ, 
mert  ő  annak  okát  Bogdanu  ösmert  tompa  érzéket- 
lenségében feküdni  vélte. 

Alig  múlhatott  a  falomlás  után  egy  rövid  óra, 
midőn  új  csapás  rettente  az  őrizetet;  tudniillik  a 
moldovaiak  által  őrizett  oldalon  tűz  támadt,  s  a 
korhadt  száraz  fedelén  csakhamar  hatalmas  lángok- 
ban csapdosott  szerte,  s  mennél  veresebben  dühöngc 
az  emésztő  tűzgomoly,  annál  haloványabbá  lettek 
az  ijedett  várlakók  arczai.  Maga  az  ősz  bajnok  Szir- 
may  állott  ezen  végromlással  fenyegető  bajban  is 
nem  tántorított  lélekkel,  egy  pillanat  alatt  kész  vaJa 
rendelésével,  és  embereinek  zajos  kiabálással  kitörő 
ijedését  zabolázván,  keményen  rajok  parancsola  a 
résről  semmi  ürügy  alatt  cl  nem  távozni,  maga  az 
ide  futott  havasalföldiekkel  a  tűz  helyére  indult. 
A  lángba  borult  épület  egy  alacsonyabb  szegletében 
feküdt  a  várnak,  három  oldalról  bástyáktól  körül- 
fogva, csak  a  negyediken  függött  össze  a  várral,  s 
itt  is  egy  magos  faJ  s  erős  vas  ajtó  v ál  aszta  azt 
külön,  ezen  előre  hagyá  az  idegeneket  lépni  Szir- 
may,  s  alig  valának  lent,  az  ajtót  becsapván,  reájok 
zárta  e  füleikbe  menydörgés  gyanánt  hangzó  sza- 
vakkal :  —  Magatok  vagytok  okai  a  tűznek,  —  itt 
a  kút  —  edényeket  is  leltek,  —  oltsátok  azt,  és  ki 
az  ajtón  kimászni  próbálna,  azt  agyon  lövetem.  — 
Gyanítá-e  Szirmay  alávaló  tettöket,  vagy  a  szeren- 
csétlenséget  gondatlanságoknak  tulajdonítá,  ez  nem 


bizonyos ;   de  mindenesetre    határozása    igen    bölcs 
vala. 

Midőn  az  ősz  a  bástya-résre  visszatért,  már 
sebes  rohanással  közelíteni  látá  a  haramiákat,  s 
még  embereit  elszánt  védelemre  bátorítá,  a  mint  az 
ellenség  már  fele  útján  megállott,  s  oly  sebesség- 
gel, mint  jött,  a  várbeliek  nagy  bámulására  vissza 
fordult. 


—  Távozzál,  Boldizsár! 
Ga>l  :  Szirmiy  Ilona.  n^-  Up- 

TIZENNYOLCZADIK  SZAKASZ. 

Melyben  el6adatik,  ki   és  mi  hárítá  el  a  harmadik  szerencsétlen- 
séget.  —   Engesztelődés. 

A  milyen  csudálatosnak  tetszett  a  haramiák  vissza- 
térése, oly  természetes  volt ;  de  ennek  megfejtése 
végett  szükséges  egy  kissé  a  történet  mostani  folya- 
mából kitérnünk.  Egy  fiatal  szegényebb  sorsú  ne- 
mes, ki  a  nagybányai  táborba  sietett,  kevés  ideig 
Huszt  mezővárosában  lakó  rokonainál  mulatott, 
innen  azelőtt  való  nap  indult  el,  melyen  Pintye 
Gregor  az  ostromot  elkezdé,  a  haramiák  kezébe 
akadt:  de  ezek  előtt  gyanús  nem  leve  közönséges  pór 
öltözete  miatt,  ügyes  hazudságai  által  annyira  vitte 
a  haramiákat,  hogy  ezek  neki  befogadást  ajánlottak 
czimboraságukba,  ő  ezen  nagyobb  veszély  elhárítása 
miatt  örömöt  színlelt,  köztök  maradt,  de  tervöket 
megtudván,  midőn  másnap  hajnalkor  az  ostrom  kez- 
detére fordított  figyelmök  a  haramiákat  minden 
egyéb  iránt  vigyázatlanokká  tévé,  elillant,  s  az  úton 
egy   kocsira   akadván,  elég   hamar   érkezett   Nagy- 


bányára,  még  kora  segedelmet  kérni,  a  vészben  le- 
begő Husztnak. 

Képzelhetni,  hogy  Szodoray  volt  az  első,  ki  re- 
pülni inkább,  mint  menni  akart  segítségre,  deBagosy 
és  Babocsay  is,  részint  mint  barátjai  a  Szirmayak- 
nak,  részint  a  Husztra  vitetett  pénz  megmentése 
végett  épen  nem  szándékoztak  e  dologban  késedel- 
meskedni, annál  kevésbbé,  mivel  még  a  tatárok  betö- 
rése előtt  vissza  is  jöhetett  a  felmentő  sereg.  Szo- 
dorayra  bízaték  a  vezérkedés,  de  mivel  többet 
elbocsátani  tanácsos  nem  vala,  csak  száz  ember  ada- 
tott keze  alá,  kiknek  egyik  csapatát  Karácson  Tiva- 
dar kormányozta.  Minden  kitelhető  sietéssel  indula 
és  folytatta  útját  Szodoray  Huszt  felé  s  felejteni 
látszaték,  hogy  kisded  serege  lépéseinek  a  szerelem 
nem  kölcsönözött  szárnyakat ;  a  leghőbb  tűnődés  és 
a  legszaggatóbb  aggodalom  egyiránt  gyötrék  szívét, 
s  csak  akkor  engedett  valamennyire  kínja,  midőn 
Huszthoz  érvén,  a  várra  rohanó  haramiákat  pillantá, 
de  ez  sem  enyhülés  volt,  mert  az  eltávozott  aggo- 
dalom boszúnak  adott  helyt. 

Mint  mondtuk,  épen  a  várra  akartak  a  haramiák 
támadni,  midőn  őket  Szodoray  haragja  elérte,  ezért 
téríté  vissza  csapatát  Pintye  Gregor  a  veszedelmes 
ellennel  szembe  állani.  Csak  kevés  lövések  történ- 
hettek a  két  felekezet  hirtelen  közeledése  miatt,  s 
tüstént  a  kézi  fegyverek  csattantak  össze.  Pintye 
Gregor  gyülevész  parasztjai  az  első  támadásra 
minden  szelekbe  eloszlottak ;  a  haramiák,  ezeknél 
bátrabbak,  a  vár  és  ennek  segítői  közé  szorítva  két- 
ségbe  esetten  viaskodának,  Szodoray   és   Karácson 

ön  példájokkal  lelkesítek  vitézségre  embereiket, 
míg  az  ellennél  Pintye  Gregor,  Bama  Bila  Pasku- 
luj,  ki  elöljárójánál  talán  még  erősebb,  s  hol  csupán 
testi  tehetségre  jött,  vakmerőbb  is  volt  és  a  kegyet- 
len Kosztán  valának  a  csata  héroszai.  Paskuluj  egy 
iszonyatos  balta  csapással  üté  le  Szodoray  lovát,  de 
ugyanazon  pillanatban  csapott  az  ifjú  szablyája  a 
szilágysági  zsivány  kemény  koponyájára  s  ez  széjjel 
repedve  párolgá  ki  az  élettel  együtt  azon  kevés 
észt,  melynek  negyven  évig  fedele  volt.  Az  óriási 
haramia  esése  nem  kissé  hökkente  meg  társait,  s 
ijedt  bámulások  időt  engedett  Szodoraynak  föl- 
ugrani  és  gyalog  folytatni  diadalmát.  Karácson  sú- 
lyos keze  alatt  több  haramia  hullván  el.  Pintye  Gre- 
gorra  ütött,  rettenetes  vala  harczok  a  roppant  erőre 
és  ügyességre  hasonlóknak,  de  Karácson  javára 
kezde  fordulni,  mert  Pintye  Gregor  kardja  egy  sú- 
lyos csapás  alatt  csengve  repült  darabokban  szét,  s 
már  irányozva  volt  reá  a  halálos  csapás,  mert  bal- 
jába mindig  készen  álló  fegyverét  is,  a  vas  nyársat 
megragadta  Karácson,  midőn  az  ura  és  barátja  ve- 
szedelmét észrevevő  Kosztán  baltáját  hajítá,  még 
maga  oda  ugorhatnék  Tivadarra,  ez  szerencséjére 
azon  pillanatban  hajolt  félig  meggyőzött  ellene  felé, 
s  így  csak  a  fejszenyél  érheté  őt,  de  már  Kosztán 
is  közel  vala  s  kardot  akart  rántani,  azonban  a  hajdú 
mcgelőzé  és  halva  teríté  őt  a  földre.  A  többi  hara- 
miák még  nagyobb  szerencsétlenséggel  harczoltak 
s  már  futásnak  eredni  kezdenek.  Pintye  Gregor  bá- 
torítására sem  ügyelők  többé.  Ez,  midőn  a  csatát 
múlhatatlanul  wcszwe.  s  embereit  széledve  látá,  egy 

sebes  fordulattal  eltűnt  Karácson  elől,  s  majd  oly 
hirtelen  a  legrövidebb  s  legbájosabb  úton  a  csata- 
térről is ;  a  szaladok  nagy  része  Huszt  felé  sietett 
ijedtében  s  az  eddig  cselt  félő  várbeliek  most  ki- 
rontottak részt  venni,  ha  nem  meggyőzésében,  leg- 
alább büntetésében  ellenségeknek.  Harmincz  vagy 
negyven  haramia  feküdt  halva  és  halálosan  sebesítve, 
húsz  vagy  harmincz  elfogaték,  kik  még  nap  lemente 
előtt  felakasztattak  az  erdőszél  legizmosabb  fáira. 

Szodoray  tehát  diadalmasan  költözött  be  az  általa 
megmentett  várba ;  a  köz  örömben,  melylyel  fogad- 
tatott, találkozék  olyan,  ki  elkeseríté  éltében  legéde- 
sebbnek  reménylett  óráját,  ez  nem  vala  más,  mint 
Szirmayné,  kinek  keblén  a  határtalan  anyaszeretet 
még  egészen  be  sem  gyógyult  sebét  új  fájdalommal 
szaggatá  föl,  tekintetén  leánya  ártatlan  gyilkosának. 
Legelőbb  könyei  árulák  érzelmeinek  fölháborgását 
s  midőn  Szodoray  mély  tiszteletet  jelentő  köszön- 
téssel felé  közelíte,  mintha  könyeit  törlené,  takará 
el  kendőjével  ábrázatát  s  fájdalmában  hihetőleg  nem 
is  tudva,  nem  is  érezve,  mily  sebeket  ejt  az  ifjú  szí- 
vén, e  szavakra  fakadt : 

—  Távozzál,  Boldizsár  1  mert  látásod  újra  öli  meg 
lelkemben  leányomat. 

—  Édes  néni !  —  esdekle  Szodoray,  mert  így 
szokta  gyermekkora  óta  nevezni  Szirmaynét  —  bo- 
csásd meg  nekem  azt,  a  mit  általam  a  sors  vétett. 

--  Anyám  I  —  sóhajtá  kedvese  megsértésén  kö- 
nyekre  fakadva  lika  —  anyám!  ő  ártatlan  1 

Szirmay  tanúja  ezen  szomorú  jelenetnek,  nem 
tűrheté  békével  sógornéja  igazságtalanságát,  bár  azt 

fájdaJ mának  nagysága  mentheté,  és  szelíd,  de  férfias 
szemrehányással  fordult  feléje. 

—  Hogy  fogadod  ily  hálátlanul  megmcntőnket  ? 
ki  egészen  ártatlan  abban,  a  mivel  kínozod,  nem 
lehetett-e  más  —  nem  én  magam  oly  ártatlan  oka 
leányod  halálának,  nem  él-e  még  vigasztal  ásódra 
kedves  Ilkád? 

—  És  én  —  monda  Boldizsár  —  örök  háládatos 
gyermekként  követlek  vigasztalni  e  véletlen  szeren- 
csétlenségért. 

—  Igen,  élsz  még  édes  gyermekem !  —  sóhajtá 
Szirmayné  nyakába  borulva  leányának,  engesztelt 
pillanattal  fordult  Boldizsár  felé.  —  Én  nem  harag- 
szom I  —  Az  ifjú  csókjaival  borítá  az  özvegy  kezét, 
ki  gyermekével  lassan  eltávozott. 

Parancsa  szerint  Szodoraynak  tovább  kellé  kül- 
deni a  Huszton  lerakott  pénzt,  hol  többé  bátorság- 
ban nem  lehettek,  ajánlá  azért  Szirmaynak :  utazzék 
haza  ezen  alkalommal  lígocsába,  hol  biztosabban 
maradhatnék  és  a  tatárok  ellen  erőt  gyűjtvén,  hazá- 
jának is  használhat.  Az  öreg  tehát  mindent  elkészít- 
tete  a  tüstént  történendő  útra,  s  erről  rokonát  is  tu- 
dósítá.  Csak  míg  sógora  beszélt  Szirmaynéval,  akadt 
a  szerelmeseknek  néhány  pillanat  tanúk  nélkül  együtt 
lenni,  de  mennél  rövidebb  ideig  éltek  a  szerelem 
kéjében,  annál  forróbban  ömledezett  ez  boldog  szí- 
veikből. Ki  is  törekednék  hiában  fösteni  azon  érzel- 
meket, melyek  két  szerelmes  keblét  búsán  üdvezítik, 
midőn  azok  hosszú  és  veszélylyel  fenyegető  elválás 
előtt  együtt  vannak ;  ki  ismételné  azon,  talán  ma- 
gokban közönséges   szavakat,  melyek  ilyenkor  mély 

és  kesergő  boldogságot  és  legforróbb  érzelmeket 
fejeznek  ki,  ők  úgy  váltak  el,  mint  kik  csak  az  em- 
lékezetben s  a  távol  reményben  boldogok ;  de  kik- 
nek a  közel  komor  homályú  felhővel  boríttatik  el. 

Szirmayné  nyájasan  búcsúzott  Szodoraytól,  kétség- 
telen jelét  adva  engesztel ésének. 


TIZENKILENCZEDIK  SZAKASZ. 

Két  bűnösről  itélet  tartatnék;  de  az  első  egy  még  nagyobb  bű- 
nSs  s  a  másik  sors  segedelme  által  megszabadul. 

Még  egynehány  személy  sorsa  tartóztat  minket 
Huszton  vissza,  ezek  pedig  a  havasalföldiek  és  More. 
Alig  múlt  a  vár  fölmentése  által  támasztott  zaj,  s 
legottan  mindnyájan  a  tűznek  oltására  siettek,  mely- 
nek elnyomásában  folyvást,  de  foganat  nélkül  kény- 
telenek voltak  fáradozni  a  havasalföldiek,  a  gyula- 
dásnak  az  egyesült  erő  hamar  véget  vetett ;  de  annál 
terhesebb  sors  fenycgeté  gerjesztőit,  mert  némely 
várbeliek,  főleg  asszonyok,  látni  akarták,  miként 
Tógyer  a  tűz  kitörése  előtt  a  padláson  járkált  le- 
gyen, hol  semmi  dolga  sem  lehetett,  ez  kereken 
tagadta  a  terhelő  állítást ;  de  Szirmay,  ki  ugyan  a 
vádat  erősebb  bizonyítások  hiányában  hinni  által- 
lotta,  legalább,  mint  vélte,  vigyázatlanságokért  meg 
akarta  ijeszteni  a  havasalföldieket,  és  csak  kemény 
vallatás  után  nem  épen  barátilag  bocsájtá  el  őket, 
kik  is  Nagybánya  felé  vevék  útjukot. 

Morét  alkalmasint  azon  sors  várta,  mely  társai 
nyakainak  állapotját  az  erdő   szélen  jóval   szűkebbé 

tette  a  természetinél.  Hajdúk  küldettek  őt  a  töm- 
löczből  fölhurczolni ;  de  ezek  csak  hűlt  helyére 
akadtak,  alkalmasint  sejteté  vele  jövő  sorsát  azon 
nemzetségében  csodált  jósló  erő  s  azért  ő  kéme 
még  korán  megszökött,  a  mi  igen  könnyen  történ- 
hetek meg,  mert  börtöne  a  vár  azon  üregére  dűlt, 
melynek  a  bástyabedűlés  által  szabad  lett  kijárása, 
s  a  czigány  az  alkalmat  okosan  használva,  elillant ; 
még  pedig  Szirmay  István  jövendölésének  daczára 
butyorával  és  így  hegedűjével  együtt. 

Ekként  végezvén  dolgukat,  még  alkony  előtt 
mindnyájan  útnak  indultak :  Szirmayék  az  egy  hajdú 
csapat  által  kisért  pénzzel  Ugocsába,  Szodoray  Bol- 
dizsár pedig,  Karácson  Tivadar  s  velők  maradt  em- 
berei Nagybánya  felé. 

Mi  azonban  kénytelenek  vagyunk  a  futó  Pintye 
Gregort  követni,  ki  az  ütközet  után  kevesed  magá- 
val szaladott,  hogy  üldözői  rá  ne  akadjanak,  egy 
szeretett  költőnk  kifejezése  szerint  « úttalan  utakon » 
Nagybánya  felé.  A  város  tájára  érkezvén,  kisérőit, 
kik  azonban  társaik  veszedelme  óta  inkább  félelem- 
ből, mint  előbb  szerencséjéhez  és  erejéhez  vonzó 
bizodalomból  ragaszkodtak  hozzá,  az  erdőségben 
hagyá,  maga  pedig  a  váiosba  ment  és  egyenesen 
Piócza  Kristóf  boltjába,  hol  a  nagybányai  politikusok 
nagygyűlése  tartatott,  itt  mily  embertelenül  bán 
legyen  haramiánk  a  az  éh  mesterrel,  már  elmondtuk 
olvasóinknak,  azt  is,  miként  űzé  el  a  félig  beszappa- 
nyozottat  Karácson  Tivador.  Azt  fogja  kiki  gon- 
dolni, hogy  Pintye  Gregor  így  űzetve,  útját  az 
erdőbe  vette ;  de  korántsem ;   ő  terve   kivitele  előtt 

szándékát  soha  sem  hagyta  el,  ha  csak  épen  elkerül- 
hctlen  szükség  nem  kényszeríté  rá,  azért  most  is, 
mihelyt  észrevéve,  hogy  üldözője  nyomát  vesztette, 
egy  melléksikátorba  fordult  és  a  városba  visszatért. 
Az  első,  kivel  találkozott,  Zakharovics  Tógyer  vala, 
egy  ház  előtt,  melynek  nyilt  kapuján  több  moldo- 
vaiak is  látszottak,  habozás  nélkül  tért  ide  a  haramia, 
a  kalmárt  is  beintvén  maga  után.  Bogdanut  és  ma- 
gát Tógyert  is  nagy  aggályban  leié,  mert  épen  hírt 
vettek,  hogy  a  tatárok  már  átrontottak  Erdélyből, 
Bogdanu  pedig  hazautazására  már  pénzt  is  kölcsö- 
nözött a  Bányán  tartózlcodó  moldovai  származású 
kalmártól,  s  most  kénytel enítteték  fölhagyni  szándé- 
kával, ha  a  tatárok  kezébe  akadni  nem  akart,  kiktől 
nyájas  elfogadást  reményleni  semmi  oka  sem  volt. 
Pintye  Gregor  menté  őt  ki  félelméből,  Ígérvén, 
hogy  titkos  úton  és  más  részén  a  határnak  által 
fogja  vezetni  minden  baj  nélkül  a  veszedelmen : 
mert  a  haramia,  ámbár  Bogdanut  gyávasága  miatt 
megveté,  mégis  azon  esetre,  ha  szerencsétlen  viszon- 
tagságok kényszerítenek  hazáját  elhagyni,  pártfogót 
akart  magának  szerezni  a  szomszéd  Moldovában. 
Ez  pedig  annál  jobb  alkalom  volt  czéljának  eléré- 
sére, mert  a  porta  ellen  elkövetett  árulásban  maga 
a  vajda  is  részt  vőn,  s  így  igen  is  szívén  fekhetett 
a  közvetetlen  eszköz  megmentése.  Azért  mindjárt 
indult  a  haramia  tanácsára  Bogdanu,  Pintye  pedig 
előre  ment,  a  találkozás  helyét  kijelelvén,  megolvadt 
csapatát  az  útra  készíteni.  Az  ügyes  haramia  vezér- 
lése alatt  szerencsésen  elkerülte  Bogdanu  a  tatáro- 
kat és  baj  nélkül  ért  haza  Jászvásárba. 

Gaal  Jóitcf :  SziriMy  Iloiu.  9 


HUSZADIK  SZAKASZ. 

Melyben  előadatik,  minek  nem  kellett  volna  történni,  hogy  egész 
történetünk  meg  ne  történjék.  —  A  nagybányai  csata. 


A  krimi  tatárok  százados  szövetségesei,  úgy  szól- 
ván rokonai  valának  a  törököknek,  és  így  bajtársaik 
minden  háborújokban.  Az  1717.  esztendő,  törté- 
netünk ideje,  egy  volt  azon  igen  gyászos  évek 
közül,  melyek  boldogtalan  honunk  terein  látták 
pusztítani  a  kelet  vad  csordáit,  mi  a  tizenharmadik 
században  a  mongol  berontáskor  legrémítőbb  volt, 
de  rövidsége  miatt  a  másfél  századot  haladó,  majd- 
nem szakadatlan  török  zsarolás  és  vérengzés  által 
okozott  szenvedésekhez,  melyeknek  most  is  érezzük 
gyászos  következéseit,  nem  is  hasonlítható.  A  jelen 
tatár  pusztítás,  melyet  a  köznép  gyakoriabb  volta 
miatt  « tatárjárásnak,  tatárfutásnak »  szokott  nevezni, 
nem  vala  ugyan  oly  gyászos  és  káros  hazánkra  nézve, 
mint  az  előbbiek,  mert  honunknak  csak  három  éj- 
keleti  megyéjét  érte,  úgymint:  Szatmárt,  Ugocsát  és 
Máramarost,  de  ezekben  mély  sebeket  ütött,  s  már 
csak  azért  is  nevezetes,  mert  utolsó   volt  a   nemzc- 


tünket  üldözni  látszó  átok  efféle  csapásai  között, 
nevezetes  még  a  felett,  mert  egy  kisded  fölkelő 
magyar  sereg  az  ősi  vitézség  új  fölsugárlásában 
diadalmat  nyert  a  dicsőség  és  szabadság  csatájában. 

A  fent  mondott  évben  véres  háború  folyt  Savoyai 
Eugen  vezérlése  alatt  hazánk  déli  határain  a  törökök 
ellen,  azért  minden  seregek  ott  viaskodtak,  kivévén 
Steinville  tábornok  vagy  nyolczczer  emberből  álló 
osztályát,  mely  Erdélyben  tartózkodék  ezen  tarto- 
mány védelmére.  A  krimi  tatár  khán  látván,  mily 
gyenge  állapotban  légyen  az  ország  keleti  része, 
egy  tizenötezer  tatárok-  és  törökökből  álló  sereget 
külde  fia,  Gerai  Mahmud  Abdul  khán  és  Ali  Muza, 
khocimi  basa  vezérlése  alatt,  annak  pusztítására. 
A  gyilkos  ellenség  Beszteroze  vidékén  tört  Erdélybe 
és  hazánk  felé  irányzott  útját  —  mint  Türkenfrasz 
kapitány  már  mondotta  —  lángok  és  vér  jelelték, 
sokaságuk  naponként  nevekedett  az  ezernyi  foglyok 
által,  mindnyájan  csinos  hölgyek,  vagy  izmos,  erős 
fiatal  férfiak,  kiket  örökös  rabságra  viendők,  hur- 
czoltak  magokkal,  míg  a  népség  egyéb  része,  ha  az 
erdők  vagy  bérezek  mélyébe  nem  bújt,  vagy  máskép 
futással  nem  menekedhetek,  gyilkos  fegyvereik  alatt 
gyakran  a  legkínosabb  halálnak  áldozatja  lőn. 

Steinville  az  ország  kárára  a  Türkenfrasz  kapi- 
tány által  fölhozott  okokból  hátrahúzta  magát,  örülve, 
hogy  a  tatárok  békén  hagyták  és  egy  dicsekedő  jelen- 
tést külde  a  diadalmas  Savoyai  herczeghez,  hogy  ő 
a  számtalan  ellenség  elől  « szerencsésen  retirált». 

A  tatárok  gáttalanul  áraszták  el  a  vidéket,  min- 
den boldogságot  elriasztva  borzasztó  tetteikkel.  Nem 

akarunk  azonban  a  gyászos  kép  élénkebb  festésével 
a  történet  folyamának  akadályt  vetni,  azért  vissza- 
térünk Nagybányára,  hol  a  vérengző  ellenséggel 
ismét  fogunk  találkozni. 

Alig  hallotta  meg  Babocsay  az  ellen  közelítését, 
tüstént  kivezette  eddig  a  városba  szállított  seregét 
a  táborba,  mely  a  város  déli  oldalán  vala  felütve. 
A  tatárok  kétfelé  oszlottak,  a  nagyobb  rész  jobbra 
hagyta  Nagybányát,  a  vármegye  síkabb  részére 
ereszkedő,  és  öt  vagy  hatezer  küldetek  a  bánya- 
vidéket zsákmányolni,  s  az  oda  helyezett  kisded 
magyar  sereget  elszórni,  ezen  részt  Ali  Muza  ve- 
zeté,  a  khocimi  basa. 

Éj  vala,  s  Babocsay  serege  vizsga  éberséggel 
leste  az  egész  tájékot,  midőn  a  táborszemek  egy- 
szerre szokatlan  vörösségben  láták  világlani  az  eget 
s  gyaníták  a  tüneménynek  szörnyű  okát.  Nemsokára 
visszatért  kémleléséből  Karácson  Tivadar,  s  jelenté 
a  tatár  sereg  kettészakadását,  s  hogy  a  kisebbik 
osztály  másnap  szándékozik  a  magyarokat  Nagy- 
bányánál megtámadni.  Babocsaynak  ez  értésére 
esvén,  meghatározá  a  nálánál  ötször  számosabb 
ellenséget  bevárni  és  vele  bátran  szembeszállani. 
S  még  éjjel  megtéve  a  szükséges  rendeléseket. 
A  hajnal  első  sugarainál  indult  Szodoray  lovassága 
nagyobb  részével  a  táborból,  vele  Karácson  Tiva- 
dar, mint  egy  hajdú-csapat  vezére,  s  fölállftá  osz- 
tályát a  völgyteren,  szemben  a  hegyekből  kitekergő 
elég  széles  úttal.  Jobbra,  valamivel  hátrább,  egy 
domborulás  tetejét  Babocsay  foglalá  el  a  gyalogság- 
gal, s  a  szárnyak  közé  két  ágyú  helyeztetek,  utánok 

egy  gyalog  és  egy  lovag  csapat  állván,  részint  eze- 
ket védeni,  részint  oda  fordulni,  hol  az  ellenség 
véletlen  törne  elő.  Ezen  csatarend  igen  okosan  vala 
a  hely  minéműségéhez  al kai n:\aztatva. 

A  tatárok  épen  nem  hagyák  kihűlni  ellenségeik 
bátorságát  hosszas  várással :  legalább  is  azon  úton 
jelentek  meg,  mely  Szodoray  előtt  terjedett,  az 
ellenség  vakmerőn  lovaglott  elő,  de  meghökkent 
a  magyarokat  keményen  helyt  állani  látván,  már  vagy 
ezer  ember  fogott  helyet  a  völgyben,  kurjongva  és 
ordítva  egy  rendetlen  rohanásra  készülni  látszottak; 
de  Szodoray  vezérének  ezen  esetre  adott  rendelése 
szerint  megelőzte  őket,  és  szoros  tömegben  tartván 
csapatát,  villámsebcsséggel  rohant  a  tatárokra,  ezek 
az  első  támadás  erőszakától  összehányatva,  szorul- 
tak majdnem  ellenállás  nélkül  az  út  torkolatja  felé, 
sűrűen  dűlve  a  magyarok  halálos  csapásai  alatt. 
Karácson  sebes  fordulattal  kerülé  meg  a  tatárokat, 
és  hátuk  megett  állott  a  hegynek  oldalán,  onnan 
szórva  le  a  tolakodó  török  gyalogokat.  Babocsay, 
mihelyt  észrevéve  szárnyának  szerencsés  előmentét, 
megindítá  seregét  és  jobbra  az  úttól  tört  a  tetőkre, 
visszanyomva  az  arról  tolongó  ellent,  mely  bajtársai 
veszedelmén  nem  kis  háborodásba  esett.  Babocsay, 
ezen  elrendelése  kivánt  foganatú  volt,  mert  a  hirte- 
len támadás  a  hegyek  szűkében  nem  engedé  kifej- 
teni a  tatároknak  nagyobb  számokat,  s  az  elsők  a 
zavart  szorulásban  csak  gátul  voltak  az  utolsóknak, 
és  zsákmányul  a  magyarok  kardjainak,  nagy  veszte- 
séggel kezdenek  tehát  a  tatárok  hátrálni,  erősen 
nyomatva  az  ellenféltől. 

Még  csak  a  kis  tartalék,  mely  az  ágyúknál  állott, 
tartá  helyét,  ezen  seregnél  vala  Türkenfrasz  Gott- 
lieb  Konrád  Friderik  is,  mert  nem  képzelhetvén, 
hogy  az  ily  kisded  sereg  a  tatárokat  minden  oskolai 
taktika  daczára  megverhesse,  véle,  hogy  ezen  sereg- 
nek lesz  főszerepe  az  általa  annyira  kedvelt,  s  itt 
elkerülhctlennek  látszó  retirádában.  Itt  azonban  je- 
lenléte jó  darabig  nem  volt  egészen  haszontalan, 
mert  a  tartalék  tüzes  vezére,  Tunyoghy  Kálmán, 
alig  vévé  észre  főseregének  haladását,  már  is,  hogy 
a  nap  dicsőségében  részt  vehessen,  utána  akart,  ve- 
zére parancsát  nem  várva,  rohanni.  Türkenfrasz 
tehát  a  szent  birodalmi  lovag  tüdejének  minden 
vitorláit  megereszté,  törekedvén  megmutatni,  mily 
helytelen  légyen  ezen  szándék,  sőt  bűnös  minden 
szükséges  fenyíték  ellen.  Egy  darabig  nem  volt 
ékesen  szólása  sikeretlen,  míg  tudniillik  Tunyoghyt 
a  remény  táplálta,  hogy  őt  vezére  a  csatába  hivandja, 
de  az  ütközet  távozásával  ez  is  távozván,  jelt  ada 
népének  az  indulásra. 

—  Egy  ily  natio  győzni  akar,  ki  csak  vad  cou- 
rageban  és  bravourban  találja  az  egész  nobilem 
artem  bellicam  !  —  Kiáltá  Türkenfrasz,  talán  ideálja, 
Montecuculi  Rajnáid  szellemét  idézvén  boszúra.  — 
Barbaroza  és  pogányhalál  1  llyesvalamit  a  híres 
partiszan  Szikingen  Ferencz  sem  merészelt  volna.  — 
Míg  a  vitéz  kapitány  így  beszélt,  egyszerre  csak 
egy  dragonyos  szolgájának  társaságában  lelte  ma- 
gát, mert  Tunyoghy  siető  serege  már  jól  elhaladt. 
Türkenfrasz,  mint  mindig,  ha  este  kaszamátáit,  mint 
mondani    szokta,    Bacchus    Isten    és    Ceres    Isten- 

asszony  munitiójávai  már  eilátta,  a  mi  ma  reggel 
nagy  mennyiségben  töitént,  legelőbb  is  a  retirádá- 
ról  gondolt,  és  talán  nem  annyira  félelemből,  mint 
azért,  mert  Tunyoghy  sebes  előmozdultában  a  he- 
gyek között  haszonvehetlen  ágyúit  elhagyta  s  Tür- 
kcnfrasz  nem  tarthatá  a  taktika  reguláival  egyező- 
nek, hogy  két  ágyú  mellett,  mihez  is  legalább 
néhány  száz  ember  kivántatnék,  csak  két  dragonyos 
álljon,  az  is  pedig  egy  százados  kapitány  s  csak  egy 
közlegény.  Ezen  habozásának  hamar  véget  vetett 
egy  oldalt  kerekedő,  s  hamar  háta  megé  terjedő 
zaj.  Egy  oldalvást  vonuló  tatár-csapat  tudniillik  el- 
késett, és  bajtársai  megveretését  nem  is  álmodva, 
megkerülé  a  csatázókat,  s  azon  völgybe,  melyet  a 
magyarok  győztesen  hagytak  el,  kibukván,  vad  kur- 
jongassál rohantak  a  városnak,  elvágván  arra  a  római 
szent  birodalmi  lovagnak,  mint  ő  magát  czímezni 
szerette,  a  retirádát,  ki  is  ez  által  kénytelen  volt 
minden  szándéka  s  meggyőződése  ellen  előre  sza- 
ladni, kardot  rántott,  dörgő  «marsch»-ot  kiáltott 
emberének,  és  lóhalálában  vágtatott  Tunyoghy  már 
a  hegyek  között  eltűnt  serege  után,  tele  torokból 
kiabálva :  —  így  járnak  a  taktika  megvetői,  az  ellen- 
ség posztot  vett  a  hátunkon  s  Nagybányát  egy  coup 
de  main-el  occupirozta. 

Szerencsére  Babocsay  látván  Tunyoghynak  pa- 
rancsa elleni  mozdulatát,  hozzá  tért,  és  így  hamar 
meghallá  a  dragonyos  reménytelen  kiabálását,  s 
legottan  visszahivatá  Szodorayt,  hogy  lovasságá- 
val vágtatva  vigyen  a  veszélyben  forgó  városnak 
segedelmet. 

HUSZONEGYEDIK  SZAKASZ.i 

A  nagybányai  polgárság  vitéz  lelke,   s  a  czéhmestcr  kalpagának 

halálos  veszedelme.     -     Kik  mertek    a  tatárok  előtt  megállani    s 

ezeknek  sorsa. 


A  város  körül  ugyan  voltak  némely  hirtelenében 
fölhányt  sánczok,  de  mint  az  idő  szűke  és  építőik 
tapasztalatlansága  magával  hozta,  igen  csekély  tc- 
kintetűek,  s  ennél  még  csekélyebb  az  őket  őrző 
nagybányai  polgárok  bátorsága.  Régi  ösmerőseink 
közül  itt  kevesekre  akadunk,  mert  Piócza  Kristóf 
chirurgus  és  borbély  otthon  volt  minden  készüle- 
tekkel ellátva  a  netalán  behozandó  sebesek  gyógyí- 
tására. A  harangozó  és  egyházfi  a  toronyból  lestek 
a  csata  folyamatját,  hírt  adhatni  felőle  a  lakóknak; 
meg  volt  nekik  parancsolva:  ha  a  vész  magát  a  vá- 
rost fenyegetné,  a  harangokat,  mint  tűzlármára  kon- 
dítsák meg,  s  ha  a  magyarok  győznek,  mint  úrnapi 
búcsú  járáskor,  ünnepélyesen  harangozzanak.  A  pénz- 
verőházi szolga  otthon  maradt  fölvigyázás  végett. 
Csak  Kordovánt,  a  csizmadiák  becsületes  czéhmes- 
terét  nem  oldhatá  föl  semmi  a  hazavédés   szent  kö- 


Jíz  egyik  kardosán,  a  másik  alabárdot  emelve. 

telességétől,  sőt  két  békés  mesterségét,  a  kaptát  és 
politikát  kénytelen  volt  elhagyni,  hogy  mint  előljáró 
vitézi  példájával  bajnoki  lelket  öntsön  egész  czé- 
hébe.  És  dicséretére  meg  kell  vallani :  ő  vezérlé 
minden  kézművesek  közül  a  legszámosabb  sereget; 
ámbár  egy  fenhéjázó  kovács  rágalmazón  hangoztatá, 
hogy  ő  kalapácsával  az  egész  csehet  puhábbá  verné 
cserepes  kordoványoknál.  Maga  a  czéhmester  elől 
ment,  karddal  az  oldalán,  ennek  vasát,  huzamos 
fekvés  által  hüvelyébe  rozsdásodván,  csak  nagy  erő- 
szakkal lehetett  kirántani,  mely  kínszenvedésnek 
közötte  a  sárgarezes  bőr  kettészakadt,  ura  egy  csi- 
rizes  bagariafolttal  gyógyítá  a  sérvet,  de  ezen  hir- 
telen orvoslás  úgy  kitekerte  ősi  helyheztetéséből, 
hogy  új  veszedelem  nélkül  a  kardot  ismét  hüvelyébe 
dugni  teljes  lehetetlen  vala ;  így  kénytelen  lévén  azt 
szünet  nélkül  kezében  forgatni,  ezen  pontban  ha- 
sonlítható volt  Sziget  halhatatlan  bajnokához  Nagy- 
bánya oltalmazója.  A  kard  maga  talán  még  Ázsiából 
vándorolhatott  be  őseinkkel,  mert  szélessége  és 
vastagsága  akkori  izmos  karokat  látszottak  kivánni,  s 
bizonyítá  vénségét  az  is,  hogy  nem  fitogtatá  magát 
a  fiatalság  szokása  szerint  ragyogásával,  hanem  ősi 
érdemeit  mély  rozsdába  borítá,  alatta  talán  még  a 
kiovi  csatából  rejtve  vérfoltokat.  A  vitézzé  vált 
csizmadia  rókaprémes  mentéjét  öltötte  föl,  s  inasa, 
mint  fegyvernöke  egy  középkori  lovagot  kiséré  egy 
agg  puska  terhe  alatt  görnyedezve;  ezen  fegyver  is 
hosszú  nyugalom  jeleit  mutatá,  mert  birtoka  lévén 
az  egész  czéhnek,  csak  nagy  ünnepeken  szokott,  s 
akkor    is    örömet    durrogni,    főleg    a    czéhmester- 

választáskor,  de  mivel  a  város  védelme  ezen  ünnep- 
nél kisebb  fontosságúnak  nem  tartatott,  halál  esz- 
közévé kellett  a  puskának  változnia.  Utána  a  csiz- 
madia c^éh  ereklyéjét,  a  ozéh  zászlóját  hurczolta  a 
legizmosabb  legény,  mellette  a  két  legfiatalabb  mes- 
ter, az  egyik  kardosán,  a  másik  egy  az  éjjeli  őrtől 
kölcsönözött  alabárdot  emelve,  utánna  vonultak  a 
mesterség  többi  tagjai,  számra  vagy  negyvenen, 
mindenik  más  század  szokása  szerint  fegyverkezve, 
de  mindnyájok  arczán  tökéletes  egyezésben  uralko- 
dott azon  kinyomás,  melyet  vágószékre  hajtott  juho- 
kon láthatni.  A  többi  csehek  nem  igen  különböztek 
csizmadia  társaiktól,  s  így  felölök  röviden  csak  azt 
említjük,  hogy  ők  a  sánczokban  helyöket  elfoglalák. 
Innen  örömmel  nézte  a  nagybányai  polgárság  Babo- 
csay  diadalmát,  s  ha  már  elő  nem  segíté,  legalább 
ordításával  akará  dicsőíteni,  mint  mennydörgés  a 
lecsapott  mennykövet.  Kordován  bátorságát  kitün- 
tetni igyekezvén,  midőn  már  Tunyoghy  serege  is 
eltűnt,  kiléptete  a  sánczok  közül,  és  magosra  emelt 
karddal  haladhatott  vagy  húsz  lépést,  midőn  az 
oldalvást  kitörő  tatárok  kurjongása  rázta  össze  halló 
érzékeit  és  jéggé  vált  szemei  egy  egész  pogány 
sereget  pillantanak  meg  a  városnak  vágtatva. 

—  A  tatárok!  —  Rajta,  a  tatárok!  —  Kiálta, 
felejtve  minden  czéhmesteri  méltóságot,  és  mint 
lábai  engedek  rohant,  —  de  vissza  a  sánc^ok  felé. 
Az  inas,  ki  ozéhbelinél  több  bátorsággal,  de  nem 
több  észszel  bírt,  elsüté  a  czéh  puskáját,  s  az  ón 
keresztül  süvölte  futó  mesterének  kalpagán,  ki  épen 
a  cső  irányában  szaladt.  A  többi  őrizet  minden  vé- 

delemről  felejtkezve,  hatalmas  ordítással  rohant  a 
város  felé.  Ezen  zűrzavar  előtt  a  harangozó  már 
győzelmet  harangozott  társával  együtt,  s  a  támadó 
lármát  diadal  örömének  tartván,  ki  sem  nézve  a 
toronyból,  folytatá  a  győzelmeket  hirdető  kongást. 
Az  otthon  maradt  hölgyek  és  gyermekek  örömlázra 
gyuladva  rohantak  elő  házaikból  és  szaladó  férjeiket 
diadalmasokként  akarták  fogadni,  de  ezek  az  ölelés 
helyett  földre  dönték  a  szíveskedőket,  megosztva 
velők  félelmök  súlyának  egy  részét,  mely  alatt  ma- 
gok is  alig  állhattak.  —  Nyakunkon  a  tatárok!  — 
nyakunkon  a  tatárok !  —  harsogák  szerte  a  város- 
ban bajnok  védői,  s  az  öröm  perczek  alatt  minde- 
nütt halálos  ijedéssé  vált,  a  nagy  templom  tornyát 
kivévén,  hol  a  harangozó  és  egyházfi  még  folyvást 
diadalmakat  zengettek. 

Dobogott  azonban  még  egy  szív  Nagybányán, 
melynek  bátorságát  a  tatárfutás  sem  vala  képes  meg- 
rendíteni, —  egy  Amazon  volt  ez,  és  pedig  nem 
más,  mint  Judit  —  Piócza  Kristóf,  a  borbély,  hites 
társa,  és  chirurgusné  asszonyom.  Ne  gondoljuk 
ugyan,  hogy  mint  hajdan  Bethulia  vívásánál  szép 
és  bajnoki  név-véde,  Holofernesz  fejét  levágta ;  ő 
is  oly  hősi  szellemtől  lelkesítve :  kiment  volna  Gerai 
Mahmud  Abdul  khán  berezegnek,  vagy  a  khocimi 
basának  előbb  szívét,  aztán  fejét  elrabolni.  Nem,  ő 
merészségét  csak  otthon  és  szegény  férjén  gyako- 
rolta. Nem  tudni  mi  okból,  de  erővel  azon  volt 
Pióczáné,  hogy  férjét  a  sánczok  közé  kergesse ;  ez 
mindazonáltal  megátalkodva  állítá,  hogy  helye  neki 
otthon  legyen,  és  hivatala  csupán   a  sebesek   bekö- 

tésc ;  az  eleinte  tűrhető  villongásból  csata  támadt, 
még  pedig  jóval  keményebb  a  vitéz  polgárságénál 
a  sánczokban.  Jutka  pergett,  pattogott,  csipőibc 
nyomta  karjait,  csak  akkor  emelvén  föl,  midőn  szava 
erősítése  végett  férjének  orra  alá  akart  hadarászni ; 
ma  történt  házassági  életükben  először,  hogy  Kristóf 
makacsul  merte  ellenzeni  háziasszonyának  vélemé- 
nyét, s  ma  is  csak  azért,  mert  az  asszony,  mit  eddig 
nem  tett,  tudományába  keverte  magát,  megbocsát- 
ható tehát  ezen  női  felségsértésért  a  csinos  Judit 
haragja,  annál  inkább,  mivel  szomszédnéi  állítások 
szerint,  a  már  említett  bányatiszt  többször  elment 
Piócza  boltja  előtt,  vágyódva  tekintve  be  annak  üve- 
ges ajtaján,  mindezen  körülmények  kivetkeztetek 
Jutkát  szelidségéből ;  s  mint  az  izlam  terjesztői,  ha 
szavok  si keretlen  maradt,  fegyveréhez  nyúlt ;  ez 
ugyan  damaszki  aczél  nem  vala,  hanem  egy  ép 
tenyér,  mely  kétszer  megcsattant  Piócza  Kristóf 
orczáján,  a  szikár  borbélynak  majd  minden  vérét 
oda  kergetve.  —  Ezen  pillanatban  zengett  az  utczán 
kettőztetett  erőszakkal :  —  A  tatárok !  —  a  tatá- 
rok I  —  De  mi  eléggé  édes  vagy  rettenetes  egy 
haragos  nőt  engesztelni  vagy  ijeszteni.  Régen  sze- 
retik a  költők  hőseiket  kölykeiktől  megfosztott 
oroszlánokhoz  hasonlítani :  azonban  nem  kellene  ezt 
férfiakra  pazarolni,  kik  azt  semmi  esetre  sem  ér- 
demlik meg,  mert  oroszláni  indulat  dühéhez  csak 
egy  férjével  veszekedő  asszony  hasonlíthat ;  mivel 
mint  az  oktalan  állatok  országában  rettentőbbet  a 
kölykeitől  megfosztott  oroszlánnál  nem  ismerünk, 
úgy    nem    lehet    emberi    lény,    ki    képesebb    lenne 

minden  iszonyúnak  elkövetésére,  mint  egy  férjével 
amúgy  lélekszakadtából  czivakodó  asszony,  s  ezen 
hasonlítást  még  a  nemek  egyenlősége  is  erősítené. 
Ily  állapotban  kell  tehát  képzelnünk  Juczit,  hogy 
bátorságát  megfejthessük,  ugyanis  a  kiabálásra  nem 
hallván,  még  urával  is  elfelejteté  a  krimi  félsziget 
minden  nemzetségeit,  s  csak  akkor  eszmélt  föl,  mi- 
dőn az  utczát  már 

•Napkelet  ifjainak  dobogó   paripái  tiporták.* 

A  tatárok  átugratván  a  város  védetlen  sánczait, 
eláraszták  az  utczákat,  s  néhányan  már  Piócza  előtt 
iramlottak  el. 

—  Lásd  gyáva  féreg!  —  kiálta  a  szelid  nő  re- 
megő férjének,  s  azon  tagnál  fogva,  mely  bizonyos 
szürke  állatoknál  leghosszabb,  húzta  őt  ki  az  ajtóba. 
Lásd  gyáva  féreg,  nyomorult  szappanhabaró !  nya- 
kunkon az  ellenség,  és  csak  azért,  mert  ti  férfiak 
mind  pulyák  vagytok.  —  Szemrehányását  alig 
végezé  a  bősz  asszony,  midőn  egy  csapat  tatár 
közeige  feléjök,  az  első  egy  szálas  erős  legény,  tet- 
szőleg  legeltcté  apró  szemeit  Judit  asszonyon,  meg- 
állott kisérőivel  együtt,  s  egy  tatár  fölkiáltás  után, 
mely  mosolygásából  itélve,  a  menyecske  dicséretére 
volt  intézve,  hirtelen  lehajlott  nyergéből,  s  minden 
epedés  nélkül  oda  emelé  új  kedvesét,  ki  férje  ellen 
mindig  lángoló  mérgében,  meg  sem  gondola,  mily 
messze  veti  őt  hónától  ezen  egyetlen  emelés,  sőt 
örült  talán  az  elrabláson,  mert  általa  nyilván  meg- 
győzhcté  férjét  állítása  igazságáról,  hogy  tudniillik 
az   ő    s    polgártársai    gyávaságok    miatt    a    tatároké 

lesz  a  diadal.  Judit  nyelve  épen  nem  szelidült  a 
tatár  karjai  között,  sőt  ha  lehet  még  élesebben 
pergett  magos  üléséből  félig  elmeredt  férjére.  Ez 
szegény  habozva  állott,  nem  tudván,  búsuljon  vagy 
örvendezzen-e?  Félig  kesergőn  tekinte  azonban  neje 
után,  midőn  rablója  kengyele  hegyét  lova  oldalába 
nyomván  elugratott.  Kétes  állapotján  az  oly  ha- 
mar özvegygyé  lett  Piócza  egy  nagy  sóhajtással 
könnyebbíte ;  mert  azt  tanulta  orvosi  életében,  hogy 
szorult  kebelnek  legenyhítőbb  egy  mély  fohászko- 
dás, s  még  egyszer  pillantott  szívének  elragadta- 
tott kincse  után,  alig  érthetőn  suttogva  valamit. 
Egy  példa  beszédünk,  s  két  költőnk  szerint  ezen 
ismerős  szavakat  morogta-e:  « szegény  tatár »,  már 
eredetiségünk  fentartása  végett  sem  akarjuk  állítani. 
A  hátra  maradt  tatárok  lovaikról  leszállván,  részint 
a  szomszéd  házakba,  részint  Piócza  boltjába  szé- 
ledtek, a  szegény  borbélyt  magok  előtt  taszítván 
műhelyébe. 

—  Na  sárga  kutya !  —  riaszta  rá  egy  nyers  ta- 
tár, —  ide  az  aranynyal,  különben  sápadt  arczádból 
olvasztom  ki. 

—  Tatár  uram,  Bombastus  Theophrastus  Para- 
celsus, a  chirurgiának  nagy  mestere,  aranyat  tudott 
csinálni,  mégis  szegény  volt;  hát  én,  ki  csak  egy 
ficzamult  tagot  bírok  helyrehúzni,  s  legfeljebb  is  fino- 
mul borotválni,  hol  vehetnem  az  aranyat?  —  monda 
alázatosan  Piócza,  —  bár  egy  esztendeig  tanultam 
Bécsben  Pare  Ferencz  chirurgiája  szerint. 

—  Hát  szakáikaparó  vagy?  —  Jól  van,  ilyennek 
hasznát  vehetjük.  —  Ragadjátok  meg. 

Piócza  Kristóf  hamar  elveszte  lába  alól  a  földet, 
megmarkoltatván  a  tatárok  által,  s  minden,  a  mit 
tulajdonából  menthetc,  egy  borotvátok,  Pare  Ferencz 
munkája  a  chirurgiáról  és  borbélymesterségről  volt. 
A  boltnak  s  lakásának  egyéb  bútorait  rablói  szedték 
fel,  indulva  a  szegény  borbély  lakából,  melyet,  mi- 
dőn Misztótfaluból  Nagybányára  utazott,  oly  óhajtva 
óhajtott  elfoglalni,  de  felesége  háborgásai  által  azóta 
majdnem  gyűlöletessé  lett  előtte.  Bár  magában  is 
igen  kínos  volt  Kristófnak  rabságra  hurczoltatnia,  de 
az  leginkább  gyötörte  lelkét,  hogy  a  tatár  földön 
sem  lehet  nyugta  édes  hites  társa  miatt,  vagy  ha  tőle 
menekednék  is,  látnia  fog  kelleni  nejét  egy  tatár 
férjnek  karjai  között. 


HUSZONKETTEDIK  SZAKASZ. 

Melyben    a    polgárok    rettenetes  bátorságának  több  példái  for- 
dulnak elő.  —  A  város  megmentése.  —  Ki    jutalmaztaték  meg 
a  kalpagért,   s  mily  fényesen    győzött    Kordovány   véleménye  a 
csapszékben. 

A  tatárok  clszélcdének  Nagybányán,  s  lakói  a 
házak  legsötétebb  zugaiba  rejtek  magokat,  az  ajtó- 
kat hirtelen  elzárván,  vagy  hol  a  felelem  hódítóbb 
volt,  nyitva  hagyván,  az  őrsereg  kora  futása  által 
már  jó  előre  tudósítva  lévén  mindenki,  ha  vagyonát 
nem  is,  legalább  ön  becses  személyét  bátorságba 
hozni  igyekezett ;  és  csak  a  Piócza  hites  pár,  vagyis 
inkább  csupán  ennek  gyengébb  fele  bírt  elegendő 
bátorsággal  a  tatárok  szemébe  nézni.  így  ha  a  tatár 
üres  kézzel  odább  állani  nem  akart,  kénytelen  vala 
a  házakba  törni,  melyekbe  többen  is  közülök,  de 
mint  látni  fogjuk  inkább  károkra,  mint  hasznokra 
elszéledtek.  A  város  előbbi  zabolátlan  lármája  után 
mélyen  elcsendesült,  csak  a  tatárok  kurjongása  és 
lódobogása,  mely  közé  folyvást  a  harangok  diadal 
zúgása  vegyült,  zavarák  meg  síri  némaságát. 

Ezen  leírt  állapotban  találta  Szodoray  a  várost, 
lovasaival  segítségére  érkezvén  ;  az  utczákon  elszórva 
kóborló  vagy  állongáló  tatárok  hamar  halálba  on\ol- 
tak  a  magyarok  súlyos  csapásai  alatt,  ezen  sorsra 
jutván  azok  is,  kik  a  házakból  zsákmánynyal  rakot- 
tan  kijöttek.  Egyrész  a  lakokban  veszté  életét, 
Szodoray  lovasai  oda  is  berontván,  s  rövid  idő 
múlva  a  száguldó  csapat  nagyobb  része  elveszett, 
csak  a  legtovább  haladtak  illanhatának  el,  a  veszélyt 
korán  észrevévén  csekély  prédájokkal,  ezek  között 
valának  azok  is,  kik  Piócza  Kristófot  és  nejét  elra- 
bolták. A  megszabadultak  vakon  rohantak  ki  a  város- 
ból, mint  e  tájon  ismeretlenek  minden  irány  nélkül 
iramodva,  alig  kerülendők  ki  üldözőiket,  ha  szcren- 
cséjökre  Pintye  Gregorral,  ki  Bogdanu  Gyurkától 
tért  vissza,  nem  találkoznak :  ez  hirtelen  barátságot 
köte  új  szövetségeseivel,  s  ismert  utakon  vezeté  őket, 
a  khánfí  még  veretlen  seregéhez. 

A  város  megmentése  oly  hirtelen  történt,  hogy  a 
pinczékbe  és  hászjákra  rejtezett  lakosok  észre  sem 
vették,  s  azért  dughelyeikből  előbújni  sem  mertek; 
annál  inkább,  mivel  a  szemes  harangozó  véletlen  a 
toronyból  lenézvén,  akkor  pillanta  meg  néhány  tatárt, 
mikor  azokat  már  Szodoray  lovasai  kergetek,  s  azon- 
nal kétségbeesve  kezdé  félre  verni  a  harangokat. 
Síró  gyermekek,  kikről  szüleik  ijedésök  első  zavará- 
ban megfelejtkeztek,  valának  első  üdvözlői  Szodoray 
diadalmas  hadának,  visítások  még  nagyobb  félelem- 
mel hasogatván  nemzőik  bátor  szívét,  kik  gyermekei- 
ket legalább  is  a  tatárok  nyársain  képzelek.  Ily 
körülményekben   majd   nehezebb  volt  Szodoraynak 

GmI  Jósscf:  Scimuy  Ilona.  lO 

a  polgárokat  rejtekeikből,  mint  a  tatárokat  a  város- 
ból kiűzni.  Végre  mégis  napfényre  bukkanván,  bá- 
mulva tekintek,  hoJ  egymást,  hol  megmenteiket,  s 
reszketve  a  tatárok  holttetemeit.  A  derék  Kordovány 
is  előlépett,  őt  inasa  húzta  ki  saját  padlásán  a  bőrök 
alól.  A  c^éhmestcr  diadaljelként  emelte  átlyukasztott 
kalpagát,  melyet  a  bőrök  alatt  félelmében  szoron- 
gatván, benne  a  keresztül  repülő  golyónak  világos 
nyomaira  talált,  s  valóban  a  haza  védelmében  nyert 
ily  tetemes  sérvvel  a  város  polgárai  közül  senki  sem 
dicsekedhetek,  bár  ezt  is  magyar  kar  ejté,  s  csak 
két  vagy  három  ujjnyival  csapott  volna  lejebb  az  ón, 
el  lehetne  mondani  honunk  akkori  siralmas  esetéről : 

«S  letté)  magzatod  miatt 
Magzatod  hamvvedre.)) 

Csak  lassanként  tért  vissza  rémült  lelkeikbc  bá- 
torságok, s  ekkor  mind  a  tatárok  üldözésére  akartak 
rohanni,  alkalmasint  mert  sokkal  tovább  reménylék 
őket  már  lenni,  mintsem  elérhessék.  Visszatért  Ba- 
bocsay  is,  tönkre  tévén  a  tatár  sereget,  —  több 
mint  ezer  halott  fedte  a  csatatért,  sokat,  kik  az 
erdőségbe  vonták  magokat,  az  oda  rejtezett  pórnép 
vert  agyon,  mások  Erdélybe  menekedtek,  ott  hasonló 
veszélyt  találni.  Csak  kevesen  érhetek  el  a  khánfi 
táborát,  folyvást  űzetve  a  fáradhatlan  Karácson  Tiva- 
dar által,  Babocsay  hadának  egy  csapatával. 

A  polgárok,  mily  hamar  kiállották,  oly  hamar  el 
is  felejtek  a  veszedelmet;  s  már  este  a  csapszékben 
ült  Kordovány  a  nap  több  bajnokaival  Babocsay 
katonái,  s  a  város  polgárai  közül,   kiknek   mindnyá- 

jóknak  volt  hasonlatosságok  a  homcri  bajnokokkal : 
az  elsőknek  vitézségökre  s  az  utóbbiaknak  gyors 
lábaikra  nézve.  —  Kordovány  előtt  jobbról  bor- 
kancsó  állott,  balról  kalpaga,  bő  alkalmat  lelvén 
mindenki  ennek  halálos  sebét  kényérc  vizsgálni ;  s 
itt  is  teljesült  a  világfolyás  igáztál ansága ;  mert  a 
szenvedés  a  kalpagé  vala,  s  a  dicsőség  uráé.  Majd 
hatalmas  kortyokkal  mosta  le  a  becsületes  cítéhmester 
rettenetes  bátorságát,  mely  most  még  inkább  ki  ki 
fakadt,  mint  a  sánczok  védelmében,  s  kalpaga  tátogó 
sebével  némítá  el  a  fenhéjázó  kovácsot,  és  kalapácsa 
erőszakát,  mert  Vulkán  izmos  növendéke  még  most 
is  kormos  volt  a  széntől,  mely  közé  bújt  a  tatárok 
elöl.  Ismét  előfordult  a  régi  vita  a  kutyafejekről,  a 
polgárság,  s  főleg  Kordovány  erősen  a  kutyafők 
mellett  maradtak,  és  tehetek  is,  mert  a  gyors  futásban 
senki  sem  ért  rá  az  ellenkezőről  meggyőződni.  Sőt 
a  rézműves  nyilván  crősíté,  midőn  a  pinozébe  futott, 
egy  tatár  dugta  be  az  ajtón  a  fejét,  s  ez  természetes 
szőrös  kutyafő  volt,  későbben  ugyan  kisült,  hogy 
ezen  kutyafő  a  rézműves  házi  ebének  tulajdona  vala, 
de  ez  sem  árthatott  sokat  a  dolog  hitelességének. 
Kik  a  dolgon  kételkedtek,  azért  erősítek,  mert  ezen 
rettenet  által  menthetőbbnek  vélték  futásokat,  Ba- 
bocsay  katonái  pedig  részint  saját  vitézségöket  in- 
kább kitüntetni,  részint  a  polgárokat  bolondítani,  rá 
hagyták  a  dolgot,  s  így  emelt  kancsóval  kiáltá  Kor- 
dovány : 

—  Az  Isten  éltesse  azon  vitézeket,  kik  a  kutya- 
fejű pogányokat  dicsőségesen  meggyőzték !  — 
S  utána  kiáltott  és  ivott  az  egész  gyülekezet. 


•48 


—  Csak  kár  —  folytatá  Kordovány  kancsóját  le- 
tévén, —  hogy  Piócza  Kristóf  borbélyunk  nincsen 
itt,  ő  a  kutyafőket  mindig  makacsul  tagadta. 

—  Dejszen  —  monda  egy,  —  már  bizonyos  le- 
het felölök,  mert  feleségestül  elragadták  a  tatárok. 

—  Sajnálom  szegényt,  —  sóhajta  föl  a  czéhmes- 
ter,  —  mert  ezen  dologbeli  fejességét  kivévén,  ál- 
dott jó  lélek  volt.  Így  tehát  igen  jó,  hogy  kalpagom 
sebét  szűcs  gyógyíthatja  be,  mert  chirurgusunk  már 
nincsen. 

—  De  czéhmester  uram,  azt  be  ne  foldoztassa, 
örök  emlékül  e  napra  akaszszuk  azt  úgy  lyukason 
gomb  helyett  a  czéh  zászlajára,  melyet  vivője  ijed- 
tében egy  ház  szegletbe  akadván,  letört.  —  Ezen 
javallattal  emelkedék  föl  egy  csizmadia  mester,  Kor- 
dovány nagy  örömére. 

—  Ügy  legyen  e  bölcs  tanács,  —  monda  Kordo- 
vány, —  a  legközelebbi  czéhgyűlésben  ezt  fogjuk 
elhatározni,  s  egyszersmind  pénzt  gyűjteni  számomra 
egy  új  kalpagnak,  a  régi  helyett,  melyet  a  czéh 
dicsőségérc  örömmel  áldozok. 

—  Éljen  czéhmester  úr!  —  kiálták  mindnyájan 
és  ittak  késő  éjjelig,  hallgatva  a  katonák  csudameséit 
mai  és  régibb  csatáikról. 


^  ^  ^  (S^  (^  ^ 


HUSZONHARMADIK  SZAKASZ. 

A  tatárok  pusztításai.   —  Mi  módot   választa  a  haramia  a  meg- 

boszúlásra.   —   Nagy  rettegés,    haJálos    készület,   és  rabság,   sok 

más  ide  tartozó   dolgokkal   együtt. 

Babocsay  diadalma  után  következő  napon  Ba- 
gosyhoz  kiildé  serege  kisebb  részével  Szodorayt, 
kit  a  csatában  mutatott  vitézségéért  dicséretekkel 
halmozott  az  ősz  bajnok.  Maga  Nagybányán  ma- 
radt; mert  félni  lehetett,  hogy  Erdélyből  új  elmaradt 
tatár  csapatok  rontandanak  elő,  pusztítást  terjesztőn 
a  védetlen  városon  és  vidékén.  Fontos  tanácsadással 
bocsájtá  el  magától  az  öreg  vitéz  az  if^út,  véle  küldvén 
a  haszonvehetlen  Türkenfrasz  hollandi  dragonyos 
kapitányt  is,  ki  a  tegnapi  csata  óta  megszelidült  ke- 
mény Ítéletében  a  felkelő  seregek  ellen,  és  csak  az 
sajnálta,  hogy  számára  nem  akadt  occasio  egy  sze- 
rencsés retiratában  bravourját  és  valorát  fényleni 
hagyni.  Szodoray  a  legrövidebb  úton  indult  Bagosy 
táborához,  ki  részéről  már  útnak  eredt  hamar  alko- 
tott hadával  a  tatárok  ellen.  Útjában  Karácson  Tivadar 
is   Szodorayhoz   csatolta   magát,   s    együtt  sok  ma- 

gyárt  mentének  meg  száguldó  kisebb  tatár  csapa- 
toktól. 

Gerai  Mahmud  Abdul  khán  vezérlé  a  még  ép 
tatár  sereget,  ez  a  nagybányai  harczból  szabadultak- 
kal számra  tízezerét  fölmult,  s  pusztító  özönben  áradt 
cl  Szatmár  vármegye  keleti  részén,  főleg  a  Szamos 
jobb  partján ;  több  ezreket  fűztek  lánczra  magok 
után  hurczolván,  a  lakók  legbecsesebb  vagyonaikkal. 
A  tüzes  khánfi  oly  sebesen  vezérlé  seregét,  hogy 
lehetetlenné  vált  a  lakosok  nagyobb  részének  mago- 
kat s  vagyonokat  előtte  menteni ;  a  kik  megfutottak, 
Ugocsába  vevék  útjokat,  ez  Abdul  khán  tudtára  es- 
vén, utánok  küldé  serege  egy  részét  s  maga  a  na- 
gyobbal Bagosy  ellen  indult. 

Nem  szándékozunk  leírni  a  köz  Ínséget,  melyet 
a  krimi  csapatok  minden  felé  terjesztenek,  csak  azt 
akarván  a  gyász  esetben  érinteni,  mi  beszélyünk 
folyamához  szükséges.  Ez  bennünket  a  Szirmay 
családhoz  vezet  vissza,  mely  Ugocsában  tartózkodék 
Fertős-Almás  helységben.  Ezen  falu  a  Túr  partján 
fekszik,  mély  alacsony  tájékon,  mocsároktól  körülfo- 
gatva, melyek  a  Túr  áradásaitól  neveltetve,  bizonyos 
erősséget  adtak  a  helységn  ik,  házai  többnyire  agyag- 
ból és  fából  inkább  fonva,  mint  építve  valának,  csak 
itt-ott  emelkedvén  egy  tehetősebb  gazdának  vályog 
laka,  kővel  Szirmay  takaros  úri  házát,  s  a  templomot 
kivévén,  egy  épület  sem  dicsekedhetek.  Az  egyház 
régi  erős  épület  vala  zsindelylyel  fedve,  csak  tornya 
látszék  ingadozó  állapotban  sínlődni,  mit  tág  repe- 
dései, s  nem  épen  egyenes  állása  árultak  cl.  Ezen 
időben,  melyben  olvasóinkat  ide  vezetjük,  az  esthaj- 

nal  első  borúja  kczdc  terjedni,  s  az  áradt  mocsárok 
keskeny  düledező  töltésén  halkkal  ballagtatá  a  csor- 
dás barmait  haza  felé,  midőn  lódobogást  hallván 
maga  után,  hirtelen  hátra  nézvén,  egy  sebesen  vág- 
tató lovagot  pillanta  meg. 

—  Utatl  —  kiáltá  ez  már  messziről,  —  tágíts  a 
töltésen,  mert  hírem  oly  szomorú,  hogy  a  pap  zsák- 
jába is  alig  férne  be. 

—  Csak  nem  fullaszthatom  vízbe  a  teheneket.  — 
Viszonzá  a  csordás. 

—  Jobb  oda,  mint  a  tatárok  gyomrába.  —  Vala  a 
lovag  válasza. 

—  A  tatárok  I  —  sóhajta  elsápadva  és  meredten 
a  csordás. 

—  Azok  bizon,  —  rémíté  őt  tovább  a  lovag,  ki 
a  teheneket  elérvén,  kénytelen  volt  megállani  az 
elzárt  úton.  —  Már  nyomomban  vannak !  Nem  látod 
Nagypalád  felett  a  füstöt,  nemsokára  magosán  fog 
piroslani,  ott  már  a  tatárok  gazdálkodnak. 

—  Az  úr  Isten  s  a  pécsi  boldogasszony  segítsen 
tehát  bennünket.  —  Kiáltá  a  csordás;  de  a  lovag 
kirántá nyergéből  csákányát,  ütlegeket  osztva  minden- 
felé, a  nem  nyájasan  érintett  tehenek  futáshoz  láttak, 
s  a  szűk  töltésen  egymást  szorítván,  kevés  pcrczek 
alatt  az  egész  csorda  vad  rohanásnak  eredt  végig  a 
gáton  kolompzúgás  és  sűrű  bőgéssel,  köztök  a  lovas 
vágtatott,  s  hátul  a  csordás  ügetett,  ostora  csattoga- 
tásával  még  inkább  nevelve  a  zavart.  A  szokatlan 
lármára  több  lakosok  gyűltek  a  falu  végére,  és  kik 
a  mezőről  haza  mentek,  megállottak  fölvilágosítást 
várni ;  ennek  megadásában  épen  nem  késett  a  csór- 

dás,  mert  mihelyt  hallhatónak  vélte  szavát,  torok 
szakadtából  ordított:  «a  tatárok!  —  a  tatárok!  — 
már  lángba  borult  Nagypalád !»  —  Ez  elég  vala  az 
egész  népségbe  ijedési  lázt  űzni,  s  őrülten  futottak 
az  uraság  lakja  felé,  ott,  hol  mindig  és  minden  Ín- 
ségekben segítséget  találtak,  most  is  menekvést  ke- 
resőn. Vastagon  tódult  be  a  sokaság  az  ősi  szokás 
szerint  mindig  tárt  kapukon,  s  az  udvar  alig  adhata 
helyt  a  tolongó  és  folyvást  szaporodó  népnek,  ez 
legtarkább  vegyületben  rimánkodék,  minden  nem  és 
kor  hangváltozásain,  s  bár  csak  töredékekben,  de 
még  is  elég  körülményesen  festék  a  még  nem  ösmert, 
s  csak  a  csordás  fölkiáltásából  sejtett  bajt.  A  falu 
utczáin  uralkodó  zűrzavarban  gazdái  példájára  a 
csorda  is  el  látszott  veszteni  eszét,  mert  a  helyett, 
hogy  a  tehenek  és  bornyúk  szokásokként  haza  tér- 
tek volna,  a  néptömeggel  az  udvarba  tódultak,  itt 
bőgések  erőszakosan  neveié  az  egész  zűrzavar  ha- 
tását, Szirmaynak  harsány  ugatásra  indított  számos 
kutyáival  együtt.  Az  idétlen  zaj  kihívá  Szirmayt  és 
családját  is,  a  tornácáról  kérdé  a  sokaságot:  mi  baj 
hozta  légyen  őket  udvarába?  Egy  ön  lármájában 
elfúló  kiáltás  lőn  a  felelet,  míg  végre  az  előbbi  lo- 
vag a  tornáczig  magának  pályát  törvén,  a  szóláshoz 
helyet  ugyan,  de  csendet  nem  nyert.  Szirmay  és 
cselédjei  egyesült  törekvéseire  az  embertömeg  el- 
némult, s  csak  a  barmok  és  kutyák  zajával  kellett  a 
hirnöknek  küzdeni,  mire  is  így  harsogá  el  gyászos 
zsoltárát. 

—  Én  Nagypaládról  jövök   lóhalálában,  jelenteni 
a  tekintetes  úrnak,  hogy  a  tatárok  már  oda  rontottak, 

sőt  azóta  mái  alkalmasint  Batár  és  Csedreg  is  ég- 
nek, azért  tehát  szaladjon,  a  ki  bír,  s  a  ki  nem  bír, 
szánja  meg  bűneit,  mert  az  holnap  nehezen  eszi 
tiszteletes  uram  kezéből  az  urvacsorát. 

—  Ember  nem  ijedséged  hagymázában  beszél- 
Icsz-e?  —  megfontoltad,  mit  tesz  egész  helységet 
csak  amúgy  bolondjában  rémíteni  ?  —  Monda  bátor 
feddő  hangon  Szirmay. 

—  Higyjen  az  égnek  tekintetes  úr,  ha  nekem  nem 
hisz,  —  nézzen  föl :  itt  Batár,  —  ott  Nagypalád, 
amott  Csedreg  égése  pirosítja  az  eget ;  látja  a  füst- 
gomolyt  felettük?  sok  halálhörgés  száll  abban  az 
Istenhez.  —  A  mutatott  tájékra  fordítá  mindenki 
szemeit,  s  a  már  homályosabb  szürkületben  tagad- 
hatatlanul látható  lőn  az  ég  iszonyú  verese,  barna 
füsttömegekkel  szegetve  be,  s  az  iszonyú  látványban 
kiki  halálitéletét  tetszék  olvasni,  oly  némán,  oly 
meredten  bámulának  a  gyászos  tüneménybe,  míg  a 
hirnök  szavai  új  rettegésbe  nem  olvaszták  föl  a 
régit. 

—  Ezzel  az  estét  üdvözlik,  majd  az  éjfélt  Al- 
mással fogják  világosítani.  —  Eddig  mérsékletiek 
voltak  az  idegen  szavai,  s  épen  semmi  különöst  sem 
mutatók ;  de  most  egy  perez  alatt  elváltozott  arcza, 
előbbi  hidegségét  egy  majdnem  határtalan  dühnek 
jelei  válták  föl,  és  szörnyű  káröröm  és  boszúvágy 
lőn  uralkodóvá  vonásaiban,  a  mit  szántszándékkal 
nevelt.  Borzasztó  hahotára  fakadva  megtöré  mérges 
indulatjának  minden  gátjait  s  e  szavakban  ordítá 
boszúját  Szirmayra. 

—  Szirmay  István  kételkedjél,  ha  lehet  szavamon. 

fájdalmas  az  igaztalan  büntetés  ;  de  még  fájdalmasabb 
a  tatár  rabság  a  kevély  magyar  nemesnek.  Mene- 
kedjél meg  ősz  vitéz,  —  itt  a  boszú  ideje,  melyet 
én  hőbben  karolok  át,  mint  Szodoray  úrfi  most,  ha 
lehetne,  szép  húgodat  ölelné;  de  arról  már  rég  he- 
gedült szent  Dávid. 

Most  vizsgálta  élesebben  a  lovagot  Szirmay  s  a 
legmélyebb  harag  veresíté  egyszerre  arczait,  azt 
megösmervén,  s  így  szóla  gyorsan,  részint  hozzá, 
részint  a  néphez  intézve  szavait : 

—  Gonosztévő,  te  mertél  ide  jönni.  —  Ragadjá- 
tok meg,  ez  Pintye  Gregor,   —   a  gyilkos  haramia! 

De  a  zsivány,  —  mert  jól  ismert  reá  Szirmay  — 
cl  volt  erre  készülve,  hirtelen  pisztolyt  ragada  gubája 
alól,  és  jobbkczével  éles  baltát  villogatva,  lovára 
veté  magát,  kik  hozzá  közelebb  állottak,  rémülten 
vonultak  az  első  pillanatban  vissza,  s  talán  nem 
annyira  fegyvereitől,  mint  nevétől,  a  távol abbak  nem 
is  érthetek  Szirmay  parancsát,  s  utat  nyitának  a  se- 
besen elvágtatónak.  Ez  a  kapu  előtt  kevés  pillana- 
tokig megállott,  s  előbbi  hangján  fölszólalt : 

—  Szirmay  I  még  éjfél  előtt  számolunk.  Jó,  hogy 
megösmertél,  magam  jöttem  a  boldog  hírrel,  mert 
irigylem  minden  másnak  ezen  nagy  szerencsét;  évek 
óta  forral  ám  a  boszút,  de  annál  rettentőbbé  főtt 
ki.  —  Még  többet  mondott  volna  a  haramia;  de  a 
föleszmélt  nép  már  zúgolódni  kezde,  megsarkantyúzá 
tehát  lovát  s  elnyargalt,  hangos  kaczaj  között  e  sza- 
vakat kiáltva  vissza : 

—  Nemsokára  ismét  meglátjuk  egymást! 

Most  a  nép  ijedése   kétségbeeséssé   vált ;   mert  a 

szomszéd  faluk  több  lakói,  kik  a  veszély  előtt  elillan- 
hatának,  érkeztek  az  udvarba,  s  iszonyú  színekkel 
festék  földieik  szerencsétlenségét.  Szirmay  törekvék 
ugyan,  de  hiába  a  nép  félelmét  józan  okok  által 
mérsékelni,  mert  míg  igyekezetében  sógornéja  és 
húga,  kik  hozzá,  mint  védőjökhöz  erősen  ragadtak, 
hátráltaták,  a  nép  sem  vala  képes  valami  okosabbat 
hallgatni,  vagy  azt  fölfogni ;  e  felett  Szirmay  szavai 
is  csak  puszta  vigasztalásból  s  bizonytalan  reményből 
állottak,  mert  a  közel  nagy  veszedelemben  maga  is 
átlátá  a  szabadulás  lehetlenségét,  a  nép  ugyan  a 
félelem  első  eszközére,  a  futásra  vetemedett ;  de 
ennek  hasztalanságát  a  minden  oldalról  lángoló  faluk 
jelenték,  mert  a  tatárok  hihetőleg  Pintye  Gregor 
javallatára  egy  kört  vontak  Almás  körül.  Ugyanezt 
bizonyjták  a  szomszéd  falusi  szökevények  is ;  de 
sokan  Almás  lakói  közül  nem  akarák  magokat  az 
utolsó  reménytől  is  megfosztatni,  és  szaladásnak 
eredtek,  hanem  a  réteken  száguldó  tatárok  hamar 
kiragadák  őket  csalódásokból. 

Ez  alatt  mély  sötét  lett,  az  éjszaka  holdatlan  vala, 
csak  az  ég  legmagosabb  kúpjáról  ragyogtak  a  csilla- 
gok, míg  a  láthatárra  konyult  oldalait  a  lángba  borult 
faluk  égése  veresíté,  s  mint  a  homály  neveié  a  lako- 
sok félelmét,  a  rettenet  minden  alakjának  még  bor- 
zasztóbb idomokat  kölcsönözve,  úgy  a  homályban 
mindig  világosabban  dühöngő  tűz  azt,  a  mit  örök 
sötétben  szerettek  volna  tudni,  ragyogtatá  ki.  A  fé- 
lelem azon  állapotja  lelkünknek,  mely  legelőbb  em- 
lékeztet az  Istenre,  mert  földi  segedelmet  nem  re- 
mélve, tőle  óhajtjuk  csak  s  tőle  várjuk  a  szabadulást; 

így  a  nép  is  n  futás  lehetlenségét  megismervén,  a 
templom  felé  tódult,  a  szent  helyet  elég  erősnek 
vélvén  daczolni  vagy  legalább  szelidíteni  a  pogányok 
dühét,  s  hogy  ott  buzgó  imádságok  az  Isten  csodáit 
fogja  levezetni  segedelmökre,  és  mennyköveit  a  ta- 
tárok ellen.  Hagyjuk  el  azonban  a  sokaságot,  mely 
örömben,  búban  és  minden  indulatban  örökké  és 
mindenütt  ugyanazon  egy  itélet  és  ész  nélkül  habozó 
tömeg;  s  forduljunk  azokhoz,  kiknek  sorsok,  mint 
elbeszélésünk  fő  tárgya,  sokkal  érdekelőbb.  A  Szir- 
may  családot  értjük. 

Szirmay  István  bútornak  mutatta  magát  a  veszély- 
nek ezen  elkerülhetlen  támadásában  is,  de  bátorsága 
nem  lehetett  azon  lélekébresztő  és  szabadulást  igérő, 
mely  máskor  lenni  szokott,  hol,  bár  mily  fáradsággal 
is,  erejében  állott  a  veszélyt  elhárítani ;  bátorsága 
most  inkább  elszántság  vala:  erős  lélekkel  tűrni  a 
sors  csapásait,  s  az  élet  sokféle  viszontagságaiban 
tapasztalás  által  megkeményült  lelke  az  aggodalom 
semmi  érzetét  sem  hagyta  volna  festeni  rajta,  ha 
csupán  egyedül  lenne  kitéve  a  jövő  szenvedéseknek ; 
de  egy  pillanat  szeretett  testvérének  özvegyére,  s 
édes  Ilkájára,  kit  élte  gyönyörű  virágában  ennyi 
vihar  fenyegetett  erőszakos  letöréssel,  elcsüggeszt- 
heték  a  legerősebb  szívet  is,  melyben  gyengédebb 
érzetnek  csak  szikrája  is  pislogott. 

Az  anya  keblére  szorítá  leányát,  s  csak  búja  és 
félelme,  melyek  leánya  iránt  gyötrék  őt,  tárták  vissza 
az  ájulástól,  s  a  lányka  sűrű  könyhullatással  és  zoko- 
gással nyoma  el  vagy  neveié  fájdalmát,  míg  magát 
csak   szerelme   tévé   talán   képessé    a   bajnak   ellene 

állani.  így  kevéssé  meg  lett  törve  Szirmay  lélekereje, 
5  ha  ez  épen  nem  Ión  is  láthatóvá  rajta,  de  legalább 
észrevehető  volt,  hogy  nem  csekély  erőködésbe  ke- 
rült neki  nyugodt  elszánást  mutatni. 

Az  udvar  már  puszta  lett,  s  a  közel  templomból 
hangzott  által  a  nép  tompa  zúgása,  csak  egy  két  hív 
cseléd  álla  még  körülök.  Szirmay  sejté,  hogy  a  ma- 
gány még  mélyebbé  teendi  gyötrelmöket,  mert  so- 
kakkal megosztott  fájdalomnak  jelei  lármásabbak 
ugyan ;  de  a  magányos  benn  a  szívben  uralkodik, 
azt  marczangolva  kínzásaival.  Ezen  okból  a  tem- 
plomba vezeté  rokonait  Szirmay  és  azután  mind  maga, 
mind  jobbágyai  becsesebb  vagyonát  oda  hordatá, 
minden  található  fegyverekkel  együtt,  az  elsővel  a 
tatároktól  éltüket  akará  megvásárlani,  az  utóbbiakkal, 
ha  mindjárt  boldog  foganatról  álmodni  sem  lehetett, 
legalább  tekintetet  czélzott  magoknak  szerezni  s 
minden  talán  előadandó  fordulatára  sorsoknak  ké- 
szen lenni. 

Ezen  foglalatosság  alatt  már  az  éjfél  közeiedék. 
Még  eddig  semmi  sem  háborítá  a  falu  csendét,  csak 
a  templomban  nyüzsgött  a  tolongó  sokaság  zaja  gyer- 
mekek és  asszonyok  sírása  vegyülve  belé ;  de  a  veszély 
irtózatos  jele,  az  égés,  csillogó  veresben  mutatko- 
zék  a  templom  ablakain  s  az  elzárkózottak  sápadt 
arczait  természetlen  pirossággal  festé.  Épen  midőn 
az  ajtó  belülről  elrakaték,  zendült  meg  még  meg- 
lehetős távolból  az  ellenség  nyers  kurjongása  s  a 
künn  maradt  ebek  harsányabb  ugatása  jelenté  köze- 
ledését. Azon  mértékben,  melyben  a  zaj  künn  nőtt, 
csillapodott  az  a  templomban,  végre  csak  itt-ott  ütött 

ki  egy  elfojtott  zokogás,  egy  mély  sóhaj  —  s  a  féle- 
lem még  a  lélegzést  is  visszatartani  látszék. 

A  tatárok  már  valóban  a  faluba  rontottak  s  a 
boszút  lihegő  Pintye  Gregor  vczeté  őket  zsákmá- 
nyok felé.  Kesergett  ugyan  a  haramia,  hogy  azt, 
a  mit,  mint  iszonyú  lelke  rég  óhajtott  ünnepét, 
csak  egyedül  magának  akart  föltartani,  most  mások- 
kal megosztani  kénytelen,  de  ezt  annak  tudása  pó- 
tolá  ki,  hogy  boszúja  a  legtökéletesebb  leend,  mert 
Szirmaynak  mind  ön,  mind  szeretett  rokonai  szemé- 
lyérc egyszerre  és  elháríthatlanul  fog  lecsapni  s  e 
felett  ha  magát  a  dologba  nem  vegyíti,  a  tatárok 
könnyen  akadhattak  volna  nála  nélkül  is  Szirmayra, 
így  pedig  a  boszúban  semmi  részt  sem  vehetne. 
Ezért  kereste  ő  föl  a  tatárokat,  kik  a  haramiát,  mint 
hasznos  szövetségest,  nagy  örömmel  fogadták,  az 
ismeretlen  vidéken  kalauznak  használhatván,  ó  lett 
vezetőjök  Almás  felé  is,  hová  a  gazdag  Szirmayék 
kincseivel  kecsegteté  őket,  —  Pintye  Gregor  taná- 
csára lépetek  meg  a  falut  oly  hirtelen  és  minden 
oldalról.  A  tatárok  szerte  bolygának  a  helységben, 
de  pusztán  és  kiürítve  minden  zsákmányra  ingerlő 
portékáktól  lelvén  a  házakat,  már  morgani  kezdenek 
kalauzok  ellen  s  a  vezér  szemrehányásokkal  illeté 
ezt ;  de  a  haramia  nyugodtan  mutatott  a  templomra 
c  szavakkal : 

—  Az  almásiak  most  földi  számadásokat  teszik  az 
égiekkel,  ott  könyörögnek  a  gyávák  mennyei  életért, 
mert  a  földit  védelmezni  nem  bírják. 

Kettőztetett  ordítással  rohantak  erre  a  tatárok  a 
templomnak,  de  az  erős  és  belülről  elrakott  ajtó  da- 

czolta  a  betörést,  fejszéket  hoztak  azt  bevágni,  míg 
Pintye  Gregor  harsány  szava  érthctőleg  a  bentlcvők- 
nek  zengé  e  fenyegetést : 

—  Nyissátok  ki  az  ajtót,  mert  fejetekre  perzsel- 
jük a  templomot! 

Szirmay  átlátá,  mily  haszontalan  légyen  ellenzése 
ezen  erőszakos  kivánságnak,  azért  fölnyittatá  az  ajtót, 
csak  kihallgatást  kérvén  előbb.  A  tatárok  vezére,  egy 
krimi  murza  (tatár  nemes)  nem  volt  minden  emberi 
érzetből  kivetkezve  s  mélyen  hatott  reá  a  templomba 
vonult  népség  félelme,  kijelenté  azért,  hogy  életét 
senkinek  bántani  nem  fogja,  ha  vagyonokat  önként 
kiadják,  de  a  rabságból  csak  aggság  és  gyengeség 
menthet  ki.  Szirmayné  és  leánya  magok  veszedelmét 
felejtve,  nyomultak  elő  rokonjok  felé,  midőn  őt  a 
tatárok  közelében  láták,  legalább  vele  vágyván  a  sze- 
rencsétlen zsákmányává  lenni,  nehogy  szokott  gyá- 
moktól megfosztatván,  ne  legyen  paizsok  a  sors  csa- 
pásai ellen.  A  murza  alig  pillantá  meg  likát  s  elbá- 
jolva lőn  szépségétől. 

—  A  próféta  koporsójára  I  ezen  rózsát  Abdul 
khán  szakaszsza  le  I  —  Legények,  vigyétek  el  a  szép 
leányt,  de  annak  fejét  üttetem  el,  ki  ferdén  mer 
ránézni.  —  Szava  teljesíttetek,  az  anya  átkarolá 
leányát,  az  egyért  esedezvén,  hogy  gyermekétől  el 
ne  szakasztassék.  -  Az  nem  is  történik :  mert  asz- 
ázonyom,  te  is  velünk  jösz.  —  Monda  a  vezér.  —  A  ki- 
től váltságdíjt  várhatunk,  elragadjuk  azt,  ha  Ábrahám 
szakállánál  vénebb  lenne  is.  S  te  öreg  úr  mutasd  meg 
kincseidet  s'azután  készülj  velünk  az  útra,  hallottam 
már  én,  hogy  ti  gazdag  rokonnal  dicsekedhettek. 

—  Uram !  nem  úgy  alkudtunk,  —  monda  a  köze! 
álló  Pintye  Gregor,  —  ezen  öreget  én  díjul  kértem 
fáradozásaimért,  kincseit  megtarthatod. 

—  Hitetlen  ebi  —  riada  föl  a  murza.  —  Hogy 
mersz  szólani  ?  —  Hitvány  szolgálatodat  megjutal- 
mazom, de  míg  urad  vagyok,  magad  tetteimbe  ne 
keverd,  mert  egy  égő  ház  szarufájára  akasztatlak. 

—  Mi  hát  a  váltságdíj  ezen  öregért?  —  kérdé 
daczosan  a  haramia,  —  én  megfizetem,  csak  hatal- 
mamba add  őt. 

—  Az  Istenért,  ne  tedd  azt,  rokonink  sokkal  töb- 
bet fizetnek.  —  Esedezék  lika,  míg  Szirmay  némán 
állott  és  megvetőn  tekinte  a  haramiára. 

—  Nem  is  szoktam  haramiákkal  alkudozni,  —  fe- 
leié a  murza,  —  ettől  megóvlak  öreg,  de  most  kin- 
cseidet add  elő. 

Szirmay  a  templom  hátulsó  részébe  vezeté  a  tatá- 
rokat s  által  adá  nekik  pénzét,  mely  a  drágaságokon 
kívül  nagyobbrészt  aranyban  egy  tetemes  öszvélyt 
tett,  mit  a  murza  öröme  is  bizonyított.  Ez  alatt  a 
tatárok  a  templomban  lévő  többi  javakat  szedek  föl 
s  rabszíjakra  füzek  a  lakók  színét  mind  a  két  nem- 
ből, kiknek  reggelig,  mert  a  tatárok  az  éj  hátralevő 
részét  nyugvásra  szánták,  idő  engedtetek  búcsút 
venni  honoktól  és  kirabolt  telkeikben  siránkozni 
gyászos  sorsokon.  A  falu  iránt  szokatlanul  kegyel- 
mes volt  az  ellenség,  talán  a  nevezetes  prédáért, 
mert  azt  az  otthagyott  véneknek  és  kis  gyermekek- 
nek épen  engedé  által. 

HUSZONNEGYEDIK  SZAKASZ. 

A    khánfi    leírása.   —  Újvárosi   csata.    Kik  és    mikép    harczoltak 
ottan.   —   A  dragonyos  kapitánynak  alkalom  adatik  kedves  kíván- 
ságát teljesíteni  és  mikép  használta  azt. 

Míg  a  mcllékcsapat  Ugocsában  zsákmányolt,  Gcrai 
Mahmud  Abdul  khán  Szatmár  keleti  oldalát  tévé 
pusztításai  láthelyévé.  A  tatár  herczeg  bátor  tüzes 
ifjú  vala,  inkább  vad,  mint  kegyetlen  s  ha  tettei  néha 
az  utolsó  indulatnak  jeleit  adták  is,  azt  nevelésének 
és  nemzete  szokásainak  lehetett  tulajdonitani.  Rablást, 
pusztítást  ő  keleti  eszméi  szerint  a  háború  szükséges 
és  talán  dicsőséges  részeinek  tartott  s  tudván,  hogy 
táborozásának  híre  s  foganatja  csak  a  hazahozott 
zsákmányból  és  rabokból  Ítéltetik  meg,  épen  nem 
mulasztá  el  ezeket,  bármi  módon  is  szaporítani,  vad 
csapatjai  a  nélkül  is  készek  lévén  minden  kegyetlen- 
ség elkövetésére,  melyeket,  ha  nem  parancsolt  is 
fejedelmök,  de  nem  is  tilalmazott,  mert  ő  minden 
fölgyújtott  falu  lángjában  dicsőségét  és  minden  ke- 
resztény templom  égésében  igaz  hitét  látta  fényleni 
s  e  felett  az   izlám,   melynek   buzgó   követője  vala, 

parancsolá  a  keresztények  üldözését  és  elei  s  a  ke- 
letnek minden  nagyjai,  kiket  az  ifjú  csudált,  nem 
jutottak  szelídebb  módon  dicsőségökhez.  így  vallás, 
példa,  szokás,  nevelés,  az  emberi  lélek  leghatalma- 
sabb ösztönei  egyesültek  a  khánfi  eredetileg  talán 
szelidebb  természetét  vaddá  változtatni  ;  de  ő  mégis 
földiéinek  legnagyobb  részét  fölülmulta  észre  s  vitéz- 
ségének már  több  helyeken  ragyogó  jeleit  adá. 

Meghallván  a  herczeg  Bagosy  közelgését,  leg- 
ottan  visszahívatá  az  Ugocsába  küldött  csapatot  s  ez- 
zel egyesülvén,  fölosztá  seregét.  Rabjai  már  vagy 
nyolcz  ezerre  mehettek  s  átlátá  a  vezér,  mily  alkal- 
matlan, sőt  veszélyes  legyen  ily  nagy  számnak  meg- 
őrzése közel  az  ellenséghez,  a  melytől  szabadítást 
reménylett.  Azért  kétezer  embert  velők  őrizetül 
külde,  kik  a  szorosan  kötözötteket  Moldova  felé  hajt- 
sák. A  Túr  jobb  partján  húzta  össze  seregeit  Abdul 
khán  s  minekutána  rabjaitól  menekedék,  készült  a 
másik  partra  általkelni. 

Bagosy  seregei  alig  voltak  két  ezerén  felül  s  a 
tatárok  még  mindig  lehettek  legalább  tízezerén,  új- 
város a  Túr  bal  partján  fekszik,  egy  nevezetlen 
mezővároska ;  benne  és  körüle  üté  föl  Bagosy  tábo- 
rát. A  túl  parton  Rózsapallag  helysége  terül  el,  most 
a  tatárok  szállása.  Ezen  időben  a  két  helységet  egy 
fahíd  köté  össze,  mely  Újvárosnak  fő  utc2:ájára  nyílt. 
Használva  a  hely  ezen  javát,  az  utczát  fölsánc^oltatá 
Bagosy  s  ágyúit  vonatta  belé,  az  egész  hídon  ural- 
kodó állásba,  a  parti  házakat  puskásokkal  rakatván 
meg,  visszaűzni  a  hídra  törekvő  ellenséget,  egy 
kétszáz  embernyi  német  vonal  gyalog  csapatot  a  vá- 

rosba  helyezett  tartalékul  s  a  mellettek  levó  drago- 
nyosok közé  Türkenfiasz  is  állott,  ki  jól  fölpoharaz- 
ván  a  csata  előtt,  esküvék:  ha  a  dolog  retiradára  kerü- 
Jend,  jobban  fog  vitézkedni  a  tatárok,  mint  őse  valaha 
a  szent  földön  a  szerecsenek  ellen,  hol  iszonyú  tet- 
tei miatt  a  Türkenfrasz  nevet  nyerte  Fridrik  Bar- 
baroza  császártól.  A  magyar  lovasság  kevés  gyalo- 
gokkal, részint  a  mezőváros  szélin,részint  azonkívül 
állott. 

A  tatárok  déltájban  sebes  rohanással  támadák  meg 
a  hidat ;  hanem  a  magyarok  kemény  tüzelése  épen 
oly  gyorsan  űzé  őket  vissza ;  néhányszor  ismételt 
törekvések  mindig  hasonló  sikerrel  koronáztaték,  sőt 
még  este  is  tüzelének  rosszul  irányzott  puskák  és 
ágyúkból.  Bagosyt  azonban  meg  nem  csalák  az  ál- 
támadások,  éles  esze  korán  átlátá  az  ellenség  szán- 
dékát. A  Túr  tudniillik  annyira  apadt,  hogy  Újváro- 
son alól  több  helyeken  átlábolható  vala  s  ezen  tájon 
a  folyó  mentében  sík  rétek  és  mezők  terjedtek  el, 
éjszaknyugotra  egy  a  folyóba  nyúló  mocsár  áJtal 
záratva.  Nyugotra  a  folyammal  szemben  egy  erdő 
terjedett,  nem  nagy  ugyan,  de  sűrű,  alsó  széle  s  a 
mocsár  között  keskeny  mezőség  vonult  el,  míg  felső 
vége  a  mezővárossal  egy  vastag  csere  által  majdnem 
egyesült.  Maga  a  mezőváros,  mely  a  lapály  délkeleti 
határa  volt,  egy  domborodásra  vala  építve  s  a  rétek 
felől  elég  meredeken  egy  ellenséges  támadás  aka- 
dályoztatására emelkedék  földje,  annál  inkább,  mivel 
több  vízmosások,  mély  utak  és  csalitok  által  volt  ke- 
resztül borozdálva.  A  rétség  tehát  minden  oldalairól 
körül  lévén  fogva,  kelepczébe  vonhata  minden  ösme- 

rctien  ellenséget  és  Bagosy  ez  okból  a  környék  álla- 
potjára  építé  jól  gondolt  tervét,  mert  tudta,  ha  ellen- 
ségei a  hídon  könnyen  által  nem  törhetnek,  más 
átmenetelt  fognak  keresni  s  ez  csupán  a  fentebb 
kijelelt  helyen  vala  található,  itt  ugyan  nem  lett  volna 
nehéz  a  tatárokat,  mivel  csak  csapatonkint  mozog- 
hatának,  visszaverni  s  erre  tökéiette  volna  magát  el 
sok  nagy  hírű  és  tapasztalású  vezér;  de  a  lelkes 
Bagosynak  nem  volt  elég  egy  folyamtól  az  ellent 
elűzni,  ő  egy  elhatározó  diadallal  akará  hazáját  tőle 
megmenteni  s  elrablott  polgártársait  kiszabadítani, 
azért  választá  a  leírt  vidéket  csatatérül  s  hozzá  illő- 
leg  tévé  előre  rendeléseit.  A  város  lejtős  oldala  a 
rétek  felé  sánczokkal  és  árkokkal  vétetett  körül,  a 
támadás  minden  természetes  akadályai  megnagyít- 
tattak, sőt  egészen  újakat  is  alkotott  a  védő  sereg. 
Hol  a  vész  legcsekélyebb  vala,  a  partok  megett  a  né- 
met katonaság  fogott  helyet,  innen  az  erdőig  a  véd- 
vonalt  a  felkelő  nemesség  gyalogsága  foglalá  el,  köz- 
ben helyt  hagyva  ágyúiknak,  melyek,  mihelyt  a  híd- 
nál nélkülözhetők,  ide  hozatni  rendeltettek.  Az  erdő- 
ben favágások  mellé  rejtezve  hajdúk  állottak,  ezen 
csak  védelemre  rendelt  seregek  egy  hátrább  álló 
lovag  csapat  által  valának  erősítve,  mely  véletlen 
esetben  vala  használandó.  Szodoray,  kire  az  elhatá- 
rozó mozdulat  bízaték,  az  erdőcske  megé  vonult  hét 
vagy  nyolczszáz  lovagaival  készen,  mihelyt  az  ellen- 
ség a  Túron  átkelvén.  Újvárosra  rohanna,  azt  hátul- 
ról megtámadni.  Karácson  legmerészebb  hajdúival 
a  part  fűzbokrozatába  bújt,  meglesni  onnan  a  tatá- 
rok mozdulásait.  Az    ellenség,  szándékát  jobban  el- 

titkolhatni,  csak  éjszaka  fogott  az  átkeléshez,  ez  a 
szemes  Karácson  által  tüstént  tudtára  esvén  Bagosy- 
nak,  seregeit  a  leírt  csatarendbe  állítá. 

A  csekély  számú  rendes  katonaság  tisztei  min- 
denképen rá  akarták  venni  Bagosyt,  hogy  az  ellen- 
séget a  folyamon  átjönni  ne  engedje.  Türkenfrasz 
és  Yanschloot  egy  németalföldi  gyalog  kapitány,  kik 
hamar  megbarátkoztak,  mert  valaha  együtt  szolgál- 
tak a  hollandi  seregben,  ismét  egész  taktikai  pedan- 
teriával  viták  az  alispánt,  ki  hidegen  hallgatá  szavai- 
kat ;  de  végre  megszakadt  türelme,  midőn  azok  az 
illendőségről  felejtkezve,  gorombább  kitörésekre 
fakadtak  s  elhatározott  hangon  fordult  hozzájok  e 
szavakkal : 

—  Uraim,  gróf  Károlyi  Sándor  ő  excellentiája, 
királyunk  hadvezére  nékem  adta  a  kormányt  s  így 
az  történik,  a  mit  én  akarok  s  ki  még  egyet  szól 
ellenem,  az  éltében  utolsót  szólott. 

—  Mi  katonák  vagyunk  I  —  kiálta  Yanschloot. 

—  S  halál  a  katonán,  ki  vezére  iránt  engedetlen, 
azt  e  pillanatban  vasra  veretem.  —  Dörgé  az  al- 
ispán. 

Bagosynak  ezen  igéire  mindenki  elnémult ;  a  se- 
regek elfoglalák  helyeiket  s  az  éjszakát  tábortüzek 
nélkül  mély  csendben  tölték,  csupán  a  városszélen 
valának  táborszemek  távolabb  kirakva  s  hallatszék 
némi  hadi  nesz,  oda  akarván  a  magyarok  elleneik 
figyelmét  vonni.  Az  éj  homályában  minden  háborga- 
tás nélkül  áttakarodék  az  egész  tatár  sereg  s  a  nap 
első  sugarai  lándsáik  aczél  hegyein  csillogtak  s  egy 
légrázó  kiáltás   üdvezlé  azokat  a  tatárok  részéről,  a 

magyarok  viszonzák,  de  csupán  Újváros  felől  s  a 
már  sűrű  csapatokra  oszlott  ellenség  vágtatva  iram- 
lott  a  mezővárosnak,  a  magyarok  jól  irányzott  lövé- 
sekkel feleltek,  de  a  tatárok  első  hevekben  a  dom- 
borodás  aljáig  nyomultak,  itt  azonban  megcsökkent 
futások  s  új,  a  csekély  távolság  miatt  még  foganato- 
sabb,  tüzelésnek  lettek  kitéve,  kevés  ideig  kitárták  a 
golyózáport,  sokan  bátrabbaik  közül  a  domb  maga- 
sára hatni  törekedvén,  de  iparkodása  csak  egynehány- 
nak sikerült,  ezek  fent  mint  vakmerőségök  áldoza- 
tai hullottak  el,  mit  pajtásaik  látván,  futásnak  ered- 
tek s  az  erdőből  Karácson  hajdúi  köszönték  őket, 
részint  zavarodásokat  nevelni,  részint  jelül  Szodoray- 
nak  a  kitörésre.  A  vitéz  ifjú  szokott  tüzével  rohana 
elő  s  kevés  perczek  alatt  a  mocsár  hosszában  a  Túrig 
terjedett  lovassága  s  rémült  hátvéde  a  tatároknak  majd 
védelem  nélkül  tódult  a  folyam  felé,  részök  szeren- 
csésen a  vízbe  jutott,  de  csak  kevesen  menekedheté- 
nek  ki,  mert  néhány  órák  alatt,  mint  minden  hegyi 
és  csekélyebb  folyamok,  tetemesen  földagadt  a  víz 
és  erőszakos  árjai  elragadák  a  futó  ellenséget  s  ör- 
vényeikbe temetek.  A  folyótól  elvágott  rész  Újváros 
felé  fordítá  futását,  hol  Abdul  khán  épen  második 
futásra  indítá  seregeit,  ezek  zavarba  jöttek  a  vélet- 
len baj  által  s  futó  társaikra  annál  sebesebben  vo- 
nultak vissza,  mert  az  erdőből  Karácson  is  jobb  szár- 
nyokra csapott,  az  alkalmas  pillanatot  használva, 
Bagosy  is  kitört  sánczaiból,  szemközt  ragadván  a  fé- 
lig már  meggyőzött  ellenséget.  Itt  végképen  veszendő 
vala  a  tatárok  serege,  ha  Abdul  khán  bátorsága  rést 
nem  nyitott  volna.  Az  ifjú  fejedelem  legelőbb  sere- 


,67 

gejt  akará  rendbe  hozni,  egy  részét  Szodoray  ellen 
szándékozván  vezetni ;  de  midőn  oldalt  és  elölről  új 
veszélyek  viharzának  föl,  minden  rend  megbomlott 
seregeiben,  Abdul  haragjától  magánkívül  ragadtaték 
s  ön  karától  estek  el  több  szaladó  emberei,  kiket 
szerencsétlen  csillagzatok  közelébe  hozott.  Vak  dühbe 
látszott  kiömleni  minden  józanabb  eszmélete,  midőn 
seregének  másfelé  tódulása,  ha  nem  is  győzelemre, 
legalább  szabadulásra  szerencsés  gondolatot  költe 
fejében  ;  mint  mondtuk,  a  magyarok  csatarendében 
rendes  katonák  képezek  a  legkülsőbb  jobbszárnyat  s 
rajok  volt  a  híd  megőrzése  bízva,  ez  vagy  talán  más 
okokból  is,  ők  sánczaikból  ki  sem  rohantak  s  állások 
fedve  lévén,  nem  is  igen  láthaták  a  csata  minden 
fordulásait,  Türkenfrasz  vezérök  pedig  inkább  reti- 
rádára,  mint  harczra  készíté  őket.  A  megrémült 
tatárok  minden  úttól  elzárva  lévén,  ezen  tájat  véd- 
telennek gondolták  s  egy  talán  minden  veszélyben 
közös  ösztön  arra  fordíttatá  futásokat.  Ez  vala,  a  mit 
Abdul  khán  észrevévén,  tüstént  használni  elhatá- 
rozott. 

—  Utánnam  !  —  utánnam  !  —  kiáltá,  —  a  híd  felé, 
ott  senki  sem  áll  ellenünk.  —  Kik  közel  hozzá  sza- 
vait hallhaták,  követék,  ezeket  ismét  mások  s  a  for- 
dulás sebesen  tudtára  esek  a  távolabbaknak  is  s  így 
hamar  közönséges  lőn.  Csak  azon  elég  számos  csa- 
patok, melyek  a  magyarok  közé  keményebben  be- 
szorultak, nem  vehetének  részt  benne,  mert  irgal- 
matlan csapások  alatt  hullottak  el. 

Türkenfrasz  és  emberei,  midőn  a  közeledő  zajból 
az  ellenség  rohanását  sejték,  már   fölkonczolva  vél- 

vén  magyar  bajtársaikat,  hátat  fordítanak  és  esze- 
veszetten szaladtak  a  mezővároson  végig,  bár  a  vitéz 
kapitány  retirádáját  a  taktika  szabályai  szerint  akarta 
tenni,  de  alig  lépett  egynehányat  s  már  egyedül  látta 
magát  s  alkalmasint  embereit  megállítani  utánnok  sza- 
ladt. Így  a  tatárok  akadály  nélkül  ugraták  által  az 
alacsony  sánczokat  és  vágtattak  keresztül  a  hídon. 
Hátul  azonban  nem  tágíta  rajtok  a  magyarok  fegy- 
vere, de  mégis  nagyobb  részök  megszabadulhatott. 
Abdul  khán,  midőn  mentve  látá  seregének  na- 
gyobb felét,  hogy  ezt  tökéletesen  bátorságba  hoz- 
hassa, elhatározá  a  még  hátralévőket  föláldozni. 
M.aga  ragada  egy  fejszét  és  parancsára  többen  kö- 
veték, a  futók  nyomása  által  már  gyengített  hidat  le- 
rontani. Szándékok  hamar  sikerült,  mert  a  szélső 
hídlábakat  átvágván,  a  hídnak  jó  darabja  ledűlt. 
Abdul  khán,  mennyire  lehetett,  rendbe  szedé  sere- 
geit és  már  többé  nem  oly  reménytelen  fölbomlás- 
ban folytatá  hátrálását. 


^(S^  '^^^^f^^A  V!y\p  i-^^  pr^^^'®^%^^ 


HUSZONÖTÖDIK  SZAKASZ. 

A  csata  következései  s  a  diadal  folytatása.  —  Egy  szerelmes  é/- 
zelmei  és  szenvedései.  —  A  tatárok  hátrálása. 

Ugyanazon  ok,  mely  a  tatárok  futását  hátráltatá, 
gátja  Ión  az  üldözésnek  is,  tudniillik  a  Túr  sebes 
dagadáaa  s  a  híd  is  megrontva  lévén,  Bagosy  nagy 
bosszúságára  kénytelen  vala  békével  tekinteni  az 
ellenség  szabadulását. 

Bagosy  első  gondja  a  hidat  ismét  járatható  álla- 
potba helyezni,  míg  ezen  serényen  dolgoztatott, 
ideje  volt  a  csata  folyamatját  vizsgálni.  A  tatárok 
szabadulások  által  csak  a  végső  veszedelemből  me- 
nekedtek ki,  mert  veszteségek  oly  tetemesnek  mu- 
tatá  magát,  hogy  többé  nevezetesebb  tettekre  nem 
gondolhatának :  több  három  ezernél  feküdt  halva 
és  sebesen  a  csatatéren,  néhány  százat  a  Túr  árjai 
ragadtak  el  s  így  egész  veszteségeket  lehetett  négy 
ezerre  tenni,  mi  hozzá  járulván  a  megveretésből 
származott  ijedés  és  fölbomlás,  levonta  rólok  az 
előbb  pusztításaikat  előző  félelmet.  A  magyarok  vesz- 
tesége, mint  föltehető,  igen  csekély  vala,  mert  eleinte 

fedve  ütköztek  s  később  egy  rémült  s  a  veszede- 
lemre nem  is  gondoló  ellenséggel.  Bagosy  és  társai- 
nak diadalmi  örömöket  egy  aggodalom  azonban  na- 
gyon elbon'tá,  tudniillik  azon  sok  ezerre  menő  fog- 
lyokból, kiket  a  tatárok  honokból  elhurozoltak,  egy 
sem  vala  szabadítva ;  csak  addig  engedett  tehát  a 
vezér  fáradt  hadának  nyugalmat,  míg  a  híd  elké- 
szült s  azonnal  indult  ellenségét  üldözni. 

Szodoray  vezeté  az  elősereget,  szárnyakat  óhajt- 
ván embereinek  s  magának,  mert  mi  könnyen  el- 
illanhatott egy  gyors  tatár,  ragadva  magával  életé- 
nek ez  egész  boldogságát.  Most  hazája  már  meg  vala 
mentve,  addig  ezen  szorgalom  osztá  föl  a  derék  if- 
júnak érzelmeit,  s  bár  a  magasabb  gondok  szerelme 
tüzét  nem  hűtek,  legalább  eltakarák  azt  ön  lelke 
előtt  is,  mely  tettek  után  sovárgón  talán  a  szerelem 
erejét  is  csatahévnek  tartá  s  maga  is  csudálkozék, 
miként  bírhatja  ily  veszedelmes  időkben  kedvesétől 
a  távollétet  eltűrni,  szivének  előre  képzelt  fájdalma 
nélkül.  De  az  igaz  szerelem  hasonló  a  nap  tüzéhez, 
melyet  ideig  elboríthatnak  ugyan  zivataros  fellegek, 
gyengíteni  azonban  nem  bírnak,  ismét  kitörnek  suga- 
rai s  az  egész  földet  vagy  szende  tavaszi  meleggel, 
vagy  sorvasztó  nyári  hőséggel  hatják  által.  Ugy  a 
szerelem  olthatatlan  szikrája  nyugszik  néha  a  szív 
legmélyebb  redőjében  homályosítva  hatalmas  szenve- 
delmek által,  főleg  magas  lelkű  férfiaknál,  de  a  leg- 
kisebb inger  erős  lángokra  lobbantja  s  tűzfolyamban 
villámolja  által  a  lélek  minden  erejét.  Ezen  állapot- 
ban volt  vitézünk  s  míg  kedvese  szerencsétlenségét 
nem  tudá,  szerelmes  gondolatok   épen   nem    látszá- 

nak  megosztani  hadi  bajait.  A  csata  végén  kapta  hí- 
rét lika  balesetének  s  tüstént  az  egy  érzelem  fogta 
el  valóját,  mely  máskor  oly  édesen  mulatott  szívé- 
ben s  most  a  legmélyebb  szenvedés,  a  legszaggatóbb 
kínok  által  lázítá  föl  érzését.  Most  tűnt  szemébe, 
mily  keveset  emlékezett  légyen  eddig  arról,  kinek  ő 
s  ki  neki  örök  hűséget  esküdött,  s  bár  ez  férfiú  lelké- 
nek hibául  nem  tulajdoníthaték  s  a  véletlen  veszélyt 
elhárítani  hatalmában  nem  lehetett,  mégis  magát  vá- 
dolá,  mint  okát  mindazon  szenvedéseknek,  melyeket 
kedvese  eltűrni  kénytelen  vala  s  melyek  mind  kette- 
jeket  életök  örömétől  talán  örökre  megfosztandják  s 
mintha  az  időt,  melyben  néma  és  csendes  volt,  ki- 
pótolni akarná,  sokszorozott  erővel  fogta  el  kebelét 
szerelme. 

Lelkének  ily  háborgó  állapotjában  könnyen  át- 
láthatni, miért  unszolta  légyen  katonáit  szünet  nél- 
kül a  legfárasztóbb  sietésre  s  ezeknek  egész  szcre- 
tetök  s  tiszteletöket  vezérök  iránt  össze  kellé  szedni, 
hogy  néha  igen  is  kemény  parancsainak  eleget  te- 
gyenek. 

Midőn  Rózsapallagról  Szodoray  a  tatárok  üldö- 
zésére kiindult,  ezek  már  jó  messze  haladtak  gyors 
futásokban  s  ezt  Felsőfaluig  folytaták,  itt  a  megvere- 
tett sereg  azon  részszel  csatolá  magát  össze,  melyre 
a  rabok  kisérése  bízva  volt ;  így  ezután  a  nyolcz  ezer 
rab  és  zsákmányolt  javak  miatt  lassabban  ment  a 
hátrálás,  mint  eddig,  és  nehéz  lett  az  élelemszerzés 
is,  mert  ezen  vidéket  a  tatárok  már  jöttökben  elpusz- 
tították. 

Abdul  khán  seregét  három  dandárba  osztá,  maga 

a  zsákmánynyal  közepén  maradt,  balra  és  jobbra 
küldvén  egy-egy  csapatot,  az  utánok  nyomuló  ellent 
eltéveszteni.  Az  éjszak  felé  vonuló  osztálynak  Pintye 
Gregor  volt  kalauza  s  a  tanácsára  elővett  ügyes  moz- 
dulatok megcsalák  Szodorayt,  ki  szerelme  fellegborí- 
tott látköréből  úgy  is  alig  vala  képes  tisztán  látni  a 
körülményeket,  ő  tehát  elfordult  a  fő  seregtől  és 
több  napig  űzé  az  oldal  csapatot  éj-kelet  felé,  míg  a 
fősereg  egyenesen  keletnek  vonult.  A  harmadik  osz- 
tály délkeletnek  s  így  Nagybánya  felé  fordulván, 
hamar  visszavettetek  a  főseregre,  mert  az  újvárosi 
diadal  hírére  Babocsay,  a  várost  többé  félteni  oka 
nem  lévén,  onnan  kiindult  s  a  tatárok  csak  megjele- 
nésére is  visszavonták  magukat.  Babocsaytól  tudták 
e  szerint  meg  Bagosy  és  Szodoray,  hogy  a  tatárok 
dereka  Gyulafalvánál  akar  által  kelni  Mára  hegyi 
folyamon ;  ezen  hír  az  alispánt  Farkasréven  jóval 
tova  éjszak  felé  találta,  hol  ő  Szodoray val  egyesült 
és  hol  a  fennevezett  folyó  az  Izába  ömlik.  Ó  legot- 
tan  átkelt  a  Marán  s  a  két  folyócska  között  délnek 
nyomult,  maga  előtt  űzvén  a  tatárokat,  kik  a  borsai 
szorosutat,  mint  egyetlen  rést  szabadulásokra,  válasz- 
ták  hátrálások  czéljául.  így  leírván  a  hadi  eseteket, 
forduljunk  történetünk  azon  személyeihez,  kik  a 
tatárfogságban  epedtek. 


HUSZONHATODIK  SZAKASZ. 

A  tatárok  tábot-a.  —   Egy  árnyék  az  éjszakában,   melyben  olva- 
sóink egy  régi  jó  barátjolcra    fognak    ismerni,  s  kire  találkozott 
az.  —  Abdul  khán  szerelme. 

Gyulafalva  a  Mára  partján  egy  oláh  falu,  s  csak 
regényes  fekvése  a  zúgó  szirtpatak  felett  fenyő- 
koszorúzott bérezek  között  egy  keskeny,  de  kies 
völgyben  teheti  emlékezetessé,  hasonlóan  egy  csúf 
asszonyhoz  ízletes  és  pompás  öltözetben.  Itt  ütött 
tábort  egy  este  a  tatárhad,  vezérök  a  veszélyes  na- 
pok után  egy  vidám  hajnalt  várván  fölsugárzani, 
mert  tudósíttaték,  hogy  segedelem  érkezett  hazájá- 
ból s  az  Erdélyben  maradott  népeit  s  a  nagybányai 
csatából  szabadultakat  magához  vévén,  mint  egy  hét 
ezer  emberből  állott,  és  már  szerencsésen  átvergőd- 
vén a  havasakon  másnapra  lehetett  várni  megérke- 
zését, ezekkel  ismét  tizenötezer  fegyverest  számlált 
Gerai  Mahmud  Abdul  khán  serege,  s  új  remény 
éledt  a  diadalra  a  vezér  szívében. 

Tábortüzek  pirosíták  a  völgy  majdnem  egész 
széltében   az   éjszakai    eget,  s  mintegy  viszhangja  a 

komor  világosságnak  tündöklőitek  a  bérez  hátáról 
Babocsay  tanyatüzei,  ki  megtámadhatatlan  állásából 
tartá  szemmel  a  tatárokat,  bajtársa  érkezését  vár- 
ván. Lent  tüzeik  körül  forgolódtak  a  tatárok,  míg  a 
szegény  rabok  kötözve  s  Jánczolva  istenadta  földön 
pihenték  ki  hosszú  fáradságokból  óhajtva  az  álmot, 
mely  csak  keveset  vigasztalt  jótékony  és  mégis  fáj- 
dalmas csalásával. 

Egy  sovány  árnyék,  —  vagyis  inkább  kettő,  mert 
az  egyik  maga  a  test  volt,  másikát  ebből  képezek  a 
teli  hold  sugarai,  —  lépett  ki  Abdul  sátorából,  ke- 
zében fényes  aczél  villogott ;  de  ne  gondolják  olva- 
sóink, hogy  ez  a  beremegnek  testőre  volt,  kinek 
egyedül  van  joga  aczélt  villogtatni  ily  közel  urá- 
hoz, —  vagy  épen  ne  gondolják  ezen  árnyékpárt 
valamely  fejedelemgyilkosnak,  ki  azon  jogot  magának 
erőszakkal  veszi,  —  a  villogó  eszköz  nem  volt  élet-, 
hanem  csak  szakáiirtó  eszköz,  s  e  szavakat  sopán- 
kodá,  mint  egy  szerelmes  a  holdba : 

—  Egy  egész  esztendeig  voHam  Bécsben,  de  még 
soha  sem  kellett  valakinek  egész  koponyáját,  egy 
kis  üsteköt  kivévén,  lekopasztani,  még  a  szürke  ba- 
rátok is  egész  koszorút  viselnek,  sőt  az  ilyen  ope- 
rátióról  a  nagyon  tudós  Páré  Ferencz  sem  emléke- 
zik a  chirurgiáról  és  borbélymesterségről  írt  derék 
munkáiban.  De  legalább  az  az  egy  bizonyos,  hogy 
a  tatároknak  kutyafejük  nincsen,  kár,  hogy  ezt  Kor- 
dován mester  s  a  nagybányai  többi  vakhitüek  nem 
láthatják. 

Ezen  bölcs  okoskodásból  kiki  megismerheté 
Piócma  Kristófot,  előbb  nagybányai,  most  krimi  feje- 

delmi  udvari  borbélyt.  Csak  egyfelől  tartozunk  szá- 
mot adni :  miért  neveztük  légyen  tudniillik  a  becsü- 
letes borbélyt  árnyéknak? 

Ha  emlékezünk,  mindjárt  ezen  történet  elején 
testi  állapotját  soványnak  neveztük,  később  Judith 
asszony  túrós  haluskái  hatni  kezdettek,  és  teste,  ha 
épen  nem  hízott  Is,  legalább  tehetségeket  árult  el 
nagyobb  szétterjedésre,  de  ennek  csak  hamar  súly- 
iránt talált  judith  asszony,  nem  Icgszelidebb  lecz- 
kéivel  a  kellőn  túl  előmozdítván  férje  emésztését, 
s  végre,  mint  utolsó  csapás  találta  szegénynek  hú- 
sát a  tatár  rablás,  és  mivel  lelkén  úgy  is  kevés 
pusztítani  való  volt,  egész  dühét  testére  fordítva, 
azt  mindentől,  a  mi  csont  és  bőr  nem  volt,  vég- 
képen megfosztá;  ezért  senki  sem  fog  neheztelni, 
hogy  Kristóf  urat  az  árnyék  névvel  ruháztuk  föl. 

A  két  árnyék  tehát,  tudniillik  az  eredeti  árnyék 
s  ennek  másolata  a  földön,  jó  darabnyira  ballagott 
a  táboron,  míg  egy  tűz  előtt  álla,  hol  a  másolat  el- 
tűnt. Egy  zömök  tatár,  ki  egy  piros  magyar  me- 
nyecske mellett  ült,  legottan  megszólamlott. 

—  Holnap  az  én  fejemet  is  megtisztítod  bor- 
bély. —  Hogy  volt  veled  megelégedve  a  kán  ? 

—  Egy  olyan  borbélylyal,  ki  könyv  nélkül  tudja 
Páré  Ferenczet,  és  egy  egész  esztendeig  volt  Bécs- 
ben, minden  ember  megelégedhetik  -  felele  Piócza, 
de  beszéde  közben  szakadhatlanul  a  piros  menyecs- 
kére pisloga,  ki  félig  bús,  félig  boszankodó  ábrázatot 
mutatott.  Ez  alatt  egy  tatár  érkezik,  ki  a  menyecske 
szomszédját  vezérökhez  hivá,  ez  mentében  Pióczához 
fordult,  s  nevetséges  ijesztéssel  szóla  hozzá : 

—  Itt  maradhatsz  feleségednél,  de  ha  meg  mered 
csókolni,  lehasítom  ajkaidat !  —  Ezzel  ment.  Piócza 
képe  még  hosszabb  és  soványabb  lón,  midőn  a  pi- 
ros menyecskére  tekintett,  mert  az  nem  más,  mint 
elrablott  neje  volt,  könnyei  sűrűn  potyogtak,  s  fog- 
sága óta  igen  kellett  neki  bennök  szenvedni,  mert 
már  egész  csatornát  képeztek  arczán,  melyekben  bú- 
folyamként  ömlenek  a  sírásra  vonult  szájnak  tág  öb- 
lébe. Sokáig  nem  lelt  szóra  szomorúsága,  s  végre 
feleségét  is  sírásra  fakasztá  férjének  mély  szenve- 
dése, sympathiából-e  vagy  talán  más  okokból,  azt 
maga  sem  tudta.  Végre  hosszú  kínlódás  után  kibírta 
Kristóf  dadogni  felesége  nevét. 

—  Judithlelkem  —  Judith!  —  sóhajtá  szívrepesztőn 
és  epesztőn  lelke  mélyéből,  s  úgy  érzé  magát,  mintha 
borotvával  vágták  volna  ki  tüdejéből  ezen  keserves 
szavakat.  Ez  már  sok  volt  Judith  gyenge  lelkének, 
hangosan  kezde  zokogni,  kötényébe  takará  arczát 
könyeit  törleni-e,  vagy  a  felett  érzett  szégyenkedé- 
sét  elrejteni,  hogy  most  először  életében  szóra  nem 
talált,  szótalan  siránkozásában  több  perczeket  töl- 
tött, míg  végre  «gemitu  permissa  loqui»,  mint  Lu- 
canus  mondja,  vigasztalni  kezdé  élete  párját. 

—  Ne  remegj  édes  Kristófom !  korántsem  bánnak 
velem  oly  kegyetlenül  a  tatárok,  mint  képzeltük ; 
Jeszid  Murza  derék  ember,  és  épen  nem  kutyafejű ; 
igazad  volt  édes  férjem,  midőn  ezen  buta  állítást 
tagadtad ;  én  csak  az  elhagyott  édeseimet  siratom 
és  tégedet,  mert  talán  nincs  oly  jó  dolgod,  mint 
nekem. 

Ezen  szavak  azonban  a  czélzattal  épen  ellenkező 

foganatúak  voltak  Piócza  Kristóf  szakadozó  szívé- 
ben, mert  sehogy  sem  szolgált  vigasztalására  a  sze- 
líd bánásmód,  melyben  feleségét  a  tatárok  részesí- 
tek, s  most  először  kívánt  volna  vitatásai  meggyalá- 
zásával  is  minden  tatár  nyakra  kutyafejeket.  Még  is 
jó  szíve  nem  engedé  a  viszontlátás  ezen  édes  pilla- 
natában feleségét  boszantani,  azért  előbbi  szomorú 
hangján  folytatá  beszédét,  melybe  már  valamivel 
jobban  belejött. 

—  Lelkem  Juczim,  én  talán  tehetek  valamit  javunkra 
a  tatár  berezegnél,  kinek  udvari  borbélya  lettem, 
hiszen  én  herczegekkel  jól  tudok  bánni,  mert  Bécs- 
ben egy  egész  esztendeig  — 

—  Hallgass  ezen  bolond  beszéddel,  késő  mostan 
segíteni,  vitézebbül  kellett  volna  harczolnotok !  bi- 
zonyosan tudom,  ha  mi  asszonyok  állottunk  volna  a 
résen,  egy  férfit  sem  raboltak  volna  cl  Nagybányá- 
ról a  tatárok,  neked  is  mondtam,  menj  a  várost  vé- 
delmezni, nem  fogadtál  szót. —  Ezen  beszéde  köz- 
ben már  nem  vala  többé  oly  sűrű  zokogása,  mint  az 
előbb,  és  a  boszúság  villámai  által  sugárzák  a  bú 
éjjelét  arczán  ;  de  a  következő  szavait  ismét  mély 
szomorúság  és  zokogás  között  ejté :  —  Lásd  azért 
vagyok  most  én  szegény  feleséged  a  tatárok  rab- 
szolgálója, azért  kell  ínséget  szenvednünk. 

Ki  tudja  mire  nem  vezették  volna  a  szerelmes 
házas  párt  bú  és  harag,  ha  épen  Jeszid  Murza  nem 
érkezett  volna  vissza ;  a  tatár  Judith  felé  fordulván, 
monda : 

—  Téged  Abdul  khán  méltóztatott,  mint  szolgálót 
kedveséhez   fogadni ;   s   azért  míg  haza   érkezünk, 

Gaal  Józicf :  Stirmay  Ilona.  1 1 

Szirmay  Ilona  mellett  fogsz  maradni,  de  gondold 
meg,  hogy  zsákmányom  vagy,  és  a  szerint  viseld 
magadat.  Most  jer  velem  a  herczeghez.  Szóejtésé- 
ből látszaték,  miképen  nem  volt  ínyére  a  Murzának 
hcrczege  választása  ;  de  mindazonáltal  karon  fogta  a 
menyecskét,  és  vezeté  őt  oda,  hova  az  irgalmatlan 
sors  hítta.  Judith  visszapillanta  még  férjére,  kinek 
áriáit  ijedtében  egy  gyenge  veresség  futa  által, 
mint  hóhérpallost  az  elitélt  vére,  hihetőleg,  mert  a 
sápadtság  már  nem  fogott  rajta. 

Hagyjuk  tehát  el  a  szegény  borbélyt  mink  is,  mi- 
vel őt  még  a  felesége  is  elhagyja,  azon  egyetlen 
személy,  ki  által  ő  szorosabb  összeköttetésbe  jött 
másokkal.  Kérjük  azonban  olvasóinkat,  ne  gondol- 
janak rosszat  felőlünk,  midőn  az  elhagyottat  elhagy- 
juk; mi  kénytelenek  vagyunk  feleségével  menni, 
mert  Abdul  khán  sátorának  egyik  osztályában,  melybe 
Jeszid  Murza  Pióczánét  vezeté,  ránk  történetünk 
fontos  személyei  várnak. 

Szirmay  Ilona,  anyja  és  bátyja  Abdul  khán  fényes 
sátorának  egy  mellék  osztályában  tartattak,  mert  a 
herozeg  meglátván  likát,  az  első  pillanatban  leghőbb 
szenvedelemre  érzé  iránta  szívét  gyuladni  s  az  el- 
rabolt leányt  ezen  pillanat  óta  úgy  tekinté,  mint 
hitvesét,  mit  is  inkább  parancsolat,  mint  ajánlás, 
vagy  épen  kérés  módjában  legott  kijelentett.  Nem- 
zete szokásainál  fogva  ő  eddig  sehol  is,  főkép  a 
szép  nemnél  nem  tapasztalta  kivánatinak  ellenzését, 
ez  a  keleten  vak  engedelmességre  neveltetvén ;  an- 
nál inkább  ütődött  meg,  midőn  a  leány  utálattal  vi- 
szonozá  az   alacsonyító   ajánlatot.   Első   pillanatban 

haragra  lobbant,  de  a  szép  lányka  könyei  hamar 
elolták  a  hirtelen  lángokat.  Ezért,  és  nyomósabb 
hadi  foglalatosságai  miatt,  fölhagyott  további  unszo- 
lásaival, az  időre  bízván  imádottja  szívének  meg- 
lágyítását,  ezen  engedékenységben  az  is  erősítvén 
őt,  hogy  haza  értekor  semmi  sem  fogja  gátolhatni 
szándékát.  A  Szirmay  család  tehát  mindig  körüle 
volt,  de  ez  ideig  alig  látta  kétszer  likát  a  herczeg, 
s  akkor  is  kevés  időre ;  hanem  szíves  szorgalommal 
látszék  felölök  gondoskodni,  mert  épen  semmit  sem 
nélkülöztek,  a  mit  szükség  vagy  kényelem  kivan. 
Most  azonban,  midőn  Jeszid  és  Judith  beléptek, 
Abdul  khánt  a  Szirmay  családdal  együtt  lelték. 

Abdul    khán    szerelmének    folytatása,    összejövetel    sátorában  s 
mily  kimenetele  lett  annak. 

Annak  oka,  hogy  oly  keveset  alkalmatlankodék 
az  ifjú  herczeg  Szirmayéknak,  talán  nemcsak  gyen- 
géd érzet,  de  a  megveretéséből  származott  szégyen 
is  lehetett,  most,  midőn  az  említett  segítséget  bi- 
zonyosnak tarthatá,  és  így  méltán  remélhete  győze- 
delmet, foganatosnak  tartá  szerelmes  ajánlásait  meg- 
újítani. 

Ezen  szándékában  leljük  őt  most  kedvesénél,  hol 
előkényszeríté  minden  gyengédségét  meghódítani 
azon  lényt,  mely  minden  zsákmányánál  becsesebb 
volt  előtte.  A  leány,  de  főleg  az  anyja  csak  könyek- 
kel  feleltek.  Szirmay  István  vala  az  egy,  ki  szavakat 
állíta  ellen  Abdul  khán  szavainak.  Ez  azonban  igen 
boszantá  a  herczeget,  mert  Szirmay  rcndíthetlen 
bátorsággal  felelt,  s  csak  a  legszükségesebb  tiszte- 
letet mutatá  a  herczeg  személye  iránt,  hadát  több- 
ször egy  rabló  csoportnak  nevezve.  Abdul  khán  tü- 
redelme  többször   határán  állott,  és  lika  könyei  alig 

bírák  haragja  kitörését  visszatartani.  Látván  azonban 
a  khánfi,  hogy  minden  eddigi  ajánlásai  és  Ígéretei 
sikeretlenek,  az  utolsóhoz,  és  mint  véle  legfogana- 
tosabbhoz,  folyamodott. 

—  Ti  rabjaim  vagytok,  és  így  durvaság  tőletek 
megvetni  kegyelmemet,  melyre  az  első  tatár  nemes 
büszke  lenne,  de  meg  akarom  mutatni,  hogy  nagyobb 
jószívűségem  hálátoknál.  Halljad  tehát  Szirmay :  te 
és  lika  anyja  szabadon  haza  térhettek  minden  vált- 
ságdíj nélkül,  csak  likát  hagyjátok  nekem.  —  Szép 
leány,  ezen  nagylelkűség  csak  meghódítja  szivedet.  — 
Szirmay  némán,  de  kitetsző  megvetéssel  tekinte  a 
herczegre,  Szirmayné  azonban,  kit  a  leányától  tör- 
ténhető elválás  bús  andalodásából  fölijesztett,  hir- 
telen szavakra  akadt  a  baleset  elhárítására. 

—  Nem,  —  nem !  —  én  leányomtól  el  nem  vá- 
lok! mit  ér  szabadságom,  mit  ér  életem,  ha  a  leg- 
kedvesebb elragadtatik  tőlem?  Édes  leányom,  én  el 
nem  hagylak!  —  És  szorosabban  kulcsolá  karjai 
közé  a  remegő  likát. 

—  öreg,  te  szólj,  én  férfiakkal  akarok  be- 
szélni. —  Monda  boszúsan  a  herczeg,  valamivel 
szelidebben  hozzá  tévén  :  —  Visszaadom  elrablott 
javaidat  is,  csak  lika  engem  szeressen. 

—  Egy  magyar  nemes  nem  szokott  húga  szerelme 
felett  alkudni,  s  egy  magyar  nemes  leány  büszke 
bár  magát  a  török  császár  ágyát  is  rabnőitekkel 
megosztani.  —  Feleié  méltósággal  Szirmay. 

-  Így  rohanjatok  a  veszélybe,  nem  én,  de  ön 
makacsságtok  öl  meg.  —  Riada  föl  Abdul  khán  már 
többé  nem  mérsékelhetve  haragját. 

Szirmay  mindig  nyugodt  bátorságával,  megfogd 
a  hcrczeg  kezét,  s  őt  a  sátor  nyilasához  vezetvén 
déJ  felé  mutatott. 

—  Látod  ott  a  hegytetőkön  azon  tüzeket  lobogni  ? 
jól  tudom  én,  ki  rakta  őket,  ott  Babocsay  tanyázik, 
kinek  fegyvere  súlyát  már  egyszer  érezték  seregeid ; 
nem  sokára  le  fog  onnan  omlani,  mint  a  sas  szirtjai 
és  Bagosy  seregét  talán  már  a  jövő  hajnal  sugarai 
elődbe  tüntetik. 

—  Jöjjenek  a  vakmerők!  —  kiálta  haragjának 
szabad  menetelt  engedve  Abdul  khán.  —  Holnap 
hét  ezer  ember  érkezik  segítségemre,  s  ezekkel 
könnyű  lesz  megtorlanom  gyalázatomat,  és  önvére- 
tekkel  fogom  azt  lemosni,  s  jaj  azután  Magyar- 
országnak. Eddig  kegyelmes  valék  irántatok,  de  to- 
vább erőszak  lépjen  a  nyájasság  helyébe,  többé  nem 
koldul  a  krimi  khán  fia  ott,  hol  parancsolhat. 

—  És  akkor  sem  fog  rettegni  egy  valódi  magyar 
előtte,  s  a  gyenge  höJgy  is  megmutatja,  hogy  lelki  ereje 
hatalmasabb  egy  rabló  fejedelem  erőszakánál.  — 
Vága  erős  eltökél ett  hangon  Szirmay  beszédébe. 

—  Vén  csevegő,  némulj  el  magad,  hogy  én  meg 
ne  némíttassalak.  Lásd,  minden  daczod  ellenére  e 
csókkal  avatom  húgodat  háremem  rabnőjévé.  —  Ezt 
mondván  a  herczeg  szavait  tettel  erősíteni  lika  felé 
fordult,  a  leány  azonban  figyelmezett  minden  sza- 
vaira, s  az  illetlen  elővét  által  méltó  haragra  inge- 
relve kivetkezve  látszék  egyszerre  előbbi  gyengéd 
szelidségéből ;  arczait  magas  pirosság  borítá  el,  szeme 
pillái  között  nagy  könycseppek  ragyogtak,  nem  vala 
többé  azon  gyenge  virág,  mely  a  védő  bokor  sűrű- 

jében  rejti  el  kecseit  az  üldözők  előtt,  érzé,  hogy 
azok  megismertetvén  csak  ön  bajok  által  könyörü- 
lést,  vagy  méltóságokkal  tiszteletet  gerjesztvén  a 
durva  szeretőkben,  menthetők  a  leszakasztástól.  Az 
esedezést  alacsonyítónak  tartá,  és  ezt  tiszta  lelkű 
leányka  csak  ott  használja,  hol  bár  titkolja  is,  éde- 
sebb érzelmek  vonják  őt  ahhoz,  kiben  le  akarja  azo- 
kat csillapítani.  Fölemelé  tehát  lika  szép  fejét,  s  a 
magasan  pirosló  arczok  beárnyazva  szabadon  lógó 
fekete  fürtjeitől  élénk  ellentételben  valának  a  köny- 
nycző  szemekkel,  melyeknek  azonban  nedves  su- 
garai megvető  haragot  lövellenék.  Ajka  nem  vala 
a  szende  rózsabimbó,  mely  csak  varázs  illatokat 
gőzöl ;  azok  alkonyi  biborban  égtek,  melynek  pom- 
pás fellegei  bájolók  ugyan,  de  villámokat  is  rejt- 
hetnek keblökben.  Szavába  is  hatni  tetszék  lelke 
emelkedése,  mert  nem  folyt  többé  oly  édes  zenge- 
ményben,  de  a  mennyire  talán  édességében  vesz- 
tett, annyira  szépíté  azt  az  erő ;  néhány  lépéssel  a 
sátor  mélyébe  vonta  magát,  s  merőn  tekinte  a  her- 
czegre,  ki  első  hevében  őt  átkarolni,  megcsökkenni 
látszott,  de  mind  ezen  nagy  változás  alig  észreve- 
hető hirtelenséggel  történt  likán,  és  talán  csak  akkor 
lehetett  ráismerni,  midőn  a  leányka  megszólamlék. 
—  Abdul  khán  1  én  magyar  leány  vagyok,  s  ben- 
nem tanuld  megismerni,  mit  tart  az  becsülete  felől ; 
azon  perez,  melyben  ajkad  ajkamat  érinti,  lesz  végső 
pillanatja  életemnek.  A  kétségbeesés  mindenütt  fegy- 
verre talál.  —  Alig  monda  ezt  s  villámsebesen  lehaj- 
lott, egy  nagy  sátorszeget  a  földből  kiránta,  s  ma- 
gasra emelvén  folytatá  beszédét. 

—  Lásd  herczeg,  ezen  rósz  vas  örökre  megment- 
het tőled,  és  előbb  szállok  ifjúságom  virágában  a 
sírba,  mint  felesége  legyek  egy  pogány  rablónak. 

Nem  ijedt  ugyan  meg  Abdul  khán  a  fenyegetés 
történhető  végrehajtása  miatt,  mert  a  hirtelen  vá- 
lasztott eszköz  sokkal  tompább,  és  a  leányka  kara 
talán  gyengébb  is  vala,  mintsem  szándéka  sikerülésé- 
hez kivántaték,  de  meglepé  őt  lika  eltökélett  bátor 
lelke,  melyet  asszonyban  eddig  nem  tapasztalt,  sőt 
csak  feltenni  is  képes  nem  vala.  A  leány  haragjában 
szebbnek  tetszett  neki,  mint  akármikor  azelőtt,  s 
épen  az,  a  mi  vadabb  férfiút  dühbe  hozható  volna, 
fölébreszté  jobb  érzékét,  sejté  azon  nagy  különbsé- 
get, mely  a  szerelem  kényszer/tett  és  önakaratból 
nyújtott  kéjei  között  vagyon,  s  azonnal  szelídebb 
pillanattal  és  hangon,  de  nem  egészen  harag  nélkül 
szóla  likához. 

—  Kaczaghatnék  ugyan  gyenge  dühösségeden,  de 
meg  akarom  mutatni,  hogy  épen  midőn  semmi  ki- 
mélést  sem  érdemelnél,  vagyok  engedékeny  irántad. 
Abdul  khán  kedvese  ne  legyen  azonban  szolgálat 
nélkül ;  itt  földieid  közül  egy  asszony,  ez  mától 
fogva  rabnőd.  —  Erre  hirtelen  elfordult,  Pióczánét 
lika  felé  taszítva,  és  kiment  a  sátorból. 

Ilka  egy  forró  csókot  nyomott  a  szegre,  szorosan 
markolva  azt,  dűlt  zokogó  anyjának  karjai  közé. 
Bátyja  csudálva  tekinté  őt,  mert  nem  ismerte  az  asz- 
szonyi  szívnek  mélységét,  mely  legkisebb  ingerlésre 
bámulandó  erőt  képes  kifejteni  vélt  gyengesége  alól. 
Juczi  pedig  örvendett,  hogy  még  a  jámbor  kisasszony 
is  ily  könnyen  bír  egy  hatalmas  férfit  megszelidíteni. 

HUSZONNYOLCZADIK  SZAKASZ. 

Abdu]    khán    érzeleg  és  tovább    hátrál,   segítséget  nyer,   készü- 
letei   új    csatára,    miként    a    magyarok    rendeléseit  megzavarják. 
Karácson  Tivadar  merész  terve.   Borsai  csata. 

Fényesen  hasadt  föl  a  hajnal  azon  éjszakára, 
melynek  történeteit  az  előbbi  szakaszban  beszéltük 
el ;  de  mindazonáltal  Abdul  khánra  nézve  nem  volt 
oly  örvendetes,  mint  lenni  igért,  mert  lika  ellen- 
állása által  szerelme  még  inkább  nőtt,  s  lelke  gyen- 
gédebb érzelmei  véres  küzdésben  voltak  sóvárgó 
vágyaival  a  szerelem  élvei  után.  Másrészről  az  oly 
bizonyosan  várt  segedelem  megérkezni  késett,  és  a 
távolabb  táborszemek  Bagosy  közeledését  jelenték. 
A  berezeg  ezt  megértvén,  tüstént  parancsot  adott  a 
visszavonulásra  Borsa  felé,  honnan  a  segedelem  vá- 
randó vala.  Átkelt  tehát  serege  a  Marán,  és  Dra- 
gomérfalva  felé  vonult,  hol  nyugodni  kevéssé  meg- 
állapodott. 

Bagosy  azonban  sebesen  nyomult  elő,  s  egyesült 
Babocsayval,  ki  a  tatárokat  már  üldözvén,  kelet  felé 
fordult,  hogy  ellenségeit  a  borsai  szoros  úttól  elzár- 

hassa,  mely  az  egyedüli  rés  vala  szabadulásukra; 
Babocsay  délről  vonult  a  tatárok  bal  szárnyát  szo- 
rítván Erdélytől  elszakasztani  őket,  s  a  két  sereg 
összeköttetését  eszközleni,  Szodoray  a  tatárok  dere- 
kával szemben  űzte  azokat,  kinyújtott  szárnyai  bal- 
ról Babocsayhoz  csatolván  magukat.  Karácson  Ti- 
vadar hajdúival  szerte  száguldozott,  készen  oda 
vetni  magát,  hol  talán  felekezetét  veszedelem  fenye- 
getné. 

A  magyar  vezérek  minden  okos  rendelésök  és 
gyorsaságok  mellett  is  a  tatárok  már  igen  nagyot 
haladtak  volt,  és  így  nehéz  lett  volna  őket  a  borsai 
havasok  nyilasától  egészen  elzárni,  mert  már  Sza- 
csalnál  az  Izán  szerencsésen  keresztül  menvén  alig 
vala  gátja  útjoknak,  és  Babocsay  kétkedett  a  rabok 
megszabadítása  felől,  midőn  nagy  bámulására  je- 
lenti Karácson,  hogy  a  tatárok  Borsa  előtt  tábort 
ütöttek  légyen,  és  minden  mozdulatok  erős  szándé- 
kot árul  el  az  ellennel  itt  szembe  szállani.  Bagosy 
csudálkozását  hamar  eloszlatá  néhány  tatár,  kiket 
Szodoray  huszárai  és  Tivadar  hajdúi  elfogtak.  Ezek 
kivallák,  hogy  kevés  órák  előtt  mintegy  hét  ezer 
főből  álló  segédsereg  csatolta  magát  Abdul  khán- 
hoz.  ó  tehát  a  rabokat  számos  kísérettel  el  fogja 
legott  küldeni,  és  megerősödött  hadával  a  magya- 
rokra rohanni  akar,  mihelyest  katonái  egy  kissé  ki- 
pihenendik  magukat. 

Bagosy  első  gondja  vala  egy  rövid  hadi  tanácsot 
tartani,  melyben  elhatároztaték  megelőzni  a  tatáro- 
kat, és  inkább  megtámadni,  mint  megtámadtatni. 
Csak   egy   körülmény    szerze    aggodalmat   a   vezér 

lelkében,  mert  többé  a  győz  ed  elemről  nem  is  két- 
kedett, tudniillik  a  szegény  rabok,  kik  a  csata  alatt 
könnyen  áthurczoltatván  a  havasokon  túl  a  haza  ha- 
tárain, talán  épen  nem  lesznek  megmenthetők.  Ezen 
egy  okból  a  rendíthetlen  Bagosy,  sőt  maga  a  tüzes 
Szodoray  is  készek  lettek  volna  alkudozásba  lépni 
az  ellenséggel,  hogy  az  utóbbit  erre  főkép  lika  sorsa 
határozá,  felesleges  megjegyezni.  Ily  habozás  mily 
javára  vált  volna  az  ellenségnek,  kiki  átláthatja ;  de 
Karácson  Tivadar  bátorsága  elháríta  minden  belőle 
származható  károkat,  ő  csak  harmincc  válogatott 
hajdút  kivánt,  mert  nagyobb  számot  az  ellenség 
könnyen  fölfedezhetne,  ezeket  titkos  utakon  a  borsai 
szoros,  legszűkebb  torkába  vezetni  igére,  és  képes- 
nek állítá  magát  velők  az  ellenséget,  akár  egész  más 
napig  is  föltartani,  mi  alatt  Bagosy  a  tatár  fősereget 
megvervén,  segítségére  jöhet.  A  merény  veszedel- 
mesnek mutatkozék,  és  csak  azok  előtt  nem  tökéle- 
tesen kivihetlennek,  kik  jól  ismerték  Karácson  Tiva- 
dar vitézségét  s  csudálatos  tetteit  a  szabadság  há- 
borúból, de  ez  egyetlen  mód  vala  czélhoz  jutni,  s  c 
fölött  gyámolá  nemzetünknek  saját  hajlandósága 
minden  iránt,  mi  merésznek  s  talán  vakmerőnek  is 
mondathatik  ;  azért  Bagosy  engedelmet  adott  Kará- 
csonnak  s  ez  örvendve  sietett  tervét  végrehajtani. 

Abdul  khán  valóban  megkapta  a  várt  segedelmet, 
ez  nagyrészt  török  jancsárokból  állott,  kik  a  besza- 
rábiai  és  moldovai  várakból  küldettek,  most  a  hegyes 
tájakban  igen  használhatók.  Bennök  is  bízott  leg- 
inkább Abdul,  és  azért  négy  ezer  tatárt,  serege 
leggyengébb   katonáit  kiválaszta,  ezek  a  foglyokat  s 

a  zsákmányt  közben  vévén  elindultak  prédájokat  a 
havasokon  biztos  helyre  hozni.  A  hosszú  sorban 
induló  rabok  siránkozása,  már  előre,  mint  diadal- 
ének zengett  a  büszke  herozeg  szívében,  melyet 
még  fegyveres  társaikon  nyerend.  Elfordult  tehát  e 
szívét  örvendeztető  látványtól,  seregeit  csatarendbe 
állítani  akaró,  mely,  a  mint  agyában  kifőtt,  igen  jól 
alkalmazott  lett  volna  a  föld  minéműségéhez,  de  még 
első  parancsolat)  között  megzavarta  őt  a  magyarok 
előnyomulása,  kik  már  tökéletes  csatarendben  hala- 
dék nélkül  látszattak  seregét  megtámadni  akarni. 
Első  pillanatban  önszemeinek  nem  akart  a  herczeg 
hitelt  adni,  de  a  tompa  zúgás  és  fegyverek  csillo- 
gása csakhamar  meggyőzek  őt  a  szomorú  valóság- 
ról, már  első  tervét  eszközleni  lehetetlen  vala,  azért 
egy  másikhoz  folyamodék,  mennyire  az  idő  rövid- 
sége engedé. 

Szükséges,  hogy  az  ütközetről  élénkebb  képze- 
tünk legyen,  annak  helyét  leírni.  Borsa  falujánál  a 
hasonnevű  patak  a  Visóba  ömlik.  Nehogy  ismét, 
mint  Újvárosnál  oldalt  vagy  épen  hátulról  támad- 
tassék  meg,  Abdul  khán  jobb  szárnyát  az  emberei- 
vel megrakott  falura  támasztá.  A  helységtől  Erdély 
felé  egy  meglehetős  tágas  völgy  terjed  el,  melynek 
nyugati  részébe  már  leereszkedtek  a  magyarok. 
A  folyamok  körül  és  Borsa  előtt  halmok,  mély  utak, 
bokrok,  és  földszakadások  által  annyira  egyenet- 
lenné volt  téve  a  tér,  hogy  csupán  gyalogság  har- 
czolhatott  rajta.  Ide  akarta  Abdul  khán  négy  vagy 
öt  ezer  gyakorlott  jancsárait  állítani,  hogy  a  víha- 
tatlan  helyen  elterjedvén,  a  szokások   szerint  előre- 

hanó  magyarokat  körül  szárnyalhassák.  Dél  felé  a 
domborodások  egyszerre  lekonyultak,  és  a  völgy  sík 
rétekben  s  mezőkben  nyúlt  el,  mint  egy  maga  ma- 
gát ajánlón  a  számos  tatár  lovasság  fölállítására. 
A  jancsárok  délkelet  felől  érkezvén  meg,  a  téren 
pihentek,  s  épen,  midőn  Abdul  khán  parancsolatját 
vevék  Borsa  előtt  helyet  foglalni,  jelentek  meg  a 
magyar  dandárok.  Abdul  khán  elébe  vágtata  a  jan- 
csároknak,  és  tömegekben  akará  őket  a  téren  ellen- 
ségeinek kiszegezni.  Már  ezen  rendelését  hirdeté 
körüle  álló  tiszteinek,  midőn  eszébe  jött  a  magyar 
lovasság  gátolhatatlan  rohanása,  mely  jancsárai  szo- 
ros rendét  könnyen  felbonthatná,  míg  gyalogjaik  az 
általa  kinézett  helyet  elfoglalnák,  a  mily  gyorsan 
belátá  azt,  oly  gyorsan  változott  ismét  szándéka  is, 
és  első  tervére  visszatért.  Még  egy  elszánt  lovag- 
támadással föl  lehetett  a  magyarokat  annyira  tartóz- 
tatni, hogy  a  jancsárok  időt  nyerjenek  magukat  a 
völgy  magasabb  részében  megfészkelni.  Ezért  hir- 
telen rendbe  szedé  a  herczeg  első  lovas  csapatjait, 
s  maga  vezeté  őket  ügetve  a  magyarok  ellen.  Ezek- 
nek gyalogságuk  megállapodott,  s  ágyúi  által  is  se- 
gített tűzzel  fogadá  az  ellenséget,  a  lövések  robo- 
gása szolgált  jelül  Szodoraynak,  ki  szokott  hevével 
rontott  elő,  s  mint  mennykő  a  fellegekből  úgy  ter- 
mett a  füst  és  por  ködéből  egyszerre  az  ellenség 
nyakán,  mely  úgy  is  az  erős  tüzelés  által  megcsök- 
kent. Szerencsétlen  csillagzata  Abdul  khánnak  a  már 
kétszer  megvert  seregeket  adá  mellé,  ezeket  futásra 
indítani  elég  volt  a  magyarok  puszta  látása  is,  és 
így    az    első    összeütés   határozó   volt    az    ütközetre 

nézve,  mert  az  egész  támadó  tatár  sereg  hátat  for- 
dított, a  magyarok  majdnem  vakon  üzck  őket,  és 
nagyobb  részük  a  tér  hosszában  futó  lovas  tatárok 
után,  míg  Szodoray  alig  néhány  százat  gyűjthetett 
a  jancsárok  ellen;  de  ezen  csekély  szám  is  elég  volt 
a  vitéz  ifjúnak  megtörni  ezen  híres  dandár  sűrű  ren- 
déit, bár  őket  képes  nem  vala  elzárni  végkép  Bor- 
sától. A  jancsárok  sűrű  tömöttsége  inkább  kitevé 
ugyan  őket  a  magyar  lovagok  csapásainak,  de  ha- 
talmasan gátolá  egyszersmind  ezeknek  előhaladását, 
s  míg  az  elsők  halál  áldozati  lettek,  addig  a  há- 
tulsóknak szerencsélt  a  domborodások  közé  vonulni, 
hol  mint  egy  természetes  sánczban,  még  mind  számra 
mind  erőre  egy  félhető  hatalmat  képeztek.  A  tatár 
lovasság  hevesen  űzetve  a  magyaroktól,  hasonlólag 
Borsa  felé  fordult,  hol  ágyúik  és  körülök  lovassá- 
gok még  illetetlen  szakaszai  állottak.  Alig  érkeztek 
a  falu  közelébe,  midőn  a  tatár  ágyúk  durrogni  kez- 
denek a  magyarok  ellen,  nem  kimélőn  saját  hát- 
rább maradott  embereiket  is.  A  magyarok  vissza- 
vonultak, s  az  addig  még  vesztegálló  tatár  lovas 
osztály  most  rohanásra  készült,  mely  nagyot  fordít- 
hatott volna  a  csata  menetelén,  mert  a  két  tűz  közé 
szorított  üldöző  sereg  vezér  nélkül  már  eszméletét 
kezdé  veszteni,  s  kevés  pillanatok  múlva  talán  utat 
engedett  volna  a  védtelen  gyalogság  megtámadására. 
Szerencsére  Bagosy  és  Babocsay  ekkor  érkeztek 
Szodorayhoz,  ki  is  reájok  bízván  a  jancsárokat, 
maga  elszakadt  része  után  indult  hadának,  s  épen 
azon  perczben  jutott  hozzájuk,  midőn  hátrálások 
fölbomláshoz   kezdett  hasonlítani,   de   Szodoray  az 

előnyomuló  ellent  hamar  vissza  ijeszté,  s  alig  észre- 
vehető időben  serege  ismét  a  régi  rendben  állott, 
csupán  az  ágyúk  folyvást  tartó  tüzelését  félhetve, 
ennek  is  véget  akart  Szodoray  vetni,  s  egy  osztály- 
lyal  a  meredek  konyulatnak  vágott,  az  ágyútanyáig 
ellenség  útjában  nem  volt,  és  így  csak  a  föld  nehéz- 
ségeivel kellett  küzdeni,  melyek  valóban  csak  kevés- 
sel gyengébb  lovasságnak  is  meghághatlanok  valá- 
nak,  sőt  gyalogoknak  is  nem  kis  dolgot  adtak  volna, 
de  Szodorayt  az  elfoglalás  nyomosságának  érzete 
lelkesíté,  s  a  bátor  merény  kevés  perczek  múlva 
kivánt  sikerrel  végződött,  s  most  minden  erejét  a 
lovasság  ellen  fordíthatá,  melyet  a  fáradhatlan  Abdul 
khán  újra  tűrhető  rendbe  szedett,  de  ennyi  csüg- 
gesztő eset  után  gyenge  volt  ellentállása,  s  ismét  el- 
széledt a  meredek  partokon  leugratva  átúszni  Borsa 
patakát,  mert  ezen  csak  egy  híd  emelkedék  a  falu- 
nál, honnan  el  voltak  zárva.  A  csermely  körül  össze- 
tódult sokaság  föltárta  Szodoray  haladását.  Bagosy 
és  Babocsay  nehéz  harczba  keveredtek  a  jancsárok- 
kal,  s  minden  erőlködésök  alig  vala  képes  a  jancsáro- 
kat  léptenkinti  hátrálásra  kényszeríteni.  Az  alispán- 
nak minden  perez  drága  volt,  mert  az  alatt  könnyen 
áttöretheték  Karácson  kisded  csapatja,  s  a  foglyok 
mentheti  énül  oda  vesznek,  ezen  aggodalom  hevíté 
minden  katonája  keblét  is  még  elszántabb  küzdésre 
s  végre  az  ellenség  már  a  falu  körébe  volt  szorítva, 
de  itt  még  kétségbeesettebb  lőn  védelme.  A  nap 
már  messze  haladt,  s  annál  alább  szállt  a  magya- 
rok reménye  társaik  szabadítása  felől,  midőn  egy  a 
határ  felől,  és  a  falu  túloldalán  emelkedő  zaj  figyel- 

műket  magára  vonta,  az  utóbbi  Szodoray  volt,  ki 
lovagjai  egy  részével  az  egyenetlen  földön  átver- 
gődvén véletlen  a  falu  hátulsó  részére  rohant,  s 
abba  szerencsésen  berontott,  a  jancsárok  ezt  észre- 
vévén, utolsó  menedékökre,  a  hídra  vcték  magokat  s 
felhagyva,  minek  utána  minden  remény  elveszett, 
kétségbeesett  védelmökkel,  inkább  tódultak,  mint 
futottak  rajta  által,  így  tökéletes  diadalmat  nyertek 
a  magyarok.  A  másik  említett  zaj,  mely  a  határ 
felől  hallatszék,  azonban  még  örvendetesebb  vala, 
mert  vegyest  omoltak  le  a  bérczekről  tatárok  és 
magyar  rabok,  a  mint  észrevenni  lehetett,  már  sza- 
badon, az  elsőbbek  pedig  megverettekhez  hasonlón. 


HUSZONKILENCZEDIK  SZAKASZ. 

Melyben     elmondatik,     miként    hajtá    végre    Karácson     Tivadar 

merész    tervét,   s    miként    a    nagybányai    borbély    borotváját    a 

hazáért    föláldozza.   —  A  rabok  sorsa.   —  Tatárvölgy. 

Karácson  Tivadar  harmincz  hajdúval  szerencsésen 
elért  még  a  tatárok  előtt  a  borsai  szoros  útba.  Ez 
két  magas  hegy  között  vezeti  az  utast  ki  hazánkból, 
oldalait  részint  súlyegyenes  sziklák,  részint  fenyők- 
kel vastagon  benőtt  s  meredekségek  miatt  járhatlan 
konyulatok  képezik,  egy  laposhátú  domb  rejti  el 
ezen  völgytől,  melyben  a  hasonnevű  helység  fekszik, 
és  mely  nézhelye  volt  az  imént  leírt  csatának.  Az  út 
maga  torkolatjainál  meglehetős  széles,  de  közepe 
felé  annyira  szűkül,  hogy  alig  lészen  végre  egy  na- 
gyobb szekérnek  elegendő  tág,  itt  falai  egyszers- 
mind legalacsonyabbak,  felül  omha  kődarabokból 
állva.  Ezen  pontot  szemlélte  ki  Karácson,  mint  a 
védelemre  legalkalmasabbat.  Lehengerítteté  tehát 
felülről  az  elvált  köveket,  melyek  egymásra  hal- 
mozva az  utat  elzárák,  s  földdel  és  gályákkal  ki- 
tömetve elég   erős   falat   képeztek   bármily  támadás 

ellen.  Jól  fegyverkezett  hajdúit  Karácson,  részint 
ezen  sánozra,  egy  hamar  fölhányt  mellvéd  mögé 
állítá,  részint  mind  a  két  oldalon  szirt  tömegekbe 
rejté,  hogy  nagyobb  kiterjedésből  lődözvén,  az  el- 
lent számok  csekélysége  felől  megcsalják,  ez  által 
még  azt  is  nyerte,  hogy  a  szoros  közepe  felé  be- 
fordulván, sánczolását  az  ellenség  előbb  nem  lát- 
hatá,  míg  hozzá  igen  közel  nem  ért,  a  hajdúk 
pedig  magas  állásokból  az  út  oldalain  nemcsak 
mindent  átnézhettek,  de  kényökre  is  irányozhaták 
lövéseiket. 

Ily  rendelkezésben  vígan  várta  Karácson  a  tatá- 
rokat, s  nemsoká  föltűntek  az  említett  lapos  domb 
hátán,  és  lassan  ereszkedének  le  a  szoros  torkolatja 
felé,  semmi  ellenségtől  nem  tartván  éppen  minden 
elővigyázat  nélkül,  minden  figyelmüket  csak  rabjaik 
és  zsákmányokra  fordíták.  Annál  inkább  meghök- 
kentek a  tatárok  elsei,  a  sánczolathoz  érvén,  minél 
váratlanabb  volt  ez.  Használá  az  első  meglépést 
Karácson  s  jeladására  először  is  már  előkészített 
szirtdarabokat  hengerítenek  a  hajdúk  le,  és  hamar 
puskáik  dörögtek  utánok.  A  tatárok  mennyire  a 
helyszűke  engedé,  visszafordultak,  s  ijedség  ordí- 
tásaival  rohantak  társaikra,  kik  a  csupa  puskaropo- 
gásból  Ítélvén,  melyet  a  százszoros  visszhang  rette- 
netessé tett,  még  nagyobbnak  képzelek  a  veszélyt, 
és  megállottak,  talán  futásnak  eredendők,  ha  ezt  a 
rabok  és  zsákmány  tömege  nem  gátolja,  és  az  eddig 
láthatlan  ellenség  mutatná  magát.  Azonban  az  or- 
mokról folyvást  durrogtak  a  puskák,  mind  inkább 
közeledve,  s  a  sokaságban    egy  golyó   sem   téveszté 

c^élját.  A  zavarodást  még  az  is  neveié,  hogy  a  Jeg- 
távolabbak  semmit  sem  tudván  a  veszélyről,  folyvást 
előre  nyomák  a  rendetlen  tömeget,  de  az  elsők 
inkább  rohantak  volna  a  tüzes  pokol,  mint  a  szűk  út 
torkába,  mert  annak  kínait  legalább  hírből  ismerek, 
de  az  itt  váró  veszedelem  majd  egészen  ismeretlen 
volt  előttök,  s  így,  ha  az  út  kezdetéig  szoríttattak, 
jobbra  és  balra  vonultak  el  a  hegyoldal  hosszában. 
Végre  már  a  foglyok  eleje  érkezek  a  helyre,  a 
puskaropogás  elnémult,  és  egy  hatalmas  szózat  dörge 
le  a  szirtekről. 

—  Tépjétek  el  a  béklyókat,  és  szabadok  vagytok ! 

A  foglyok  bámulva  láták  kiséretöket  jobbra  és 
balra  eloszlani,  de  ereje  egynek  sem  volt  a  szirti 
hang  parancsolatját  teljesíteni,  és  erősen  megkötö- 
zött kezeik  nehezen  szabadulandanak,  ha  a  világot 
kormányzó  előrelátás,  mely  a  leggyengébb  férget  is 
használni  tudja,  egy  ily  megvetett  lény  által  segedel- 
met nem  nyújtott  volna. 

Az  elrablott  magyarok  között  egyedül  Piócza 
Kristóf  volt  kötözetlen,  részint,  mint  Gerai  Mah- 
raud  Abdul  khán  borbélya,  részint  mivel  sokkal 
gyávábbnak  tartatott,  mint  sem  tőle  félni  lehetett 
volna.  De  a  szerelem  mindenhatóságát  ki  nem  is- 
meri ?  ennél  csak  a  szerelemféltés  mindenhatóbb,  s 
ezen  nyavalyában  sinlődék  a  leírt  gyuJafalvai  éj- 
szaka óta  Piócza  s  ő,  kinek  eszébe  sem  jött  ezelőtt 
a  tatároknak  ártani  a  nyájas  Jeszid  Murza  miatt, 
kész  lett  volna  most  egy  borotvametszéssel  az  egész 
nemzetnek  nyakát  szegni.  E  felett  több  tatár  ócsár- 
lotta   Piócza   Kristóf  egészen  a  híres   Páré  Ferencz 

elveire  alapított  borbélyi  ügyességét,  a  kettő  közül 
nem  tudni,  melyik  volt  hatalmasabb  inger  borbé- 
lyunk szívében  a  bosszúra.  Elég  az  hozzá,  6  volt 
az  úr  kezében  a  gyenge  edény,  melylyel  Izrael 
szabadulását  eszközlé.  Ugyan  is  kihúzta  Kristóf 
mester  borotváját  s  egy  izmos  legényhez  fordult, 
ki  ezen  pillanatban  szomszédja  volt,  fölemelé  a 
csillogó  aczélt,  de  hirtelen  eszébe  villant,  hogy 
drága  szerszáma  el  csorbul  hatna  a  kemény  kötelén, 
s  már  lankadt  föltétele,  midőn  a  szerelemféltés,  s  a 
megsértett  művészet  képei  feltűntek,  lelkét  a  nagy 
tettre  erősíteni,  sebesen  fölmetszé  az  említett  izmos 
legény  kezét,  és  ennek  is  egy  borotvát  nyújtott,  s 
most  ketten  folytaták  a  szabadítást,  és  mielőtt  a 
tatárok  csak  álmodtak  volna  felőle,  már  egy  sereg 
rab  elhullott  pajtásaik  fegyvereivel  kezökben  rohant 
rajok.  Most  a  hegyekből  is  leomlott  Karácson  s  a 
mindig  nevekedő  szabadult  foglyokkal  cgyiránt 
nyomta  az  ellent.  A  tatárok  minden  tartásokat  el- 
vesztve hátat  fordítottak,  és  harczoló  főseregök  irá- 
nyában futásnak  eredtek,  hová  éppen  a  csata  gyá- 
szos végének  tanúi  lehetni  érkeztek  meg.  A  magyar 
sereg,  és  a  még  bosszúsabb  szabadult  rabok  fegy- 
vere annyira  dühöngött  a  tatárok  között,  hogy  egy, 
Abdul  khánnal  menekedett  kisded  csapatot  kivévén 
az  egész  seregnek  Borsa  völgye  vált  temetőjévé, 
a  mely  nevezetes  nap  emlékére  máig  « Tatárvölgy » 
nevét  viseli. 


HARMINCZADIK  SZAKASZ. 

Minő  [kincset    mente    meg    Abdul    khán  a  zsákmányból.   A  ta- 
tárok   végveszedelme     és    üldöztetése.     —     Kínjai     egy    szerel- 
mesnek.* 

Nagy  volt  a  magyarokra  nézve  következése  a 
csatának,  de  tetemes  veszteségeken  vásárolva,  mert 
főkép  Bagosy  és  Babocsay  seregéből  sok  nemes 
halt  meg  a  hazáért ;  de  a  magas  czél  el  vala  érve, 
s  a  hon  és  annak  gyermekei  megmentve ;  tízezer 
tatár  fedte  halva  és  sebesen  a  völgyet  Borsa  szo- 
rosától a  falu  környékéig,  nevezetes  szám  elfoga- 
tott, némelyek  a  hegyekbe  futottak,  s  ott  a  pórnép 
áldozataiként  estek  el.  Csak  alig  ezer  emberből  álló 
csapat  tartotta  magát  Abdul  khán  mellett.  A  diadal 
öröme  zavart  okozott  a  magyarok  között,  s  ezt  meg- 
mentett rokonaik  tolongása  neveié.  Az  út  Borsa 
szorosa  felé  szabad  lett,  csak  néhány  lassabban  jövő 
rabok  és  Karácson  hajdúi  fedek  azt.  Abdul  khán 
hamar  észrevette  a  szabadulásra  ajánlkozó  rést,  és 
arra  fordítá  kisded  seregét.  Alig  kelt  által  Borsa 
patakán  egy  helyen,  hol  partjai  alacsonyabbak  valá- 

nak,  midőn  szemei  húsz  vagy  harminoz  lassan  bal- 
lagó rabra  vetődtek. 

—  A  nagy  prófétára!  —  kiálta  Abdul  khán  — 
ez  Szirmay  lika ;  még  nem  veszett  el  minden,  ha  ő 
az  enyém  marad !  Kardja  szétosztá  a  csoportot,  s 
földre  lökvén  a  leányra  boruló  anyát,  nyergébe 
emelte  félholtan  a  leányt.  JeszidMurza  követé  her- 
czege  példáját  és  Jutkát  ragadá  föl  a  földről,  de 
nem  félholtan,  s  ezen  nagy  sebességgel  végzett  ket- 
tős ragadás  után  tovább  vágtatott  a  csoport.  Kará- 
cson, ki  még  útjokban  volt,  átlátván,  mily  lehetetlen 
légyen  a  sík  völgyben  magát  a  sokaság  ellen  tartani, 
jó  eleve  félre  tért,  s  oldalról  lövetett  az  elnyargaló 
tatárokra.  Egy  golyó  szegény  Jeszid  Murza  fejébe 
csapott,  de  feszesen  ült  a  bajnok  nyergében,  s  ke- 
ményen karolta  által  elragadt  kedvesét,  ezen  okok 
tehát  s  a  rémült  csoport  sűrűsége  nem  hagyák  őt 
lováról  leesni,  s  J  utka  csak  a  szoroson  túl  vette  észre 
imádója  halálát. 

A  magyarok  figyelme  későn  vonaték  Abdulra, 
s  midőn  űzésére  utána  eredtek,  már  az  út  leg- 
veszedelmesebb részét  hátra  hagyta.  Szodoraynak 
első  gondja  volt  a  megmentett  foglyok  között  likát 
fölkeresni.  Jó  darabig  hiában  voltak  tudakozásai, 
míg  az  öreg  Szirmayra  akadt,  ki  a  pataknál  lika 
anyját  ápolá;  a  szegény  asszony  majdnem  élet  nél- 
kül feküdt  a  puha  pázsiton,  sógora  és  cselédei  víz- 
zel locsolák  halavány  arczáit,  melyekre  a  halál  szo- 
morú bélyegét  nyomni  látszaték,  és  keblét,  mely 
lassú  pihcgése  által  egyedül  adta  jeleit  az  életnek. 
Szodoray  ezen  szerencsétlenség  által  elfogódva  nem 

is  vévé  Ilka  hiányát  az  első  pillanatban  észre,  csak, 
midőn  a  frissítő  habok  ereje  által  Szirmayné  magá- 
hoz tért  s  töredező  hangon  tudakozódék  az  elraga- 
dott felől. 

—  Ilkám!  —  édes  Ilkám  —  gyermekem  hát  nem 
láthatlak  többé  — ! 

—  Hol  van  lika?  —  kiálta  magán  kívül  Szodo- 
ray.  —  Az  egekért :  szóljatok. 

Szirmay  csak  most  vévé  észre  az  ifjút,  s  köny- 
nyeit  törülve  karjaival  a  szűk  út  felé  mutatott. 

—  ót  a  hegyeken  túl  keresd  Abdul  khán  karjai 
között. 

Villámpillanatokat  lőtt  Szodoray  a  kijelelt  táj  felé, 
harag  és  fájdalom  együtt  háborogtak  arczán,  s  első 
kínjában  átkozá  a  fényes  győzedelmet,  melynek  leg- 
szebb jutalmát  egy  tatár  ragadta  el. 

—  Lovamat!  —  lóra  legények!  —  kiáltá,  s  felveté 
magát  lovára,  melyet  sebesen  elővezetett  szolgája, 
s  a  hegyen  legközelebb  álló  osztályával  azok  után 
nyargalt,  kik  már  Abdul  khán  után  eredtek. 

Szirmay  a  föleszmélt  özvegyet  nyugalmasabb 
helyre  vezeté,  hol  sokáig  egyedül  maradtak,  csak 
fajdalmokra  hagyatva.  Végre  meghallván  Bagosy 
barátai  új  baját,  vigasztalni  jött,  élesztvén  bennök  a 
reményt,  hogy  Szodoray  megfogja  likát  menteni. 

Boldizsár  a  nélkül,  hogy  a  tatárokat  elérhette 
volna,  már  a  szorosig  érkezett,  itt  a  torkolat  tömve 
volt  ellenséggel,  mert  Karácson  sáncza  még  állott, 
s  ezen  csak  lassanként  lehetett  átugratni.  Az  első, 
ki  rajta  által  megszabadult,  felső  részét  nagy  ügy- 
gyel-bajjal    lerántván,  Abdul    khán    vala,    és   likával 


rögtön  tovább  nyargalt,  utána  többnek  szerencséit 
megmenekedni,  Judith  itten  vévé  észre  rablója  halá- 
lát; de  nem  volt  ideje  sopánkodásra  árvaságán  vagy 
özvegységén,  egy  más  csinos  tatár  csakhamar  párt- 
fogása alá  vévén.  A  mondott  akadály  miatt  Abdul 
csapatának  felénél  több  lelte  halálát  a  szoros  tor- 
kában ;  de  mire  a  holttetemeken  keresztül  rést  tör- 
tek a  magyarok,  a  futó  tatároknak  már  porok  is  el- 
oszlott, s  messze  beűzte  ugyan  őket  az  idegen  földön 
Szodoray,  de  csak  annyit  akarunk  említeni,  hogy 
alkonyat  előtt  kénytelen  volt  minden  remény  nélkül 
visszatérni. 

Szirmayékat  még  Borsán  találta,  az  anyát  sok 
eltűrt  szerencsétlenségei  veszedelmes  nyavalyába  ve- 
tették, s  csak  ebből  származott  gyengesége  miatt 
nem  foghatá  búját  szavakba,  azt  csak  könyekben  és 
sóhajtásokban  fejezhetvén  ki.  Szodoray  e  beteg 
ágyára  borult,  és  annak  forró  kezeit  ajkaira  nyom- 
ván esküdött:  addig  nem  nyugodni,  míg  kedvese  a 
kínos  rabságból  mentve  nem  lészen.  Az  ifjú  hő  ér- 
zelme jótékonyan  látszék  hatni  a  betegre,  mert  ez 
tekintetét  reá  fordítva,  már  többé  nem  oly  meredten 
pillantott,  s  egy  mély  sóhajtással  könnyítve  keblét, 
fájdalmas  hangon  monda : 

—  Boldizsár!  —  add  vissza  leányomat I 

—  Vissza  hozom  őt,  s  ha  Abdul  khán  palotájából 
kellene  is  kiragadnom.  —  Feleié  Szodoray,  és  hirtelen 
kilépett  a  szobából.  Bagosyval  találkozék,  s  tudó- 
sítván őt  a  baj  mivoltáról,  tanácsot  kért.  Itt  hirtelen 
semmit  sem  lehetett  tenni,  s  legjavalhatóbb  vala  a 
már  nem  sokáig  késhető   békét  megvárván,  Eugen 


herczcg  által  kicszközlött  úti  levéllel  Krímbe  utazni 
s  likát  a  rabságból  kiváltani,  ez  valóban  az  egyetlen 
n\ód  vala,  mely  némi  hihetőséggel  igére  lika  meg- 
szabadítását ;  de  a  várakozás  talán  törekvései  nem 
sikerülésénél  is  nagyobb  szenvedés  volt  a  tüzes 
Szodoraynak.  Élte  legkínosabb  éjszakáját  töIté  el,  s 
a  nappal  is  csak  hasonló  búval  virradt  rá,  mert  ba- 
rátjai,  sőt  maga  Szirmay  sem  engedek,  hogy  a  béke 
előtt  Krimbc  utazzék. 


\u  ^i 

HARMINCZEGYEDIK  SZAKASZ. 

Karácson    Tivadar    az    erdőbe    megy,  kit    talál    ott,   és  mit    tud 
meg.  —  Egy  szerencsétlennek  utolsó  pillanatai. 

Az  alkonyat  csendesen  és  szendén  ereszkedék  le, 
s  már  csak  a  hegyormok  pirulának  a  nap  végső 
sugaraiban,  s  a  bérezek  óriási  árnyakkal  látszanak 
eltakarni  a  gyilkoló  csata  műveit  tövökben,  csak 
imitt-amott  zavara  a  köz  némaságot  lassú  halálhör- 
gés, s  talán  sebesült  rokonaikat  keresők  zaja,  mert 
a  diadalmasok  mintegy  öntettektől  borzadva  vissza- 
vonultak a  véres  csatatérről.  Karácson  büszke  új 
szerencséjére  az  utolsók  között  vala,  kik  a  harcz- 
mezejét  elhagyák,  —  Bagosy  őt  egy  szomszéd  fa- 
luba rendelé,  hová  szállását  tette,  további  paran- 
csainak elfogadására;  még  a  betörő  éjnek  sötété 
előtt  oda  szándékozván  érni  a  hajdú,  most  arra 
irányzá  menését,  s  a  rövidebb  ösvény,  melyet  vá- 
laszta,  egy  erdőbe  tekeredett;  Tivadar  sebes  lép- 
tekkel haladt :  még  az  érezhető  esti  szél  a  lombo- 
kon susogott,  midőn  egyszerre  emberi  hang,  s  mint 
vélte  egy  haldokló   utolsó  nyöszörgése  hatottak  fü- 

leibe,  -  megállott,  és  jobbját  puskája  sárkányára 
tévén,  kevés  pillanatig  hallgatózék  ;  de  csak  a  szel- 
lőt hallotta  rengeni,  tovább  ment  tehát,  s  az  erdő 
egy  nyíltabb  és  világosabb  részére  jött,  hol  újra 
az  előbbi  hangok  gátolák  lépteit.  Egy  vastag  fa 
mögé  vonulván,  szorgosan  átnézé  a  vidéket.  Ez,  mint 
mondtuk,  egy  szabadabb  hely  volt :  három  terebély 
fenyő  a  sűrűségtől  nem  gátoltatva  óriási  növésében, 
borítá  homályos  lombjait  egy  patak  felett,  melynek 
lassú  folyása  egy  magányos  szikla  tövében  akado- 
zott. Fejét  a  szikla  talpára  döntve  mozdulatlan  fe- 
küdt egy  ősz  férfi  a  pázsiton,  hosszú  fehér  fürtjei 
és  szakálla  vállain  és  mellén  szétterjedtek,  de  raj- 
tok vérfoltok  mutatkozának :  tanúi  egy  erőszakos 
megsebesítésnek.  Ugyan  ezen  jelek  valának  láthatók 
durva  remeteöltözetén  is,  és  jobb  kezén,  mely  gör- 
csösen befeszített  markába  egy  arany  lánczot  szo- 
rított. Arczán  a  halál  bágyadtsága  minden  érzet  s 
minden  szenvedély  jeleit  eltöri é,  csak  hosszú  fáj- 
dalmak véste  redőiből  lehete  olvasni  a  felette  há- 
borgón elvonuló  időt,  és  életét  csak  tompa  halál- 
hörgés árulá  el.  Már  segedelmére  akart  sietni  Tiva- 
dar ;  de  eszébe  juta,  hogy  ő  ép  erős  férfihangot  is 
hallott,  s  az  egyik  fa  ágáról  egy  puska  függött  le, 
melyet  a  gyenge  öreg  oda  nem  akaszthatott.  Ezek 
mind  bizonyíták,  hogy  az  öreg  egyedül  nem  lehet, 
s  egy  titkos  érzelem  visszatartá  lépését.  Kevés  per- 
ezekig  lehetett  ezen  kínos  várakozásban,  midőn  a 
patak  magas  partján  egy  embert  látott  emelkedni ; 
kezében  kulacs  volt,  termetét  guba  takará,  mely 
azonban    fegyvereit  el    nem   fedheté,   mindig  hátfal 

fordulva  Karácsonhoz,  az  öreghez  közelíte,  föloldá 
ruháit,  s  a  kulacsból  kiöntött  vízzel  mosni  kezdé 
sebeit,  egyszerre  levcté  gubáját,  mely  munkájában 
hátráltatá,  s  ezen  perczben  egész  arczát  mutatá  az 
elrejtezett  Karácsonnak,  ki  meghökkent  bámulásá- 
ban, midőn  benne  Pintye  Gregorra  ismert. 

Mit  akarhatott  a  haramia  ezen  haldokló  öreggel, 
kit  közel  a  sereghez  önveszedelmével  oly  gondosan 
ápolt,  s  mi  közösülésben  lehetett  azon  öreg  a  zsi- 
ványnyal ?  Karácson  bár  egyedül  volt,  s  Pintye  Gre- 
gornak  könnyen  lehettek  több  czinkosai  lesben,  nem 
győzheté  meg  ujságvágyát  s  kivánatát  régi  ellenét 
meggyőzni.  Kilépett  tehát  rejtekéből,  s  az  ismét  el- 
fordult haramiára  kiáltott. 

—  Istentelen  zsivány !  ki  akarod  rabolni  ezen 
haldokló  öreget  is? 

—  Ember,  akár  ki  légy,  tiszteld  ezen  helyet, 
mert  —  feleié  elszánt  hangon  Pintye  Gregor,  s  to- 
vább szólott  volna,  de  Karácson  szava  fölrázá  az 
öreget  halálos  álmából,  gyenge  veres  futa  el  arczait, 
szemeinek  utolsó  tüze  látszott  fellobbanni,  s  kezeire 
támaszkodván  félig  fölemelkedék  s  kényszerített 
erejű  hangon  kiáltott  föl : 

—  Zsivány,  az  istenért,  zsivány  és  fiam ! 

—  Hát  a  pokol  mindenüvé  elhoz  kínomra  1  —  Or- 
dítá  a  haramia,  s  baltáját  Karácsonnak  irányzá,  ki 
az  öregre  figyelmezvén,  nehezen  kerülte  volna  ki  a 
haramia  halálos  csapását,  de  ez  hamar  elváltoztatá 
szándékát,  s  lebocsátá  fejszéjét. 

—  Nem  atyám  1  —  bár  haramia  vagyok  is,  —  de 
előtted  —  halálod    óráján,    még   halálos   ellensége- 

met  sem  gyilkolhatom  meg.  —  Földre  szegezé  sze- 
meit a  haramia,  vonásait  a  fájdalom  szaggatá  ki  ido- 
mokból, de  ábrázatát  nem  szelidíté  a  fájdalom, 
mert  nyers  élete  keményebben  belé  edzette  a  vad- 
ságot,  mint  sem  bú  vagy  öröm   gyengíthették  volna. 

—  Vedd  vissza  ezen  boldogtalan  jelt.  —  Folytatá 
az  öreg  előbbi  beszédét,  már  gyengébb  hangon,  s  fia 
lábaihoz  veté  az  arany  lánczot,  melyben  egy  vastag 
arany  emlékpénz  függött.  —  Vedd  vissza  és  vidd  cl 
azt,  hogy  testvéred  soha  se  akadjon  nyomodba,  mert 
a  szégyen  őt  is  eldönthetné. 

Gépelyként  hajlott  le  Pintye  Gregor,  s  fölvevé  a 
lánczot ;  a  zárható  emlékpénz  fölnyilt,  s  belőle  egy 
kis  fél  ezüst  karika  esett  ki,  mely  hosszában  ketté 
volt  metszve,  és  vert  munkában  egy  boldogasszony 
képnek  felét  mutatá.  Karácson  reá  mereszté  szemeit, 
szótalan  bámulván  darabig  az  ezüstre ;  egy  gondolat 
látszék  fejébe  villámlani,  melyet  ismét  elnyomni  küz- 
dött. Végre  érzékeit  és  lelkét  aggódó  várakozás  leg- 
főbb polczára  feszítve,  kérdé  társait : 

—  Oregl  —  Pintye  Gregor!  —  mit  jelent  ezen 
ezüst  darab?  —  s  fölemelvén  azt,  még  élesebben 
vizsgál  á. 

—  Pintye  Gregor !  —  Kiáltá  a  haldokló  és  kiszáradt 
merevény  szemeiből  újra  sűrűen  folytak  a  könnyek, 
s  a  fájdalom  őket  ismét  forgásba  hozta,  mint  ziva- 
tar az  utolsó  szikrában  pislogó  tüzet.  —  Pintye 
Gregor  hát  az  elhírelt  gonosztevő :  fiam !  —  kinek 
hazája  az  akasztófa,  sírja  a  hollók  gyomra,  s  teme- 
tése az  emberek  átka  lesz.  —  Gyilkos !  —  úton- 
álló I  —  Távozzál   tőlem   kárhozat   gyermeke,    mert 

az  enyhítés  általad  méreg  lesz  sebeimen.  Fuss  innen, 
s  atyai  átkom  kövessen  a  vesztőhelyig,  s  az  rázzon 
össze  halálos  álmodon. 

Az  öreg  annyi  erőlködés  után  visszadőJt,  s  ar- 
czát  ismét  az  előbbi  néma  fájdalom  foga  el ;  de 
redőit  már  halálgörcs  kezdé  összevonni,  s  a  hirtelen 
megáradt  szemek  éppen  oly  hirtelen  elapadtak, 
előbbi  nedvök  jéggé  válva  úszott  homályosan  ra- 
gyogva, elmaradt  sugaraként  egykori  tűzőknek. 
A  haramia  arczán  minden  szenvedélyek  zavarogtak, 
s  talán  éppen  azért,  mivel  zabolátlan  életében  min- 
deniknek szabad  utat  engedett,  egyik  sem  volt  ké- 
pes magát  a  másik  felett  kitüntetni.  Karácson  mind- 
ezeket észre  venni  sem  látszott ;  szemei  folyvást  az 
ezüst  darabra  lévén  szegezve,  s  türelmét  vesztve  az 
öreg  átkozódásán,  újra  nagy  hévvel  kérdezé. 

—  Öreg  az  istenért  meg  ne  halj,  míg  ezen  bol- 
dogtalan jelről  nem  tudósítottál.  —  De  az  öreg  hall- 
gatott, s  halkan  emelve  kezét  mutatott  a  haramiára, 
mintha  a  rimánkodót  ahhoz  utasítaná  fölvilágítás 
végett. 

—  Pintye  Gregor,  én  halálos  ellenséged  vagyok ; 
de  most  kérlek,  mint  csak  istenemet  kérhetem  lel- 
kem üdvösségéért  halálom  óráján,  beszélj  el  min- 
dent, a  mit  tudsz,  de  igazat  szólj.  —  Rimánkodék 
Karácson  a  haramiához  fordulva,  ki  csudálkozva  azon 
nagy  érdeken,  melyet  ezen  dologban  ellensége  vett, 
fájdalmasan  felelt: 

—  Mi  közöd  e  dologhoz,  vagy  talán  evvel  is 
kínzani  akarsz?  de  ha  ennyit  láttál,  tudj  mindent. 
Ezen  öreg,  kit  végső  vonaglásaiban    látsz,  atyja  lett 

egy  iker  párnak,  kiket  balesetek  miatt  elhag)'ni 
kénytelen  vala.  Ismertető  jelül  nekem,  mint  öre- 
gebbnek ezen  arany  lánczon  függő  emlékpénzt 
hagyta  a  belé  rejtett  boldogasszony  képnek  felével, 
öcsém  az  ezüst  másik  felét  kapta.  Most  sebesítve 
találtam  őt  a  csatatér  körül,  és  segedelmet  kérvén 
tőlem,  a  szerencsétlen  jel  által  bennem  öregebb 
fiára  ismert.  S  a  pokol  minden  kínjai  azért  reád, 
hogy  miattad  egyszerre  kellett  atyámat  és  rettenetes 
átkát  föltalálnom. 

—  Az  ördög  szól  belőled  és  szörnyű  hazugsága. 
Kiálta  Tivadar,  és  mellben  ragadá  a  lecsapottan  álló 
haramiát.  —  Igazat  szólj  ember,  mert  megfojtalak. 

A  haramia  zgy  hosszú  pillanatot  vetett  Tivadarra, 
és  éppen  nem  törekedek  magát  annak  kezéből  ki- 
menteni. —  Haldokló  atyám  mellett  nincs  kedvem 
hazudni,  s  halálos  ellenségem  előtt  éppen  nem  aka- 
rom magamat  hazugsággal  alacsonyítani.  —  Feleié 
sokkal  nagyobb  nyugalommal,  mint  állapotjában  várni 
lehetett.  Karácson  lelke  azonban  mindig  küzdött  a 
haramiának  szavai  ellen,  újra  az  öreghez  fordult, 
kezeit  Pintyéről  levonván,  s  előbbi  heves  rimánkodó 
hangon  szólítá  meg  a  haldoklót. 

—  Boldogtalan  öreg !  csak  egy  szóval,  egy  jellel 
add  tudtomra,  igaz-e,  a  mit  fiad  mond. 

—  Igaz  I  —  sóhajtá  keble  mélyéből  a  haldokló. 
Karácsont  ezen  kis  szó  összerázta,  baljával  eltakará 
arczát,  s  jobbját  hirtelen  mellén  dolmánya  alá  dugá, 
s  valamit  ránta  onnan  elő,  de  mit  látni  nem  lehetett, 
mert  markába  rejté,  míg  az  öregre  borulva  föl  nem 
kiáltott. 

—  Atyám,  tartsd  vissza  lelkedet  I  im  én  is  fiad 
vagyok  1 

Az  öreg  tagjaiba  új  élet  látszék  magát  önteni ; 
szemei  ismét  forogtak,  kezeit  Tivadar  felé  emelé,  s 
ajka  többször  megnyílt  a  szólásra,  de  mindannyiszor 
ismét  el  csukódott  talán  gyengeség,  vagy  egy  öröm- 
görcs által,  mely  a  halál  fájdalmán  diadalmaskodni 
akart;  végre  sikerült  törekvése,  s  Tivadar  karjára 
támasztva  csüggedő  fejét,  megszólamlott : 

—  Hát  legyen  dicsérve  az  Isten,  ki  minekutána 
hosszú  szenvedésimet  még  haldoklásom  között  is 
tetézte,  az  utolsó  perczben  vígasztal  ásómra  elhozta 
második  és  jó  fiamat  is.  —  Mi  a  neved  fiam? 

—  Tivadar!  —  feleié  Karácson. 

—  Tivadar,  hát  szálljon  reád  atyai  áldásom  s 
kisérjen  mindenütt,  s  a  mit  azon  elkárhozottól  el- 
vontam, az  áradjon  mind  reád ;  de  téged  haramia, 
atyai  átkom  üldözzön  sírodig,  téged,  ki  emlékeze- 
temet az  akasztófára  hozod,  az  ég  iszonyú  bünteté- 
sei kínozzanak!  távozzál  halálom  helyétől,  mert 
melletted  nem  hunyhatnám  be  szemeimet. 

—  Atyám,  ne  átkozzál  meg,  mert  átkod  az  utolsó 
gonoszságra  kényszerít.  —  Kiáltá  magán  kívül  a  ha- 
ramia. 

—  Félre!  —  volt  a  megsértett  atya  rövid  válasza. 
Pintye   Gregor  térdeire   omlott,    megragadta    az 

öreg  jobb  kezét,  s  inkább  kényszerítő,  mint  esedező 
hangon  folytatá  rimánkodását,  míg  ábrázatján  vad 
szenvedelmei  elnyomák  a  látszólag  fölküzdő  jobb 
érzelmeket,  s  az  a  kétségbeesés  legmagasabb  pont- 
ját mutatá. 

—  Térdeimen  rimánkodom  én,  ki  parancsolni  és 
kényszeríteni  szoktam.  Vedd  vissza  átkodat,  s  még 
talán  más  ember  lesz  a  haramiából. 

—  Félre  gyilkos !  az  átok  örökséged.  —  Kiáltá  az 
ősz,  s  végső  erejét  összeszedé,  hogy  jobbját,  melyet 
utált  fia  szorosan  tartott,  kezéből  kirántsa,  s  ez 
megtörténvén,  újra  fölemelé  szavát,  de  beszédét  alig 
lehete  minden  erőlködés  mellett  is  halálhörgéstől 
megkülönböztetni.  —  Áldás  reád,  Tivadar,  és  átok 
a  haramiára ! 

S  a  természet  elleni  erőszak,  melylyel  élte  végső 
perczeiben  haragját  és  örömét  érezhetővé  tenni 
akará,  ezennel  véget  vete  a  szerencsétlen  életének. 
Szemeire  a  halál  köde  borult,  s  arczai  kényszerí- 
tett  verese  hirtelen  mély  sárgává  vált.  Tagjai  még 
egyszer  megrándultak,  mintegy  fölizgatva  a  halál 
vitája  által,  és  azzal  kinyújtóztak  az  örök  nyuga- 
lomra. 

Fiai  boldogtalan  atyjok  hűlt  tetemére  borulván, 
lassú  és  ritka  könyűkkel,  de  talán  annál  véresebb 
fájdalommal  siratták  halálát,  mert  bár  mélyebb  a 
szelidebb  lélek  fájdalma,  de  a  vadé  erőszakosabb- 
Sokban  különbözött  ugyan  első  tekintetre  a  két  iker 
testvér,  de  a  különbség  nem  annyira  a  természeté, 
mint  az  életmódé,  s  a  körülményeké  vala.  Alapja  volt 
mind  a  kettőnek  egy-egy  megtörhetlen,  s  talán  vad 
és  ádáz  akarat,  mely  nem  eredetében,  csak  munká- 
latiban különbözött,  Tivadarnál  a  jóban,  Gregornál 
a  roszban  tüntetvén  ki  magát.  S  abban  is  hasonlítani 
látszottak,  hogy  Tivadart  ki  ki  inkább  félte  és  tisz- 
telte,  mint   szerette,  a  szeretethez   kivántató  szelid- 

ség  idegen  lévén  nála,  míg  a  nálánál  nyersebb  hara- 
miát sokan  nem  utálták  oly  mértékben,  mint 
czimboráit  utálni  szoktuk ;  mert  az,  a  mi  Tivadar, 
mint  az  emberi  rendes  társaság  egyik  tagjában  iránta 
szeretetet  gerjeszteni  kevés  volt,  a  haramiában,  ki- 
től minden  vadságot  vártunk,  elegendő  vala,  hogy 
őt,  mint  haramiát  ne  gyűlöljük  annyira,  mint  kegyet- 
lenebb sorsosit.  Ezen  pontban  hajlottak  tehát  össze 
a  két  lélek,  ki  egy  anya  méhéből  származva,  csak 
egymás  üldözésére  látszottak  teremtve  lenni.  Szüle- 
tésök  őket  szorosan  egyesíté,  de  már  a  legközelebb 
időszak  szétszakasztá  egymástól,  hadi  életekben, 
mint  irigy  vetélkedők  léptek  föl,  s  már  jó  ideig 
csak  öldöklő  szándékkal  keresek  föl  egymást ;  míg 
rég  elveszettnek  vélt  atyjok  teteme  felett  őket,  mint 
testvéreket  ismerteié  meg  a  sors,  de  meghajthatlan 
lel  köket  engesztelni  nem  bírta. 

Szó  nélkül  borultak  folyvást  atyjokra  a  testvérek, 
némán  tartva  mindeniket  kínos  érzelme,  s  nehéz 
lenne  meghatározni,  mint  búsult-e  inkább  mindeni- 
kök,  atyja  elvesztésén-e  a  megismerés  pillanatában, 
vagy  testvére  föltalálásán,  mert  hosszú  villongás  és 
halálos  gyülöltség  kurták  régen  a  szeretet  szikráját 
keblökből.  Tivadar  atyja  ruhájának  belső  zsebében 
egy  papiros  tekercsre  talált,  előhúzá  azt,  s  futólag 
átnézvén,  benne  atyjának  életét  röviden  följegyezve 
lelte. 

—  Gregor  —  kérdé  tehát  bátyját  —  fedctt-c  föl 
valamit  atyánk  neked  élete  sorsáról  ? 

—  Semmit.  —  Vala  a  felelet. 

—  Ezen   papiroson   följegyezve  vagyon,  s  te   is 


bírsz  joggal  azt  ismerni ;  űlj  le  tehát  és  hallgasd 
meg.  —  Monda  a  hajdú,  s  mindketten  helyet  fog- 
lalának egy  szikladarabon,  mire  Tivadar  töredezett 
és  gyakorlatlan  hangon  olvasni  kezdé  a  papiros  tar- 
talmát, melynek  mi  a  jövő  szakaszt  tartottuk  föl. 

HARMINCZKETTEDIK  SZAKASZ. 

Egy  szerencsétlennek  életrajza. 

Én  Szatmár  vármegyében  születtem  Aranyos- 
Megyésen,  hol  atyám  Vessél ényi,  s  ennek  magas 
lelkű  özvegye  Lónyay  Anna,  később  Kemény  János 
erdélyi  fejedelem  hitesének  szolgalatjában  volt;  nagy- 
lelkű uraságom  engem  a  szatmári  és  debreczeni  os- 
kolákban neveltetett  maga  költségén.  —  Kilépvén 
az  oskolából,  Vesselényiné  egy  tanulásomhoz  illő 
hivatalt  adott  saját  házában,  és  állapotomat  minden 
tekintetben  szerencsésnek  lehetett  mondani. 

A  várban  lakott  Lenka,  árvája  asszonyunk  egy  hű 
cselédjének,  kit  a  kegyes  uraság  nevelt,  és  ápolt ;  a 
leányka  szép  volt,  alig  láttam,  már  szerelmet  érzék 
iránta,  melyet  kedvesem  viszonozott ;  asszonyunk 
megáldá  szövetségünket,  s  nem  sokára  az  oltár  előtt 
köttettünk  össze.  Két  esztendő  kevés  zavarral,  bol- 
dogan folyt  el ;  ezen  idő  alatt  atyja  lettem  egy  iker 
fíúpárnak,  de  gyanakodó  heves  lelkem  nem  volt  képes 
azt  állandóan  bírhatni.  Gyermekeim  !  ha  valaha  ismét 
föltalálhatlak,  vagy  akárki,  kik  ezen  írást  holtom  után 

olvassátok,  vegyétek,  vegyétek  szavaimat,  mint  a  Jeg- 
töredelmesebb  megbánás  ömledezéseit,  mely  éjféli 
kisértetként  ült  szívemben,  marczangoló  kínokká 
változtatva  minden  érzéseimet ;  s  ha  van  engesztelő- 
dés  vétkeinkért,  én  reménylem  megbűnhődtem  azo- 
kat, mert  negyven  esztendeig  háborog  már  lelki- 
ismeretem szélvésze,  pillanat  szünet,  egy  perczi 
csend  nélkül,  s  nem  tudom,  meddig  fog  még  gyöt- 
reni  életem,  melytől  szabadulnom  volna  legnagyobb 
szerencsém.  De  nagy  vala  bűnöm,  s  így  csak  hozzá 
mért  az  iszonyú  büntetés. 

A  szatmári  őrsereg  tisztjei  gyakran  jártak  Me- 
gyésre. Egy  tiszt  Lenkámra  veté  szemeit,  gyaláza- 
tos lelkében  a  csábítás  csak  egy  mulatságos,  nevet- 
séges mű  volt.  Épen  ekkor  készíté  Lónyay  Anna 
dicsőséges  munkáját,  megboszulását  a  kínzott  hazá- 
nak ;  a  távolabb  nemesség  összehivására  én  valék 
küldve,  s  így  távollétemben  hölgyem  védetlen  vala 
kitéve  az  idegen  incselkedéseinek.  Asszonyunk  kény- 
tel eníttetett,  hogy  szándékát  elrejthesse,  barátságot 
színlelni  a  katonák  iránt,  —  így  nekik  szabad  be- 
járások vala  Megyésen. 

Alig  érkeztem  haza  útamból,  midőn  azon  szo- 
morú tudósítást  kellé  hallanom,  hogy  feleségem 
épen  nem  látszott  erősen  ellenzeni  ama  tiszt  szere- 
lem ajánlásait.  —  llgy  is  véghetlen  gyűlölséget 
tápláltam  szívemben  hazám  bitangolói  ellen,  köny- 
nyű  tehát  képzelni,  milyen  lángra  gyúlt  minden 
csepp  vér  ereimben  e  hír  hallásánál :  a  kik  eddig 
csak  hazám  által  sértettek  meg,  azok  most,  legkö- 
zelebb, legédesebb   érdekeimben  önmagamat  vérez- 

tek  meg.  Eddig  az  epesztő  búval  párosodott  boszú 
csak  lappangott  lelkemben,  várván  a  kitörésre  más- 
unnan jövő  alkalmat;  de  most  ily  erőszakos  inger 
által  riasztva  föl,  szűk  lett  hatalmas  szenvedélyének 
előbbi  foghelye.  —  Elragadó  tüzes  természetem 
következésében  mindig  könnyen  hivő  voltam,  hir- 
telen föllobbanásom  időt  a  meggondolásra  nem 
engedvén  ;  ily  állapotba  helyezett  ezen  hír  is,  s  a 
nélkül,  hogy  csak  kételkedtem  volna  valóságán, 
rohantam  nőm  szobája  felé.  —  Egek!  —  épen  a 
kevély  katona  lépett  ki  ajtajából,  zavarodásomban 
nem  is  láthatám :  győzedelmet  mutatott-e  vagy  bo- 
szúságot ;  fegyvertelen  valék,  de  a  kétségbeesés 
dühe  pótolá  azok  hiányát.  —  Megragadám  a  kato- 
nát, de  ez  hidegvérűbb,  s  talán  erősebb  lévén 
nálamnál,  könnyen  lerázott  magáról,  —  harsány 
gúnykaczajjal  távozott  el.  —  Az  első  kifakadás  sike- 
retlensége  még  inkább  nevelte  indulatom  lángjait, 
a  fő  tárgy,  a  fő  bűnös  elszabadult.  —  Jaj  tehát  a 
hátra  maradtnak!  —  kiáltá  bennem  a  gonosz  lélek. 
Feleségem  szobájába  rohantam. 

—  Hitván  gyalázatos  szentségtörő !  —  vala, 
halált  lihegő  üdvözletem.  Az  asszony  elsápadt  és 
reszketett,  én  oktalan  őrültségemben  bűne  követke- 
zésének tulajdonítám  azt,  mi  csak  dühöngésem  által 
gerjesztett  ijedéséből  származott,  ő  szólani  akart, 
de  én  nem  hagytam,  s  a  minden  gonosznak  elősegé- 
lésére  kész  pokol  egy  kést  láttata  velem  az  asztalon 
feküdni,  a  jobb  lélek  többé  nem  parancsolt  tagjaim- 
nak, egy  ördögi  indulat  ragadtatá  kezembe  az  éles 
aczélt,    mely    vérszomjas   villongással,    még   inkább 

ajánlá  szívemnek  a  boszút :  magasra  emelem  a  kést ; 
s  félájultan  rogyott  el  az  asszony  lábaim  előtt. 

—  Hah!  elnyomott  bűnöd,  ocsmány  megfertőzte- 
tője  becsületemnek.  Jól  van,  föl  se  nyisd  többé 
szemeidet,  mert  nem  akarom  bennök  meggyalázá- 
somat  olvasni.  S  e  szavaim  között  mélyen  döfém 
magasan  habzó  kebelébe  a  vasat,  egy  hosszú  hörgő 
sóhajtás  volt  a  felelet,  s  lelke  egy  átok,  egy  áldás 
nélkül  hagyá  el  testét,  vére  sűrűen  ömlött  el  kebe- 
lén, s  a  padolaton,  s  vele  elfolyni  kezdett  boszúm 
indulatja.  Már  lágyulni  érzem  keblemet,  midőn  a 
zajra  fölébredt  gyermekeim  sikoltásuk  egész  hatal- 
mában ébreszté  föl  lelkiismeretemet,  hozzájok  aka- 
rék  fordulni ;  de  a  mellék  ajtó  nyilt  föl,  s  egész 
fölséges  méltóságában  lépett  elő  Lónyay  Anna ; 
egy  pillanat,  —  és  lelke  megismeré  az  egész  bor- 
zasztó tettet.  —  Így  fog  valaha  Istenem  reám  tekin- 
teni, midőn  azon  iszonyú  napon  Ítéletét  fogja  reám 
kimondani,  ezen  magas  haragú  pillanat  tükrében 
látám  csak  által  egészen  tettem  undokságát,  s  a 
boszú  lángja  helyett  borzadás  hevíté  véremet. 

—  órült  ember !  mit  tevéi  ?  Feleséged  ártatlan 
voltl  —  Szóla  Keményné,  s  egy  könny,  haragot  és 
szánakozást  egyiránt  jelentő,  gördült  ki  szemei- 
ből. —  Szolgák,  tömlöcébe  a  gyilkossal. 

—  Tömlöczbe?  nem.  Istenemre  nem!  —  ordítám 
mint  egy  eszeveszett,  s  kirohantam  a  szobából,  — 
ki  a  várból  s  eszmélés  nélkül  folytatva  utamat, 
csak  akkor  tértem  magamhoz,  midőn  a  Szamos 
árjai  gátiák  tovább  haladásomat.  Itt  egy  sűrű  bokor 
rejte  el  az  emberek  szemei  előtt,  mert  mindenikben 

hóhéromat  tekintem,  ki  bűnömért  a  vesztő  helyre 
akar  hurc^olni :  de  annál  inkább  marc^angolt  lelki- 
ismeretem furdalása,  mert  rejtekemben  semmi  egyéb 
tárgy  nem  vonhatta  másfelé  figyelmemet.  Az  első 
bűn  ritkán  szokott  megtörődésre  és  bánásra  okot 
adni,  főleg  oly  indulatos  s  oly  szenvedélyek  által 
háborított  embernél,  mint  én  valék ;  ha  átlátja  is  az 
ilyen  iszonyúságát  tettének,  föl  gerjesztett  szenvedel- 
mei tovább  űzik  őt  a  véres  pályán.  Én  is  így  valék. 
Nem  tekinthettem  magamat,  mint  okát  a  gonoszság- 
nak, a  gálád  katonatiszt  még  tízszerte  nagyobb 
bűnösnek  tetszett  szememben,  ő  volt  feleségem  gyil- 
kosa, nem  én,  s  ha  az  ártatlan  sírba  szállt,  a  bűnös- 
nek tovább  élni  nem  lehetett.  Csupán  az  új  boszú 
végrehajtása  tartott  vissza  ezen  tájékon,  melyet 
örökre  elhagyni  szándékoztam.  Több  napokig  rejtve 
tartam  magamat  a  vidéken  ;  ezen  idő  alatt  csendesült 
ugyan  bennem  vihara  szenvedélyeimnek,  de  erősö- 
dött is.  Gyermekeimre  gondolék,  a  szerencsétlen 
árvákra ;  de  azokat  nagylelkű  asszonyom  kezeiben 
tudám,  s  bár  búsongott,  de  megnyugodt  atyai 
szívem. 

Ez  alatt  közelgett  a  boszú  pillanatja.  A  szatmári 
őrsereg  egy  zsarolásból  tért  vissza  Nagybánya 
vidékéről,  a  szegény  pórnéptől  elragadt  zsákmány- 
nyal terhesen.  Szatmár  és  Megyés  között  Gombás 
erdejénél  a  Szamos  partjain  pihentek.  Itt  ütött  ra- 
jok a  vármegye  titkosan  összegyűjtött  nemességével 
Lónyay  Anna. 

Én  álruhába  öltözve  csatoltam  magamat  a  Me- 
gyésről    induló     sereghez.    A    történet    ismeretes. 

A  bősz  magyarok  tökéletesen  diadalkodtak  zsarnok 
elleneiken,  s  csak  én  valék,  ki  a  boszút  nem  eléglé, 
mert  a  tiszt,  ki  feleségem  halálát  okozta,  nem  vala 
jelen.  O  az  őrsereg  Szatmáron  hagyott  részénél 
maradt,  s  nem  sokára,  mint  követ  küldetek  Me- 
gyésre, a  vérengző  tett  felől  magyarázatot  kivánó  ; 
én  útjába  akadtam,  s  kezem  által  terült  le  halva 
lováról. 

Végrehajtott  boszúmon  nem  soká  örvendhetek. 
Lónyay  Anna,  a  hőslelkű  asszony  keményebb,  talán 
halálos  büntetés  elkerülése  végett  nem  soká  kény- 
telenítteték  Erdélybe  futni ;  én  mint  házának  em- 
bere, e  felett  feleségem,  s  főleg  a  katonatiszt  gyil- 
kosa nem  lehetek  többé  bátor  egy  helyen,  hol  az 
önkény  eddigi  gyilkos  erőszakát  már  törvényes 
lepelbe  burkolá.  Most,  midőn  a  boszú  hatalmas 
ingerei  kielégítve  némultak  el,  az  atyai  érzet  elfogá 
egész  jogával  keblemet.  Ki  legyen  gyermekeim 
védője,  midőn  egyetlen  pártfogónéjok  kénytelen  fu- 
tással menteni  saját  életét.  Megyésre  lopóztam,  s  az 
ott  uralkodó  zűrzavar  könnyen  engedé  gyermekei- 
met elvinni.  Mintegy  két  nap  futhattam  velők  több- 
nyire az  erdők  homályos  útain  tágítlanul  üldöztetve ; 
végre  nem  bírhaták  fáradt  tagjaim  a  gyermekek  ter- 
hét, és  sikoltozások  minden  rejtekemben  elárult 
volna,  e  felett  nem  lelek  a  vadonokban  semmit 
gyenge  éltöket  táplálni,  ők  velem  az  éhenhalásnak 
valának  kitéve.  Mind  ezen  okok  reá  vettek,  hogy 
elhagyjam  őket,  kiket  úgy  sem  valék  képes  saját 
veszedelmemmel  is  kimenteni,  mert  kegyelmet  ártat- 
lan gyermekeim  sem  várhattak  az  irgalmatlan  ellen- 

ségtől,  ha  velem  együtt  jutnak  kezeikbe.  Azért  egy 
fa  tövébe  tevém  le  őket,  s  feleségemnek  egyetlen 
hagyományát,  egy  vékony  ezüst  lapba  vert  boldog- 
asszony képet  ketté  törvén,  mindenik  fiamnak  egy 
darabot  nyakára  akaszték  ismertető  jelül,  ha  valaha 
megtalálnám.  Magam  futottam,  Erdélyben  tölték 
több  éveket,  s  csak,  midőn  tettemet  már  felejtve 
gondolám,  s  az  idők  nyugalmasabbak  lettek,  tértem 
vissza  Megyés  vidékére,  fölkutattam  az  egész  kör- 
nyéket, minden  gyermek,  ki  fiaimmal  egykorú  lehe- 
tett, vizsgálatim  tárgyává  lőn ;  de  hiába  valának 
minden  fáradozásim,  mert  azokat,  kik  után  szívem 
majd  megszakadt,  föl  nem  találtam. 

Azon  remény,  hogy  gyermekeimet  föllelem,  kötött 
még  a  világhoz,  s  az  mérsékelte  bűneimen  érzett  bá- 
natomat. De  ezen  egy  kecsegtető  várakozás  is  meg- 
csalt, s  még  évekig,  mint  egy  kisértet,  önnyugtalan- 
ságomtól  űzetve  bolyongtam  a  világban,  míg  a 
vénség  képtelenné  tévé  békétlen  vándorlásaim  foly- 
tatását. Ismét  Szatmár  vármegyébe  tértem  vissza,  itt 
veszedelmes  betegség  kényszeríte  magamat  Lónyay 
Anna  egy  még  élő  barátjának  fölfedezni ;  a  nemes 
lelkű  férfi  szánakozva  fogada  engem  töredelmes  bű- 
nöst, s  kigyógyul  ásom  után  ide  küldött  Mármarosba 
egy  félre  fekvő  jószágára,  hol  kegyelméből  most  is 
élem  magányos,  zarándok  éltemet ;  nemes  jóltevőm 
azóta  meghalt,  s  ismét  egyedül  bírom  tehát  titko- 
mat, melyet  ezen  papirosra  bíztam.  Gyermekeimet, 
nem  tudom,  látom-e  valaha ;  de  ha  egy  ily  bűnös, 
mint  én,  az  egektől  irgalmat  várhat,  csak  arra  kérem 
Istenemet,   hogy  ők  zárhassák   be    halálom    óráján 

szemeimet.  Ezen  csekély  remény  egy    elalvó    mécs 
ként    pislog    át    fájdalmaim    éjszakáján,    s    bármily 
gyenge  is,  de  kimúlni    nem  fog,  míg  az  Isten,  kinek 
irgalmát   inkább   reménylem,  mint   érdemlem,  Ítélő- 
széke elébe  híni  fog. 

Áldás  gyermekeimre,  kik  miattam    lettek  árvák  és 
talán  boldogtalanok. 


HARMINCZHARMADIK  SZAKASZ. 

A  testvérek  érzetei    apjok    holtteste  fdett.   Fölfedezések  eldbbi 

életökből.    Tivadar    ajánlása,    mint    fogadja    azt    a    haramia,     s 

megrögzött  szenvedélyei.  - —  Elválás. 

Áldás  gyermekeimre !  —  Sohajtá  Pintye  Gregor, 
midőn  testvére  olvasása  elhangzott,  —  áldás,  de 
átokká  vált  halálod  óráján,  bár  soha  se  leltük  volna 
föl  egymásti  —  A  keserűség  és  fájdalom  egy  darabig 
erőt  venni  látszottak  a  haramia  indulatján  ;  de  ha- 
mar, mintegy  szégyenkedve  gyűlölt  testvére  előtt 
magát,  mint  véle  gyengének  mutatni,  egy  erőszakos 
fölrázkódás  után,  mintha  valami  kedvetlen  gondolatot 
akarna  fejéből  kiverni,  kiáltá :  —  Nem,  —  nem  volt 
ő  atyám !  —  nem  lehetett  atyám ! 

—  Az  Isten  adná,  hogy  ne  lenne,  mert  így  nem 
volnék  kénytelen  testvérem  gyilkosa  lenni.  —  Monda 
Karácson  utáló  szánakozással  tekintve  a  haramiára, 
kit  azonban  a  megvetés  igen  fölingerlett. 

—  Hajdú !  —  kiálta  —  s  te  a  rettenetes  Pintye 
Gregort  nem  akarod  testvérednek  ismerni.  —  Jól 
van,  —  tehát  csak  daczodra  is  atyámnak  ismerem 
őt.  Átkozom  átkát,  s  átkozom  reád  adott  áldását  1 


—  Te  haramia  vagy,  s  rablás  által  juthattál  az 
ismertető  jelhez.  —  Monda  Tivadar,  ki  mindenkép 
szerette  volna  kétségbe  hozni  testvérséget  a  gyűlölt 
haramiával. 

—  Nem  úgy  —  viszonzá  a  haramia,  —  halljad  a 
bizonyságot :  egy  mármarosi  paraszt  utazott  vagy 
negyven  s  egynehány  év  előtt  Szatmárból  haza,  s  a 
Bikkalján  *  által,  gyerek  visítás  csapott  füleibe,  s  a 
mint  a  tájék  felé  fordult,  egy  farkas  ugrott  ki  a  bo- 
korból, vigyorgó  fogai  közt  egy  pólyába  takart 
gyermeket  tartva ;  egy  gyors  csapása  a  pór  fejszé- 
jének elkábítá  a  farkast,  egy  második  megölé,  s  a 
megmentett  gyermek  én  valék,  kit  az  orosz  paraszt 
haza  vitt,  s  önfiaként  nevelt.  Későbbi  éltemet  tu- 
dod, katona  is  voltam  Rákóczi  hadában,  s  te  átko- 
zott testvér  tevéi  engem  haramiává !  Ezen  ezüst  da- 
rab nyakamban  függött,  midőn  nevelőm  a  farkas 
fogaiból  kimentett ;  s  azóta  híven  elrejtve  viselem 
azt  keblemen,  azért  nem  láthatád  azt  ezen  szeren- 
csétlen óra  előtt.  S  te  hasonlókép  rejted  el  kincse- 
det ;  így  nem  ismerhettünk  előbb  egymásra. 

Karácson  mindig  növekedő  figyelemmel  hallgatá 
a  haramiát,  s  midőn  ez  elnémult,  egy  gyászoló  tekin- 
tettel mérte  a  hallgatót,  gyúlölsége  küzdeni  látszott 
a  hallott  dolgok  valósága  ellen,  s  annál  inkább, 
mert  Pintye  Gregor  sem  szeretetből  vállá  magát 
testvérének  lenni ;  sőt  minden  szava  által  nyilvánítá, 
hogy  Tivadart  ez  által  boszantani  kivánja.  De  ellen- 


tárain. 


*   Bikkalja  nagy  erdőség    a    szatmári    megye    és    Erdély  ha- 
ain. 

kcző  is  a  lélek  törvényeivel,  hogy  két  durva  szív, 
melyek  közül  az  egyik  vad  vérengző  életében  min- 
dennemű kegyetlenséggel  rokonult,  s  a  másik,  ettől 
csak  abban  különbözött,  hogy  szenvedélyeinek 
gyakran  törvényes  kifakadás  engedtetek,  hosszú 
évekig  tartó  halálos  gyűlölség  után  egymáshoz, 
bármily  kevés  lépésekre  is  közelítsenek,  ha  mindjárt 
a  vérrokonság  legerősebb  lánczai  erőltetnék  is. 
Tivadar  tehát  átallotta  ugyan  a  haramia  testvérséget 
tovább  is  tagadni,  de  épen  ezen  dolog  megismeré- 
sében akarta  egész  utálatát  és  gyűlölséget  iránta 
kifejezni. 

—  Gergely,  úgy  van,  nem  tagadom  tovább,  az 
ördög  testvéremnek  adott ;  mert  az  Isten  ezt  nem 
tehette.  Elbeszélésedből  világos  a  dolog.  Nevelő 
apám  egy  Karácson  nevű  kalmár  volt ;  ez  egy  szi- 
lágysági vásárról  tért  haza  Szatmárba,  s  a  Bikkal- 
ján  egy  terebély  fa  alatt  két  gyermeket  látott  a  fű- 
ben heverni,  egy  farkas  állott  előttök.  Az  utasok 
lármájára  a  vad  állat  fölriadt,  s  egyik  gyermeket 
fogai  közé  ragadván  a  sűrűben  eltűnt,  s  az  üldözők 
többé  föl  nem  lelték,  engem  a  magtalan  kalmár 
saját  fia  gyanánt  nevelt,  s  téged  bár  tépett  volna 
szét  azon  farkas,  úgy  nem  lenne  testvéred  kénytelen 
testvérét  az  akasztófára  segíteni. 

—  Akasztófára !  —  ember  ne  említsd  ezen  utá- 
latos szót,  tőled  legkevésbbé  tűröm  el,  és  esküszöm 
apám  holttetemére,  még  egyik  fia  halva  dűl,  s  a 
megátkozott-e,  vagy  a  megáldott?  a  sors  választja 
el.  —  Kiálta,  mintegy  nyugtalan  kínos  álomból  föl- 
riadva a  haramia,  és  magasan  emelé  fejszéjét,  melyet 

hirtelen  előkapott,  de  ezt  talán  inkább  szokásból 
cselekedte,  —  mint  haragból,  mert  ismét  lebocsájtá 
azt,  midőn  testvérét  védelemre  készülni  látá,  mi 
által  Karácson  kissé  szelidülve  nem  előbbi  mély 
gyűlöl ésével  szólítá  Gregort. 

—  Öcsém  I  vagy  bátyám ;  mert  ki  tudja,  melyi- 
künk öregebb  ;  hosszú  zsivánkodás  által  te  bizonyo- 
san sok  pénzt  szerezhettél  magadnak,  menj,  fuss 
innen  idegen  országba,  én  magam  kisegftlek  a  hatá- 
ron, élj  ott ;  ha  lelkiismereted  és  az  atyai  átok 
engedik  békével ;  nehogy  itt  a  tested  szálljon  föl, 
és  lelked  aJá. 

E  kevés  szavak  egészen  kivetkeztetek  a  haramiát 
habozásából,  megszokott  elszánt  vadsága  lett  úrrá 
vonásaiban,  s  ha  eddig  kétkedett,  miként  bánjék 
ujjon  föltalált  testvérével,  most,  midőn  az  barátsá- 
gosabb leve  iránta,  ő  gyűlölségének  egész  tüzével 
feszíté  reá  szemeit,  s  hátat  fordita  apja  holttestének, 
nehogy  talán  ennek  látása  szeliditő  eszköz  gyanánt 
hasson  reá. 

—  Ha  ha  ha  I  azt  gondolod  Tódor,  hogy  néhány 
zsák  összerabolt  pénz  kielégít  engemet?  nem  úgy 
van  az,  —  inkább  a  boszú,  mint  a  pénz  után  pezseg 
vérem.  Szirmay  kiszabadult  a  tatárok  kezéből,  de 
nem  még  az  enyimből,  te  is  élsz  még,  s  ha  már  az 
atyai  iszonyú  átkot  lerázni  fejemről  nem  bírom, 
legalább  te  is  részesülhetsz  foganatában,  úgy  is  szép 
testvér,  egyrészt  neked  köszönhetem  azt !  De  épen 
atyám  átkára  esküszöm,  hogy  torlatlan  senki  sem 
marad,  a  ki  Pintye  Gregort  megsértette,  s  ha  előbb 
meghalok,    még  az  ördögök   kezéből  is  ki  fogja  lel- 

kem   magát   csavarni,    hogy   visszatérhessen    a  meg- 
bőszül ásra. 

—  Elkárhozott  zsivány,  ne  szitkozódjál  ily  ocs- 
mányul  ;  mert  tudod-e?  kötelességemben  áll,  bár 
atyánk  lábainál  is,  halva  teríteni  el.  —  Feleié  harag 
és  borzadás  között  Karácson. 

—  Csak  rajta  I  hiszen  még  gyilkolásodra  is 
atyánk  s  az  emberek  áldása  fog  ömleni,  mint  szomjú 
torokba  a  bor.  —  Viszonzá  a  haramia  vad,  nyers 
gúnyolással.  —  Én  ugyan  e  halott  előtt  haramia 
létemre  sem  gyilkolok,  mert  az  elöntött  vér  meleg 
esőkint  nevelhetné  az  átkot. 

Tivadar  ismét  szelídebben  nézett  testvérére,  s 
mintegy  megbánva  előbbi  föllobbanását :  — -  Ger- 
gely, ne  haragudjál,  előbbi  káromlásod  fölhevített ; 
de  még  egyszer  kérdezlek,  nem  fogod  elhagyni  a 
haramia  életet? 

—  Nem. 

—  Ismerem  makacsságodat ;  de  még  egyszer : 
hagyd  cl,  előbb-utóbb  csak  kerék  vagy  akasztófa  a 
díjad. 

—  Nem,  míg  boszút  nem  állottam.  —  E  percz- 
ben  emberek  zaja  hallatszék.  Pintye  Gregor  tehát 
hirtelen  a  patak  medrébe  ereszkedék,  és  ennek 
hosszában  hamar  eltűnt,  minekelőtte  a  közeledők, 
kik  Karácson  hajdúi  vajának,  észrevehették  volna. 
Tivadar  társaival  a  halottat  Bagosy  szállásába  vitte 
s  ott  az  írás  következésében  nyilván  apjának  val- 
lotta, testvéréről  azonban  mélyen  hallgatott.  Az 
öreg  másnap  szokott  szertartásokkal  eltemettetek. 
Karácson   iszonyú   lélekháborúban   követte  őt  a  sír- 

hoz,  előtte  mindig  boldogtalan  testvére  lebegvén, 
ki  iránt  keble  rejtekében  inkább  mély  szánakozást, 
mint  haragot,  vagy  épen  azon  szemébe  mutatott 
utálatot  érzett;  de  szokott  durvasága  ilyes  valamit 
nyilvánítani  gyengeségnek,  s  a  haramia  előtt  gyáva- 
ságnak vélte. 


Gaal  Jós»cf :  Stirmay  Ilon* 


HARMINCZNEGYEDIK  SZAKASZ. 

Utazás     Krímbe.  —  Bakcsi    Szerai  —  Khán    Szerai.  —  Miként 

mulatnak  ott  a  rabok.   Ilona  szomorúsága,  Judith  boszankodása, 

s  mindkettőjök  bátor  lelke. 

El  kell  hagynunk  eddigi  nézhelyét  történetünk- 
nek, hogy  szerencsétlen  hősnőnk,  Szirmay  Ilona 
lépéseit  követhessük.  A  leányka  útjában  semmi 
panaszra  nem  lelt  okot,  mert  Gerai  Mahmud  Abdul 
khán  minden  várakozás  felett  gyengéden  bánt  vele, 
sőt  gyakor  látogatások  által  sem  bolygatta  szomorú 
kedvesét,  s  a  többi  durvább  tatárokat  hasonló  tisz- 
teletre gerjeszté  urok  magaviselete.  Mi  itt  a  khánfi 
indító  okait  feszegetni  nem  akarjuk,  és  megenged- 
jük, hogy  ő  lika  vigasztalására  mindent  elkövetett ; 
de  mi  lett  volna  képes  egy  gyenge,  honjától,  roko- 
nitól, sőt  kedvesétől  is  elragadott  leánykát,  rettegett 
ellenségei  között  vidámítani.  Pióczáné  ifjasszony,  a 
pattogó  nyelvű  Judith,  ugyan  mindig  körüle  volt,  s 
épen  nem  megvetendő  szónoki  tehetségeit  egészen 
arra  fordítá,  hogy  úrnője  szomorúságát  saját  jó 
kedvének  legalább   egy   kis   részével  könnyebbítse ; 

mert  ő  oly  hamar  betanult  állapotok  kellemesebb 
oldalaiba,  hogy  tevéje  hátán  is  azon  örömet  érzé, 
mely  hajdan  Piócza  Kristóf  boltjában  lobogta  által 
tűzkarika  szemeit,  midőn  az  if)ú  bányásztiszt  vagy 
más  eféle  ballagott  el  sóvárgó  tekintettel  ajtaja 
előtt.  De  a  szegény  végre  mégis  boszankodék, 
hogy  az  irgalmatlan  tatár  szíveket  meg  bírván  lágyí- 
tani, egy  leányka  marad  hideg  vigasztalásaira.  Ezen 
okból  kettőzött  iparral  fordult  a  foganatosabb  dolog- 
hoz, s  úgy  mint  Pióczát  Jezid  Murza  hamar  elfelej- 
tcté,  ezt  is  nem  sokára  más  murzák  és  nem  murzák 
megsemmisítek  a  nagybányai  hősnő   emlékezetében. 

Mivel  az  úton  valami  nevezetes  nem  történt,  el- 
mulasztjuk annak  egyidomúságát  leírni,  csak  azt 
jegyezvén  föl,  hogy  mindnyájok  között  Judith  volt 
a  legvígabb,  mert  Abdul  khán  és  tatárai  mélyen  és 
boszúsan  gyászolták  nagy  veszteségöket.  Haza  ér- 
kezvén, első  gondja  volt  Abdulnak  azon  drága  kin- 
cset, mely  egyedül  maradt  meg  a  roppant  zsák- 
mányból, s  mely  előtte  annál  sokkal  is  drágább 
vala,  biztos  helyre  hozni. 

Bakcsi-Szerai  Krim  félsziget  fővárosa  s  az  ural- 
kodó khánok  lakhelye,  meglehetős  terjedésben  lepe 
cl  egy  konyulatot,  egy  alakú  házai  veres  csúcsos 
fedeleikkel  sűrűen  magasiának  a  terraszokon ;  közi- 
bök magas  falakkal  záratott  kertek  tarkíták  vala- 
mennyire a  város  ábrázatát,  melyekben  az  éjszak 
növényei  a  szelídebb  déliekkel  párosulni  kezdenek, 
mert  itt  a  roppant  tölgy  szomszédságában  egy  vas- 
tag fügebokrozat  hajlongott,  amott  sudár  szálas  fenyő 
emelkedék    egy  halom   tetején,    oldalán    egy   bortő 

zöldéit,  s  aljában  a  narancs  virult,  bár  leveleinek 
sárga  beteges  zöldje  nyilván  jelenté,  hogy  ezen  kel- 
lemes éghajlat  sem  eléggé  szende  valódi  hazájának. 
Az  utczák  tekergők,  szűkek  és  homályosak  voltak,  s 
a  keleti  szokás  csak  kevés  ablakot  nyittata  rajok  a 
gyakran  magasan  elkerített  házakból,  s  ezeket  is 
sűrű  fa  rostélyozat  vedé,  nehogy  az  elmenőre  talán 
nyájasan  pillanthasson  egy  pár  tüzes  szép  tatár  szem. 
Khánszerai  az  uralkodók  fényes  palotája,  még  akkor 
egész  pompájában  ragyogó  melléképületeivel,  udva- 
raival és  kertéivel  nagy  részét  foglalá  cl  a  városnak. 
Ide  irányzá  a  khánfi  lépéseit  az  érkezésekor  már  mély 
álomban  fekvő  városon  által,  Ilonát  a  kert  tova  fekvő 
részébe  küldé,  egy  magányos,  csinos  épületet  ren- 
delvén neki  lakásul ;  föltéve  magában  a  herczeg, 
hogy  kedvesét  egy-két  nap  az  utazás  fárasztásából 
kinyugodni  hagyja,  mielőtt  szerelmi  ostromához  kez- 
dene. 

Ilka,  Judith  s  néhány  krimi  rabnő  társaságában 
elfoglalá  a  kirendelt  szállást;  de  az  éjszaka  az  utazás 
hosszú  nyugtalansága  után  sem  hoza  enyhítő  álmot 
szemeire,  melyeknek  szelíd  elevenségök  homályos 
és  bús  epedéssé  vált.  Békétlen  feküdt  ágyán,  melyre 
a  kelet  egész  bája,  kényelme  volt  pazarolva.  Gu- 
szurate  legfinomabb  szövetei  Sirasz  legbájolóbb 
illatait  gőzölögték ;  de  épen  maga  az  idegen  kéj  is 
hathatósan  emlékezteté  a  leánykát  mindarra,  mit 
honjában  vesztett,  s  drága  rózsa  cseppeket,  me- 
lyeket szorgos  kedvese  vánkosaira  locsoltatott, 
nem  sokára  könyei  mosták  ki.  Most,  midőn  ha- 
zájától    magát    végkép     elragadva     tapasztala,    bár 

előre  tudhatta  sorsát,  szaggatóbb  lőn  fájdalma,  mint 
útján  volt ;  nem  azért  ugyan,  mintha  utazását  a  re- 
mény kecsegtetőbb  sugárokkal  lengette  volna  által, 
mint  pompás  foghelyét  Tauria  rózsalugosai  között, 
de  képtelen  volt  azon  érzet  által  okozott  fájdalma, 
hogy  talán  örök  tömlöozébe  lép,  s  valóban  ezen 
egyetlen  éjszaka,  mely  nyugalmára  szánatott,  többet 
hervaszta  el  szépségéből,  mint  az  egész  kínos,  bajos 
út.  De  ez  mindazonáltal  nem  volt  még  a  boldogtalan 
leányka  szenvedéseinek  legnagyobbika,  mert  másnap 
már  talán  az  utált  khánfi  szerelmes  unszolásainak,  s 
ha  önkényes  szeszélye  magával  úgy  hozná,  talán 
kényszerítéseinek  is  lesz  kitéve. 

Nem  is  vala  alaptalan  Ilka  félelme,  mivel  már 
másnap  este  készült  a  khánfi  kedveséhez,  őt  elha- 
tározólag  szerelemre  nyerni  szándékozván  s  hosszú 
nélkülözés  által  fölingerlett  szenvedélyei  talán  a 
kényszerítést  sem  vetették  volna  meg;  de  lika  jó 
angyala  ébren  volt,  s  épen,  midőn  Abdul  indulni 
akart,  lépett  be  egy  hirnök  apjától,  az  uralkodó 
khántól,  ki  őt  minden  haladék  nélkül  magához  hi- 
vatá,  egy  Konstantinápolyból  érkezett  követje  a 
Padisának*  várván  reá.  Abdult  boszantá  ugyan  a 
véletlen  hátráltatás,  de  semmi  roszat  sem  sejtvén, 
könnyen  elnyomá  kedvetlenségét,  s  ment  apjához, 
mint  gondola,  valami  országos  dolog  feletti  tanács- 
kozásban részt  venni.  Annál  nagyobb  lőn  és  retten- 
tőbb meglépése,  midőn  a  török  követség  indító  okát 
a  khán    szájából  megtudá.  A  szultán  tudni  illik  leá- 

*  PfediM,  neve  a  tOr&k  császárnak. 

nyát  nőül  adá  Abdul  khánnak  s  ezen  tudósítással 
érkezett  a  mostani  követ  Bakcsiszeraiba.  Mohamed 
törvénye  híveinek  ugyan  több  feleség  tartását  en- 
gedi, de  ha  a  török  császár  egy  férfit  leánya  bírá- 
sával boldogít,  az  köteles  tüstént  egész  háremét  el- 
bocsájtani,  s  ezt  elmulasztani,  vagy  a  nagy  kegyel- 
met nem  legnagyobb  örömmel  fogadni,  vészthozó 
dolog  lenne  a  leghatal masabbra  nézve  is.  Könnyen 
megfejthetik  tehát  olvasóink,  mi  kínozta  leginkább 
Abdult  ezen  ajánlatban,  főleg,  midőn  apja  e  sza- 
vakkal fordult  a  követhez : 

—  Menj  tehát  a  Kizlár  agával*  fiam  háremébe 
és  vigyétek  ki  onnan  Cirkaszia  és  Georgia  minden 
szépségeit,  ő  ezután  azon  egyetlen  boldogságban 
fog  élni,  melyet  a  győzhetlen  Padisa  felséges  leányá- 
nak bírása  egy  nyári  napként  sugárzani  fog. 

Abdul  némán  és  mélyen  hajtá  meg  magát  apja 
előtt,  mind  személye,  mind  magas  ipa  iránt  forró 
tiszteletet  jelentve;  de  szívében  annál  inkább  égett 
a  dúló  fájdalom,  mivel  kitörni  legkisebb  szikrájának 
sem  volt  szabad,  vérbe  borult  arczát  a  csekély  cm- 
berismeretű  khán  öröm  jelének  vélte,  és  sok  szeren- 
csét kivánva  fiának,  távozott  a  követtel. 

Abdul  khán,  mihelyt  szabadon  látta  magát,  Ilona 
lakja  felé  rohant ;  a  leányka,  egy  sűrű  facsoportban 
sétált,  szemlátomást  bújába  mélyedve,  mellette  Pió- 
czáné  ifjasszony  csevegett  és  fecsegett  ugyan,  de 
nyelvének  éles  pattogása  lágyabb  és  talán  epedőbb 
lett,  s  neia  lehetett  kevéssé  már  halaványulni  kezdő 

*  Kizlár  aga,  a  fekete  heréltek  feje  több   keleti    udvaroknál. 

arczáján  bút  észre  nem  venni.  —  A  társaságos  Jutka 
tudniillik  tegnap  óta  senkit  sem  látott  foghelyükön, 
a  messzünnen  leskelő  fekete  arczú  herélteket  kivé- 
vén, s  c  felett  nyilván  megérté,  hogy  Abdul  khánon 
kívül  errefelé  férfinak  csak  lehelni  sem  szabad.  Ez 
vala  méltó  oka  Jutka  asszony  szívepesztő  bajának. 
A  khánfi  sebes  léptekkel  rohant  kedvese  felé, 
kezén  ragadta  a  vonakodót  s  legnagyobb  sietséggel 
szóla  hozzá : 

—  El  kell  innen  menned  tüstént  s  e  pillanatban 
távozzál,  mert  veszély  fenyeget. 

—  Én  maradok !  — -  monda  lika  határozottan,  s 
arczain  a  bú  haloványsága  haragja  pirosának  enge- 
dett helyt.  —  Veszély  csak  ott  fenyegethet,  hol  te 
vagy,  s  bármily  gyászos  eset  várna  is,  ha  tőled  meg- 
ment, egy  nagy  lépés  boldogságomra. 

—  Nem,  nem,  szép  leányka,  te  itt  nem  maradsz, 
habár  erőszakkal  ragadlak  is  el.  De  az  idő  rövid,  jer ! 

—  Nem  megyek !  bár  tudom,  hogy  elég  alávaló 
vagy  másodszor  is  elrabolni. 

AbduJ,  ki  bajosnak  vélte  tovább  folytatni  a  hosz- 
szas  kérelmeket,  erőszakosan  karolá  által  likát,  s 
vinni  akarta,  de  a  leányka  minden  erejéből  ellene 
feszíté  magát  és  segedelemért  kiálta,  Jutka,  eddig 
néma  tanuja  a  történteknek,  hasonlóan  kiabálni  kez- 
dett, nem  haragból  ugyan  Abdulra,  mert  szinte 
irigylette  lika  sorsát  a  szép  tatár  herczeg  karjai 
között,  inkább  talán  azért,  mert  hatalmas  ösztönét 
a  kiabálásra  minden  kis  eset  is  felbuzdítá.  De  a 
hősnőnek,  ki  Nagybánya  minden  lakosi  közül  egye- 
dül   mert   a   tatárok   szemébe   nézni,  nem  volt  elég 

a  rikoltás,  ó  amazonként  rohant  Abdulra,  mire  lika 
n\cgmentése,  és  a  vágy  a  khánfi  karolásában  része- 
sülni őt  egyiránt  ingerlék.  A  két  hölgy  egyesített 
ereje  foganatlanná  tevék  a  khánfi  erőszakát,  s  nem 
sokára  emberek  hallatszanak  közeledni,  min  Abdul 
elcsodálkozott,  mert  ő  még  a  herélteket  is  eltávoz- 
tatá,  elbocsájtá  a  leánykát,  s  azon  pillanatban  lépett 
elő  apja  néhány  kísérőkkel. 

—  Fiam  1  —  kiáltá  haragosan  az  öreg,  —  te  itt 
idegen  hölgyekkel  mulatsz,  midőn  már  tudod,  hogy 
császári  jegyesed  van.  Vigyétek  el  a  rabnőket  — 
szóla  kíséretéhez,  s  többen  teljesíteni  akarák  paran- 
csát; de  lika  lábaihoz  borulva  esedezék. 

—  hegy  irgalmas  irántam,  én  egy  elrabolt  ma- 
gyar leány  vagyok,  küldj  vissza  rokonimhoz,  és  kérj 
aranyat,  a  mennyit  kivánsz. 

—  Félre !  —  viszonzá  hideg  boszúsággal  a  khán  — 
vigyétek  el,  és  sorsa  az  legyen,  a  mi  fiam  egész  há- 
reméjé. 

A  szolgák  erőszakkal  hurczolák  likát,  kit  Pióczáné 
erőszak  nélkül  is  követett.  A  khán  pedig  pironga- 
tásait  folytatá  fia  ellen,  ki  szótalan  és  lesütött  sze- 
mekkel hallgatá,  míg  magában  átkozta  az  apja  által 
annyira  magasztalt  szerencsét,  és  császári  jegyesét 
mennybe  és  pokolba  kivánta. 


HARMINCZÖTÖDIK  SZAKASZ. 

A    tatárok    által    elpusztított    vidékek    állapotja.   —   Szabadulási 

ünnep.  —    Miképen    a    dragonyos    kapitány    ismét    igen    nagy 

pusztítást  tön.  —  Tudósítás    Szirmay  Ilonáról. 

Ismét  történetünk  főnézhclyére  megyünk  vissza, 
hazánknak  a  tatárok  által  pusztított  részeire.  Egy- 
két hónap  folyt  cl  a  tatárok  elűzése  óta,  s  már  imitt- 
amott  gyógyulni  kezdettek  az  iszonyú  pusztítás  csapta 
sebek ;  de  általánosan  még  igen  láthatók  valának 
gyászos  következései :  a  szegény  pórnép  kalyi bak- 
ban, sátorok  vagy  épen  szabad  ég  alatt  tanyázott, 
hamuba  dúlt  lakjai  mellett,  sok  helyt  a  nemességnek 
sem  vala  kényelmesebb  szálása,  de  szerencsére  az 
önbizalom  már  mindenütt  megtért,  s  ez  legerősebb 
reményt  adott  gyors  felüdülésre. 

Fertős- Almáson  Szirmay  ismét  rendbe  hozott  la- 
kában jelenünk  újra  meg;  nem  voltak  ugyan  lakói 
az  ijedtség  azon  rendkívül  lázadó  polczán,  melyen  a 
tatárrohanás  alkalmával  találtuk  őket;  de  tartósabb 
és  mélyebb  bú  látszék  mindnyájokat  epeszteni.  Asz- 
talnál ültek,  mely  gazdagon   és  terhesen  volt   meg- 

rakva  minden  ételekkel,  melyeket  mi  még  ma  is 
nemzetieknek  nevezünk,  és  vajha  csak  ezekből  állana 
mind  az,  a  mit  nemzetit,  hazait,  életünkből  kiküszö- 
böltünk. Az  ebédnél  mind  régi  ismerősöket  lelünk, 
Szirmay,  Szirmayné,  Bagosy,  Babocsay,  Szodoray 
Boldizsár,  a  tatár  háború  három  hőse,  más  számos 
asszonyok-  és  urakkal  valának  jelen,  de  az  ebéd, 
mely  talán  a  szabadulás  örömünnepéül  adaték,  in- 
kább hasonlított  halotti  torhoz,  mert  minden  öröm- 
zaj nélkül  komoly  beszédek  közt  folyt,  a  mulatság 
tárgya  majd  kizárólag  Szirmay  Ilona  boldogtalan 
sorsa  lévén,  kinek  elrabolása,  mindnyájokat  mélyebb 
vagy  kisebb  szomorúsággal  illeté. 

Olvasóink  talán  kegyetlenséggel  fognak  vádolni, 
hogy  Donnersbaumbergi  Türkenfrasz  Gottlieb  Kon- 
rád Friderik  római  szent  birodalmi  lovag  és  volt 
hollandiai  dragonyos  kapitány,  kinek  étvágyát  a  huszti 
vadászatkor  dicséretesen  említők,  becses  személyét 
a  gazdag  torból  kihagytuk,  hol  ő  mégis  több  pusz- 
títást vinne  véghez,  mint  a  nagybányai  és  újvárosi 
csatákban. 

—  Az  Isten  éltesse  bajnokainkat,  kik  vitézségük- 
kel a  tatároktól  megmentettek!  —  kiálta  Szirmay, 
poharát  magasan  emelve,  s  az  egész  társaság  har- 
sány kiáltással  követé. 

—  Vivát  I  az  Isten  éltessel  —  zúdul  a  meg  egy 
magos  alak,  ki  épen  most  lépett  be  az  ajtón,  —  mert 
igen  nagy  bravourral  viaskodtak ;  csak  kár,  hogy  egy 
reguláris  retirádában  nem  demonstrálhatták  váloro- 
kat,  mivel  Montecuculi  Rajnáid  a  nagy  generális 
mondja. 

—  Mi  szél  kergette  vitéz  kapitány  urat,  mert  va- 
lami előtt  csak  kellett  retirálnia  ide?  —  kérdé  Tür- 
kenfraszt  kissé  felindulva  Bagosy. 

—  Engem  a  világ  legnagyobb  retiráltató  gene- 
rálisa, a  kard  rozsdás/tó  békeség  detachirozott  ide,  — 
vala  a  felelet. 

—  A'lit,  a  békeség?  —  kérdek  többen. 

—  Igen,  a  török  háborúnak  véget  vetett  a  pasza- 
rovitzi  tractatus ;  ezen  hírt  hallottam,  s  most  ide 
jöttem  azt  communicálni  és  promulgálni. 

—  Hol  lappangott  kapitány  úr  az  újvárosi  csata 
óta  ?  már  féltünk,  hogy  pokolba  vagy  mennyországba 
retirált,  —  kcrdezé  ismét  Bagosy. 

—  Nem  épen,  ily  nagy  retiráda  nem  volt  inten- 
tiom ;  de  még  is  egy  igen  nagy  retirádára  készül- 
tem, mely  nevemet  ama  hires  görög  generális  Xeno- 
phon  mellé  tette  volna,  ki  armadájával  Babiloniából 
retirált  néhány  száz  mértföldnyire  Grxciába.  Én  is, 
mivel  már  az  út  Russiába  cl  volt  vágva,  Steinville 
generálishoz  akartam  retirálni  Fehérvárig  vagy  épen 
Eugenius  herczeghez  Belgrád  alá  az  újvárosi  batá- 
liából  elfutott  infanteriával ;  bár  cavalleriám  és  artil- 
leriám  nem  is  volt.  Kár,  hogy  az  urak  profligálták  a 
tatárokat  és  így  destruálták  gloriosus  plánomat. 
Ezért  már  a  Szilágyságban  megállottam,  s  onnan 
jövök  most  a  békeség  nunciumával,  s  tovább  megyek 
Russiába ;  előbb  nem  induhattam,  mert  retirádám 
óta  betegen  feküdtem. 

Szodoray  nem  unhatá  tovább  a  kapitány  cseve- 
gését, feléje  fordult  tehát  s  fölszólala:  —  Tessék 
leülni  kapitány  uram,  egyék,  igyék. 

Türkenfrasznak  az  ételre  hívás,  s  a  trombita  reti- 
ráda  fúvása  voltak  a  legkedvesebb  hangok ;  hamar 
leült  tehát,  és  erőszakos  munkálkodása  mutatá  meg, 
mily  nagy  szerencse  a  tatárokra  nézve,  hogy  az 
Isten  őket  nem  kolbásznak  és  töltött  káposztának, 
vagy  épen  érmelléki  bornak  teremte. 

Szodoray,  minekutána  a  kapitányt  elnémítá,  Szir- 
mayhoz  fordult. 

—  Most,  urambátyám,  meg  fogja  engedni,  hogy 
szívem  hő  vágyának  engedve.  Tatárországba  utaz- 
hassam a  boldogtalan  lika  megszabadítására,  hogy 
visszaadhassam  egyetlen  leányát  annak,  ki  a  másikat 
általam  veszté  el.  A  békeség  kötve  van,  oltalma 
alatt  bátor  lesz  utam,  melynek  czélját  senki  sem 
fogja  oly  szívvel-lélekkel  teljesíteni,  mint  én. 

—  Bocsássátok  őt!  —  kiáltá  fel  Szirmayné,  —  6 
fogja  leányomat  megszabadítani. 

Szirmay  kezét  nyujtá  Szodoraynak  s  meleg,  szív- 
indító hangon  szóla :  —  Menj  derék  öcsém,  tudom 
mi  nehéz  volt  a  háború  veszélyei  között  is  gátolni 
utazásodat,  ismerlek  és  tudom,  hogy  most  a  béke 
idején  lehetetlen  volna  azt  tenni.  Féltelek  ugyan, 
mert  a  Szodoray  nevet  gyűlölik  a  tatárok,  mivel 
előbb  rettegniök  kellé,  s  az  embertelen  pogányok 
könnyen  állanának  boszút  orozva  is,  s  csak  ezen 
okból  kérlek,  utazzál   álnév  alatt. 

Az  öröm  sugarai  derítek  Szodoray  komolyságát, 
hirtelen  felugrott,  s  kezeit  ragadva  szomszédainak, 
búcsúzott  tőlök,  mintha  e  pillanatban  távoznék ;  mi- 
vel lelke  már  valóban  ott  volt,  hová  késedelmes  tes- 
tét  még   hosszú   utón   kellett   hurozolni.    A  társaság 

szomorúknak    mutatá   magát   eltávozásán,  csak  Tűr- 
kenfrasz  kapitány  nem,  mert : 

•Ilii  robur  et  aes  trfplex  circa  pectus  erat.* 

Tudniillik  az  előtte  fölhalmozott  sültek  és  más 
étkek  háromszoros  sánczolása,  melyen  által  a  sors- 
nak semmi  csapásai,  semmi  bú  és  szomorúság  sem 
hathattak. 

Szodoray  alig  várhatá  az  ebéd  végét,  mely  a  régi 
szokás  szerint  épen  délkor  tartatott,  s  az  egész  dél- 
utánt készületekkel  tölte  el,  két  vagy  három  nap 
múlva  elutazni  szándékozván.  Ifjúi  hevében  semmi 
veszélylyel  sem  gondolva,  már  régen  akará  ezen 
szándékát  végrehajtani,  de  meggondoltabb  barátai 
határozólag  ellenzék,  átlátván,  hogy  míg  a  török 
háború  tart,  egy  magyar,  s  főleg  ki  oly  nagy  részt 
vett  a  tatárok  kiűzésében,  mint  Szodoray,  bizonyos 
veszedelembe  menne  a  Krimbe,  s  főkép  Szirmay  el- 
tökélve ellene  veté  magát  az  ifjú  szándékának,  tudván, 
hogy  az  saját  kárával  sem  fogná  húgát  megszabadít- 
hatni, így  három  kínos  hónap  folyt  el,  Boldizsárnak 
egy  századnál  is  hosszabb  idő,  már  alig  türheté  ro- 
konai s  barátai  marasztásait,  melyek  neki  kényszerí- 
tésnek látszottak,  s  nyugtalanságát  nemhogy  enyhí- 
tené, sőt  inkább  nevelte  az  idő.  Most,  midőn  végre 
minden  jelen  volt,  mi  indulását  előmozdíthatá,  most 
váratlan  egy  más  boldogság  is  lépé  meg  őt,  és  Szir- 
maynak  minden  barátit.  Egy  idegen  jőve  Szirmay- 
hoz,  ki  önvallomása  szerint  Magyarországból  szár- 
mazott, de  sokáig  raboskodék  Krimben,  s  alkalma 
jutván    urának   életét  megmenteni,    általa    szabadon 

bocsájtatott ;  ez  találkozék  Szirmay  Ilonával,  s  a 
leányka  megtudván,  hogy  földije  s  hazatérendő,  egy 
levelet  küldött  általa,  melyet  most  az  idegen  az 
örömtől  reszkető  öreg  kezeibe  nyújta. 

Szirmayné  és  Szodoray  leírhatlan  indulattal,  öröm 
és  aggó,  kínos  várakozás  között  gyötörtetve  hallga- 
ták  az  olvasó  öreget. 

Szirmay  Hona  levele. 

Édes  jó  anyám  1 
Ha  édes  jó  anyám  veszi-e  ezen  levelemet,  vagy 
nem,  azt  nem  tudom,  de  arról  sem  vagyok  bizonyos, 
akkor  én  hol  és  hogy  leszek.  Már  majd  két  hóna- 
pot töltök  itt,  Mingyer  falujában,  hová  a  khán  el- 
adatott, siralmas  rabságban  egy  vén  tatárnál,  ki  csak 
nagy  díjért  akar  szabadon  bocsátani,  s  mindennap 
gyötör  és  kínoz,  mikor  fognának  már  rokonaim  ki- 
váltani ?  mert  én  ezt  Ígértem  neki,  és  azzal  fenye- 
get, ha  hamar  ki  nem  váltanak,  el  fog  adni  túl  a 
tengereken  Isten  tudja,  milyen  messze  országokba. 
Azért  könyörgöm,  küldjön  édes  jó  anyám  vagy 
akárki  rokonaim  közül,  ki  ezen  levelemet  olvasni 
fogja,  valakit,  ki  engem  megszabadítson  a  pogányok 
kezéből,  különben  a  sírás  és  szomorúság  megölnek 
engemet,  mert  már  jókor  hajnalban  kimegyek  a  ten- 
gerhez és  zokogok,  és  éjszaka  is  csak  úgy  bírok  el- 
aludni, ha  a  sok  sírástól  elfáradtam.  Már  gyakran 
gondoltam,  hogy  a*  bú  és  szomorúság  miatt  szívem 
megszakad,  de  a  jó  Isten  megtartott  eddig,  s  re- 
ménylem, hogy  ki  is  fog  a   kínokból  menteni,  azért 

is  életem  itt  csak  sírásból  és  imádságból  áll.  Kérem 
édes  anyám,  könyörüljön  rajtam,  de  siessen  a  sege- 
delemmel. Én  csókolom  a  kezeit,  tisztelem  minden 
ismerőseimet  és  vagyok 

Mingyer  . . .  boldogtalan  leánya 

JUma. 

A  levéJ  foglalatja  épen  nem  volt  vigasztaló,  de 
mégis  bizonyságot  adott,  hogy  Ilona  él,  s  hogy  ment- 
hetésére  csak  pénz  és  sietés  kivántatnak,  s  ez  vala- 
mennyire mindnyájokat  vidítá,  de  főleg  Szodorayt 
magán  kívül  ragadta  az  öröm.  Hiszen  ő  szeretett,  s 
a  szerelem  egy  gyenge  homályos  reménysugárnál 
is  fényes  világban  látja  hajnallani  jövő  boldogságát. 
Így  Boldizsár  is,  midőn  a  levelet  ajkaihoz,  szivéhez 
nyomta,  oly  boldogságban  érzé  magát,  mintha  azon 
sorokat  nem  elolvastatni,  hanem  kedvese  édes  ajkai- 
ról hallotta  volna  elzengeni  s  úgy  tekinté  a  levelet, 
mint  égtől  küldött  előjelét  igyekezetei  boldogulásá- 
nak, és  kettőzött  szorgalommal  végzé  az  előkészü- 
leteket. Gróf  Károlyi  Sándor,  ki  nagy  részt  vett  a 
Szirmay  család  szerencsétlenségében,  minden  szük- 
ségesben elősegíté  Szodorayt,  úti  levelet  ada  neki 
és  ajánlólevelet  Rakovicza  Mihály  moldovai  vajdá- 
hoz, így  mindennnel  ellátva  indult  meg  Boldizsár 
Jászvásárba,  honnan  a  Vajda  megnyerendő  pártfo- 
gása alatt,  könnyebben  reményié  a  Krimbe  érkezni 
és  Ott  sikerrel  munkálódhatni. 

HARMINCZHATODIK  SZAKASZ. 


Pintye  Gregor.  —  A   nagybányai   tanács    bölcs  végzése  a  hara- 
mia elvesztésére. 


Pintye  Gregor,  apja  holttetemétől  és  gyűlölt  test- 
vérétől elválván,  Máramaros  vadonaiba  húzta  magát 
vissza,  és  a  zavaros  időkben  bandája  számra  hamar 
oly  félelmes  lett  ismét,  mint  valaha  csak  volt  a  huszti 
veszedelem  előtt.  Nagybánya  vidéke,  melyet  a  tatá- 
rok nem  pusztíthattak  el,  lett  fészke  s  nézhelye  rab- 
lásainak, s  ha  útonállása  kevés  keresettel  látá  el  őt, 
a  tehetősebb  polgárokat  zsarolta,  kik  neki  élelmet, 
sőt  gyakran  pénzt  is  kénytel eníttettek  adni,  s  e  mel- 
lett nyilván  és  bátran  bejárt  a  haramia  Nagybányára, 
főleg  Piócza  Kristóf  műhelyébe,  hol  magát  rend- 
szerint egy  héten  kétszer-háromszor  borotváltatá, 
A  vármegyék  nagyobb  bajok  elhárításával  lévén  el- 
foglalva, nem  fejthetének  elegendő  erőt  ki  a  rabló 
vakmerősége  ellen,  a  város  pedig  gyenge  volt  és 
félénk  az  irtózatos  haramiát  megsérteni ;  mert  ha  őt 
falaik  közepén  megölnék  is,  előre  ijesztve  valának, 
hogy  bandája  az  egész  várost  hamuvá  égeti ;  ismeré 

Pintye  polgár  uraimék  félelmét,  s  azért  járt  oly 
bátran  Nagybánya  utczáin.  Mindazonáltal  a  város  is 
érzé,  hogy  méltósága  föltartására  köteles  valamit 
tenni  a  haramia  elvesztésére ;  s  ezért  a  bölcs  tanács, 
hogy  magát  veszedelemnek  ki  ne  tegye,  egy  jámbor 
és  engedelmes  alattvalóját  választá  a  nagy  műre,  ez 
pedig  nem  vala  más,  mint  Plófyza  Kristóf  régi  bará- 
tunk, kit  is  most  a  városházán  látunk  ezen  merény 
felett  tanácsbeli  uraimékkal  alkudozni. 

—  Lássa  kend  borbély  uram !  —  kezdé  Stiffel- 
bauer  Tóbiász,  a  városbíró,  kiemelve  fejét  mentéje 
magos  préméből,  melynek  melegében  ő  bölcs  beszé- 
dein előbb  kotlani  szokott,  —  lássa  kend,  mily  nagy 
dicsőség  fog  hárulni  kendre,  ha  a  világszerte  híres 
haramiát  egy  borotva  vonással  lenyakazza. 

—  Ha  lenyakazza,  —  zugi  utána  az  egész  tanács, 
csak  Hundeshagen  Jónás,  az  ifjú  jegyző,  ki  oly  me- 
rész volt  oppositiót  képezni  városbíró  és  polgár- 
mester uraimék  ellen,  hallgatott  és  gúnymosolyra 
vonultak  ajkai. 

—  Severissime  inhibeálok  a  bölcs  magistratus  ne- 
vében minden  efféle  calumniosus  injuriákat,  melyek 
a  competens  respectust  megsértik.  —  Monda  város- 
bíró uram,  a  merész  fiatal  embert  keményen  vizs- 
gálva, s  a  szavak  syllabákként  pattogtak  szájából 
alkalmasint,  hogy  minden  betű  mennykő  gyanánt 
csapjon  az  ellenkező  lelkébe.  —  Gondolja  meg  nótá- 
rius uram,  hogy  midőn  kegyelmed  még  in  incunabulis 
csecset  szopott,  mi  akkor  már  itt  ezen  asztalnál  tol- 
lat rágtunk,  s  azért  ne  legyen  a  tojás  okosabb  a 
tyúknál. 

Gaml  Józtcf :  Scirmay  Ilona.  l6 


>4a 

—  Soha  nem  is  fogom  kétségbe  hozni,  hogy  fő- 
bíró uram  régen  rágja  a  tollat.  De  úgy  vélem,  in- 
kább becsületünkre  válnék,  ha  mi  Pintye  Gregort 
megfogatván,  fölakasztatnók,  mintsem  orozva  gyil- 
koltassuk meg.  —  Felele  mindig  gúnyoló  arczczal 
Hundeshagcn  Jónás,  a  főnotarius. 

—  A  bölcs  magistrátus  nem  óhajt  hiú  dicsőséget, 
ebben  bölcs  i-endelései  által  mindig  kimutatta  és  ki 
is  mutatja  magát. 

—  Ki  is  mutatja  magát.  —  Vala  a  visszhang. 

—  Mint  nem  régiben  a  tatárok  ellen.  —  Jegyzé 
meg  a  gonosz  szívű  nótárius. 

—  De  kérem  alázatosan,  ott  ki  is  mutattuk  ma- 
gunkat, saját  kalpagomat  is  keresztül  lőtték  a  pogá- 
nyok, —  monda  egy  tanácsbeli. 

—  Majd  eljövök  senator  uramhoz  csizmát  mé- 
retni, akkor  megnézem.  —  Viszonzá  Hundeshagen, 
s  Kordován  János  elpirult;  mert  alkalmasint  reá  is- 
mertek olvasóink  a  lyukas  kalpag  hősére,  ki  azóta 
nem  tudni  vitézségéért-e  senator  uram  lett  Nagy- 
bányán. 

—  Nótárius  uram,  vége  legyen  a  calumniának, 
mondtam,  elég  dicsőséget  aratott  már  a  bölcs  ma- 
gistrátus, és  egyes  civisek  is  participálhatnak  abban; 
így  tehát  annál  maradunk,  hogy  Piócza  Kristóf  bor- 
bély és  chirurgus  Pintye  Gregort  borotválás  közben 
lenyakazza.  —  Monda  StifTelbauer  félig  fölállva  és 
mentéje  prémet  egészen  hátra  vetve. 

—  Lenyakazza.  —  Zúgá  ismét  a  visszhang,  s  végre 
a  főszemély  Piócza  Kristóf  is  szóhoz  juthatott,  ki  itt 
talán  épen  oly  szorult  állapotban   érzé   magát,  mint 

Pintye  Grcgor  clsö  borotválásakor  a  nagybányai 
hegyekben ;  teste  már  nem  vala  oly  árnyékvilági, 
mint  a  tatár  fogságban,  ámbár  többé  nem  táplálák 
felesége  túróshaluskái,  de  nem  is  emészté  a  sok  per- 
lekedés és  így  talán  kényelmesebben  hízhatott.  Most 
tehát  rebegő  hanggal  intézé  beszédét  a  nagybányai 
tanácshoz. 

—  Tekintetes  MagistratusI  én  valóban  átlátom, 
mily  nagy  dicsőségben  akar  részesíteni,  de  egy  esz- 
tendeig herczegeket,  grófokat  borotváltam  Bécsben, 
mégis  soha  sem  vágtam  le  csak  egy  csirke  nyakát  is, 
efelett  a  halhatatlan  hírű  Pare  Ferencz,  a  chirur- 
giáról  és  borbély  mesterségről  irt  bölcs  munkájában 
semmi  útmutatást  sem  ad  lenyakazásra,  tehát  meg- 
vallom, hogy  igen  gyenge  vagyok  ezen  munka  telje- 
sítésére, s  könyörgöm  alázatosan,  méltóztassék  azt 
valamely  erőscbb  emberre  bízni. 

—  Hát  Bécsben  tanult  kend  szófogadatlan  lenni 
a  bölcs  tanács  végzése  ellen?  Tudjuk  mi  jól:  barát- 
ságban áll  mesteruram  a  haramiával,  s  ha  paran- 
csunkat pontosan  végre  nem  fogja  hajtani,  mint  egy 
tolvaj  czinkost  fogjuk  megbüntetni,  de  ha  kend  Pintye 
Gregor  fejét  a  városházára  hozza,  privilégiumot 
kap  tőlünk,  mely  szerint  csak  kend  egyedül  lehet 
borbély  Nagybánya  egész  vidékében,  s  efelett  még 
a  város  chirurgusának  is  nevezzük.  Ezt  akarja  a  Ma- 
gistratus.  Deliberatum  est. 

—  Deliberatum  est.  —  Mormogá  a  visszhang. 

—  Tehát  determinálja  el  kend  magát  szabadon, 
mert  innen  csak  úgy  megy  el,  ha  fölfogadja,  hogy 
első  megjelenésekor  Pintye  Gregort  lenyakazza,  kü- 

lönben   a  tömlöcébe   vele,   mint  orgazdával.  —  S  a 
tanács-szolgára  tekinte  StifFclbauer  Tóbiás  uram. 

A  szegény  sanyargatott  borbély  összehúzta  lábait, 
mintha  már  is  béklyó  terhelné,  s  Jutkáját  kiváná 
maga  mellé,  ki  őt  e  szorongásból  bizonyosan  kimen- 
tené. Azonban  összeszedé  minden  erejét,  s  beszélni 
kezde ' 

—  De  megigéri-e  a  bölcs  tanács,  hogy  védelmezni 
fog,  ha  Pintye  Gregor  társai  merész  tettemet  meg- 
bőszülni akarnák? 

—  Védelmezni  fogunk,  mint  saját  szemünk  fényét, 
s  két  város-hajdút  adunk  őrül  házadhoz.  —  Feleié  a 
városbíró. 

—  Ugy  tehát  föláldozom  magamat  a  város  bol- 
dogságáért. Holnap  borotválkozó  napja  van  Pintye 
Gregornak,  majd  eltéveszti  borotvám  az  utat  s  sza- 
kálla helyett  gégéjébe  fog  vágni ;  bár  Pare  Ferenci 
ebben,  mint  mondám,  utasítást  nem  adott,  de  re- 
ménylem, elég  ügyesen  fogom  azt  véghez  vinni 
mert  Bécsben  egész  esztendeig  borotváltam  her- 
czegeket  és  grófokat.  De  még  csak  egyre  kérem  a 
bölcs  tanácsot,  ha  finom  borotvám  a  haramia  kemény 
nyakában  megcsorbulna,  meg  fogja-e  azt  nekem  a 
város  fizetni  ? 

—  Kétségkívül,  —  feleié  a  városbiró,  —  tehát 
most  menjen  kend,  s  készüljön  a  nagy  munkára. 
Uraim,  finis  sessionis. 

—  Vivát  1  —  kiálták  a  senatorok  s  fölkelének, 
csak  Hundeshagen  főnotarius  mosolyga  ismét  gú- 
nyolódva, s  a  rossz  szappanszínű  borbélyra  tekint- 
vén, így  biztatá  őt: 

—  Kristóf  mester  jöjjön  hozzám,  egy  pohár  báto- 
rító nem  fog  ártani,  a  bölcs  magistratus  által  kendre 
árasztott  dicsőség  megszerzésére. 

Piócza  köszönettel  fogadta  el  az  ajánlást,  s  ment 
a  távozók  után.  Csak  a  tanács-szolga  maradt  meg  a 
teremben,  egy  nagyot  nevete,  mormogván  magában : 

—  Senator  uraimék  megint  az  én  javamra  dol- 
goztak, ezt  még  ma  tudtára  adom  Pintye  Gregor- 
nak,  már  szinte  peng  a  jutalom  kezemben. 


HARMINCZHETEDIK  SZAKASZ. 

Miképen  felelt  meg  Pjócza  Kristóf-  a  reá  bízott  halálos  dolognak. 

A  leírt  tanácsülésre  következő  nap  délutánján  ké- 
szen állott  már  nagy  munkájához  Piócza  Kristóf; 
de  ha  valaki  tudja,  hogy  halála  előtt  áll,  nem  re- 
meghet annyira,  mint  Piócza  remegett,  tudván,  hogy 
neki  ölnie  kell ;  legjobb  borotváját  vette  elő,  köszö- 
rülte és  fente,  csakhogy  vághasson  reszkető  keze. 
De  mindazonáltal  sóhajtva  tekinte  a  ragyogó  esz- 
közre, s  lelkének  háborgó  érzelmeit  tragikus  hős- 
ként egy  monológba  önté,  mely  borotvái  legjobbiká- 
hoz volt  intézve: 

—  Egy  egész  esztendeig  voltam  Bécsben ;  de 
mégis,  édes  borotvám  I  téged  csak  akkor  vettelek 
elő,  ha  egy  herczeget  kellé  borotválnom,  még  csak 
egy  gróf  szakállát  sem  nyírtad  le,  s  most  egy  ha- 
ramia gégéjét  kell  fölmetszened.  Oh  be  el  fognak 
rtítítani  a  vérfoltok,  csak  csorba  ne  esnék  éleden, 
mert  az  lelkembe  fog  gázolni  és  örökre  megszomo- 
rít. Oh  Pare  Ferencz  lelke,  légy  velem! 

S  leült  az  asztalhoz,  melyen  Pare  Fcrencz  folio 

munkája,  és  Hundeshagen  főnotarius  bátorító  bora 
állottak,  s  hol  egyikből,  hol  a  másikból  crősítc 
csüggedő  lelki  tehetségeit.  Végre  kopogás  hallék 
az  ajtón  s  Pintye  Gregor  közönséges  öltözetében 
lépett  be. 

—  Jó  egészséget,  borbély!  —  kiáltá  a  haramia 
borzasztó  vígsággal,  míg  baltája  és  pillanata  egy- 
iránt  élesen  látszottak  a  nyomorú  borbélyon  füg- 
geni. —  Adjon  Isten  1  —  feleié  Piócza,  de  a  két 
szó  több  fáradtságba  került  neki,  mint  egy  egész 
borotválás. 

—  Hát  hogy  fogod  ma  szakállomat  elpusztítani  ?  — 
Kérdé  a  haramia. 

—  Csak  úgy,  mint  mindig.  —  Viszonzá  Kristóf 
mester. 

—  Szappanlelkű  gazember,  hogy  válnék  minden 
szó  borotvává,  s  hasogatná  össze  áruló  gégédet.  Jól 
tudom,  hogy  a  tanács  kivánatjára  meg  akarsz  ma 
ölni,  de  nem  félek,  te  nyomorú  habkavaró,  —  ez  a 
hála  jótettemért?  —  Riada  a  haramia  Pióczára,  ki 
elhalványult  a  hallottakra. 

—  Uram  irgalmazz,  ennek  az  embernek  spiritusa 
van,  mint  Teophrastus  Paracelsusnak.  —  Kénysze- 
rítettek rá. 

—  Hallgass !  —  dörgé  tovább  a  haramia,  és  leült 
a  borotváló-székre.  —  Szappanyozzál  be  és  borot- 
válj meg  szokás  szerint,  de  itt  ezen  felhúzott  pisz- 
toly, s  csak  egyszer  rántsd  félre  kezedet,  a  lelkedet 
úgy  félrelövöm,  hogy  a  sátán  szedi  fel.  —  S  övéből 
kivont  pisztolyát  lövésre  készen  tartá  jobbjában.  Még 
gondolatodat  is  látom,  nyomorú  teremtés. 

Pióoza  reszketve  késett,  de  a  haramia  új  intésére 
a  munkához  kezdett,  s  ha  valaha,  most  éltében  elő- 
ször kárhoztatá  mesterségét,  mert  az  átkozott  pisz- 
toly minden  mozdulatát  követé,  s  egyenesen  szívének 
volt  irányozva,  félelmében  az  egész  tanács,  minden 
privilégium  s  városi  chirurgusság  kiesett  a  fejéből, 
s  a  borotválás  közben  nem  is  tudta  már  szegény, 
hogy  neki  Pintye  Gregort  meg  kellett  voina  ölnie. 
Végre  kész  lett,  a  haramia  letörlé  arczát,  övébe 
dugta  a  pisztolyt,  fölveté  gubáját,  s  baltáját  megra- 
gadván, nagy  kac^ajjal  hagyta  el  a  műhelyt. 

Künn  már  Stiffelbauer  Tóbiás  uram,  a  városbiró. 
Kordován  János  és  még  egy  senator  várták  a  dolog 
kimenetelét,  mert  tudósítva  valának  Pintye  Gregor 
megjelenéséről.  Képzelhetni  tehát  elhülésüket,  midőn 
ezt  fejestül  láták  a  boltból  kilépni.  A  haramia  rö- 
högve fordult  fcléjök,  de  uraimék  egy  melléksiká- 
torba vonultak,  s  csak  futtokban  hallották  Pintye 
Gregor  kiáltását: 

—  Majd  megborotválom  én  ezért  városbiró  ura- 
mat, de  úgy,  hogy  bőre  is  szakállával  megyén. 


HARMJNCZNYOLCZADIK  SZAKASZ. 

új   Fordulat  a  rabok  sorsán.   Ilka    új    búja,   Judith  új  boszanko- 
dása  ;  ki  jelent  meg  nálok  és  mit  cselekedett. 


Mingyer  egy  takaros  tatár  falu  volt  a  Fekete- 
tenger  kis  öblénél,  a  Krimi  félsziget  déli  csúcsán  ;  a 
hullámok  által  hűsített  nyári  szellő  kellemesen  len- 
gett illatos  bokrai  között,  s  csak  itt-ott  vereslett 
ki  egy  fedél  a  terebély  magas  fák  között.  Ezen  falu- 
ban lakott  Jeffi  murza,  nőkereskedő,  ki  midőn  az 
öreg  Abdul  fiának  háremét,  a  mint  feljebb  említet- 
tük, oly  erőszakosan  szétűzé,  a  fösvény  uralkodó- 
tól Szirmay  Ilonát  megvette,  s  már  rég  Konstan- 
tinápolyba  szándékozék  őt  vinni,  ott  a  szép  leányt 
valamely  török  nagynak  roppant  nyereséggel  vélvén 
eladni,  s  erre  ösztönöztetett  az  uralkodó  khán  által 
is,  ki  fia  közeléből  minden  előbbi  vonzalmait  el 
akará  távoztatni,  s  csak  apja  szoros  vigyázata  gátolá 
az  ifjút  kedvese  meglátogatásában.  Egyidomún  foly- 


tak  Ilona  napjai  Mingyerben,  lakának  kerté  a  ten- 
gerig ért,  s  egy  sűrű  myrthus-bokor  koszorúzá 
annak  sziklás  partját,  s  a  rostély-kerítés  szabad  ki- 
látást engede  a  határtalan  vízlapra. 

Ilkát  leginkább  ij észté  Jeffi  fenyegetése,  hogy  ót 
túl  a  tengeren  Konstantinápolyba  viendi,  alig  bírá 
a  leányka  őt  tartóztatni,  rokonaitól  szabadítást  és 
gazdag  váltságdíjt  ígérvén.  Hetekig  reménylett  és 
tűrt  a  fukar  öreg;  de  midőn  lika  feljebb  említett 
levelének  elküldése  óta  hosszú  idő  elfolyt  és  Magyar- 
országból semmi  tudósítás  sem  érkezek,  eluná  tovább 
is  várakozni  s  elhatározottan  csak  kevés  napokat  en- 
gede még  a  leánykának,  őt  azok  el  folyta  után  min- 
den bizonynyal  a  szomorú  vásárra  hurczolandó,  mely 
minden  emberibb  érzet  daczára,  oly  rég  divatozik  a 
keleten,  s  most  sem  irtaték  még  egészen  el,  művelt 
századunk  szégyenére.^ 

Ilona  egész  idejét  a  kertben  tölte,  itt  szívdobo- 
gása  jelenté  minden  nap  elmúlását,  s  mindenik  el- 
multával egy  reménysugara  látszott  a  tenger  hullá- 
miba  veszni,  és  esti  harmatként  öntözék  könyei  a 
körüle  ragyogó  virágokat,  kik  mintegy  megindulva 
búsan  zárak  el  kelyheiket  és  saját  fajdalmok  jeléül 
tündöklött  hervadó  leveleiken  a  gyöngycsepp.  Már 
az  utolsó  nap  vala.  Jeffi  murza  jövő  hajnalra  várta 
a  hajót,  az  őket  Stambulba  viendőt.  Ezen  előtudattól 
gyötörtetve  ült  Ilona  alkonyat  felé  a  tenger  partján, 
körüle  a  szomorgó  myrthus,  mely  mivel  a  hanyatló 
nap  sugarai  többé  nem  érék,  esteli  árnyékban  sötét- 
lett, s  a  gyászos  küpresz  szomorúan  lefüggő  ágai 
homályosíták  körüle  a  léget,  mint   lelkét  s  érzelmeit 

a  bú,  míg  a  fa  koronáján  a  nap  némely  sugarai  fény- 
ben ragyogtaták  a  leveleket,  egyszerűen,  de  mélyen 
jelentőleg,  hogyha  alant  elborulnak  napjaink,  bízva 
tekintsünk  föl  a  földi  homályból,  s  a  remény  arany 
sugarai  fogják  lelkünket  vigasztalni.  Ilka  a  gyepre 
dűlt,  majdnem  elnyomatva  bújától,  és  könyezése  zo- 
kogássá vált.  Pióozáné,  kit  Jeffi  lika  vásárlásakor 
úgyszólván  ráadásul  nyert,  fölvidítani  akará  úrnőjét, 
de  a  huzamos  rabság,  elzárva  minden  férfiaktól, 
csupán  a  vén  kalmár  társaságában,  őt  is  elkedvetle- 
nfté,  s  bár  régtől  ismerjük  bő  nyelvét,  most  mégis 
meg  kell  vallanunk,  hogy  minden  szó  panaszszá  vált 
szájában  mostoha  sorsa  ellen,  s  így  tehát  minden 
fáradozásai  a  vigasztal ásra,  csak  azt  következtetek, 
hogy  lika  neki  hallgatást  parancsolt,  s  erőt  véve 
magán,  fölkelt  és  tiszta  csengésű  hangján,  melyet  a 
fájdalom  elnyomása  inkább  lágyabbá  és  epesztőbbé, 
mint  tompává  tett,  énekelni  kezde,  s  mintha  szavait 
éghez  és  tengerhez  intézte  volna,  méré  fölváltva 
szemeivel  a  két  határtalan  elemet,  kérőn  talán  az 
elsőt,  hogy  nyújtson  segédkart  gyötrelmeiben,  s  a 
másikat,  hogy  ne  ragadja  őt  még  távolabb  hazájától. 

Szirmay  Ilona  éneke. 

Tenger  iszsza  könycmct, 
Búm  hazámba  nem  mehet 

Vad  habokba  járva. 
Honomért  e  köny  omol. 
Sírok  itt,   —  s  ki  tudja  hol  ?  — 

Én  szegény  kis  árva  ! 

Kínoz  a  bú  véresen. 
Jó  anyám,  hű  kedvesem 

Mentsetek  meg  engem. 
Vad  pogánynál  rab  vagyok, 
Szenvedésim  oly  nagyok. 

Tán   ez  óra  végem. 

lm  leányod  itt  sóhajt 
Egy  végetlen  hosszú  jajt, 

Tengerár  keserve. 
Ah  1  szerelmem  hajnala 
Vész  s  homályba  elhala, 

Bút  szivembe  verve. 

Ott,  hol  a  Szamos  dagad, 
Vajha  lenne  még  szabad 

Kedves  keblen  égnem. 
Itt  csak  a  halált  lesem. 
Jó  anyám,  hű  kedvesem 

Mentsetek  meg  engem  I 

Egy  gyöngéd  érzékes  keleti  rege,  hogy  a  füle- 
mile a  rózsa  halálát  gyászolja  szomorú  dalában,  s 
ezen  egyszerű  idea  lelket  és  érzelmet  önt  a  termé- 
szet dalába,  de  talán  búsabbá  teszi  azt,  mert  azon 
édesen  epedő  panaszok  egy  bizonyos  tárgyért  öm- 
lenek ;  úgy  a  legigénytelenebb  dal,  ha  az  éneklő 
akkori  lelki  állapotját  fejezi  ki,  mélyebb,  úgyszólván 
lelkiebb  benyomást  tesz  a  hallgatóra,  mint  a  leg- 
fellengzőbb  hymnusz,  mely  puszta  időtöltésül  zeng, 
s  csak  a  művészet  és  az  ének  mechanismusa  által 
bájoló.  Itt  nyilván  mutatta  az  ének  ebbeli  hatását, 
mert  maga  Judith,  ki  minden  baleseten  és  szeren- 
csétlenségen legfeljebb  is  csak  mérgelődni,    de  sírni 

épen  nem  tudott,  ha  csak  haragból  nem,  könyekre 
fakadt,  melyek  mindig  sűrűbb  és  sűrűbben  potyog- 
tak szemeiből,  s  később  egyes  megszakasztott  sóhaj- 
tások következtek,  folyvást  gyorsabban,  végre  han- 
gos zokogásra  fakadt,  mely  szüntelen  növekedvén, 
már  jóval  az  ének  vége  után  szinte  nevetségessé  vált 
erőszakossága  által,  s  mivel  már  zokogáshoz  jutott  a 
fürge  menyecske,  jónak  vélheté  egyúttal  elvesztett 
férjét  is  megsiratni,  mert  búja  egyszerre  panaszos 
szavakba  ömledezett,  melyek,  bár  melodiájok  nem 
voJt  oly  gyászosan  epesztő,  s  nem  gerjesztek  a  hall- 
gatót oly  lágy  fájdalomra,  mégis  legalább  nevető 
szánakozást  támasztottak  keblében. 

—  Jaj  Istenem !  irgalmas  Istenem !  meglátom-e 
még  valaha  Nagybányát?  —  Mily  keserűség  ezek- 
nél az  átkozott  pogányoknál  rabnak  lenni,  —  hiszen 
itt  bezárják   a   szegény   asszonyokat,    mint  nálunk  a 

tömött  libákat. Jaj  édes  Kristófom,  megrepedne 

a  te  lágy  szíved,  ha  tudnád,  mily  szomorúságban  él 
kedves  Jutkád.  Kristóf,  édes  Kristófom,  hát  te  meny- 
nyit fogsz  sírni  érettem.  —  Csak  újra  meg  ne  háza- 
sodnék az  átkozott,  míg  haza  vetődöm.  Csuda,  hogy 
még  eszem  el  nem  hagyott,  ha  még  sokáig  így  tart, 
holnapig  meghalok.  —  Jaj  segíts  Istenem!! 

Még  talán  tovább  is  folytatta  volna  Pióczáné 
siralmait,  de  egy  új  tárgy  vonta  a  két  szomorú  hölgy 
figyelmét  magára :  egy  sajka  ereszkedék  az  öbölbe, 
s  a  kedvező  szél  s  evezők  ereje  által  hamar  a  part 
közelébe  jutott,  tövébe  azon  alacsony  sziklának,  me- 
lyen lika  és  Judith  ültek.  A  sajkában  néhány  tatár, 
s   két   idegen    moldovai   öltözetű   volt,   az  egyikben 

lika  tüstént  Bogdanu  Gyurka  kapitányra  ismert,  s 
talán  öntudta  nélkül  clsikoltá  magát,  a  kapitány  reá 
tekinte,  s  mintha  meglepetve  a  látványtól,  kételked- 
nék, merően  nézé  jó  darabig  a  leánykát  és  tatár 
kisérőivel  szólván,  a  partra  szállott,  hol  hamar  el- 
tűnt lika  szemei  elől. 

Ha  lika  valaha  különös  érzelemmel  viseltetek  a 
moldvai  kapitány  iránt,  ez  legfeljebb  is  nem  gyűlöl- 
ség ugyan,  de  az  utálatnak  és  megvetésnek  valamely 
neme  volt,  mégis  maga  sem  tagadhatá  a  szegény 
leányka,  hogy  ezen  régi  ismerősének  véletlen  meg- 
jelenése örömre  gerjeszté  inkább  indulatait,  a  meny- 
nyire tudniillik  elfogult  lelki  állapotja  s  hosszú  bú 
által  bágyadt  rugóssága  lelkének  az  öröm  élénkségét 
fölhatni  engedek.  Mert  Bogdanu  legalább  oly  em- 
ber vala,  kit  ő  honában  és  boldogabb  napokban 
tanult  ismerni,  s  így  a  magában  kellemetlen  jelenés, 
édes  emlékezeteket  ébresztvén  föl,  maga  is,  ha  nem 
édessé,  legalább  elfogadhatóvá  változik.  Aggva  függ- 
tek lika  szemei  azon  úton,  melyen  Bogdanu  eltűnt, 
s  már  huzamos  ideig  várakozván,  félni  kezde,  hogy 
a  kapitány  vagy  reá  nem  ismert,  vagy  épen  boszú- 
ságból  fölkeresni  sem  akarja.  Ezen  kétségből  nem 
soká  maga  Bogdanu  vonta  ki  hősnőnket,  Jeffi  murza 
társaságában  közelítvén. 

—  Tehát  ezen  leány  az,  kit  te  megvenni,  vagy  a 
mint  mondod,  megszabadítani  akarsz  ?  —  Kérdé  a 
tatár,  likára  mutatván,  Bogdanut. 

—  Ugyanez.  —  Felele  a  bojár,  szokott  hidegsége 
egy  kevéssé,  de  alig  láthatólag  fölolvadván.  —  Mit 
kivánsz  érte? 


»55 


—  Négyszáz  zcchint. 

—  A  khánnak  százat  sem  fizettél,  ez  iszonyú  nye- 
reség volna  oly  rövid  időre  —  viszonzá  alkudólag 
Bogdanu  Gyurka. 

—  Ha  Stambulba  viszem,  ezerét  is  megkapok.  — 
Monda  szárazon  a  kalmár. 

—  Egy  szó  mint  száz!  százötven  zcchint  adok, 
még  úgy  is  elég  nyereséged  lesz. 

Ilka  örömmel  hallgatá  a  két  alkudozó  beszédét, 
eszébe  sem  jutván,  mily  illetlen  volt  a  bojártól  jelen- 
létében alkuba  bocsátkozni  saját  személye  felől,  s 
fukarkodni  egy  leány  megszabadításában,  kibe  ő 
mégis  szerelmes  vala.  De  csüggedt  a  leányka  reménye, 
midőn  tapasztala,  mennyire  távoznak  az  árban  egy- 
mástól az  alkuvók. 

—  Százötven  !  ha-ha-ha !  —  röhöge  a  vén  murza 
hosszú  szakállát  simogatva,  —  egy  fiatal  legény  ne 
legyen  ily  zsugori  leányvásáron. 

—  Nem  akarok  sokat  csevegni,  tehát  röviden  mon- 
dom :  kénytelen  vagy  a  leányt  százötven  zechinen 
nekem  adni.  —  Monda  szokásánál  valamivel  erő- 
sebben Bogdanu. 

—  Ha-ha-ha !  guar  kénytelen  !  a  próféta  szakál- 
lára ez  iszonyú!  —  kiálta  föl  Jeffi  murza,  és  sza- 
kálla jobbra-balra  lengett  nevettében. 

—  Korán  kaczagsz,  öreg !  —  szóla  a  bojár  diadal- 
mas gúny  nyal.  —  Vedd  ezen  írást  és  olvasd  —  s 
ruhájából  egy  iratot  húza  és  a  kalmárnak  nyújtá. 
Ez  még  mindig  nevetve  tekinte  bele ;  de  alig  futa 
által  tartalmát,  s  a  vénség  minden  redői  megkettő- 
sültek  homlokán,  s  csak  azért   nem  sápadt    el,  mert 

arczai  különben  is  vetekedtek   az   aszott  falevél  szí- 
nével. 

—  Hát  uram  ?  —  Abdul  khánt  nehéz  volt  meg- 
őrzeni,  hogy  minden  törvény  ellen  lakodra  ne  rontson, 
s  azért  az  öreg  khán  jobbnak  találta  Szirmay  Ilonát 
egészen  elküldeni  a  Krimből,  én  vajdám  dolgaiban 
épen  Bakcsi-Szerajban  voltam,  s  elvitelére  ajánlám 
magamat,  s  azért  ezen  írásban  rád  parancsolt  a  khán, 
hogy  likát  mérsékelt  áron  tüstént  által  add. 

—  De  uram,  százötven  nagyon  kevés  —  monda 
már  könyörgőleg  a  tatár. 

—  Egy  párával  sem  többet  —  viszonzá  határo- 
zottan a  bojár. 

—  Legyen  áldott  a  próféta  neve.  Vidd  el,  ha  a 
khán  parancsolja  —  viszonzá  fájdalmasan  Jeffi  murza. 

—  És  hazámba  fogsz-e  vinni  ?  —  kérdé  örömöt 
lihegve  lika  a  bojárt.  Ez  habozott  a  felelettel,  végre 
mégis  alkudozó  hangon  rebegé : 

—  Előbb  Jászvásárba,  onnan  —  azután  - —  onnan 
hazádba,  ha  egy  kérésemet  teljesíted. 

Ilka  örömében  nem  is  hallá  a  bojár  végső  föltételét 
sörömtől  eltelve  borult  Judith  nyakára,  de  ez  sírt. 

—  Hát  a  kisasszony  elmegy,  én  csak  egyedül  ma- 
radjak itt? 

Ilka  megszáná  szenvedése  társnőjét,  s  kére  Bog- 
danut  váltsa  ki  őt  is,  mind  magáért,  mind  Judithért 
bő  visszafizetést  Ígérvén.  Bogdanu  hamar  rá  állott, 
kétszáz  zechinért  mindketten  szabadok  voltak  —  de 
csak  Bogdanu  Gyurka  hatalmában. 

Ha  eddig  lika  éjszakáit  a  bú  miatt  tölte  álmatla- 
nul, most  az  öröm  tartá  őt  ébren,  s  így  annál  köny- 

nyebben  készülhetett  az  elutazásra,  melyet  Bogdanu 
a  következő  nap  kora  reggelére  határozott.  Egy  tatár 
katona-csapat  kisérte  őket  a  határokig,  kiket  a  khán 
maga  rendelt  Bogdanu,  mint  a  moldovai  vajda  kö- 
vete mellé,  s  talán  még  más  okokból  is. 

Az  utasok  minden   kellemes  vagy  kellemetlen  ka- 
land nélkül  értek  el  jászvásárba. 


Gaal  Jós*cf :  Ssirmay  Ilona  1^ 


HARMINCZKILENCZEDJK   SZAKASZ. 

Mik  történtek  Jászvásárban,  s  miképen  egy  ajtó  nyiJásán  a  mol- 
dovai kapitány  nagyon  elhűJt. 

Ilka  az  egész  úton  okot  lelt  elégedve  lenni  a  bojár 
bánásmódjával,  s  ez  Jászvásárba  érkeztekor  is  meg- 
maradt, de  csak  egy-két  nap  örülhetett  tisztán  a 
leányka,  elmélyedve  azon  édes  reménybe,  hogy  nem- 
sokára otthon  kedveseit  karolandja,  de  ezek  egéből 
hamar  kirázta  őt  Bogdanu ;  ugyanis  egy  este,  kevés 
nappal  megérkezésük  után,  belépett  hozzá  a  kapi- 
tány, s  a  leányka  már  haza  utazhatása  hírét  vára 
ajkairól  hallani,  midőn  amaz  egy  házassági  ajánlás- 
sal lépett  elő,  szokása  szerint  minden  tekervény,  de 
egyszersmind  minden  szükséges  előzet  és  ügyesség 
nélkül  is.  Ilka  elhalaványult,  s  első  pillanatban  felelet 
sem  juta  eszébe,  annyira  meg  volt  lépetve  a  váratlan 
ajánlás  által.  Ámbár  még  a  Krimben  félni  kezdett, 
hogy  őt  Bogdanu  csak  nőjéül  vehetni  váltja  ki,  de 
azótai  barátságos  s  minden  haszonleséstől  tetszőleg 
ment  magaviselete,  egy  az  előbbivel   ellenkező  és  jó 


»59 

véleményt  keltettek  a  kapitány  felől  lelkében,  innen 
magyarázhatni  némító  meglepetését,  mely  a  bojár 
ajánlatánál  hülesztő  ijedéssel  fogta  el  szívét. 

—  Nem  értett  talán  a  kisasszony?  ismét  esede- 
zem tehát  nyújtsa  nekem  kezét,  mint  férjének,  s 
az  oltártól  egyenesen  anyja  karjai  közé  vezetem.  — 
Szóla  másodszor  a  bojár,  első  kérése  felelet  nélkül 
maradván. 

—  Nem  gondoltam,  hogy  az  úr  ily  föltétellel  vál- 
tott ki  a  tatár  rabságból.  Van  ugyan  joga  hálámra  és 
kérje  a  váltságdíjt  kétszeresen,  háromszorosan,  roko- 
nim megadják,  de  hogy  egy  tetszésem  elleni  házas- 
ságban boldogságomat  föláldozzam,  azt  tőlem  józan 
észszel  senki  sem  kivánhatja.  —  Feleié  lika  majd 
több,  mint  asszonyi  határozottsággal,  de  inkább  egy 
megbántott,  mint  egy  megbántó  hangján. 

—  S  ha  ki  nem  váltottam  volna  a  kisasszonyt, 
eddig  már  egy  török  karjaiban  rabnő  lenne  és  nem 
feleség.  —  Viszonzá  Bogdanu  Gyurka,  és  könnyen 
kitetszék  beszédéből,  hogy  nagy  erőlködésbe  kerül- 
hetett neki  a  szemrehányás  hangját  elnyomni. 

—  Talán  az  Isten  máskép  segített  volna  rajtam, 
de  ha  úgy  is,  ok  lehet-e  az  egy  keresztény  előtt 
kényszerítésre,  hogy  egy  pogánynál  rosszabb  lett 
volna  állapotom? 

—  Igen,  de  én  szeretem  a  kisasszonyt  —  monda 
majdnem  tüzesen  Bogdanu. 

—  De  tudja  már,  hogy  anyám  és  bátyám  e  házas- 
ságot ellenzik,  s  remélhet-e  boldogulni  velem,  tud- 
ván, hogy  én  mást  szeretek?  Kérem,  azért  álljon  el 
ezen  szándéktól,  s  fogadja  egész  hálámat,   s  kérjen 

pénzt  eddigi  jótettiért,    a    mennyit   akar.  —  Monda 
esdeklő] eg  lika. 

De  a  bojár,  ki  fentebbi  szerelemvallásakor  talán 
minden  tüzét  kilobogtatá,  ismét  szokott  hidegségébe 
esve,  csak  előbbi  kérelmével  vítta  a  leánykát.  Bog- 
danu  szerette  ugyan  Szirmay  Ilonát,  de  a  szerelem 
talán  csak  az  egy  fösvényen  nem  mutathatja  minden- 
hatósága egész  hatalmát,  így  Bogdanu  szerelme  sem 
volt  mellékes  vágyaktól  ment,  s  épen,  mivel  tüze 
nem  volt  oly  heves,  félrelépései  sem  valának  oly 
csapongók ;  a  leányka  kezét  óhajtotta  ugyan,  de 
mellette  nem  találta  megvetendőnek  az  általa  nyer- 
hető gazdagságot,  s  ezért  akarta  kérésekkel  meg- 
nyerni a  leánykát,  hogy  rokonai  megegyezését  és 
kincseit  is  megkaphassa.  Sikeretlen  látván  azon- 
ban első  lépését,  egy  második,  ezen  esetre  előre 
betanultra  tért. 

—  Jól  van,  a  kisasszony  Szodoray  után  búsul, 
eddig  szánakozásból  szólani  nem  akartam,  de  tudja 
meg  most  a  szörnyű  megcsalatást :  Szodoray  előbbi 
kedvesét  elveszettnek  tartván,  azóta   megházasodott. 

—  Ez  hazugság,  lehetetlen !  —  kiáltá  lika,  s  bár 
valóban  kétlé  a  bojár  állítását,  mégis  minden  vére 
arczaiba  lövellett. 

—  Ugy  van,  ő  megházasodott,  —  ismétlé  Gyurka  -  — 
s  most  az  ajtó  megnyilt  s  elhűlve  tekinte  ki  a  kapitány 


NEGYVENEDIK  SZAKASZ. 

Ki  jött  be  az  ajtón,  s  ki  vezeté  ót  ?  miből  kitűnő,  hogy  a  mol- 
dovai kapitánynak  nagy  oka  volt  az  ajtónyiláskor  elhűlni.  — 
Judith  szúrós  beszédei.  —  Hosszú  éj  után  hajnal  kezd  hasadni. 

Pióczáné  ifjasszony,  ki  Bogdanu  minden  vigyázata 
mellett  is  ki  tudott  lopózni,  lepett  be  s  kezénél  fogva 
vezeté  Szodoray  Boldizsárt. 

—  Kisasszony  I  kisasszony,  itt  van  Szodoray  úrfi ! 
az  utc^án  leltem  őt.  Tatárországba  akart  utazni, 
minket  kiváltani ! 

—  Boldizsár!  —  lika!  —  kiálták  a  szeretők,  s 
egymás  ölébe  forradva,  adák  és  vevék  a  nem  re- 
ménylett viszontlátás  kéjeit,  mely  szerelmeseknél  a 
föld  minden  üdvei  között  a  legnagyobb,  legtisztább 
lehet,  csak  azért  is,  mert  az  egész  külvilágot,  s  magát 
az  életet  is  elfelejteti.  De  Bogdanu,  mint  hinni  lehet, 
egészen  ellenkező  érzésekkel  tekinté  a  magas  öröm 
jelenetét,  mely  neki  minden  reményeit  egy  rövid 
perez  alatt  tön.kre  tette,  azt  gyenge  lelke  is  átlátá, 
hogy  itt  állapotját  jóvá  tenni,  vagy  azon  becsületes 
módon  segítni  nem  lehet,  erőszakot  pedig  gyávasága 


363 


elkövetni  nem  hagyott,  ha  talán  roszasága  javallott 
volna  is,  és  e  felett  most  békés  időkben  ily  valamit 
tenni  nem  is  vala  tanácsos.  Azért  legjobbnak  találta 
a  dolgot,  mennyire  lehet,  javára  fordítani,  s  abból  a 
legnagyobb  hasznot  húzni,  így  legalább,  ha  sze- 
relme üres  kosarat  kapott,  fösvénysége  teli  erszényt 
nyerhetett. 

Judith  pedig,  míg  a  szeretők  boldogságukba  me- 
rülve a  bojárt  egészen  elfelejtek,  nem  mulasztá  el 
dicső  szokása  szerint  ezt  boszantani.  —  No  uram, 
most  kegyelmed  nélkül  is  elmegyünk  Magyaror- 
szágba. 

Ezen  szavakra  föleszmélt  Szodoray,  s  Bogdanu- 
hoz  fordult.  Azonban  mindeddig  a  bojár  tettcinek 
csak  nemesebb  részét,  a  kiváltást  tudván  Pióczánétól, 
igen  nyájas  barátsággal  viseltetek  iránta. 

—  Most  valóban  tiszteletet  és  hálát  gerjeszt  keb- 
lemben, kapitány  úr,  azért  baráti  jobbomat  nyújtom. 
Bocsásson  meg,  ha  valaha  talán  nem  mai  barátsá- 
gommal állottam  kegyed  előtt.  Kérem,  mondja  meg : 
mi  tartozásom  ezen  drága  kincs  kiváltásáért,  hogy 
legalább  ezen  csekélységben  meghálálhassam   tettét. 

Bogdanu  egy  hosszút  pillanta  a  beszélőre,  és  azon 
henye  elbizottságot  vévén  föl,  melyet  ő  talán  férfi 
méltóságnak  tartott,  széles  lusta  hangján,  de  még 
sem  oly  bátran,  mint  hajdan  Jeffi  murzával,  alku- 
dozni kezdett. 

—  A  kisasszonyért  négyszáz  arany,  s  ezen  pár- 
duczbőr  és  fényes  forgó,  mely  most  kegyelmeden 
díszlik,  de  csak  úgy,  ha  ezen  menyecskéért  is  száz 
aranyat  fizetnek. 

—  Nem  fél  kegyelmed  az  Istentől  ?  —  kiáltá 
Judjth  —  hiszen  Tatárországban  mindkettőnkért  csak 
kétszáz  aranyat  fizetett.—-  Szodoray  szemei  harago- 
san villogtak  a  bojárra,  s  máskor  talán  kérdőre  vonta 
volna  alávaló  fukarságáért;  de  itt  Ilkája  bfrhatása 
forgott  fenn,  s  mik  valának  ezért  a  föld  minden 
kincsei  ?  s  alig  megvetőleg  szóla  a  fösvény  kapi- 
tányhoz : 

—  Kegyelmed  a  föld  legtisztább  lényével  is  kal- 
márkodik, de  itt  a  pénz.  —  S  kiolvasa  ötszáz  aranyat 
egy  erszényből ;  —  itt  a  párducz  bőr,  —  s  maga 
vcté  azt  a  bojár  nyakába. 

Most  könyezve  simult  oldalához  lika,  s  kérő- 
leg  tekintve  a  bojárra  esdeklé :  —  Csak  a  kócsagot 
engedd  el,  az  édes  atyámról  Boldizsárra  maradt 
ajándék. 

—  Épen  azt  kivánom,  —  viszonzá  szárazon  a 
bojár. 

—  Lásd  Boldizsár !  —  folytatá  a  leányka  kedve- 
séhez fordulva  —  mily  rósz  ember  ez  ;  nem  csak, 
hogy  ily  sokat  kér  kiváltásomért,  sőt  még  téged  is 
hűtlennek  rágalmazott,  azt  mondta,  hogy  már  meg- 
házasodtál. 

—  Ne  búsulj  kedvesem,  —  viszonzá  Szodoray  — 
az  alávalóság  mindig  hazugsággal  jár ;  s  atyád  ár- 
nyéka nem  fog  neheztelni,  ha  becses  ajándékát  leánya 
szabadítására  fordítom.  —  S  most  a  forgót  kalpag- 
járól  levévén,  Bogdanuhoz  intézé  erős,  mély  utálatot 
kifejező  hangon  beszédét.  —  Ha  tudtam  volna,  hogy 
kegyelmed  ily  alávalóságot  képes  elkövetni,  sohasem 
ajánlottam  volna  baráti  jobbomat,   s   most  vissza   is 

vonom  azt.  Vegye  tehát  fösvény  kivánata  szerint 
ezen  drága  kócsagot,  de  tudja  meg,  hogy  legforróbb 
óhajtásom :  bár  fejestül  levághatnám  azt  ezen  test- 
ről, mely  viseléséhez  gyalázatossága  miatt  oly  kevéssé 
méltó. 

—  Uram,  hát  ez  előbb  oly  bőven  igért  hálája?  — 
kérdé  boszúsan  a  bojár. 

—  A  ki  jótetteit  pénzzel  fizetteti  meg,  az  egyéb 
hálára  számot  nem  tarthat.  —  Feleié  Szodoray,  s 
míg  pillanata  lángolón  meredt  a  kapitányra,  jobbja 
a  kardhoz  nyúlt;  ez  összerémíté  a  félénk  bojárt,  s 
zavarodását  elrejteni,  hamar  egy  zacskóba  söpré  az 
asztalon  heverő  aranyokat,  és  szinte  örömmel  látá, 
hogy  Szodoray  menni  készült. 

Boldizsár  karon  foga  likát,  s  menő  félben  vissza 
tekinte  Bogdanura.  —  Uram,  kivánságomat  hallotta ; 
de  mindazonáltal  óhajtom,  áldja  meg  az  Isten  több 
emberséggel,  mint  eddig  mutatott.  —  S  kilépett 
kedvesével,  szolgája  pedig  és  Judith  követék. 


—  Boldizsár!  —  Ilka!  —  k'álták  a  szeretők' 


Gaal  :   Szirmay   Ilona. 

NEGYVENEGYEDIK  SZAKASZ. 

Az  utasok    Nagybányára    érkeznek.  —  Mi   ilIetlenQ]  fogadtaték 

saját  lakásában  Pióczáné  asszony,  mily  véres  csata  támadt,  s  ki 

eszközlé  a  békeséget. 

Homályos  este  érkeztek  Szodoray  és  lika  Nagy- 
bányára s  egy  régi  ismerősüknél  vettek  szállást ;  de 
Judith  férje  lakát  kereste  föl,  s  mennyire  csodálkozék, 
midőn  a  boltot  zárva  leié?  Az  udvarba  lépett  s  a 
konyhából  egy  szolgáló  jött  elébe. 

—  Mit  csinálsz  te  itt?  —  kérdé  Pióczáné  nem 
legnyájasabban  a  leányt. 

—  Én  ifjasszony,  a  mit  egy  becsületes  szolgáló  — 
vala  a  felelet. 

—  S  ki  szolgálója  vagy? 

—  Piócza  Kristóf  kirugós  úré  —  viszonozá  majd 
oly  hánykolódva,  mint  a  kérdés  történt,  a  leány. 

—  Hogy  is  ne  !  —  még  szolgáló  is  kell  neki  ?  — 
szépen  gazdálkodott  a  jó  madár  —  szolgáló!  — 
majd  kiverem  én  fejéből  a  világ  minden  szolgálóit.  — 
Hol    kószál    az    urad?   S    míg   ezeket   pattogtatá   a 


i66 


fürge  menyecske,  bal  kezét  erősen  csipejébe  nyomta, 
s  a  jobbal  bámulandó  sebesen  motólált  a  levegőben. 

—  A  csapszékben  van  biz  ő  kelme,  ha  épen 
tudni  akarja  az  asszony;  de  kérem,  mi  köze  van 
hozzá?  —  Monda  a  szolgáló  állásában  és  pattogó 
sikoltó  beszédében  utánozva  és  gúnyolva  ismeretlen 
asszonyát. 

—  Mi  közöm  van  hozzá?  —  te  konyhaféreg,  — 
te  még  velem  feleselsz  ?  —  mostad  volna  meg  in- 
kább azt  a  lábost,  hogy  ne  lenne  rajta  ujjnyi  vastag- 
ságú a  zsír,  hát  az  a  laskanyujtó  olyan  piszkos,  mint 
egy  szekér  tengely,  —  iszen  majd  tisztaságra  tanítlak 
én.  —  Várj.  —  De  azonban  a  szolgálónak  épen 
nem  kellett  várakozni,  mert  szélsebességgel  csattant 
meg  arozáján  Pióczáné  tenyere.  Azonban  tapasztal- 
hatá  most  Judith,  hogy  elléte  óta  igen  megtöretett 
házi  hatalma,  mert  a  szolgáló  épen  nem  lustán,  sőt 
talán  nagyobb  erővel  adá  vissza  a  pofont.  Hősnőnket 
mérgében  a  guta  környezé,  s  talán  magát  föltartani 
ragadt  kezeivel  a  leány  hajába,  ez  hasonló  erőszak- 
kal markol á  meg  a  fejkötőn  által  Pióczáné  kontyát, 
s  a  tűzhelyig  hurczolta  asszonyát,  ki  szemlátomást 
gyöngébb  volt.  Itt  a  lábost  földönték,  melyben  a 
szegény  borbély  vacsorája  melegült,  s  a  forró  lé 
Judith  asszony  lábaira  önté  dühét,  kit  az  erősebb 
szolgáló  is  lenyomván,  hátát  hangos  ütésekkel  dön- 
geté.  A  nevetséges  csata  zaját  még  inkább  növelte 
mindkettejök  szünetlen  visítása.  S  ki  tudja,  mily 
halálossá  válhatott  volna  ezen  veszekedés,  ha  fele- 
sége szerencséjére,  de  saját  szerencsétlenségére 
Piócza  nem  jött  volna.  0  hitvesére  csak  akkor  ismert. 

midőn  nagy  ügygycl  bajjal  elválasztotta  a  csatázókat, 
de  azon  pillanatban  reá  is  rohant  gyöngéd  felesége, 
talán  csak  házassági  szerelemből  vele  is  megosztani 
azon  számos  ütlegeket,  melyekben  őt  a  szolgáló 
súlyos  keze  oly  bőven  részesíté.  A  hű  cseléd  azon- 
ban nem  tűrheté  ura  megbántását,  s  rohanva  rohant 
Pióczánéra,  ki  nyakán  függő  fejtökőjével,  borzas 
hajával,  s  a  vértől,  méregtől  majd  felcsattanó  képé- 
vel foganatosán  paródiázhatott  volna  egy  fúriát.  De 
most  csak  egy  czibálásra  jutott  ideje  a  szolgálónak, 
mert  a  jó  Kristóf  tudtára  adá,  hogy  ezen  idegen 
nem  más,  mint  tulajdon  felesége.  A  következő  dol- 
gokból pedig  csak  azt  akarjuk  megmondani,  hogy, 
mint  természetes,  Pióczáné  megsértett  méltósága 
egy  pillanatig  sem  tűrheté  tovább  a  szolgálót,  kinek 
is  még  azon  este  el  kellett  takarodni.  Piócza  pedig 
egy  erős  és  fontos  erkölcsi  oktatást  volt  kénytelen 
eltűrni,  a  csapszékbe  járás  és  szolgáló  tartás  végett, 
mely  tanítás  a  leselkedő  szomszédok  állítása  szerint, 
gyakran  ékítteték  föl  holmi  tettleges  és  ütleges 
phrasisokkal,  melyeket  a  közönséges  életben  «pofon» 
névvel  fejezünk  ki ;  ezt  alkalmasint  csak  csupa  javí- 
tási czélból  és  nagyobb  behatás  végett  tette  Pióczáné. 
Ily  zengő  öröm  fogadá  Judith  ifjasszonyt  házában. 
Térjünk  mi  azonban  vissza  Szodorayhoz  és  likához, 
kik  Nagybányán,  megtudván,  hogy  a  haramiák  jó  darab 
időtől  fogva  Szatmárba  vonultak,  és  így  Mármaroson 
által  biztosabban  térhetnek  haza,  erre  vették  másnap 
korán  reggel  útjokat. 


NEGYVENKETTEDIK  SZAKASZ. 

Kik    vártak    az    utasokra    a  hegyekben,    és  miképen    fogadák  el 
őket. 

A  hajnal  fényes  sugarai  egy  tiszta  eget  világítanak 
föl  azon  nap,  melyen  Szodoray  kedvesével  Mára- 
maros  felé  indult.  Az  erdők,  hegyek,  rétek,  már  az 
őszi  zöld  mélyében  tündököltek,  s  a  szántóföldek 
sárgasága  nyilván  hirdete  később  évszakaszt,  midőn 
azon  borzasztó  sziklaútra  térünk,  melyet  beszélyünk 
második  szakaszában  írtunk  le,  s  a  melyen  Bogdanu 
Gyurka  kiraboltaték.  Ezen  útnak  Nagybánya  felé 
nyiló  torkolatján  tehát,  azon  reggel  három  férfi  ült 
inkább  szokásból,  mint  a  hideg  ellen  gubáikba  ta- 
karva, bárány  süvegeik  mélyen  homlokukba  nyomva. 
Az  első  mellett  hosszú  nyárs  hevert,  s  kard  villoga 
gubája  alól,  e  felett  mindnyájan  fejszékkel  és  pus- 
kákkal voltak  fegyverkezve. 

—  Marosán!  —  kiálta  az  első,  egy  felettük  ma- 
gasan tornyosuló  oromra  tekintve ;  —  látsz-e  már 
valamit? 

—  Most  érkeznek  a  patakhoz,  ők  lesznek,  öt-hat 

férfi,  egy  asszony  is  ül  a  kocsiban.  —  Rajta  kapi- 
tány 1  —  feleié  egy  negyedik  a  magasból,  külsejére 
a  többiekhez  hasonló. 

Pintye  Gregor,  mert  ez  vala  a  fölszólított,  egyet 
füttyentett,  ujjait  szájába  dugván,  s  a  völgy  mélyéből 
tiz  vagy  tizenkét  szálas  férfi  mászott  föl,  mind 
egyenlő  öltözetben  a  már  leírtakkal,  s  Marosán  is 
leereszkedék  őrhelyéről. 

—  Oszoljatok  el,  ti  jobbra,  ti  balra,  a  sűrűbe,  mi 
négyen  e  szikla  mellé  vonulunk,  lőni  csak  mi  fogunk, 
ti  nektek  ölni  nem  szabad,  azért  mihelyt  puskáink 
ropognak,  rohanjatok  elő  s  kötözzétek  meg  az  élő- 
ket, de  a  ki  gyilkol,  azt  vakszemével  szegeztetem  az 
első  fára. 

A  haramiák  szó  nélkül  vonultak  el,  s  csak  Pintye 
Gregor  maradt  három  társával  előbbi  helyén.  Ma- 
rosán, ki  most  Pintye  Gregor  kegyelmében  a  Huszt- 
nál  elveszett  Kosztán  helyét  foglalá  el,  tőré  meg  a 
csendet. 

—  De  nem  jobb  volna  valamennyit  mindjárt  itt 
összeölni  ? 

—  Nem,  ez  kis  boszú  lenne.  Én  Szodorayt  és 
likát  elevenen  akarom  elfogni,  s  tudja  meg  a  vén 
Szirmay,  hogy  kezemben  vannak,  s  csak  azután  hal- 
janak el  kínosabb  halállal  —  feleié  Gregor. 

—  De  nem  hinném,  hogy  annyi  nyugtunk  lenne 
itt,  mert  Karácson,  ki  egy  hét  óta  oly  keményen 
űzőbe  vett,  alkalmasint  észrevette  már  hirtelen  tá- 
vozásunkat Szatmár  vármegyéből,  s  hamar  nyomunkba 
fog  akadni  —  folytatá  Marosán. 

—  Hiitelen  távozásunkat  I  —  s  talán  azt  gondolod 

clőlc?  Marosán,  ne  említsd  többé  azon  embert,  én 
nem  futottam  előle,  megtudtam,  hogy  Szodoray  haza 
viszi  mátkáját,  s  a  boszú  intett  ide  —  monda  Pintye 
Gregor  fölemelkedve,  s  szemei  iszonyú  harag  tüzé- 
ben forogtak. 

—  Uram!  —  szóla  ijedezve  Marosán,  —  ki  mondta, 
hogy  Karácson  előtt  futottál  ? 

—  Nem,  —  de  mégis,  —  ha  azon  embert  halva 
terítnéd  lábaimhoz  Marosán,  —  ezer  arany  lenne 
jutalmad  —  viszonozá  Pintye  Gregor,  s  az  előbbi 
iszonyúság  haragjában  fájdalommá  változék. 

—  Miért  nem  lőtted  hát  agyon,  midőn  ma  egy 
hete  alig  tiz  lépésnyire  ment  el  előttünk,  s  mi  a 
sűrűben  rejtve  valánk?  az  én  puskám  nem  volt 
töltve.  —  Kérdé  Marosán. 

—  Én  akkor  gyenge  voltam,  —  te  okát  nem  is 
képzelheted,  de  csak  máskor  hozza  őt  az  ördög 
nyársom  hegyére.  —  De  már  ideje,  vonuljunk  el. — 
S  a  szikla  mögé  bújtak  a  haramiák,  kiki  alkalmas 
állást  keresve,  mely  mind  lövésre,  mind  elrejtésökre 
egyiránt  alkalmas.  Kevés  ideig  vártak  e  helyzetben, 
midőn  Szodoray  és  lika  öt  szolga  kiséretében  az  út 
magasán  megjelentek.  Az  ifjú  kedvesével,  a  kocsis, 
és  egy  szolgáló  a  kocsin  ültek,  négy  szolga  mellettök 
lovagolt.  Ezekre  irányzák  csöveiket  Pintye  Gregor 
és  társai,  s  egy  durranásra  mind  a  négy  halva  terült 
le  lováról.  A  többi  haramiák  is  elő  rohantak,  és 
Szodoray,  mielőtt  védelemről  gondolhatott,  megra- 
gadtaték  s  erősen  megkötöztetett,  —  hasonló  sorsra 
jutott  lika  is. 

Pintye  Gregor  megfogatá  őket,  s  egy  tekervényes 

úton  a  völgybe  vczctteté,  gúnyolva  Szodoray  min- 
den Ígéreteit,  ha  őket  szabadon  eresztené.  A  völgybe 
érvén,  egy  elrejtett  barlang  durván  faragott,  de  erős 
ajtaját  nyitá  meg  a  haramia,  s  bele  taszítá  foglyait, 
kik  az  ő  és  Marosán  vezérlése  alatt  egy  tág  szikla 
terembe  értek,  melybe  a  haramiáknak  sokféle  butyo- 
raik  valának  rakva.  Itt  röhögő  gúnykaczajjal  hagyá 
el  őket  Pintye  Gregor,  gyakor  látogatást  igérvc,  s 
bezárá  a  terem  ajtaját,  innen  pedig  még  egy  hosszú 
tornáczon  kellett  végig  menni  a  barlang  nyilasáig, 
hol  a  második  ajtó  volt,  semmi  kiabálás  sem  hangoz- 
haték  ki  a  mély  üregből,  s  így  a  boldogtalan  fog- 
lyok kénytelenek  voltak  lemondani  minden  sege- 
delemről, ha  csak  az  isteni  gondviselés  egészen 
véletlen  nem  küldené  azt.  A  haramiák  eltávoztak  a 
magas  útról,  eltakarítani  rablások  nyomait. 


NEGYVENHARMADIK  SZAKASZ. 


A  negyvenkettediknek  folytatása. 


Szodoray  és  lika  lelkében  a  bú  oly  sötéten  éjsza- 
kázott, mint  körülök  a  barlang  mély  homálya.  El- 
veszteni valamit,  mielőtt  az  ember  birtokának  töké- 
letes reményében  lett  volna,  már  csak  azért  sem  oly 
sajnos,  mert  ezen  esetben  mindig  kétségek  szoktak 
a  lélekben  támadni,  a  vágy  teljesítése  felől,  s  így  a 
lélek  megrokonul  valamennyire  az  elvesztés  gondo- 
latával ;  de  megfosztatni  valamitől,  minek  bírására 
az  ember  minden  kétség  nélkül  számolt,  csak  várat- 
lansága miatt  is  véresebb  fájdalom.  Ily  állapotban 
leljük  a  boldogtalan  szeretőket  egy  dohos  barlang 
mélyében,  s  hatalmában  egy  embernek,  kinek  ajkain 
az  irgalom  ismeretlen  szó  és  szívében  ismeretlen 
érzet  vala,  s  ki  e  felett  ellenök,  különös  boszú  által 
hevítteték.  Keményen  hátrakötött  kezeik  még  azon 
örömöt  sem  engedek,  hogy  egymás  karjai  közt  si- 
rathassák boldogtalanságukat.  Ilka  Szodoray  mell  érc 
hajtá  fejét,  s  ennek  ruhája  a  haramiák  erőszaka  által 
fölszaggatva  lévén,  érzé  kedvese  forró  könnyeit 
szívére  gördülni. 


Szodoray  ismét  bezárd  az  ajtót. 


Gasl :  Szirmay  Ilona 

—  Ne  sírj  édes  Ilkám,  az  Isten  nem  mentett  meg 
ennyi  bajból,  hogy  nyomorún  veszítsen  el  egy 
haramia  barlangjában,  —  vigasztalá  Boldizsár  ked- 
vesét, ki  csak  hangos  zokogással  felelt. 

De  most  egy  zaj  a  barlang  belső  oldala  felé  vonta 
figyelmüket ;  úgy  tetszett  nekik,  mintha  lassan  egy 
ajtó  nyittatott  volna  meg,  s  nemsokára  lassú  léptek 
is  hallatszanak  s  midőn  meredten  és  lélegzetüket 
elnyomva  figyelmeztek  foglyaink,  egy  «pszt,  pszt» 
hangzott  füleikbe. 

—  Ki  bujkál  itt  a  sötétben  ?  —  kérdé  Szodoray,  — 
még  itt  is  haramiák  leskelődnek. 

—  Kérem  alázatosan,  én  sem  vagyok  itt  sokkaJ 
jobb  állapotban,  mint  kegyelmetek  —  suttogá  egy 
szózat  a  barlang  hátulsó  szögletéből,  s  pisszegő 
hangjából  czigányt  lehetett  gyanítani,  —  ha  kegyel- 
metek el  nem  árulnának,  talán  segíthetnék. 

—  Hogy  árulnók  el  azt,  ki  életünket  megmenti  — 
feleié  Szodoray,  —  bőven  megjutalmazlak,  csak  Ígé- 
retedet teljesítsd. 

—  Hát  várjanak  egy  kicsit  —  viszonzá  a  szózat. 
Nemsokára  tüzet  ütött  ki,  s  a  sűrűn  pattogó  szikrák, 
egyes  pontokat  világítva  föl,  még  borzasztóbbá  tevék 
a  barlang  homályát ;  hamar  gyertya  égett,  s  ennek 
világánál  látá  lika,  hogy  megmentőjök  nem  más, 
mint  Pintye  Gregornak  hajdan  Husztra  küldött  he- 
roldja, Morc  a  czigány,  kinek  is  első  dolga  volt 
most  a  foglyok  kezeit  föloldani. 

—  Hogy  jutottál  te  c  bűnfészekbe?  —  kérdé 
Szodoray  a  czigányt. 

—  Hát  téns   uram,   én  valaha  czimborája  voltam 

Gaal  Jóíjcf :  Síirmiy  Don*.  l8 

Pintye  Gregornak,  és  becsült  is  ám  a  kapitány,  a 
kisasszony  látott  is  Huszton,  hová  mint  követet  kül- 
dött vezérem  ;  de  ott  majd  kikapták  alólam  a  földet, 
vagy  engemet  a  föld  felől ;  a  bástya  bedűlése  által 
ugyan  kiszökhettem,  de  nem  sokára  láttam,  milyen 
gyümölcsöket  termettek  a  fák  a  huszti  erdőben.  Ez 
nagyon  megijesztett,  mert  a  vadalma  állapotját  soha 
sem  irígylettem,  oda  hagytam  tehát  a  zsiványságot ; 
de  hasznomra  akartam  fordítani  azt,  a  mit  itt  mula- 
tásomban  tapasztaltam  :  Pintye  Gregor  minden  kin- 
cseit e  barlang  egy  rejtekébe  rakta,  s  azt  kívüle 
csak  én  tudtam,  ugyanazon  titkos  üregen  által,  egy 
rejtett  ajtó  is  vezet  a  barlangba  s  ezt  is  csak  én 
tudom  Pintyén  kívül,  arra  lopóztam  én  be,  hogy  el 
vigyem  egy  részét  Pintye  Gregor  pénzének,  mert 
egy  részéért  én  is  fáradoztam,  tehát  igazságosan 
engem  is  illet.  Épen  kutatásom  között  háborgatott  a 
haramiák  bejövetele,  s  legottan  elbújtam,  de  rejte- 
kemből meghallottam,  mily  rettenetes  bűnt  forralnak 
ezen  átkozott  gonosztévők  nagyságtok  ellen  ;  ha  tehát 
bíznának  egy  becsületes  c^igány  legénybe,  én  azon 
hátulsó  ajtón  kivezetném. 

—  Ha  azt  teszed  —  feleié  Szodoray,  —  nem 
lesz  szükséged  a  lopott  pénzekből  gazdagulnod,  én 
életed  fogytáig  eltartlak.  —  De  egyszersmind  szoro- 
san vizsgálni  kezdé  a  azigányt;  mindazon  által  két- 
ségei hamar  eloszlottak,  mert  ez  őket  a  mostaninál 
gonoszabb  helyzetbe  nem  vezetheté,  Szodoray  szét- 
tekinte  a  barlangban,  fegyvereket  kerestek  szemei, 
hogy  védelme  lehessen  valami  véletlen  támadás  ellen, 
de  Pintye  Gregor  alkalmasint,   igen  őrzé  egy  darab 

idő  óta  haramiái  előtt  c  barlangot,  mert  épen  semmi 
sem  találkozék  benne,  a  mi  nekik  szükségesebb  szer 
lett  volna,  így  tehát  fegyver  sem,  és  Szodoray  kény- 
telen volt  puszta  kezekkel  követni  szabadítóját.  Ez 
azért  a  gyertyával  elő  ment,  s  védenczét  a  rejtek 
ajtón  át,  melyet  maguk  után  ismét  bezárt,  egy  ala- 
csony tornáczba  vezeté,  ezen  keresztül  egy  kis  üregbe 
értek,  hol  több  teli  zacskó  hevert  a  földön,  ezek 
közül  a  legnagyobbikat  bal  hóna  alá  vette  Móré,  és 
némán  tovább  ballagott.  Az  üreg  másik  végén  ismét 
egy  szikla  torkolat  mutatkozék,  ez  annyira  alacson 
volt,  hogy  a  bemenőknek  csak  erősen  hajolva  lehe- 
tett tovább  haladniok.  A  tornácz  fölfelé  tekergett,  s 
végre  egy  erős  durva  ajtó  előtt  megszűnt.  Móré 
letevé  zacskóját,  a  gyertyát  baljába  fogta,  s  jobb 
kezével  gubája  alól  egy  kulcsot  húza  ki,  melynek 
otromba  idoma  nyilván  vállá,  hogy  vagy  ő  maga, 
vagy  nembeliéinek  egyike  volt  készítője. 

—  Tekintetes  nagyságos  úr,  ha  az  ajtón  kívül 
senki  sem  áJl,  meg  vagyunk  mentve  —  suttogá  a 
czigány.  Ilka,  kit  az  egész  úton  kedvese  vezetett, 
lihegni  sem  mert,  és  keményen  simult  Szodoray 
oldalára.  Móré  már  föl  akará  nyitni  az  ajtót,  de 
azon  pillanatban  kívülről  lépések  és  beszéd  hallat- 
szott, a  czigány  hirtelen  eloltá  a  gyertyát  és  véden- 
czeit kezüknél  ragadván,  az  ajtó  sarkánál  egy  a 
sziklába  kissé  benyúló  üregbe  húzta.  Itt  lélegzet 
elnyomva  vonultak  meg,  és  szívok  sűrű  dobogását 
kivéve  a  zajos  élet  minden  jele  eltávozék  tőlök,  csak 
lika  reszketett  minden  tagjaiban,  alig  tartva  föl  ma- 
gát kedvese  vállain. 


—  Az  átkozott  hajdúk  hamar  nyomunkba  akad- 
tak ;  de  a  rabokat  magammal  hurazolom,  míg  csak 
lehet,  —  föl  a  hegyekbe  futunk  Máramaros  felé.  — 
Zuga  egy  hang  az  ajtón  kívül  s  könnyen  ismerhető 
vala  Pintye  Gregor  szava. 

—  Már  pedig  Nagybánya  felől  is  közelít  üldö- 
zésünkre egy  csapat.  —  Monda  egy  másik  hang,  s 
egyszerre  vele  a  kulcs  is  nyikorgott,  az  ajtó  egé- 
szen kinyílt,  és  Pintye  Gregor  belépett,  utána  Ma- 
rosán, a  haramia  hirtelen  becsapta  az  ajtót,  és 
ismét  bezárá,  s  haladék  nélkül  tovább  ment  kisérő- 
jével  együtt,  a  sötétben  nem  is  gyaníthatva  foglyai 
oly  közellétét,  annál  kevésbbé,  mert  a  napvilág  be- 
törő fénye  ellen  árnyékot  vetett  rajok  a  benyitott 
ajtó  is.  Rabjaink,  mély  csendben  maradtak,  míg  a 
haramiákat  elég  messze  nem  gondolák,  ekkor  Szo- 
doray  az  ajtóhoz  ugrott,  elvevén  Mórétól  a  kulcsot, 
halkan  felnyitá  az  ajtót,  s  épen  oly  csendesen  ki- 
léptek mind  a  hárman.  Szodoray  ismét  bezárá  az 
ajtót  s  a  kulcsot  benne  hagyá  kívülről,  hogy  akadály 
lehessen  Pintye  Gregornak  a  felnyitásban.  És  minden 
sebességgel  Nagybánya  felé  siettek,  hogy  az  onnan 
jövő  csapattal  találkozhassanak. 

Pintye  Gregor  és  Marosán  foglyaikra  nem  akad- 
ván, annál  inkább  elhűltek,  mert  épen  megfoghatlan 
vala  előttök,  hogy  szabadulhattak  meg,  erőszakos 
kitörésnek  semmi  nyoma  sem  látszott,  az  ajtók  zárva 
valának  s  a  barlang  titkos  járásait  Pintye  Gregor 
véleménye  szerint  csak  ő  maga  és  új  beavatottja 
Marosán  tudák,  mert  Mórét  a  huszti  követség  óta 
holtnak  vélte.  Lámpással   kezdek  tehát  a   barlangot 

vizsgálni  s  legelőbb  is  rejthelyeit,  most  vévé  csak 
észre  a  kapitány,  hogy  kincstárából  a  legkövérebb 
zacskó  hibázik,  ez  tovább  vezeté,  s  a  dugott  nyilas 
ajtajánál,  az  itt-ott  kőporral  fedett  földön  lábnyo- 
mokra talált. 

—  Itt  kellett  szabadulniok  —  ez  leány-nyom,  — 
kiáltá  a  haramia,  nyitni  akará  az  ajtót,  de  midőn  a 
kulcsot  bele  dugá,  vévé  csak  észre,  hogy  egy  más 
kívülről  van  a  zárban,  —  csak  most  szökhettek  el, 
mióta  itt  vagyunk,  vágjuk  be  az  ajtót  —  s  fejszéjét 
ragadá. 

—  Menjünk  ki  a  másik  úton,  így  eláruljuk  ma- 
gunkat, s  dugott  járásunkat.  —  Monda  Marosán. 

—  Az  nagy  kerület  lenne,  s  ha  már  annyian  tud- 
ják titkunkat,  egy  ajtó  roszul  fogja  védeni.  —  Feleié 
vezére,  de  az  alatt  már  be  is  dűlt  az  ajtó,  még  erő- 
sebb  csapásai  alatt.  S  most  a  kijátszott  boszú,  s 
őnbátorságának  veszedelme  egyiránt  tüzelvén,  majd 
öntudat  nélküli  dühösségben  rohant  a  haramia  a  ma- 
gos sziklaút  felé,  hová  csapatját  rendelé. 


NEGYVENNEGYEDIK  SZAKASZ. 

Pintye    Gregor  iszonyú  vakmerősége  s    annak  foganatja.  —  Az 
egész  dolog  vége  felé  megy. 

Az  országúttal  határos  erdő  szélén  állott  a  hara- 
mia csapat,  midőn  Pintye  Gregor  hozzá  érkezek. 
Boszúvágya  még  önbátorsága  iránti  gondoskodásán 
is  győzött,  és  szét  akará  embereit  küldeni  a  szöke- 
vények felkeresésérc,  de  őrei  jelenték,  hogy  a  szoros 
út  mindkét  oldala  felől  erős  csapatok  közelgenek,  s 
további  múlatás  veszedelmes  lehetne.  Boszankodva 
cngede  tehát  a  szükségnek,  s  parancsolatjára  indult 
fel  csapatja  a  hegyekbe  Máramaros  felé.  Alig  ha- 
ladtak azonban  néhány  száz  lépésnyire,  midőn  egy 
síkabb  nyilt  helyre  érkezvén,  egészen  váratlanul  egy 
fegyveres  csapat  akadt  elébök ;  ez  a  haramiáknál 
kétszer,  sőt  háromszor  is  számosabb  lehetett  s  jól 
fegyverkezett  emberekből  állott,  kik  Máramaros  vár- 
megyétől valának  küldve  a  haramiák  üldözésére. 
Ezen  veszedelmes  helyzetben  a  kétségbeesés  is  ne- 
veié Pintye  Gregor  természetes  merészségét,  nem 
tekintve  az  ellen   nagyobb   számát,  hirtelen  rendbe 

szedé  haramiáit,  s  egy  vakmerő  rohanást  parancsolt, 
de  ellensége  tudósítva  lévén  a  zsiványok  közeli  étéről, 
jobban  vala  elkészülve,  s  minekelőtte  ezek  puskáikat 
elsüthetnék,  már  azok  jól  irányzott  lövésekkel  lega- 
lább is  felével  csekélyebbé  tevék  Pintye  Gregor 
csapatát,  s  a  rohanást  megelőzve,  maguk  támadták 
meg  az  elgyengülteket.  A  csata  heves,  de  rövid  volt, 
mert  az  élő  haramiák  mindenik  több  ellenségtől  vé- 
tetvén körül,  csak  hamar  részint  elfogattak,  részint 
megölettek,  egyedül  Pintye  Gregor  volt  képes,  magát 
ereje  és  ügyessége  által  kimenteni  a  közveszedelem- 
ből, természeti  gyorsaságát  igen  növelvén  megkemé- 
nyült  kóbor  élete,  nem  csuda,  hogy  üldözői  közül 
egyik  sem  érheté  utói,  s  így  sérv  nélkül  jutott  a 
magos  útra.  Ennek  azonban  minden  torkolata  már 
hajdúk  által  volt  elfoglalva,  így  jobbról  és  balról 
bizonyos  volt  a  fogság,  hátulról  nyomában  az  üldö- 
zők, s  előtte  a  meredek  sziklafal,  melynek  szédítő 
magasságát  és  simaságát  már  említettük,  de  mégis 
csupán  erre  lehetett  szabadulást  reményleni,  idő 
legkisebb  kétkedésre  sem  vala.  Pintye  Gregor  egy 
pillanattal  átlátá  az  egész  veszedelmet,  oly  gyors 
volt  elhatározása  is ;  puskáját  vállára  veté  s  vasnyár- 
sát lábai  közé  szorítva,  mint  a  gyermekek  pálczalo- 
vaikat,  ennek  hegyét  keményen  a  sziklafal  párkányába 
nyoma,  s  hátát  is  hozzá  szorítván,  villámsebességgel 
és  minden  sérv  nélkül  ereszkedék  le  a  borzasztó 
magasról,  mert  karjainak  ereje  által  a  hegyes  nyárs 
bevéste  magát  a  sziklafalba,  s  tetejétől  aljáig  egy 
karczolatot  képezvén,  a  rohanás  minden  sebessége 
mellett  is  akadályoztatá  az  erőszakos  elesést.  Üldözői, 

kik  az  út  két  végén  tanúi  voltak  a  haramia  képtelen 
vakmerőségének,  nem  győzték  azt  eléggé  bámulni, 
sok  talán  inkább  borzadtak  a  hallatlan  tett  látásán, 
mint  maga  Pintye  Gregor  véghez  vitelén.  A  haramia 
lent  a  fák  közé  vonta  magát,  s  innen  két  út  nyilt 
szabadulására,  egyik  keresztül  a  barlangon,  a  hegy 
másik  oldalára,  de  ez  többé  nem  vala  bátorságos, 
mert  Szodoray,  annak  túlsó  oldalát  már  könnyen 
elállhatá.  A  másik,  mint  már  említettük,  a  tengerszem 
szélein  a  fürész  malomhoz  vitt,  ezt  választotta  Pintye 
Gregor  csak  azért  is,  mivel  nem  vélte,  hogy  ezen 
oldalt  is  elfoglalták  volna  már  a  hajdúk.  Ezen  re- 
ménytől kecsegtetve  sietett  kitűzött  czé])SL  felé,  hol 
bizonyos  szabadulását  várta,  s  képzelhctlen  gyorsa- 
sággal haladott  a  tó  melletti  veszedelmes  úton,  s 
azon  sziklához  érkezek,  melyen  a  tengerszem  árjai 
egy  vízomlásban  zúgtak  alá,  ennek  közvetlen  tövében 
feküdt  a  malom,  üldözői  minden  oldalról  a  hegy 
magosában  követték,  s  tőlök  végképen  megmene- 
kedni, leereszkedni  akart  azon  ösvényen,  mely  szo- 
rosan a  vízomlás  szélén  a  fürészmalomhoz  kanya- 
rodott, s  alól  az  erdő  sűrűjében  mentve  volt  nagy 
kerületet  tevő  üldözői  előtt.  Azonban  alkalmasint  a 
kergetők  kurjongása  által  fölijesztve,  az  épületből 
hajdúk  léptek  ki,  előttök  Karácson  Tivadar. 

—  Itt  a  zsiványok  királya,  most  el  nem  kerüli  az 
akasztófát,  —  kiáltá  egy  hajdú. 

—  Az  akasztófát?  —  dörgé  Karácson,  és  szemei 
a  szólóra  s  a  haramiára  villogtak,  egy  gondolat 
lobbana  által  fején :  mi  szégyen  lenne,  ha  Pintye 
Gregor  az  akasztófa  alatt  testvérének  vallaná  magát? 


Trilla  msebességgel  ereszkedik  le 


Gaal  :  Szirmay  Ilona. 

Ezt  meg  kellett  előzni,  a  haramia  halála  ügy  is  el- 
kerülhetlen  volt,  ne  történjék  tehát  hóhér  kéz  által. 
Hirtelen  előragadá  puskáját  a  hajdú,  testvérére 
irányzá  s  elsüté,  a  golyó  azon  pillanatban  találta 
homlokba  a  haramiát,  midőn  ez,  puskája  töltetlen 
lévén,  baltáját  veté  testvérére,  de  a  lövés  elgyengíté 
kezét  s  így  a  balta  fáradtan  csapta  vállba  Karácsont, 
alig  okozva  egy  kis  daganatot.  A  haramia  halva  ro- 
gyott a  szikláról  a  zúgó  patak  mélyébe,  s  az  esők 
által  magasra  dagadt  örvény  hatalma  ismét  fölveté 
tetemét,  s  az  első  sziklához  zúzta,  innen  villám  csa- 
vargásokban vitte  tovább,  s  erőszakkal  veté  a  malom- 
kerékhez, hol  egy  darabig  föl  akadt,  míg  a  rohanó 
habok  ismét  tovább  hurczolák.  Teste  másnap  lent 
a  völgy  mélyében  találtatott  egy  szikla  aljában,  de 
úgy  összezúzva  és  töretve,  hogy  alig  ismert  reá  Ka- 
rácson Tivadar,  ki  saját  kezével  ásott  a  patak  mellett 
számára  sírt,  és  ő  egyedül  is  temeté  el,  minden  se- 
géd és  tanú  nélkül. 

S  a  mint  fölhányva  volt  a  sír,  reá  borult  a  vad 
hajdú,  s  átkozta  a  benne  nyugvót,  de  átka  inkább 
fájdalmából,  mint  gyűlölségből  származott,  s  talán 
csak  azért  tcvé  ezt,  hogy  az  átok  haragjával  nyom-^ 
hassa  el  azon  szelidebb  érzetet,  mely  a  teremtés 
gyászos  munkája  között  fájdalmat  és  bút  gerjeszte 
szívében ;  szégyenlé  ezt  a  durva  lelkű,  a  fájdalom 
minden  jelét  férfiatlan  gyengeségnek  tartván,  s  ké- 
pesebb lett  volna,  míg  hatalmában  állott,  inkább 
mindent  elkövetni,  mintsem  könyezni.  Vannak  pilla- 
natok, melyek  a  legelkeményültebb  emberben  is 
kitöretik   a   lágyabb   érzelmeket.  Tivadar  ezen  álla- 

pótban  volt  most,  meg-meg  akadozott  átkozódásai- 
ban,  végre  elnémult,  —  szíve  szorongott,  —  keble 
dagadt,  —  s  a  mi  talán  életében  alig  történt,  — 
könyei  megeredtek.  Visszavoná  most  előbbi  átkait, 
és  szánni  kezdé  boldogtalan  testvérét,  kit  zabolátlan 
indulatai  kitaszítottak  az  emberi  társaságból,  s  ki  ezt 
megbőszülni  akarván,  magát  annak  ostorává  és  gya- 
lázatává  tette.  Búsongásából  a  hajdút,  őt  keresni 
jövő  emberei  verek  föl,  hirtelen  letörlé  könyeit, 
megrázá  magát  s  közönséges  komolyságát  ismét  föl 
vévé,  tovább  ment  velők ;  de  sokáig  marczangolá 
még  azon  gondolat:  ily  gyászos  végre  jutott  az  én 
testvérem,  —  a  híres  haramia  Pintye  Gregor  !  1 1 

UTOLSÓ  SZAKASZ. 

Mely  az  utóbbiak  után  következik. 

Szodoray  és  lika  a  haramiák  barlangjából  kiszaba- 
dulván, elérték  azon  csapatot,  mely  Nagybányáról  a 
haramiák  üldözésére  küldetett,  innen  a  városba  men- 
tek, onnan  pedig  az  utak  már  bátorságosak  lévén, 
szerencsésen  haza  értek  Fertós-Al másra.  Az  itt  ural- 
kodó örömöt  leírni  fölösleges  volna,  csak  azt  említ- 
jük tehát,  hogy  megérkezésük  után  harmadnap  a 
kézfogó  és  nem  sokára  a  lakodalom  is  tartatott 
Szodoray  Boldizsár  és  Szirmay  Ilona  között,  s  hogy 
ók,  mint  szerelmük  érdemelte,  rokonaik  és  gyerme- 
keik körében  sokáig  és  boldogul  éltek,  s  csak  akkor 
komorult  el  házasságuk  ege,  midőn  több  évek  múlva 
elóbb  is  likának  anyja,  azután  bátyja  az  igazak  békés 
álmába  szunnyadtak. 

így  a  boldogság  révébe  vezettük  hősünket  és  hős- 
nőnket, csak  az  van  tehát  még  hátra,  hogy  többi 
ismerőseinkről  is  tudósítsuk  olvasóinkat,  a  mit  a  be- 
vett szokás  szerint  ezennel  és  szép  renddel  meg- 
teszünk. 

Bagosy  és  Babocsay,  övék  legyen  az  elsőség,  mert 
ők  nagy  hazafiak,  és  a  hon  bajnokai  valának,  szí- 
vükben híven  buzgott  a  magyar  vér.  ók  tehát  még 
soká  éltek,  s  az  első  alispáni  hivatalban  szerettetve, 
s  tiszteltetve  mindenektől,  mint  magos  érdemeik  kí- 
vánták, s  messze  terjedt  el  dicsőségük,  melyet  a  ta- 
tárok elűzésében  szereztek. 

Karácson  Tivadar  a  tatárok  ellen  mutatott  vitézsége 
jutalmául  nemessé  lett.  Karácsonyi  névvel.  Ó  tovább 
is  a  vármegye  szolgalatjában  és  a  haramiák  legke- 
ményebb üldözője  maradt.  Testvéréről  életében  egy 
szót  sem  említett,  csak  halála  után  akadtak  örökösei 
azon  írásra,  melyben  apjának  élete  foglaltatott,  s  ez 
alá  Tivadar  saját  kezével  jegyezte  föl  a  következő 
szavakat :  —  Ezen  szerencsétlen  öregnek  egyik  fia 
én  valék  s  a  másik  Pintye  Gregor,  —  a  híres  hara- 
mia, kit  nehogy  szégyenemre  az  akasztófára  jusson, 
saját  kezemmel  lőttem  agyon. 

Piócza  Kristóf  nagybányai  chirurgus  és  borbély 
feleségével  Judith  ifjasszonynyal.  Kristóf  mester  ki- 
pirongattaték  a  város  tanácsa  által,  miért  nem  nyeste 
légyen  el  nyakát  Pintye  Gregornak,  de  mivel  ő  volt, 
ki  a  borsai  szorosnál,  a  magyar  rabok  köteleit  föl- 
vágta, a  vármegye  alkalmasint  azon  elvtől  vezérel- 
tetve, hogy  egy  embert  ezerek  kárával  jutalmazzon 
meg,  kieszközlé  neki  Nagybányán  és  határában  az 
egyedül  borotválható  és  seb-gyógyítható  jogot,  vagyis 
más  szavakkal,  míg  ő  élt,  nem  volt  szabad  Nagybá- 
nyán és  határában  magát  más  borbélynak  mutatni 
is.  Ezen  jogban  igen  sokat  bízhatott  Kristóf  mester, 
mert  mióta  bírásába   jutott,    sokkal   többet  borotvált 

véressé,  mint  azelőtt,  s  általában  azóta  nem  lehetett 
Nagybányán  oly  szép  sima  állakat  látni,  sőt  egy-két 
kificzamodott  lábat,  a  helyett,  hogy  helyre  húzta  volna, 
még  félrébb  igazított.  A  mi  pedig  feleségét  illeti, 
Pióczáné  ifjasszony,  folyvást  a  papucsot  villogatá, 
míg  férje,  kit  a  rósz  nyelvszokás  urának  is  neve- 
zett, csak  a  borotvával  dolgozott,  túrós  haluskái  ugyan 
egy  idő  óta  bővebben  jelentek  meg,  és  szomszédai, 
egész  vénségéig  mindig  tudtak  a  fiatal  bányász  tisz- 
téhez hasonló  történeteket  mesélni,  sőt  a  menyecske 
nyilván  meghallá,  hogy  urának  igazsága  volt,  midőn 
a  tatárok  kutyafejeit  eltagadta,  mindazonáltal  a  la- 
kósok máig  megmaradtak  régi  hitöknél,  s  a  tatárokat 
folyvást  kutyafejű  melléknévvel  tisztelik ;  de  azért 
Piócza  viszonya  feleségéhez  csak  olyan  volt,  mint 
Aeolusé  Júnóhoz,  midőn  az  Istenek  királynéjának 
ezt  felelte: 

Tuut,  o  regina,  quid  optes 
Explorare  labor,  mihi  jussa  capesscre  hu  est. 

StifFelbaucr  még  sokáig  maradt  városbíró,  vagyis 
mint  ő  mondani  szokta  «Judex  Liberae  Regiae  ac 
Montanae  Civitatis  Nagy-Banyensis.»  —  Hundes- 
hagen  hasonlókép  sokáig  volt  jegyző,  és  folyvást 
oppositiót  képezett  a  tanácsban,  később  maga  is 
városbíró  lett,  de  ekkor  tökéletesen  megfeledkezve 
előbbi  elveiről,  egészen  Stiffelbauer  úr  nyomdokaiba 
lépett. 

Kordován  János  hajdan  csizmadia  czéhmester,  most 
nagybányai  senator,  és  a  város  védelmezésének  baj- 
noka  a  tatárok  ellen,   sokáig  ült  a   tanácsban,   hol 

híven  viszhangozta  a  városbíró  utolsó  szavait,  s  csak 
akkor  bcszéit  egyebet,  ha  átlyukasztott  kalpagját 
emlegethcté,  vagy  pedig  azon  kovács  ellen  szólhatott, 
ki  a  tatár  rohanás  idejében,  a  csizmadiákat  úgy 
meggyalázta.  Kalpagja  pedig  otthon  függött  minden 
látogatónak  unalmára.  Csak  egy  szerencsétlenség 
érte  szegényt  senátori  pályafutásán,  leánya  tudniillik, 
kit  legalább  is  szénatoménak  készített,  inasába  sze- 
retett, ki  a  tatárok  ellen  a  csizmadia  czéh  artilleriát, 
a  vén  puskát  kormányozta,  és  mesterének  kalpagját 
oly  irgalmatlanul  meglőtte.  Ez  most  fenyegeté  Kor- 
dovánt, ha  leányát  neki  nőül  nem  adja,  ki  fogja 
hirdetni  az  egész  világnak,  hogy  kalpagját  nem  tatár 
golyó  fúrta  által,  leánya  is  fejeskedett ;  mit  tett 
volna  a  boldogtalan  senátor?  a  dicsőség  fentartásá- 
nak  vágya  győzött,  —  össze  adá  őket,  gondolván, 
hogy  ő  is  csizmadia  inasból  lett  senátor. 

Gerai  Mahmud  Abdul  khán  sorsáról  nem  tudó- 
síthatjuk voltaképen  olvasóinkat,  mert  házassági  élete 
a  szultán  kisasszonynyal  a  hárem  titkai  közé  tartozik, 
csak  azt  mondjuk,  hogy  apja  után  ő  uralkodék, 
gyermekeinek  pedig  alkalmasint  kellett  lenni,  mivel 
maradékai  most  is  élnek. 

Donnerbaumsbergi  Türkenfrasz  Gottlieb  Konrád 
Friederik,  mint  monda  római  szent  birodalmi  lovag 
és  több  potentátok  armadájában  dragonyos  kapitány, 
még  sokat  marchirozott,  retirált,  evett,  ivott  a  világon 
ide  s  tova,  Muszkaországban  jó  darabig  mulatott, 
de  nyugtalan  lelke,  vagy  más  okok  ott  sem  hagyák 
nyugodni,  s  ismét  kalandor  éltéhez  látott.  Ott  volt, 
midőn  Wallis  és  Neuperg  Nándor-Fej  érvárt  a  törő- 

köknek  áJtal  adták,  s  ezen  capitulatiót  <5  a  taktika 
postulatumának  declaráJta,  még  sokkal  azelőtt  ellen- 
ben Marlborough  és  Eugen  dicsőséges  diadalmukat 
Hochstadtnél  egy  vakmerő  gondatlan  tettnek  nevezte. 
Végre  sok  kalandjai  után,  melyeket,  ha  valaki  össze- 
szedni akarna,  ezen  czím  alatt  «Tál  és  pohár*  leg- 
illendőbben  bocsáthatná  közre  —  retirádát  fúva- 
tott a  haJál,  és  berukkolt  az 

•edjsti  satís  atque  bibisti  : 
Tempus  abire  tibi  est* 

Örök  bíróhoz,  rapportirozni  ezen  életéről,  megtévén 
azon  nagy  retirádát,  melyet  még  a  legvitézebb  had- 
vezér sem  került  ki. 

Bogdanu  Gyurka,  a  moldovai  bojár  és  kapitány. 
Ez  fösvénységének  méltó  büntetését  kapta.  Újra 
kiütvén  a  háború  a  törökök  ellen,  Szodoray  még 
egyszer  fölkelt  hazája  ellenségére ;  a  Moldovába 
küldetett  seregnél  volt,  s  egy  csatában  a  török  mel- 
lett harczoló  Gyurkára  akadt,  ki  az  ismert  párduca- 
bőrrel  és  kócsaggal  volt  ékesítve.  Most  teljesedék 
Szodoray  kivánsága,  egy  csapás  leüté  a  bojár  fejét, 
és  vagyona  ismét  vissza  került  birtokába. 

Morc  a  czigány  elveszte  a  barlangból  kivitt  pénzt, 
mely  Pintye  Gregor  minden  kincseivel,  részint  az 
igaz  birtokosoknak  vissza  adatott,  részint  kárpótlá- 
sokra fordíttatott.  More  azonban  ezt  nem  nagyon 
sajnálta,  mert  neki  Szodoraynál  mennyei  élete,  az 
az  elég  inni  és  enni  valója,  veres  nadrága,  zöld  dol- 
mánya, és  semmi  dolga  sem  volt,  nyáron  a  napon 
hevert,  télen   a  cselédszobában ;  a  suton  legfeljebb. 

ha  unalomból  egyet  hegedült,  vagy  néha  egy  jó  öt- 
lettel a  házat  megnevetteté. 

Pintye  Gregor  emlékezete  annyira  fölmaradt,  hogy 
mint  hajdanában  Július  Caesartól  és  Augustustól 
minden  római  uralkodó  Caesarnak  és  Augustusnak, 
az  első  F^olomaeustól  pedig  minden  egiptomi  király 
Ptolomaeusnak  hivaték,  mint  az  ily  elnevezéseknek 
a  történetben  még  több  példái  is  vannak ;  úgy 
Máramarosban  még  ma  is  minden  tolvaj,  ha  csak 
két  font  sót  lopott  is.  Pintye  Gregornak  neveztetik. 
Sőt  most  is  foly  a  köznép  szájában  egy  monda, 
mely  szerint  Pintye  Gregor  nyugtalan  lelke  azon 
barlangban,  hol  kincseit  tartá,  mintha  azokat  keresné, 
hiúz  képében  máig  is  kóborol,  és  minden  utasnak 
mutattatik  azon  hasadék,  melyet  a  leírt  magas  útnál, 
merész  lerohanásakor  vas  nyársa  vésett  a  szikla- 
falba. 

E  szerint  a  lehetőségig  híven  tudósítván  olvasóin- 
kat mindenkinek  sorsáról,  örömmel  és  bátran  kiált- 
hatunk föl,  hogy  történetünknek 

